
PREFAȚA 

Am examinat multi ani, poate un deceniu si jumătate, 
la disciplina pedagogie, profesorii care-şi susțineau 
examenele de grad şi definitivat sau parcurgeau stagii de 
„perfecționare”. Am constatat, cu acest prilej, un fenomen 
care mi s-a părut deosebit de interesant: mulți dintre cei 
care probau o cunoaştere adâncă şi o pasiune aleasă 
pentru specialitate, se blocau la disciplina noastră. 
Emiteau slogane, turuiau ,principiile” pe nemestecate, 
recitau - depersonalizat - fraze lozincarde. O profesoară 
de matematică, ce strălucea la specialitate, mi-a mărturisit 
cum a reuşit performanţa de „a şti” la pedagogie: plătise 
un „specialist” să-i rezume „materialul”, fiecare subiect în 
câteva fraze, pe care - cu mintea ei antrenată - le-a învăţat 
pe dinafară. In schimb, adesea, cei ce nu ajungeau la 
performanţe deosebite la disciplina lor, dădeau răspunsuri 
convingătoare la pedagogie, se bălăceau cu plăcere în 
supa călduţă a „principiilor” (vi le amintiţi? „principiul 
orientării ideologice a activităţii educaţionale”, „principiul 
integrării învăţământului cu cercetarea şi producţia”, 
„principiul participării active a elevilor” etc.) şi tratau cu 
aplomb subiecte ca „dezvoltarea multilaterală a 
personalităţii - scop al educaţiei comuniste”, „educaţia 


moral-politică a elevilor”, „educaţia prin muncă si pentru 
muncă”. Nu profesorii erau de vină pentru această bruscă 
metamorfozare, în decurs de câteva zile, cât dura trecerea 
de la materia de specialitate la pedagogie. Ce putea face 
când avea de învăţat după programe care transformaseră 
pedagogia într-un fel de anexă a socialismului ştiinţific? 
Mulţi nici nu-şi puteau imagina cum ar trebui să sune 
discursul pedagogic autentic, dacă ar fi fost liber, sau cum 
arăta o carte de pedagogie înainte a intra în această lungă 
paranteză istorică. 

Cred că mulţi nici nu-şi închipuiau că se poate face 
altfel pedagogie decât în slogane. Că se pot scrie cărţi în 
care autorul să-şi dezvolte ideile personale, fără 
constrângere sau teamă de consecinţe. Şi când mă 
gândesc că la laşi au profesat şi au scris Ion Găvănescu, 
Constantin Narly, Ştefan Bârsănescu, iar profesorii nu le 
puteau cunoaşte scrierile fundamentale din tinereţe... 

Pedagogia a făcut parte din ştiinţele cel mai grav 
afectate de ideologia comunistă. Prin Legea 
învăţământului din 1948 au fost înlăturate unele discipline 
din şcoală. Altele, în schimb, au fost „recuperate”, adesea 
la remorca locomotivei ideologice. Din păcate, o asemenea 
soartă a avut ştiinţa noastră. S-au utilizat, la început, 
manualele sovietice. După ce au primit şi autorii români 
permisiunea să publice, am constatat că deosebirile nu 
erau sesizabile: aceleaşi idei, acelaşi limbaj 
propagandistic. 

Să evaluăm consecinţele: după patruzeci de ani de 
„pedagogie în pilule”, după ce câteva generaţii au fost 
alimentate cu un singur tip de informaţii, efectele nu 
puteau fi decât acelea pe care le cunoaştem. S-a schimbat 
nu doar forma exterioară a discursului, ci şi substanţa sa, 
carnea şi sângele ştiinţei. Ca şi efectele sale în plan 
actionai. Şi cei ce produceau discursul pedagogic, ca şi 
beneficiarii acestuia, au intrat într-un... - f» ™™ 


rtitemntivp încetul cu încetul, acest model de abordare ale 

nomenului educativ s-a (auto) reprodus, a rupt 
relaţiile cu viaţa reală, cu şcoala cea adevărată, a devenit 
suficient sieşi. S-a închis într-o carapace şi într-o 
autosatisfactie  dezolantă, fără putinţă de ieşire. Că 
lucrurile au stat aşa ne-o dovedeşte următoarea 
constatare: după ce libertatea expresiei a devenit o 
realitate, mulţi autori încă scriau în acelaşi limbaj, abordau 
aceleaşi teme uzate. Nu puteau părăsi cărarea, deşi gardul 
dispăruse. 

Încetul cu încetul, în câţiva ani numai, schimbările s- 
au produs. Unii dintre cunoscutii pedagogi, care erau mai 
bine informaţi şi care nu fuseseră „impregnaţi” decât 
formal, au putut să-şi înnoiască discursul, să abordeze fără 
complexe teme noi, să ofere alternative la stilul osificat, 
practicat până atunci. Apoi, au început să apară voci noi, 
proaspete, necorupte de antrenamentul conformist. Intre 
acestea, autorul cărţii de faţă, domnul conferenţiar 
Constantin Cucos. 

Intrat de curând în câmpul cercetării pedagogice, dl. 
Cucoş a impresionat prin ritmul susţinut şi calitatea 
producţiei sale. Având o formaţie de bază filosofică, 
preocupat iniţial de semiotică, retorică şi estetică, domnia 
sa a venit cu o altă grilă de lectură a fenomenului 
educational, propunând o alternativă la discursul 
pedagogic cunoscut. Din toate studiile pe care le-a scris 
până acuml respiră deschidere culturală şi filosofică, acea 
capacitate de a articula fenomenul analizat la un context 
mai larg, de a realiza conexiuni. Perspectiva aceasta 
holistică de abordare a fost validată şi consolidată de 
contactul cu stilul şi modelul de abordare practicate de 
organismele UNESCO2 şi asimilate în timpul uceniciei 
alături de profesorul Văideanu, el însuşi un maestru al 
abordărilor globaliste. Mariajul domnului Cucoş cu 


pedagogia este benefic ambilor termeni ai cuplului: ştiinţei 
educaţiei care, dominată mult timp de discursul ideologic 
constrângător, se găseşte acum în căutarea unei noi 
identități şi domnului Cucos însuşi care şi-a găsit - credem 
- vocaţia şi terenul său de manifestare. 

Orice tânăr cercetător care se respectă îşi propune 
să provoace o ruptură cu stilul consacrat, să schimbe 
paradigma, să înnoiască domeniul. Nu face excepţie nici 
domnul Cucoş de la această regulă şi - după părerea 
noastră - bine face când îşi propune un alt tip de discurs. 
Pentru cei obişnuiţi cu dogmatismul tratatelor de 
pedagogie de inspiraţie sovietică, stilul domnului Cucoş 
reprezintă o noutate; el renovează vechi concepte, 
propune câmpului pedagogic sintagme noi, încearcă cele 
mai neaşteptate conexiuni, recomandă demersului 
formativ perspective capabile să-i confere o nouă calitate 
(valori religioase, educaţie interculturală). Probabil că 
textul pedagogic aşa va arăta de acum înainte sau aşa va 
trebui să arate. 

Cartea de curând publicată la Editura Didactică şi 
Pedagogică anunţă un alt tip de abordare în demersul 
formativ. Ambitia domnului Cucoş, în această lucrare, este 
să lumineze teoria şi practica educativă dintr-o perspectivă 
axiologică. Toate momentele procesului educativ, susţine 
dl. Cucos, au o conotaţie axiologică, intervenţia formativă 
trebuie să se întemeieze pe linii de forţă valorică. Iar 
instituţia prin care se realizează acest program trebuie să- 
şi propună să-i iniţieze pe tineri în lumea valorilor; şcoala 
este instituţia delegată de comunitate să transmită un 
anumit sistem de valori. Nu reproducând, ci reconstruind, 
ierarhizând, în „numele unei autonomii şi responsabilităţi 
actionale”. Câmpul educativ, crede autorul, are dreptul la 
opoziţie şi 

1. Ca şi din teza sa de doctorat, publicată de curând 
(Pedagogie şi axiologie, Editura Didactică şi Pedagogică, 


1995). 

2. A făcut un stagiu de documentare la Centrul de 
documentare UNESCO de la Geneva. 

anticipare, la contestare şi reconstrucţie, nu este o 
simplă oglindă a contextului efemer. Subscriem fără 
rezerve la această asertiune. Numai contactul cu lumea 
valorilor autentice îl fortifică pe individ şi-l directioneazä 
spre autonomie spirituală. lar vehiculul ce transportă 
aceste orientări valorice este, fără îndoială, cultura. 
Cultura înţeleasă nu doar ca un cumul de cunoştinţe, ci ca 
o atitudine de căutare, ca sistem de reprezentări 
superioare, ca o stare de tensiune şi creaţie. Domnul 
Cucoş intră în polemică, pe bună dreptate, cu acea 
orientare pedagogică în care şcoala este concepută ca fiind 
un loc unde se achiziţionează informaţii, se adună 
cunoştinţe. Conceptul de cultură şcolară trebuie 
reformulat, crede domnia sa, şi noi îl insotim cu satisfacţie 
pe acest drum al regândirii finalităţilor educaţiei şi rostului 
şcolii. O şcoală din care au fost evacuate logica, psihologia, 
literatura universală nu putea năzui să formeze oameni cu 
deschidere culturală. Efectul analfabetismului dobândit 
prin supralicitarea ştiinţelor exacte îl avem multiplicat 
astăzi în zeci de mii de exemplare. Dependent de un singur 
tip de informaţie, incapabil de autonomie spirituală, 
produsul acestei „orientări” formative va fi mereu rezistent 
la schimbare, ostil pluralitätii, gândirii alternative. 

Domnul Cucoş nu doar amendează criza în planul 
producerii valorilor şi criza reperelor de validare valorică, 
ci şi propune noi orientări valorice şi noi criterii, un nou 
eşafodaj conceptual. Sintagma competenţă axiologică, de 
pildă, va pune în dificultate pe acei educatori care s-au 
obişnuit să gândească în slogane şi pilule, iar competenţa 
culturală poate sta alături, fără jenă, de formula lui Pierre 
Bourdieu. Dacă specialiştii vor accepta conceptul de 


valoare educaţională, de pildă, vor trebui rescrise unele 
capitole, dintr-o altă perspectivă şi într-un alt limbaj. Vor 
trebui eliminate unele litanii care, până nu demult, 
inundau manualele de pedagogie, făcându-le nedigerabile. 
Va trebui acceptată ideea că demersul educaţional nu e un 
galop de sănătate, ci o stare de tensiune, un set de relaţii 
conflictuale. Pe care domnul Cucoş le inventariază cu 
acribie. Semnalez, doar, că acelaşi lucru s-a întâmplat şi în 
cazul psihologiei sociale: domeniul său de cercetare - se 
consideră astăzi - este analiza stării de conflict din 
societate, dintre majoritari si minoritari, dintre 
conservatori şi democrați, dintre lideri şi subordonați etc. 
Domnul Cucoş a intuit perfect satisfăcător voltajul relaţiei 
educaţionale. 

Acum, domnul Cucoş a ajuns la ora sintezelor. Un 
autor ajunge aici, de obicei, la amiaza vieţii, după ce a 
probat, prin câteva încercări punctuale, capacitatea sa de 
a investiga un fenomen, de a adânci analiza unei chestiuni 
controversate. Cartea de faţă este şi nu este un manual. 
Are statutul unui manual pentru că tratează majoritatea 
temelor din programa de pedagogie şi din programa 
pentru perfecţionarea profesorilor. Dar n-aş zice că 
această carte este un „manual”, când mă gândesc la 
manualele de pedagogie ale studenţiei şi tinereţii mele. 
Pentru că reface conţinutul disciplinei, prin introducerea 
unor teme noi şi renunţarea la balastul ideologizant, 
pentru că întregul demers are personalitate şi culoare. 
Autorul nu oferă soluţii finale, nu crede în miracole, ci 
invită la reflecţie, la căutarea unor abordări contextuale, 
articulate situaţiilor şi actorilor sociali concreti. În locul 
deciziilor dogmatice şi ritoase, în locul unui stil normativ, 
găsim explicaţii şi o provocare la regândirea soluţiilor 
clasice, o invitaţie la mobilitate şi refacerea drumului, un 
îndemn la reformularea ipotezelor, sugestiv pentru 
schimbarea practicilor curente. Într-un cuvânt, domnul 


Cucos ne convoacă la schimbare si reconstrucţie. 

Dacă pedagogia este si un instrument al proiecției, 
contribuind la construirea imaginarului colectiv, nu-i mai 
putin adevărat că, încăpută pe mâna unor inconstienti sau 

Iresponsabili, poate deveni o pârghie a manipulării 
constiintelor - cum a dovedit realitatea noastră recentă. 
Are dreptate, deci, domnul Cucoş să fie preocupat de 
aventura „minciunii pedagogice”, de comportamentul 
duplicitar al profesorului, de asumarea unor roluri ce nu-i 
fac cinste. „Profesorul - câine de pază al ordinii burgheze” 
iată titlul unui capitol din cartea unui pedagog francez din 
anii '70 cu opţiuni de stânga. De ce nu şi al dogmei 
comuniste, m-am întrebat atunci? Nu devenise profesorul 
un gardian conştiincios al procesului de îndoctrinare, un 
pion al maşinăriei de control a constiintelor? câţi profesori 
şi-au pus oare problema efectului dăunător al discursului 
dogmatic asupra mintilor în formare? Dacă cei mai multi 
profesori mimau doar convingerea, siliţi la un 
comportament de faţadă, copiii nu aveau acelaşi 
discernământ, nu puteau separa faţada de culise, nu aveau 
încă acea „competenţă” a dublului limbaj. Iată o problemă 
de deontologie care nu poate fi rezolvată decât prin 
autoevaluare. 

Ce aduce nou, ce reprezintă contribuţia personală în 
cartea de faţă? Prima şi cea mai importantă, mi se pare, ar 
fi - cum deja am remarcat - regândirea axiologică a 
tuturor componentelor proceselor didactice. Perspectiva 
axiologică oferă întregului demers personalitate, îl 
diferenţiază, îl distinge. Educaţia axiologică nu este doar o 
latură, o componentă a educaţiei, ci un principiu filosofic şi 
praxiologic, armătura demersului formativ. 

O altă noutate e capitolul despre valorile religioase - 
oportun după lunga noapte de ateism impus - bine scris, 
într-un registru de entuziasm temperat, subliniindu-se 


importanta valorilor etern umane pe care le trezeste 
educaţia religioasă. Prin acest demers, domnul Cucos se 
situează la capătul unei strălucite filiere, din care nu 
lipseşte, ne bucurăm s-o spunem, profesorul nostru Ştefan 
Bârsănescu. Paragraful despre perspectivele educaţiei 
religioase în şcoala românească de astăzi probează 
capacitate de analiză pertinentă şi echilibrată, o bună 
cunoaştere a contextului social actual. 

Capitolul despre educaţia interculturală (nicio nouă 
ştiinţă, nicio nouă disciplină, ci o nouă metodologie ce 
caută să integreze în spaţiul educaţional datele furnizate 
de psihologie, antropologie, ştiinţele sociale, politică, 
istorie şi cultură) este la fel de bine echilibrat, autorul 
identificând avantajul şi pericolele sublinierii diferenţelor 
şi sugerând strategii actionale. Decupez doar una dintre 
soluţiile sale: trebuie pregătit un „grad zero „în 
obisnuintele si mentalitätile noastre, platformă pe care se 
va putea apoi înălța si dezvolta comportamentul 
intercultural dorit. Să subliniem că un capitol despre 
educaţia interculturală este pentru prima dată inclus într- 
un manual de pedagogie din ţara noastră. 

Domnul Cucoş încearcă să schimbe, după părerea 
mea, statutul de ştiinţă doctrinară al pedagogiei. În locul 
unei ştiinţe normative, sententioase, rigide, ne propune o 
altă metodă, un alt mod de abordare: al reflectiei filosofice, 
al (auto) interogatiei şi atitudinii critice, calea intrării. 
unor soluţii în funcţie de contextul social şi economic, de 
situaţia psihosocială a actorilor implicaţi, de posibilităţile 
actionale ale acestora, în locul unei ştiinţe care oferă 
soluţii aplicabile oriunde şi oricând, un demers 
individualizat, diferențiat,  particularizat locului. Ne 
propune o ştiinţă şi o metodă vie, deschisă, receptivă, 
capabilă de articulare la situaţii diverse, oferind 
numeroase posibilităţi actorilor angajaţi. 

Aş mai vrea să atrag atenţia şi asupra altei calităţi a 


acestei încercări: un stil elevat, elegant, dând cititorului un 
sentiment stenic de participant la o interacţiune de un 
nivel intelectual ridicat. Ne-am obişnuit să întâlnim, la 
scrieri de această fac - PREFAŢĂ 13 

tură, un limbaj tern, perfect articulat dogmatismului 
ideatic. lată că se poate şi altfel. Nu ştiu câte lucrări, 
apărute în ultimii ani, au rupt cu cenuşiul discursului 
comunitar, incitând la nivelare. Este însă sigur că această 
lucrare învinge o barieră, abandonează tradiţia stilului 
mohorât si plictisitor, descoperindu-ne un adevărat 
„scriitor de pedagogie”. Dacă nu deschide o serie, domnul 
Cucoş re-descoperă plăcerea scrisului frumos, a scriiturii 
care oferă satisfacția participării la un act intelectual. De 
la pedagogul Gâvânescu, tot ieşean, premiat de Societatea 
Scriitorilor Români, preocuparea pentru stil nu prea a mai 
stat în atenţia pedagogilor. 

Când ne propune diferenţierea ca strategie 
formativă, domnul  Cucoş scrie despre şi pentru 
individualitäti. El impune un anumit nivel al ştachetei în 
scrisul pedagogic şi noi credem că nu se va mai cobori sub 
acest nivel. Un motiv pentru care, această carte merită 
citită! 

Iaşi, mai 1996 Adrian Neculau 

INTRODUCERE 

Orice întreprindere teoretică în domeniul pedagogiei 
stă sub semnul provizoratului şi al unei minime 
incertitudini. Nu poţi fi sigur niciodată că o emisiune 
ideatică este completă, că nu se va altera sau că nu va 
deveni anacronică în raport cu dinamica proceselor 
paideutice. Pedagogia nu este un corp epistemologic 
imuabil, static, ci o teorie deschisă şi permisivă la noi 
puncte de vedere. Ea se scrie şi se re-scrie necontenit. O 
cere logica internă a „creşterii” teoretice, o impune 
exterioritatea proceselor instructiv-educative în 
expansiune. 


Cartea ce-o aveţi în mână exprimă o altă „treaptă” a 
scrierii ei, o reluare îmbogăţită şi mai atentă la exigenţele 
timpului. Ea este o versiune actualizată a unei apariţii 
anterioare, a unui experiment editorial restrâns (consumat 
în 1995 la Editura Universităţii „Al. I. Cuza”, tirajul fiind 
de 200 de exemplare). 

Prezenta lucrare se adresează profesorilor si 
învăţătorilor, studenţilor - viitori profesori şi tuturor celor 
implicaţi în câmpul educaţional, interesaţi de teoria şi de 
practica educaţională (părinţi, preoţi, asistenţi sociali, 
ghizi, militari etc). Informaţiile şi interpretările aduse de 
autor facilitează o bună orientare în problematica 
pedagogică, atât prin reiterarea unor teme tradiţionale - 
dar îmbogăţite de semnele timpului nostru - cât şi prin 
deschiderea de noi discuţii asupra unor probleme 
pedagogice mai puţin comentate. Încât, volumul se poate 
converti într-un instrument eficient în mâna (şi mintea) 
celui preocupat de autoperfectionarea sa, dar şi într-un 
îndreptar util pentru cei ce au a trece examenele pentru 
diferite grade didactice, majoritatea temelor propuse aici 
figurând în programele de perfecţionare. 

Grupajul de prelegeri cuprinde teme de didactică, 
aspecte ale laturilor educaţiei (educaţia estetică şi cea 
religioasă), precum şi unele tematici inedite pentru spaţiul 
nostru de reflecţie pedagogică (educaţia axiologică şi cea 
interculturală, ipostaze ale îndoctrinării în învăţământ, 
problematica filosofiei educaţiei). 

Prelegerile de didactică sunt abordate într-o 
modalitate sintetică, autorul având meritul doar de a 
surprinde, ordona şi asambla puncte de vedere care i s-au 
părut clare şi pertinente. Am avut în vedere structurarea 
unui discurs sistematic, concentrat, care să aibă valoarea 
de îndreptar funcţional, euristic, atât pentru cel ce se 
iniţiază în teoria pedagogică, dar şi pentru cadrele 
didactice, familiarizate deja cu un anumit inventar de 


concepte si de probleme specifice. În niciun caz, nu am 
vrut să abdicăm de la limbajul de specialitate; dimpotrivă, 
am încercat să (re) definim de fiecare dată - cât ne-a stat 
în putinţă - conceptele cu care am operat, asigurând prin 
aceasta necesara discriminare terminologică. De exemplu, 
am evitat - pe cât posibil - licenţe sau sintagme 
„înlemnite”, care s-au insinuat destul de mult şi în limbajul 
pedagogiei (atât de mult, încât şi astăzi unii profesori 
afişează o vizibilă antipatie faţă de pedagogie - mediul şi 
limbajul lor firesc de comunicare întru bună înţelegere şi 
facere). 

Nădăjduim că - cel puţin prin unele teme - vom 
contribui la formarea unor reprezentări mai favorabile 
despre ceea ce înseamnă astăzi ştiinţele educaţiei, iar prin 
conti 

nuturile expuse vom ajuta la configurarea unor 
direcţii teoretice care să conducă la identificarea soluţiilor 
practice, aceasta ţinând, bineînţeles, şi de inspiraţia şi 
clarviziunea diferiților protagonişti implicaţi în activitatea 
paideutica. 

Apariţia volumului stă oarecum sub semnul urgentei, 
întrucât literatura de sinteză, în acest perimetru teoretic, 
rămâne în continuare deficitară. Ne-am gândit că schitarea 
acestor teme răspunde unor nevoi reale, în condiţiile în 
care baza pregătirii psihopedagogice a profesorului se 
prefigurează a fi, tot mai insistent, autoinstruirea. 

Cât despre colegii pedagogi de rang universitar, nu 
putem să nu ne manifestăm sentimentele noastre de 
recunoştinţă - îndeosebi faţă de cei ale căror idei le-am 
împărtăşit - punându-i în gardă, însă, că această lucrare 
nu li se adresează lor în mod deosebit. Vom considera a ne 
fi atins scopul dacă unele dintre opţiunile noastre vor 
stârni interes. Dar pentru ei vom îndrăzni şi alte oferte... 

Iaşi, la 12 ianuarie 1996 


PEDAGOGIA - ŞTIINŢĂ A EDUCAŢIEI 

1. Câteva reflecţii prealabile 

Discursul asupra pedagogiei ţine de planul 
metateoretic, mai exact, de dimensiunea reflexivă pe care 
o presupune o disciplină matură din punct de vedere 
epistemologic. Nu se poate discuta despre o disciplină (şi, 
mai ales, în chiar corpul acelei discipline) atunci când ne 
aflăm în faza „copilăriei” sale, a punerii fundamentelor şi a 
degajării unui orizont specific de interogatie. Se pare că 
pedagogia, ca principală ştiinţă a educaţiei, a atins această 
demnitate epistemică, dat fiind că sunt îndeplinite o serie 
de condiţii: 

pedagogia şi-a conturat un obiect de interogatie, 
acesta constituindu-se din fenomenul educativ şi din unele 
consideraţii empirice despre acest proces; chiar şi o 
sentinţă, o normă educativă, în măsura în care ele au fost 
adoptate şi practicate, chiar şi acestea pot fiinţa ca 
prilejuri de  interogaţie sau  referenţialuri pentru 
pedagogie; deci, şi cumulul teoretic de primă instanţă 
poate reprezenta un punct de referinţă pentru gândirea 
asupra educaţiei; orice acţiune educativă este însoţită de o 
„aureolă” cu caracter teoretic care face corp comun cu 
actul respectiv; 

pedagogia prezintă o serie de metode specifice sau 
adaptate pentru a cerceta şi explica procesele paideutice; 
ea dispune de un instrumentar investigativ, relativ 
autonom, care face ca ştiinţa despre care vorbim să 
desluşească şi să explice noi fațete ale procesului educativ; 
creşterea demnităţii teoretice a pedagogiei este asigurată 
atât prin chestionarea permanentă a realităţii, prin 
cercetări empirice (observaţia, experimentul, ancheta, 
chestionarul, testul pedagogic, metoda cazului etc), dar şi 
printr-o reflecţie  filosofico-teoretică (aşa cum ar fi 
hermeneutica) sau de ordin deductiv, care conduce la 
interpretarea din perspectiva unor standarde valorice a 


datelor concrete primite prin confruntarea directă cu 
realitatea cercetată; 

Interogatia pedagogică ajunge la decelarea si 
stabilirea unor regularitäti, a unor norme, a unor legi care 
poartă denumirea de principii pedagogice (identificabile la 
nivelul structural şi funcţional al educaţiei în genere; cele 
mai cunoscute sunt principiile didactice); orice ştiinţă, 
demnă de acest nume, identifică legitatiile care 
reglementează domeniul pe care îl cercetează; de altfel, 
această cerință constituie o axiomă de bază a 
epistemologiei: ca să stăpânim mai bine realul, trebuie să-l 
rationalizam, să-l sistematizam conform structurilor 
noastre cognitive; 

rezultatele cercetării şi reflectiei pedagogice sunt 
stocate în ansambluri explicative numite teorii; explicația 
pedagogică a ajuns la stadiul unei teorii consistente, 
sistematice, capabilă de a instrumentaliza pe cel care 
practică educația sau cercetează fenomenul educațional; 
tezaurizarea cumulului de fapte stiintifice 

Specificul pedagogiei, ca reflectie asupra educației, 
constă în poziționarea ei într-o perspectivă axiologic- 
normativă. Desigur că o funcţie principală a acestei ştiinţe 
este de a descrie fenomenalitatea educativă, de a arăta, 
neutral, în ce constau caracteristicile acestui orizont al 
activităţii umane. Dar pedagogia nu se reduce numai la 
observarea a ceea ce există; ea insistă mai mult asupra a 
ceea ce este bine şi trebuie să fie în perspectivă. Putem 
vorbi, deci, de o funcţie  normativ-prescriptivă a 
pedagogiei. Stipulăm continuitatea şi complementaritatea 
dintre dimensiunea explicativă şi cea prescriptivă a 
pedagogiei. Emile Durkheim (1980), de pildă, avansează 
ideea conform căreia educaţia care se face nu poate fi 
obiectul pedagogiei, întrucât obiectul ei nu e nici acela de 
a descrie, nici de a explica ceea ce este sau a fost, ci dea 


determina ceea ce trebuie să fie. Pedagogia - după 
gânditorul francez - nu-şi propune să descrie fidel realităţi 
date, ci să emită precepte de conduită; ea se preocupă de 
felurile în care e concepută educaţia, nu de maniera de a o 
practica. Este nevoie de o altă disciplină, care va avea în 
vedere modalitatea în care se face educaţia, numită de 
Durkheim ştiinţa educaţiei. Aceasta ar avea un triplu 
obiect de studiu: 

sistemele de educaţie existente în fiecare ţară sau 
epocă; 

tipurile de educatii şi explicarea lor; 

Instituţiile pedagogice şi funcţionarea acestora. 

Credem că punctul de vedere al pedagogului şi 
sociologului francez este restrictiv, întrucât pot exista şi 
ştiinţe normative, nu numai constatativ-explicative. Este 
drept că ştiinţa trebuie să afişeze o neutralitate în raport 
cu obiectul cercetării, să pună în paranteze subiectivitatea 
celui care cercetează sau emite un punct de vedere; nu 
numai realul este demn de a fi cercetat, ci şi posibilul, 
viitorul probabil. Ştiinţa (şi, implicit, pedagogia) poate fi o 
punte între real şi posibil, o cale de concretizare a 
gândurilor prezente în fapte de perspectivă, o modalitate 
de translare a dezirabilitätii în act. De aceea, din 
preocupările pedagogiei nu va trebui să lipsească ceea ce 
poate fi, căci ceea ce urmează a se întruchipa este 
precedat de ideea întemeiată exemplar acum. Ştiinţa 
educaţiei nu va încremeni în faţa unei realităţi şi nu se va 
supune limitelor prezentului, ci se va aventura să 
construiască proiecte, scenarii, trasee  paideutice 
dezirabile şi concretizabile în perspectiva devenirii 
temporale. Mai facem observația că pedagogiei i s-a 
reproşat (uneori, pe drept!) tocmai această capacitate de a 
opera cu viitorii probabili, cu incontrolabilul, în genere. 
Dacă psihologia, de pildă, are în vedere faptul psihic 
manifest, consumat, observabil, pedagogia poate merge 


către ceea ce doar se crede sau se speră a exista, a fiinţa. 
Cu pedagogia poţi mai uşor minţi sau manipula. Pedagogia 
este mai mult expusă contrafactualităţii decât alte 
discipline, întrucât cu ajutorul ei poţi uşor fabrica ficțiuni 
sau utopii, reuşeşti să induci în eroare proiectând calităţi 
inaccesibile pentru indivizi, îi poţi manevra pe oameni 
înspre ţinte supraindividuale, către scopuri urmărite de 
alţii. Este foarte adevărat că unele regimuri politice pot 
abuza şi exploata această predispozitie a pedagogiei de a 
controla sau opera asupra imaginarului individual sau 
social. Dar nu este corect să se tragă de aici concluzia că 
ştiinţa educaţiei nu ar avea dreptul de a prevedea şi de a 
prescrie ceea ce trebuie sau este bine a se întreprinde. 

Pedagogia se particularizează, în raport cu celelalte 
discipline care studiază fenomenul educativ. Drin aceea că 
se nnrp «tp asnnra mm/tur-or U r-tn-ti - t—. 

unor modificări în structura interna a personalităţii 
(Drăgan, Nicola, 1995, p. 12). O parte din mecanismele 
producerii modificărilor în structura comportamentală a 
copilului pot fi explicate (conexiunile cauzale previzibile), 
altele pot fi doar racordate la strategia înţelegerii (printr- 
un efort de valorificare şi imaginare a traiectoriilor 
posibile). Intelegerea fenomenelor educative presupune 
„străduinţa de pătrundere în intimitatea fenomenului 
investigat prin decodificarea unor sensuri şi interacțiuni 
posibile pe baza includerii şi raportării lor la un cadru 
conceptual mai larg, elaborat în prealabil şi sedimentat în 
experienţa sa. O asemenea raportare oferă informaţii 
inedite asupra fenomenului investigat, chiar dacă cea mai 
mare parte dintre ele implică un coeficient de 
incertitudine, urmând să fie apoi integrate într-o 
perspectivă mai largă, întemeiată pe descriere şi 
explicaţie” (1995, p. 13). Aşadar, teoria pedagogică 
presupune mai multe niveluri de profunzime şi extensiune 


a expozeului teoretic, niveluri care se înscriu de la precis 
la difuz, de la certitudine la probabilitate, de la constatare 
la proiecţie, de la existenţă la dorinţă, de la real la 
imaginar. Mai trebuie spus că pedagogia s-a diferențiat şi 
cunoaşte mai multe subdiviziuni, cu câmpuri speciale de 
cercetare. Unele dintre acestea sunt preponderent 
practice (metodicele, de pildă), altele au un conţinut şi se 
exprimă printr-un discurs mai abstract (filosofia educaţiei). 
loan Nicola face distincţia între pedagogia generală, care 
este o ramură preponderent speculativă, şi pedagogia 
şcolară, ce prezintă un caracter prioritar pozitiv şi 
operaţional. Aceasta din urmă ar avea, după pedagogul 
amintit (1994, p. 40), următoarele sarcini: 

studierea activităţii şi comportamentului profesorului 
ca agent al acţiunii educaţionale în şcoală (personalitatea, 
pregătirea, aptitudinile, deprinderile acestuia); 

studierea tehnologiei educaţionale, respectiv a 
strategiilor didactice, mijloacelor de predare-învăţare, 
formelor de organizare a procesului de învăţământ, a 
relaţiei profesor-elev; 

Investigarea activităţii şi comportamentului elevilor 
în activitatea de învăţare din şcoală, precum şi în mod 
diferențiat în funcţie de obiectele de învăţământ; 

studierea sistemului de învăţământ, a diferitelor sale 
componente, prin prisma eficienţei lor pedagogice şi a 
relaţiilor dintre ele. 

Să mai remarcăm faptul că pedagogia, în ipostaza de 
teorie, presupune şi co-notatii practice, întrucât vizează 
acţiuni concrete ce urmează a se derula. Comparativ cu 
alte ştiinţe socio-umane, ştiinţa educaţiei este mai 
„aproape” de realitate, urmează şi secondează mai atent 
chemările şi aşteptările ei. Discursul pedagogic este 
simultan şi un discurs practic, dat fiind că, odată emisă o 
cerinţă, o normă, aceasta pretinde a lua o formă concretă. 
Se poate educa, deci transforma, direct prin „simpla” 


emisiune a unei idei, cerinte, ipoteze. Realitatea se 
transformă prin propoziţii, prin cuvinte. Cuvântul instituie 
şi creează o dorinţă, un comportament, un om. 

Suntem de acord cu poziţia lui Emile Planchard, după 
care pedagogia „se ocupă cu ceea ce este, cu ceea ce 
trebuie să fie şi cu ceea ce se face. Este, deci, ştiinţă 
descriptivă, teorie normativă, realizare practică” (1992, p. 
32). Ca atare, această disciplină dialoghează cu realitatea 
educaţională, o chestionează şi o analizează, dar tinteste şi 
idealul, edifică şi sugerează ceea ce merită şi poate fi 
concretizat, chiar şi parţial, în act. 

2. Pedagogia ca interogatie asupra educaţiei 

Din punct de vedere etimologic, termenul pedagogie 
derivă din cuvântul grecesc paidagâgia (de | & pais, paidos 
= copil şi agoge = acţiunea de a conduce), semnificând, în 
sensul propriu al cuvântului, conducerea copilului, 
creşterea acestuia sub aspect practic, concret. In greaca 
veche, mai există un termen provenit din aceeaşi rădăcină 
lingvistică, cel de paidagogos, care desemnează pe sclavul 
însărcinat cu conducerea copiilor la şcoală. Pedagogul 
antic era un serv, de origine deseori obscură, îndeplinind o 
funcţie umilă, neluată în seamă. În perioada modernă, 
pedagogul, identificat cu „grămăticul”, a constituit de 
multe ori ţinta sarcasmelor şi criticilor gânditorilor pentru 
dogmatismul şi manifestarea lui „pedantă” (termenul 
pedant derivă din aceeaşi rădăcină ca şi cuvântul 
pedagog). De aici, poate, şi umbra uşor depreciativă care 
mai pluteşte încă atunci când se invocă termenii de 
pedagogie şi pedagog. În literatura anglo-saxonă, întâlnim 
doar termenul education, care desemnează atât acţiunea 
de formare a omului, cât şi ştiinţa care studiază această 
procesualitate. 

În calitate de ştiinţă a educaţiei, pedagogia studiază 
esenţa şi trăsăturile fenomenului educaţional, scopul şi 


sarcinile educatiei, valoarea si limitele ei, continutul, 
principiile, metodele si formele de desfăşurare a 
proceselor paideutice. Este adevărat că educaţia (sau 
unele componente sau aspecte ale acesteia) stă şi în 
atenţia altor discipline ştiinţifice. Printre acestea, amintim 
biologia (care vizează conditionärile neurofiziologice ale 
dezvoltării copilului), psihologia (interesată de procesele 
psihice implicate în învățare), antropologia (care 
investighează resorturile cultural-istorice în devenirea 
fiinţei umane), sociologia (ce radiografiază condiţionările si 
repercusiunile sociale ale educaţiei), politologia (care 
evidenţiază aportul şi funcţionalitatea politicilor şcolare 
editate la un moment dat) etc. De altfel, ştiinţele invocate 
mai sus interacționează şi într-un alt mod cu pedagogia, 
prin constituirea unor aliaje disciplinare, prin interferența 
unor topici şi metode de investigare specifice mai multor 
discipline. Se vorbeşte astăzi de Ştiinţe ale educaţiei, care 
nu sunt decât expresii ale unor conexiuni disciplinare, 
dintre care amintim: psihologia pedagogică, sociologia 
educaţiei, axiologia pedagogică, epistemologia pedagogică, 
igiena şcolară etc. în acelaşi timp, însăşi pedagogia 
cunoaşte un proces de specializare a teoriei pe domenii, 
conţinuturi sau etape de vârstă relativ delimitate, formând 
sistemul disciplinelor pedagogice: pedagogia generală, 
pedagogia şcolară (cu subdiviziunile: antepre -, pre şi 
şcolară), pedagogia specială (surdo -, tiflo -, oligofreno- 
pedagogia), pedagogiile profesionale (agricolă, economică, 
artistică, juridică etc), pedagogia comparată, istoria 
pedagogiei, metodicile, pedagogia familiei etc. 

După cum remarcă un analist al fundamentării 
teoretice a ştiinţelor educaţiei (Avanzini, 1992, p. 95), 
acestea au în comun faptul că se apleacă asupra unui 
„obiect” care este un „subiect” în curs de a se forma şi 
asupra căruia se exercită o acţiune reglementată de 
principii. Aceste ştiinţe sugerează sau interzic anumite 

gice, norme care au ceva subiectiv în însăşi natura 
lor. Ştiinţele educaţie sunt mai maleabile, mai deschise 
variabilelor subiective tocmai pentru că ele vizează o stare 
prezentă sau deziderativă a fiinţei umane. Invocând nevoia 
unei clasificări a ştiinţelor educaţiei, Guy Avanzini (1992, 
p. 60) sugerează raportarea acestora la trei componente 
ale actului educativ: 

a) finalităţile filosofice, religioase, culturale, sociale 
pe care le va urmări educaţia în cadrul societăţii; 

b) structura internă a ceea ce se predă, adică 
modalitatea de pregătire şi vehiculare a conţinutului 
educaţiei; 

c) problematica subiectului ce are ca sarcină 
încorporarea cunoştinţelor şi deprinderilor (studierea 
educatului din perspectivă biologică, psihologică, 
sociologică, etnologică). 

O taxonomie asemănătoare cu cea expusă mai sus 
întâlnim la pedagogul spaniol Jose Luis Garcia Garrido 
(1995, pp. 176 - 180). Acesta porneşte de la cele trei 
elemente fundamentale ale procesului educativ care 
predispun la interogatii oarecum speciale: scopurile spre 
care tinde procesul educativ, subiecţii sau actorii 
procesului şi mijloacele sau căile pe care aceştia le 
folosesc pentru a atinge scopurile. Ştiinţele educaţiei care 
vizează scopurile pot fi denumite ştiinţe teleologice ale 
educaţiei (Filosofia şi Qeologia educaţiei). Cele care se 
ocupă cu actorii sau contextul în care aceştia fiinteazä 
poartă denumirea de ştiinţe antropologice ale educaţiei 
(Biologia, Psihologia, Sociologia şi Antropologia educaţiei), 
în fine, ştiinţele care se apleacă asupra căilor folosite 
pentru a ajunge la împlinirea scopurilor pot fi denumite 
ştiinţe metodologice (Didactica, Politica, Economia şi 


Planificarea educaţiei, Orientarea şcolară şi profesională). 
Aceste trei grupe de ştiinţe au în comun faptul că nu 
abordează întreg procesul educa iv, ci doar segmente 
concrete ale acestuia, într-o perspectivă teoretică bazată 
pe descompunerea gnoseologică progresivă a elementelor 
constitutive. Autorul le numeşte, din această cauză, ştiinţe 
analitice ale educaţiei. Atunci când procesele educative 
sunt abordate în totalitatea lor, dar prin subsumarea unor 
analize parcelate, avem de-a face cu ştiinţe analitico- 
sintetice (Istoria educaţiei şi Educaţia comparată). Când 
este vizat procesul educativ în ansamblul său, într-o 
perspectivă holistică, sunt invocate ştiinţele sintetice ale 
educaţiei (Pedagogia generală şi Pedagogia diferenţială). 

O interesantă şi pertinentă discuţie asupra statutului 
epistemologic al pedagogiei întâlnim în lucrarea lui Cezar 
Bârzea, Arta şi ştiinţa educata t i, 995). Prestaţia teoretică 
a autorului citat vizează câteva obiective clare: definirea, 
în interiorul pedagogiei, a ceea ce este ştiinţă şi non- 
ştiinţă, evaluarea capacităţii ştiinţei educaţiei de a rezolva 
problemele specifice ale  „obiectului” său, definirea 
condiţiilor epistemologice proprii acestei ştiinţe. Analizele 
întreprinse, pe baza unor supozitii epistemice de ultimă 
oră, vin să acrediteze, o dată în plus, demnitatea teoretică 
a ştiinţelor educaţiei. 

În perspectivă istorică, pedagogia a evoluat de la 
stadiul sentintelor empirice, spontane („pedagogia 
populară”), până la cel al reflevetiei sistematice de factură 
filosofică sau stiintifica. Intruchipärile actuale ale 
pedagogiei se înscriu într-un oo ,riootui de iarer nu-le 
direcții de cercetare se bazează pe studierea faptelor 

prin experimentare şi cercetare cantitativă a datelor 
cu privire la educație, altele se bazează pe interpretare şi 
speculație, factori de ordin teoretic. Ambele traiecte de 
evoluție sunt benefice si necesare progresului acestei 


ştiinţe. Trebuie păstrat atât contactul cu evoluţia faptelor 
(fără a aluneca în factologie sau empirism îngust), dar sunt 
necesare şi semnificarea şi reflecţia asupra rezultatelor 
analizelor. Sporul cognitiv este asigurat prin 
complementaritatea dintre perspectivele posibile de 
îmbogăţire si validare a practicilor sau teoriilor 
pedagogice. 

Cât priveşte dilema dacă pedagogia este o ştiinţă, o 
tehnică sau o artă, înclinăm să credem că disciplina în 
discuţie este ştiinţă, discurs teoretic asupra unui fenomen 
care, în unele circumstanţe, se prelungeşte în acţiuni 
concrete, întruchipând astfel note ale tehnicii (tehnica 
educativă). Nu credem că pedagogia este o artă (decât în 
cazuri speciale, când pedagogul este un artist al 
cuvântului, care scrie o pedagogie expresivă, asemenea 
literaturii; putem spune că JJ. Rousseau este un pedagog- 
artist). Calitatea de artă aparţine practicii paideutice, deci, 
educaţia poate fi o artă. Este adevărat că, uneori, 
pedagogul (cel care sugerează sau propune un sistem de 
gândire asupra educaţiei) este şi educator. Dar el este 
artist prin ceea ce face şi mai puţin prin ceea ce scrie sau 
gândeşte despre activităţile lui. Pedagogia lui Pestalozzi 
sau Herbart nu este o artă; educaţia care se realizează în 
acord cu tezele lui Pestalozzi sau Herbart poate fi însă o 
artă. Cum estetica nu este o artă, ci are menirea de a 
studia şi interpreta fenomenul artistic, la fel procedează şi 
pedagogia, reflectând asupra educaţiei, care, în viziunea 
unora, este şi o artă. 

3. Dileme şi sfidări ale pedagogiei 

Nu toţi agreează pedagogia şi pe cei care o slujesc. 
Pedagogia se referă la ceea ce urmează a fi învăţat, gândit, 
făcut sub presiunea unei alteritäti. Ea se opune într-un fel 
datului, înnăscutului. Pedagogul este cel care vine şi 
dictează, decretează, obligă. „Pedagogul este un om fără 
personalitate”, „pedagogic, didactic sunt de cele mai multe 


ori defecte, chiar injurii, care califică persoane sau 
discursuri”, „astăzi, pedagogul nu este admis decât dacă 
se disimulează sau se adăposteşte, mai exact, dacă-şi 
apropie forma culturală a  lejerităţii” constată cu 
amărăciune un pedagog contemporan (Beillerot, 1982, p. 
59). Pedagogia se pune în serviciul unei violenţe simbolice 
la adresa individului; activitatea pedagogică, în calitate de 
act de inculcare, va produce un habitus care se formează 
în urma interiorizării unui arbitrar cultural propus, prin 
educaţie, de către instanţele aflate la putere pentru a primi 
o legitimare (Bourdieu, Passeron, 1970, pp. 19 - 25). 
Pedagogia legiferează nu numai distribuţia cunoaşterii, ci 
şi cenzurarea ei; ea poate deveni o unealtă a gestionării şi 
întăririi puterii. Nu totul trebuie transmis celor mulţi. Prin 
intermediul pedagogiei păstrăm sau ascundem adevărul. 
Există o pedagogie a secretului profesată cu bună ştiinţă 
de cei mari. Istoria umanităţii poate fi lecturată şi ca 
istorie a pedagogiilor ascunderii, disimulării, interzicerii, 
Inegalitatea provine din distribuirea preferenţială a ideilor. 
Cei care deţin idei sunt, desiiiur. mai 

„Pedagogia este noua raționalitate a educaţiei 
secolului XX; pe măsura rafinării ei, va suscita reacţii de 
respingere sau de opoziţie larvară, dat fiind că este o 
raționalitate a presiunii unui grup asupra altuia” (Beillerot, 
1982, p. 74). Transmiterea cunoştinţelor nu este inocentă. 
Se transmite numai ce trebuie ştiut. Pedagogia se pune în 
serviciul unei ideologii. „Pedagogizarea” a devenit o 
preocupare de primă importanţă a celor care conduc. Dar, 
atenţie! acest lucru nu trebuie observat sau bănuit. Axioma 
infantilizării stă la baza oricărui program de dirijare a 
constiintelor. Ea este specifică atât regimurilor autoritare, 
cât şi celor democratice. Intr-o societate democratică, 
accentul se pune pe convingere, nu pe constrângere. 
Pedagogia forţei este înlocuită cu pedagogia persuasiunii. 


Gesticulatiile brutale au fost înlocuite cu strategii mult mai 
rafinate. Pedagogia este o nouă formă de manifestare a 
voluntarismului contemporan. Avem nevoie de „învăţători”; 
când nu-i avem, le ducem lipsa, îi căutăm, căci totul se 
poate învăţa de la alţii (!). 

Ceea ce este mai dureros este faptul că înseşi cadrele 
didactice se supun de multe ori raţionalităţii excesive a 
pedagogizării. Profesorul a devenit un comediant ce-şi 
joacă rolul din ce în ce mai conştiincios. Nu-şi pune nici 
problema că a devenit un servitor amabil al instanţelor 
supraetajate, nici nu se impacientează că aserveste 
spiritele celor tineri şi neştiutori. Într-o anumită măsură, 
teatralizarea în educaţie este cerută. Totul se poate juca: 
profesorul se preface că e slab şi neputincios, mimează 
relaţii afective, pretinde că ştie totul, dă de înţeles că e la 
dispoziţia elevilor, reproduce informaţiile, ideile sau chiar 
replicile altora. „Constrâns să-şi mascheze 
«autenticitatea», dascălul - scrie Hubert Hannoun - este 
împins să joace comedia cuvintelor: acestea nu sunt pentru 
el scopuri în sine; ele devin trucuri, mijloace conştiente ale 
transmisiei şi ajutorului... «Expresia adevărată» a 
profesorului devine ceva secundar, o problemă de culise: 
ceea ce aşteaptă publicul-elev este un ansamblu de cuvinte 
ale scenei unde profe-sorul-actor joacă pentru el, publicul, 
şi nu pentru sine, un public pe care vrea să îl înţeleagă, pe 
care îl vrea sedus pentru a-i transmite o idee, o noţiune 
sau chiar un vis în care să creadă... sau pe care îl cere el 
să-l creadă. Corpul, hainele, nonverbalul, cuvintele sunt 
împăunarea sub care se retrage profesorul pentru a 
declanşa la elev ceea ce dă sens acţiunii sale: a seduce 
pentru a preda, adică pentru a transforma, pentru a 
progresa” (Hannoun, 1989, p. 100). Duplicitatea dascălului 
este prescrisă, instituţionalizată şi, de aceea, iertată, 
trecută cu vederea. „Minciuna” pedagogică este consimţită 
şi asumată cu seninătate. Se spune deseori că dascălul 


trebuie să fie şi un bun actor. Realitatea adusă! „şcoală 
este una fabricată, mediată, modelată. A preda înseamnă a 
minţi din ce în ce mai puţin, a te apropia de adevăr în mod 
gradual. In punctul de pornire „minţi” cel mai mult. 
Minciuna pedagogică se dovedeşte a fi inevitabilă. Ea este 
chiar morală. Realitatea în sine poate fi brutală, îl poate 
buimăci pe elev. De aceea i-o prezinti pe fragmente, în mod 
treptat, de la uşor la greu, de la apropiat la îndepărtat, de 
la simplu la complex, de la parte la întreg etc. „Minciuna 
pedagogică devine, deci, o formă de rău necesar sau 
afirmarea provizorie a unui contra-adevăr care se 
dovedeşte a fi, într-un moment al maturizării elevului, 
singura poartă prin care el poate să primească o 
informaţie, ţinând cont de faptul că imperfectiunea va fi pa 
însăşi o trambulină a propriei lui perfecţionări” (Hannoun, 
p. 134). Educaţia 

este expusă deci contrafactualitätii, alunecând, 
deseori, în fetisizare si  „maimuţăreală”. Retetarul 
pedagogic se poate transforma, dacă nu suntem abili, într- 
un simplu paravan sub care se ascund elucubratii 
periculoase şi pentru educați, şi pentru educatori. 

Unei pedagogii oficiale, instituţionale, clasice, i se 
pot alătura proiecte pedagogice mobile, deschise, 
nestandardizate, mai apropiate de posibilitățile şi 
dezideratele elevilor sau ale altor instanțe. La începutul 
secolului XX, s-au editat o serie de programe pedagogice, 
circumscrise curentului „educației noi”, care s-au dovedit a 
fi deosebit de benefice. Merită să invocăm numele unor 
binecunoscuti pedagogi precum Maria Montessori, Ovid 
Decroly, Adolf Ferrière, Edouard Claparède, Roger 
Cousinet, Celestin Freinet, Peter Petersen etc., ce au 
imaginat şi practicat modalităţi educative care valorificau 
sensibilitatea, autonomia şi înclinațiile naturale ale elevilor 
pe baza unor metode didactice nondirective. 


Pedagogia nondirectivă a reactivat vechi presupozitii 
educaţionale de factură romantică (majoritatea de sorginte 
rousseau-istă), iar unele soluţii ale acestui curent au 
alunecat spre  absolutizări cu privire la libertatea 
necondiționată a copilului. Cert este că atât pedagogia 
directivă, de sorginte herbartianä, cât şi pedagogia 
nondirectivă pot oferi, prin  complementaritatea 
perspectivelor, soluţii actuale pertinente la sfidările din ce 
în ce mai deconcertante ale evoluţiilor prezente. Ni se pare 
util ca viitoarele cadre didactice să posede şi unele 
informaţii privind evoluţia gândirii pedagogice moderne şi 
actuale, pentru a putea percepe şi sancţiona operativ 
modele paideutice noi sau care se consideră inedite. Ca 
exemplificare, recurgem la cazul pedagogiei de tip 
Waldorf, care, integrată în contextul ideatic al începutului 
de secol, reprezintă un mixaj propedeutic interesant, dar 
nu inedit (întrucât acaparează idei din pedagogia de tip 
Montessori, Decroly, Claparede etc), desigur, cu reale 
valenţe educative, dar care nu poate fi generalizat la scara 
întregului învăţământ (după opinia noastră, elemente ale 
acestei pedagogii sunt benefice pentru învăţământul 
preşcolar şi, la unele activităţi, pentru cel primar). Numai 
un necunoscător sau un amator se lasă copleşit de falsa 
noutate sau de „miracolul” unei pedagogii ,omnipotente”. 
Milităm pentru o înmănunchere a soluţiilor pedagogice şi 
nu pentru impunerea unilaterală a uneia în dauna alteia. 
Educaţia fiinţei umane este o activitate deosebit de 
delicată şi complexă. Nu ne putem juca cu sufletele 
copiilor, experimentând soluţii care nu ştim unde vor 
conduce. Există o serie de limite deontologice la care 
trebuie să se gândească dascălii, părinţii, factorii de 
decizie, atunci când propun sau susţin un anumit 
tratament pedagogic. Problematica educaţiei nu se rezolvă 
printr-o singură emisiune ideatică sau strategică. 

Fiecare teorie pedagogică aruncă o lumină asupra 


fenomenului educational şi merită, prin aceasta, a fi luată 
în seamă (vezi Bertrand, 1993, p. 210). Problema nu este 
care ar fi cea mai bună teorie pedagogică, ci cum 
combinăm, articulăm şi valorificăm tezele din mai multe 
teorii pentru ca practica educativă să se perfecţioneze. 
Chiar dacă există o competiţie a teoriilor, şi o 
nemărturisită tentatie a  generalizării fiecărei teorii 
profesorul va medita adânc atunci când este în faţa unei 
opţiuni. Câteva criterii generale de pertinenţă a teoriei pot 
fi reţinute: 

corelativitatea teoriei pedagogice atât cu idealurile şi 
valorile constante ale umanităţii, cât şi cu cele specifice, 
comunitare, ale populaţiei căreia i se aplică; 

deschiderea şi permisivitatea optimă a normelor 
stipulate de teorie, faţă de posibilităţile şi aspiraţiile 
indivizilor şi, simultan, faţă de unele comandamente 
comunitare, sociale; 

structuralitatea si congruenta logică a teoriei 
explicative; calitatea fundamentelor si premiselor 
filosofice, etice, psihologice, logice; 

eficienţa practică a teoriei, prin studierea 
consecinţelor aplicării ei în situaţiile precedente (facem 
observaţia că este riscant pentru profesor să 
experimenteze, de unul singur, o teorie cu totul nouă) şi 
prin urmărirea atentă a evoluţiilor în cazul în care 
profesorul aplică o anumită teorie; 

predispoziția teoriei pedagogice de a accepta 
alternative, schimbări de perspective, de a dovedi 
mobilitate explicativă si  procesuală în acord cu 
modificările ivite pe parcurs. 

În general, pedagogia nu mai trebuie vizată astăzi ca 
un cod de procedură imuabil, ca un retetar absolut, ca o 
litanie învățată pe dinafară, capabilă de a da răspuns 
prefabricat la toate situaţiile posibile, ci se cere a fi 


receptată ca un corpus de norme generale ce permit 
reasamblări, reajustări, resemnificäri, ca o disciplină 
deschisă ce invită la meditaţie, la crearea de noi ipoteze, 
sugestii, idei. Este necesară o pedagogie care să facă din 
fiecare practician un om care gândeşte responsabil, de 
unul singur, în legătură cu ceea ce face. Avem nevoie nu de 
un canon, ci de o îndrumare minimală, dar necesară, în 
arta formării altuia cu ajutorul ei, pentru binele lui şi spre 
bucuria noastră. 

EDUCAŢIE ŞI CONTEMPORANEITATE 

1. Ce (mai) este educaţia? 

Din punct de vedere etimologic, termenul educaţie 
poate fi dedus din latinescul educo-educare (a alimenta, a 
îngriji, a creşte - plante sau animale). Cu înţelesuri 


similare întâlnim, la francezi, în secolul al XVI-lea, 
termenul education, din care va deriva şi cel românesc 
educaţie. Termenul mai poate fi dedus şi din latinescul 
educe-educere, care înseamnă a duce, a conduce, a scoate. 
Se pare că ambele traiecte etimologice sunt corecte, iar 
ramificaţiile semantice - de altfel, destul de apropiate - 
concură la o decantare semiotică destul de precisă. Cât 
priveşte determinarea realităţii acoperite de termenul în 
discuţie şi a conţinutului irațional, apar multiple dificultăţi, 
întrucât mulţi pedagogi vor înţelege educaţia în mod 
diferențiat. Vom exemplifica printr-o serie de definiţii, în 
care se încearcă surprinderea esenței fenomenului 
discutat: 

A educa înseamnă a cultiva curăţenia sufletească şi 
buna cuviinţă a copiilor şi tinerilor, a-l creşte pe copil 
moral şi în evlavie, a avea grijă de sufletul lui, a-i modela 
inteligenţa, a forma un atlet pentru Hristos; pe scurt, a te 
îngriji de mântuirea sufletului lui. Educaţia este asemenea 
unei arte: artă mai mare decât aceasta nu există, pentru 
că, dacă toate artele aduc un folos pentru lumea de aici, 
arta educaţiei se săvârşeşte în vederea accederii la lumea 
viitoare (loan Hrisos-tom, apud, D. Fecioru, 1937, p. 9). 

Educaţia este activitatea de disciplinare, cultivare, 
civilizare şi moralizare a omului, iar scopul educaţiei este 
de a dezvolta în individ toată perfecțiunea de care este 
susceptibil (Kant, 1992, p. 17). 

Educaţia este acţiunea de formare a individului 
pentru el însuşi, dezvoltându-i-se o multitudine de interese 
(Herbart, 1976, p. 62). 

Educaţia constituie acţiunea generaţiilor adulte 
asupra celor tinere, cu scopul de a forma acestora din 
urmă anumite stări fizice, intelectuale şi mentale necesare 
vieţii sociale şi mediului special pentru care sunt destinate 
(Durkheim, 1930, p. 79). 

Educaţia este acea reconstrucţie sau reorganizare a 


experienţei care se adaugă la înţelesul experienţei 
precedente şi care măreşte capacitatea de a dirija evoluţia 
celei care urmează (Dewey, 1972, p. 70). 

Educaţia e o voinţă de iubire generoasă faţă de 
sufletul altuia pentru a i se dezvolta întreaga receptivitate 
pentru valori şi capacitatea de a realiza valori (Spranger, 
1930, p. 341 - 344). 

Educaţia este o integrare: integrarea forţelor vieţii în 
funcţionarea armonioasă a corpului, integrarea 
aptitudinilor sociale în vederea adaptării la grupuri. 

Integrarea energiilor spirituale, prin mijlocirea fiinţei 
sociale şi corporale, pentru dezvoltarea completă a 
personalităţii individuale (Hubert, 1965, p. 58). 

Educaţia este activitatea conştientă de a-l influenţa 
pe om printr-o triplă acţiune: de îngrijire, de îndrumare şi 
de cultivare, în direcţia creării valorilor culturale şi a 
sensibilizării individului faţă de acestea (Bârsănescu, 1934, 
pp. 159 - 164). 

Observăm că în unele definiţii sunt luate în 
considerare fie scopul educaţiei, fie natura procesului, fie 
conţinutul educaţiei, fie laturile sau funcţiile actului 
educativ. Definirea educaţiei se poate realiza din unghiuri 
diferite de vedere. loan Cerghit (1988, pp. 13 - 16) 
identifică următoarele posibile perspective de înţelegere a 
acesteia: 

a. educaţia ca proces (acţiunea de transformare în 
sens pozitiv şi pe termen lung a fiinţei umane, în 
perspectiva unor finalităţi explicit formulate); 

b. educaţia ca acţiune de conducere (dirijarea 
evoluţiei individului spre stadiul de persoană formată, 
autonomă şi responsabilă); 

c. educaţia ca acţiune socială (activitatea planificată 
ce se desfăşoară pe baza unui proiect social, care 
comportă un model de personalitate); 


d. educaţia ca interrelatie umană (efort comun si 
conştient între cei doi actori - educatorul şi educatul); 

e. educaţia ca ansamblu de influenţe (acţiuni 
deliberate sau în afara unei voințe deliberate, explicite sau 
implicite, sistematice sau neorganizate, care, într-un fel 
sau altul, contribuie la formarea omului ca om). 

Sintetizând o serie de ipostaze ale educaţiei, 
surprinse în multiplele tentative de definire, vom evidentia 
următoarele note şi trăsături ale educaţiei ca fenomen: 

educaţia este un demers aplicabil doar la specia 
umană; această acţiune nu se poate extinde asupra lumii 
animalelor sau a plantelor, întrucât în acest perimetru 
factorul conştiinţă - fără de care nu există educaţie - 
lipseşte cu desăvârşire; 

educaţia constă într-un sistem de acțiuni 
preponderent deliberate, ea este o „propunere” - cum se 
exprimă Daniel Hameline (1986, p. 53), a unei anumite 
intentionalitäti, a unei previzibilităţi; acţiunile 
întâmplătoare si toate influenţele ocazionale sunt 
purtătoare de mesaje educogene, dar nu pot fi induse la 
copii automat, ci mediate, integrate, exploatate - cu 
atenţie şi inspiraţie - prin acţiuni conjugate ale factorilor 
educaţiei; 

În măsura în care influenţele sunt concentrate la 
nivelul unor instituţii de profil, acţiunile permit o 
organizare, o structurare şi chiar o planificare sub aspectul 
sarcinilor şi timpului acordat acestora; 

educaţia se realizează în perspectiva unui ideal de 
personalitate umană, acordat la repere culturale şi istorice 
bine determinate; 

educaţia nu este o etapă limitată numai pentru o 
anumită vârstă, ci se prelungeşte pe întregul parcurs al 
vieţii unui individ. 

Funcţiile educaţiei sunt percepute în mod diferențiat 
de către teoreticienii acestui fenomen. Unii pedagogi 


relevă funcţiile de selectare şi transmitere a valo 

şi de pregătire a acestuia pentru insertia în social 
(Nicola, 1993, p. 21). Alţi autori evidenţiază funcţia 
cognitivă (de vehiculare a tezaurului de cunoştinţe), 
funcţia economică (de pregătire şi formare a indivizilor 
pentru producţia materială) şi funcţia axiologică (de 
valorizare şi creaţie culturală) (Safran, 1982, pp. 73 - 74). 
Funcţia principală a educaţiei se decelează contextual, 
prin împletirea funcţiilor invocate mai sus sau prin 
supralicitarea uneia dintre ele, atunci când realitatea 
socio-istorică o impune. În fond, prin educaţie se urmăresc 
două mari scopuri: „Primul e să dăm copilului cunoştinţe 
generale de care, bineînţeles, va avea nevoie să se 
servească: aceasta este instructia. Celălalt e să pregătim în 
copilul de azi pe omul de mâine şi aceasta este educaţia” 
(Berger, 1973, p. 65). lar scopul educaţiei este atins atunci 
când individul obţine acea autonomie care-l determină să 
fie stăpân pe propriul destin şi pe propria personalitate. 
Personalitatea nu este o stare despre care se poate spune 
că trebuie conturată definitiv, static, prin educaţia 
instituţionalizată. O parte din trăsăturile personalităţii sunt 
formate direct prin educaţie, dar o bună parte din calităţile 
acesteia sunt opera propriei formări - care depinde, în 
ultimă instanţă, tot de educaţie. Incât, vom fi de acord cu 
Maurice Dubesse care afirmă că „educaţia nu-l creează pe 
om; ea îl ajută să se creeze” (1981, p. 112). 

In ultimul timp, teoreticienii folosesc termenul de 
„metacogniţie” pentru a circumscrie o nouă competenţă a 
celui care este educat. Aptitudinea de a ,metacunoaste”, 
de a gândi asupra gândirii, adică de a avea „o conştiinţă 
globală a atuurilor intelectuale de care dispunem, precum 
procesul gândirii, concentrarea memoriei etc”. (Freedman, 
1993, p. 70), care conduc la o mai bună funcţionare şi 
producere a cunoştinţelor, devine o prioritate în vremurile 


noastre. Dacă ce! care învaţă ia cunoştinţă de propriile lui 
procese de gândire şi de posibilităţile lui de învăţare, el 
poate nu numai să-şi sporească repertoriul strategiilor, dar 
cucereşte astfel o măiestrie spontană, actualizând, prin 
selecţie şi aplicaţie, cele mai nimerite achiziţii. Nu 
achiziţia în sine este valoroasă, ci cum, când şi ce se 
actualizează atunci când trebuie. Educaţia poate deveni 
astfel un sistem „autopoietic” (Prevost, 1994, p. 24), adică 
un resort autoregulator (un fel de ,auto-facere”, de 
fasonare pe cont propriu) pentru individ, care cultivă şi 
facilitează autogenerarea unor scheme de gândire sau de 
conduită care s-au dovedit a fi eficiente şi au condus la 
sporirea autonomiei persoanei. 

In literatura de specialitate, mai întâlnim şi alţi 
termeni  corelativi educației: dresaj,  domesticire, 
îndoctrinare, salvare, formare, instruire, învăţare etc. 

Dresajul este acea acţiune având ca obiect 
constituirea în fiinţa preumană a unor obisnuinte, adică a 
unor mecanisme ce se montează graţie unor asociaţii sau 
determinări mecanice gen cauză-efect (dacă delfinul face 
mişcarea cerută, primeşte un peştişor), pe baza reflexelor 
condiţionate. În plus, cum remarcă Rene Hubert (1965, p. 
54), dresajul se face în perspectiva unor scopuri artificiale, 
care nu sunt naturale animalului respectiv, printr-o 
translare forţată a unor comportamente cu coloratură 
antropomorfă, acestea fiind reeditate prin automatisme. 

Domesticirea este un dresaj mai complicat, întrucât 
el se realizează din raţiuni practice. Dacă funcţia 
dresajului este prioritar ludică, domesticirea are finalitäti 
utile pentru omul ce foloseşte un animal domesticit. 
Domestirirpa ctoui 

Instinctul animalului, deviindu-l de la finalitatea 
firească; ea sfârşeşte prin a fixa la animal nişte obisnuinte 
ce se transmit ereditar. Animalul nu mai funcţionează 


asemenea unui automat; şi-a câştigat o a doua natură, 
care, adesea, este o deformare a naturii sale originare 
(Hubert, 1965, p. 55). Această transformare afectează 
specia şi nu numai indivizii izolaţi. 

Îndoctrinarea este o formă mai ascunsă de 
achiziţionare a unor conduite mentale, specifică perioadei 
primitive a omenirii, dar care continuă să fie mereu 
prezentă. Ea presupune o impunere a unui punct de 
vedere sectar sau partizan (Bower, 1970, p. 29), prin 
ascunderea scopului acestei ralieri (există întotdeauna un 
interes ideologic sau pragmatic); cu cât disimularea este 
mai bună, cu atât consecinţele îndoctrinării sunt de mai 
lungă durată. Ceea ce rămâne interesant este faptul că la 
această condiţionare participă şi individul respectiv; acesta 
nu se împotriveşte, ci imbrätiseazä cu inocentä noul punct 
de vedere. Îndoctrinarea presupune un anumit grad de 
inconştienţă a subiectului. Nu-l poţi îndoctrina pe unul 
care ştie că este îndoctrinat. 

Salvarea este un termen specific creştinismului şi se 
referă la desăvârşirea fiinţei umane prin intrarea în lumea 
veşnică, prin credinţa în Hristos. Salvarea presupune o 
pregătire continuă a omului, printr-o conduită exemplară, 
în vederea accederii la împărăţia lui Dumnezeu. 

Formarea se referă la transformarea personalităţii 
elevului, la determinarea sau facilitarea ivirii unor noi 
trăsături caracteriale, a unor conduite psihice dezirabile. 

Instruirea este un termen care subsumează acţiunea 
de transmitere stricto sensu de informaţii elevilor şi 
vizează mai ales latura instrumental-intelectuală. 

Predarea este procesul de prezentare organizată a 
unor cunoştinţe elevilor de către cadre pregătite în acest 
sens. Conţinutul predării este atent dimensionat pentru ca 
transmiterea informaţiilor să poată avea loc. Rolul director 
în predare îl are profesorul. 

Predarea este o relaţie cu un obiect de cunoscut: 


propus de un subiect (profesorul); 

conform unei actiuni de înmagazinare care se 
organizează prin tratarea informaţiei; 

ce angajează subiectul din punct de vedere 
psihologic, afectiv şi cognitiv; 

Inrädäcinat într-o dorinţă care se exprimă prin 
aşteptarea uneischimbări. 

Relaţia cu obiectul are loc conform unei acţiuni ce se 
desfăşoară în mod liber şi care: 

se constituie printr-o elaborare/reorganizare a 
proceselor cognitive, psihomotorii, socio-afective, vizând 
dobândirea unor noi competenţe; 

comportă mai multe faze de explorare; 

se desfăşoară în conformitate cu mijloace sau de 
către persoane care exercită o funcţie de mediere; 

ajunge la desluşirea unor cunoştinţe despre obiect 
(Aumont, Mesnier, 1992, pp. 36 - 37). 

Învăţarea vizează îndeosebi pe agenţii care suportă 
intervenţia educativă; ea constă în însuşirea metodică de 
către elevi a unor cunoştinţe sau deprinderi cerute de 
profesori. 

2. Educaţia şi provocările lumii contemporane 

Prin structură, obiective şi conţinut, educaţia trebuie 
să răspundă necontenit unor exigente ale evoluţiei 
realităţii nationale şi internationale. Semnificațiile si 
eficienţa actului educativ sunt date de disponibilitätile 
educaţiei de adaptare şi autoreglare faţă de sfidările tot 
mai numeroase ale spaţiului social. Problematica lumii 
contemporane, caracterizată prin universalitate, 
globalitate, complexitate şi caracter prioritar (Văideanu, 
1988, p. 106) demonstrează tot mai pregnant că soluţiile 
cele mai eficiente nu pot fi găsite prin demersuri şi 
angajări secvențiale, parcelate, ci e nevoie de o viziune 


holistică în studierea si decantarea celor mai eficiente 
mijloace de rezolvare a marilor probleme cu care se 
confruntă omenirea (degradarea mediului, explozia 
demografică, proliferarea conflictelor dintre națiuni etc). 
Analiza problematicii contemporane şi identificarea 
marilor teme de meditație (vezi Väideanu, Neculau, 1985) 
au condus la constituirea - în plan educațional - a unor 
răspunsuri specifice, prin potentarea „noilor educatii” sau 
a unor noi tipuri de conţinuturi: educaţia pentru pace, 
educaţia ecologică, educaţia pentru participare si 
democraţie, educația demografică, educația pentru 
schimbare şi dezvoltare, educația pentru comunicare si 
pentru mass-media, educația  nutriţională, educaţia 
economică şi casnică modernă, educația pentru timpul 
liber, educația privind drepturile fundamentale ale omului, 
educația pentru o nouă ordine internațională, educaţia 
interculturală etc. (vezi „Buletinul cabinetului pedagogic”, 
3/1985, Dutu, 1989, Rey, 1986). Este de aşteptat ca 
această listă să se modifice (fie prin dispariția unor 
„educații”, în măsura în care realitatea îngăduie aşa ceva, 
fie - mai degrabă - prin impunerea unor noi cerinţe şi 
conţinuturi educative). Ca modalităţi practice de 
introducere a „noilor  educaţii”, sunt menționate 
(Văideanu, 1988, p. 109) trei posibilităţi: 

a. prin introducerea de noi discipline centrate pe un 
anumit tip de educaţie (dificultatea constă, însă, în 
supraîncărcarea programelor de învăţământ); 

b. prin crearea de module specifice în cadrul 
disciplinelor tradiţionale (modulele având un caracter 
interdisciplinar de tipul: Conservarea şi gestiunea 
resurselor naturale - la disciplina Biologie); 

c. prin tehnica „approche infusionnelle” (prin 
infuziunea cu mesaje ce ţin de noile conţinuturi în 
disciplinele „clasice”). 

Cât priveşte aspectul procesual al demersului 


educativ în sine, sunt destule voci care ne avertizează în 
legătură cu nevoia unor redimensionări şi chiar a unor 
schimbări de paradigme educaţionale. J.W. Botkin şi 
colaboratorii săi (1981, pp. 26 - 71) fac o disociere 
interesantă între învăţarea de menţinere şi învăţarea 
inovatoare, care ne poate sugera traiecte posibile pentru 
prezentul şi viitorul educaţiei. Societăţile tradiţionale - 
arată autorii invocati - au adoptat un tip de învă - 
EDUCAŢIE ŞI CONTEMPORANEITATE 3 1 

târe de menţinere, care pune accentul pe achiziţia de 
metode şi reguli fixe, pentru a putea face faţă unor situaţii 
cunoscute şi recurente. Acest tip de învăţare este menit să 
asigure funcţionarea unui sistem existent, a unui mod de 
viaţă cunoscut, şi stimulează abilitatea noastră pentru a 
rezolva probleme date şi a perpetua o anumită experienţă 
culturală. În condiţiile în care apar şocuri existenţiale, 
schimbări, înnoiri, rupturi, este nevoie de un alt tip de 
învăţare, aşa-numita învăţare inovatoare. Aceasta are 
menirea de a pregăti indivizii şi societăţile să acţioneze în 
situaţii noi şi presupune calităţile autonomiei (a nu mai 
avea nevoie de alţii) şi integrării (a accede la o gândire 
holistică, ce este capabilă să conexeze operativ informaţiile 
recent intrate în circulaţie). În timp ce învăţarea de 
menţinere tinde să ia drept inatacabile valorile impuse ca 
atare şi să treacă cu vederea toate celelalte valori, 
învăţarea inovatoare trebuie să fie dispusă să pună la 
încercare valorile, scopurile şi obiectivele fundamentale 
ale oricărui sistem. Învăţarea de menţinere este esenţială, 
dar insuficientă. Este indispensabilă în situaţii bine 
determinate, unde ipotezele rămân fixe. Valorile pe care se 
sprijină sunt bine delimitate şi recunoscute. Are la bază o 
gândire algoritmică, secvenţe de gândire prefabricate, ce 
operează în contexte determinate. Dar învăţarea de 
menţinere nu face faţa situaţiilor limită. Invätarea 
inovatoare presupune formularea de probleme, sfărâmarea 


cliseelor. Ea predispune la ruperea structurilor închise, 
antere-flexive. Valorile ei nu sunt constante, ci mai 
degrabă schimbătoare. 

Este adevărat că marile schimbări existenţiale se 
produc pe baza unor viziuni inovatoare. Progresul se face 
nu prin respectarea tradiţiilor, ci prin contestarea traseului 
bätätorit. Istoria progresează prin partea proastă a 
lucrurilor - spunea Hegel. Întotdeauna oamenii incomozi 
fac revoluțiile (cognitive, sociale). Vom înţelege de aici că 
ambele tipuri de învăţare sunt benefice, cu condiţia 
conducerii variabile a celor care învaţă către acel traiect al 
învăţării care este în concordanţă cu sarcinile, 
conținuturile şi finalităţile educaţiei. Se pare că în multe 
împrejurări ale prezentului, educaţia inovatoare este mai 
productivă, dacă o comparăm cu cea de menţinere. 

O posibilă evoluţie a educaţiei, în perspectivă, va 
avea loc prin centrarea ei şi pe baza exploatării capacităţii 
de cunoaştere holistică (rațiune, sentiment, voinţă) a 
creierului uman. Se ştie că educaţia tradiţională se opune, 
mai mult sau mai putin, tendinței holistic-integrative a 
creierului (Wurtz, 1992). Suntem, poate, prea obsedati, 
uneori, de exactitatea logică, or creierul lucrează şi cu 
probabilitäti sau cu aproximatii vagi. Se pare că educaţia 
contemporană nu exploatează suficient emisfera cerebrală 
dreaptă. Emisfera stângă, cea a secvenţialităţii logice, este 
capabilă să structureze cunoştinţe noi, dar ea nu ne poate 
furniza informaţii noi, nu este deci creatoare de idei noi. 
Orice descoperire epocală, noutăţile - în general - au 
depins întotdeauna de intuiţiile emisferei drepte, de 
capacitatea creierului, care funcţionează holistic. Aşa- 
numita educaţie transper-sonală, susţinută pe/de calităţile 
„informante” ale emisferei drepte, are meritul de a 
încuraja educatul în a deveni autonom, de a problematiza, 
de a se abate de la autoritatea „programei analitice”, de a 
pune întrebări prohibite, de a sonda profunzimi, de a căuta 


sensuri etc. Mergând mai departe, în compararea celor 
două ipostaze ale educaţiei, Bruno Wurtz (1992, pp. 221 - 
224) evidenţiază, pe două coloane, următoarele principii 
diferentiatoare: 

Principiile vechii paradigme 

1. Accentul cade pe conţinut, pe însuşirea de 
informaţii „corecte” în mod definitiv. 

2. A învăţa este un rezultat, o sosire, o destinaţie. 

3. Structură ierarhică şi autoritară. Conformismul e 
recompensat, rebeliunea gândirii diferite e descurajată, 
impartialitatea e dezavuată. 

4. Structură relativ rigidă, programă analitică 
obligatorie. 

5. Progres prescris. Cunostintele se însuşesc într-un 
ritm obligatoriu pentru toţi. Accentul cade pe vârsta 
potrivită pentru diferitele activităţi. Separarea vârstelor. 

6. Prioritatea randamentului, a performanţelor, a 
reuşitei. 

7. Accentul cade pe lumea exterioară. Experienţa 
lăuntrică e considerată ca neavenită. 

8. Instituţiile şi ideile care se abat de la convingerile 
generale sunt dezaprobate. 

9. Accentul cade pe gândirea analitică, liniară, a 
emisferei cerebrale stângi. 

10. Utilizarea etichetării în aprecierea elevilor, în 
caracterizarea lor şi a performanţelor obţinute - practică 
ce duce la stigmatizare şi la fenomenul „auto-împlinirii 
profetiei”. Educabilul se plafonează la limita exprimată de 
eticheta care i s-a aplicat. 

11. Preocupare faţă de norme. 

Principiile noii paradigme 

Accentul cade pe învăţarea învăţării permanente, pe 
totalitatea conexiunii sensurilor, pe receptivitatea faţă de 


conceptele noi, pe modul accesului la informatii, 
cunoştinţele nefiind niciodată definitive. 

A învăţa este o evoluţie, o cale fără sosire. A învăţa 
este un proces. 

Principiul egalitarist,  antiierarhic,  antiautoritar. 
Toleranţă faţă de impartiali şi faţă de cei ce gândesc altfel. 
Elevii şi dascălii se privesc reciproc ca oameni, nu ca 
roluri. 

Structură relativ flexibilă. Predomină opinia că există 
multe căi şi mijloace în predarea unei teme date. 

Flexibilitatea şi integrarea vârstelor. Elevul nu e 
legat în mod automat prin vârstă de anumite teme. 
Ritmurile înaintării în materie pot fi diferite. 

Prioritatea sinelui, a valorii proprii a individului, care 
generează performanţele. 

Experienţa lăuntrică trebuie considerată drept un 
factor de coeziune în învăţare. Se promovează activarea 
imaginaţiei, povestirea de istorii, scrierea de jurnale, 
cercetarea sentimentelor etc. 

Instituţiile şi ideile care se abat de la convingerile 
comune sunt promovate, ca parte a procesului creativ. 

Se depun eforturi pentru a construi şi institui o 
educaţie care să solicite întregul creier. Rationalitatea 
emisferei cerebrale stângi are drept complement 
strategiile ho-liste, neliniare şi intuitive. Se urmăreşte 
insistent confluenţa şi contopirea ambelor procese. 

Limitarea etichetării la un rol auxiliar, descriptiv şi 
subordonat. În niciun caz, ea nu trebuie să devină 
valorizare fixă, ce stigmatizează prin aplicare pe biografia 
educabilului. 

Preocupare faţă de performanţele individului 
raportate la potenţialul propriu. Predomină interesul 
pentru punerea la încercare a limitelor exterioare şi pentru 
depăşirea limitelor nerrprintă; 

Principiile vechii paradigme 

12. Încredere acordată prioritar cunostintelor 
livreşti, teoretice, abstracte. 

13. Sălile de clasă se proiectează potrivit cu scopul şi 
destinaţia lor specială. 

14. Conditionare birocratică. Rezistență faţă de 
propunerile colectivităţii. 

15. Educaţia e considerată necesitate socială pentru 
o anumită perioadă, în vederea formării unui minim de 
aptitudini şi în vederea interpretării unui anumit rol. Se 
învaţă pentru prezent, nu pentru viitor. Reciclarea e 
consecutivă progresului. 

16. Încrederea crescândă în mijloacele tehnice 
(dotare audio-vizuală, computere, înregistrări pe benzi 
magnetice, tehnică de prelucrare a textelor, robot etc). 
Dezumanizarea învăţământului. 

17. Numai dascălul emite cunoştinţe. Sens unic al 
fluxului instructiv-educativ. 

Principiile noii paradigme 

Completarea cunoaşterii teoretice şi abstracte prin 
experiment şi experienţă, învăţarea are loc atât în sala de 
clasă, cât şi în afara ei. Se fac diferite incursiuni cercetase, 
nu lipsesc nici ucenicia meşteşugărească, demonstraţia 
practică şi întâlnirea cu experţii. 

Preocuparea pentru ambianța învăţării se extinde 
asupra condiţiilor de iluminat, de cromatică a interioarelor, 
de aerisire, de comoditate fizică, asupra nevoii de 
alternanță a claustrării cu interacţiunea, a activităţilor 
liniştite cu cele exuberante. 

Propunerile colectivităţii găsesc sprijin. Există chiar 
un anumit control obştesc. 

Educaţia e privită ca evoluţie de-a lungul întregii 
vieţi. Ea are o legătură doar tangenţială cu şcoala. Se 
învaţă mereu pentru viitor, progresul derulându-se cu o 


viteză mult mai mare decât cea a succesiunii generaţiilor. 
Reciclarea anticipează progresul. 

Utilizarea strict instrumentală a unor mijloace 
tehnice adecvate. Dascălul uman, relaţiile dascăl-elev sunt 
de neînlocuit. 

Dascălul învaţă şi el de la elevi. Reciprocitatea 
învăţării. 

Soluţia rezolvării problemelor actuale trebuie să vină 
nu numai din partea educaţiei institutionalizate. Astăzi, 
obiectivele educaţiei şi procesele educative sunt atât de 
complexe încât numai o concentrare a eforturilor 
întreprinse de mai multe instituţii, concretizată în ceea ce 
unii au numit „cetatea educativă” (Faure, 1974, p. 225), 
prin  „redistribuirea” învăţământului către mai multi 
factori, ar putea crea acţiuni ale căror rezultate să fie 
multumitoare. Incât, o restructurare a atribuțiilor 
diferitelor compartimente ale socialului, cu privire la 
cerinţele educative, pare a fi de bun augur. Desigur că 
această restructurare este dificilă, problematică, si 
presupune, cum sugerează unii analişti (Siciński, 1984, p. 
226), o regândire şi o corelare mai adâncă a politicilor 
şcolare, culturale, economice si sociale la nivelul 
ansamblului societal. De pildă, nu numai că ar trebui să se 
accentueze mai mult valoarea „instrumentală” a educaţiei, 
ci şi instrumentele culturale se cer a fi reconvertite în 
surse educative explicite, care să modeleze şi să formeze 
personalitatea. Contextul cultural - şi, prin extensie, cel 
social - trebuie astfel dimensionat încât el însuşi să inducă 
influenţe educative directe, vizibile. Unii autori merg atât 
de departe în maximizarea capacităţii educogene a unor 
incinntf» chrisip încât rpr dperniari-îirpn snriptătii Tvan 
Tllirh inelat catolic şi 

pedagog american, mânat de un optimism exagerat 
faţă de forţele individului şi de un pesimism adânc faţă de 


şcoală ca instituţie, propovăduieşte (himeric) o societate 
fără şcoală, în care educaţia s-ar realiza prin intermediul 
unor „prilejuri educative” ineficiente sau chiar imposibil de 
acceptat (Hannoun, 1977). Oricât de mult s-ar face această 
redistribuire şi acest glisaj al funcţiilor, şcoala trebuie să 
rămână instituţia fundamentală în care se vor pune bazele 
unei educatii initiale, sistematice. Realitatea 
contemporană demonstrează că rolul şcolii nu numai că nu 
s-a diminuat, ci a devenit tot mai complex, tocmai datorită 
necesităţii împletirii şi corelării funcţionale a acesteia cu 
alte segmente ale socialului, pasibile de a realiza, 
secvențial, sarcini şi acţiuni ale instituţiei specializate care 
rămâne, în continuare, şcoala. 

Însuşi contextul social şi cel global comportă 
numeroase modificări, structurale şi funcţionale. În 
condiţiile libertăţii de expresie, ale democratizării vieţii 
sociale, ale liberei circulații, ale dispariţiei unor linii nete 
de demarcaţie (interstatale, interetnice, interconfesionale 
etc), educaţiei îi revin sarcini inedite şi dificile. Educaţia 
interculturală, în contextul migraţiei şi al coexistentei în 
acelaşi spaţiu a unor expresii culturale diferite, pare să fie 
de mare actualitate după unii autori (vezi Jones, Kimberley, 
1989; Rey, 1993). Cu toate că societățile devin 
multiculturale, sistemele educative rămân rigide, adaptate 
la situaţiile monoculturale. Conținuturile şi strategiile 
didactice au în continuare un caracter etno-centrist (sau 
sociocentrist) şi predispun, mai degrabă, la „ghetoizare” 
decât la deschidere şi comunicare  intergrupală. 
Modalităţile de relationare la culturile „vecine” sau „mari” 
sunt - mai degrabă - de factură exotică, artificială, 
caricaturală. Educaţia pentru şi într-o Europă (sau lume) 
unită trebuie să cultive valori precum toleranța, respectul 
reciproc, credinţa în egalitatea sau complementaritatea 
culturală, universalizând eventualele diferenţe spirituale 
sau valori locale, în vederea unei bune comunicări sau 


convietuiri. 

Pentru viitor, obiectivele educaţiei trebuie să fie 
infuzate de conotaţii culturale. Deceniul mondial al 
dezvoltării culturale (1988 - 1997), decretat de UNESCO şi 
ONU (conform rezoluţiei 41/187, adoptată de Adunarea 
Generală a Naţiunilor Unite în 1986) obligă la orientarea 
şcolii spre cultivarea valorilor universale autentice. 
Programul sus-mentionat se articulează în jurul a patru 
obiective majore: 

luarea în consideraţie a dimensiunii culturale a 
dezvoltării; 

afirmarea şi îmbogățirea identităţilor culturale; 

lărgirea participării tuturor la viaţa culturală; 

promovarea cooperării culturale internaţionale 
(Guidepratique, 1988, p. 19). 

Programele de dezvoltare trebuie să fie elaborate 
ţinând cont de diversitatea culturilor şi a interacțiunilor 
culturale care există între populaţiile din interiorul unei 
ţări sau între diferite regiuni ale lumii. Aceasta presupune 
naşterea unei noi mentalități, la scară planetară, mai 
atentă la aspectele calitative şi umane ale dezvoltării şi la 
formarea unui curent de opinie conform căruia progresul 
trece prin educaţie şi cultură (vezi şi Desjeux, 1991, pp. 28 
- 29). 

3. Educaţia formală, nonformală şi informală 

Pornind de la varietatea situaţiilor de învăţare şi de 
la gradul diferit de intentionalitate acţională, educaţia se 
poate obiectiva în trei ipostaze: educaţia formală, educaţia 
nonformală şi educaţia informală. 

Educaţia formală. Se referă la totalitatea influențelor 


intentionate si sistematice, elaborate în cadrul unor 
instituţii specializate (şcoală, universitate), în vederea 
formării personalităţii umane. Educaţia şi instruirea sunt 
explicite în virtutea unor obiective clar formulate, iar 
procesul se caracterizează prin intensitate, concentrare a 
informaţiilor şi continuitate. Scopul acestui tip de educaţie 
îl constituie introducerea progresivă a elevilor în marile 
paradigme ale cunoaşterii şi instrumentalizarea lor cu 
termici culturale care le vorasigură-o” anumită Autonomie 
educativă. Pregătirea este elaborată în mod conştient şi 
eşalonat, fiind asigurată de un corp de specialişti pregătiţi 
anume în ălest sens. Informaţiile primite sunt cu grijă 
selectate şi structurate, caracterizându-se prin densitate şi 
rigurozitate ştiinţifică. Educaţia formală permite o 
asimilare  sistematizată a cunoştinţelor si facilitează 
dezvoltarea unor capacităţi, aptitudini şi atitudini necesare 
pentru insertia individului în societatea dată. Educaţia 
formală este puternic expusă şi infuzată de exigenţele 
suprapuse ale comandamentelor sociale şi, uneori, politice. 
Ea este dimensionată prin politici explicite ale celor care 
se află la putere la un moment dat. Formalul răspunde unei 
comenzi sociale, fie de asigurare a transmiterii zestrei 
istorice şi culturale, fie în vederea formării profesionale. 
„O caracteristică nu mai puţin însemnată a educaţiei 
formale - observă Teodor Cozma - o consti. -tuie acţiunea 
de evaluare care este administrată în forme, moduri şi 
etape anume stabilite, pentru a facilita reuşita şcolară, 
succesul formării elevilor. Trebuie să reținem şi faptul că 
evaluarea în cadrul educaţiei formale revine cu deosebire 
fiecărui cadru didactic şi institutieX în ansamblu” (Cozma, 
1988, p. 49). Cu toate că educaţâi Htorrrială este 
generalizată şi indispensabilă, unii autori (Văideanu, 1988, 
pp. 227 - 228) nu uită La reliefeze sfunele-carente ale 
acesteia: centrarea pe performanţele înscrise în programe 
care lasă puţin loc imprevizibilului, tendinţa de îngurgitare 


a cunoştinţelor, predispunerea către rutină şi monotonie 
etc. 

Educaţia nonformală. Cuprinde totalitatea 
influențelor educative ce se derulează în afara clasei 
(activităţi extrajara-perişcolare) sau prin intermediul unor 
activităţi opţionale sau facultative. Termenul nonformal 
desemnează o realitate educaţională mai puţin formalizată 
sau ne formalizată, dar totdeauna cu efecte formative 
(Cozma, 1988, p. 50). Acţiunile incluse în acest perimetru 
se caracterizează printr-o mare flexibilitate şi vin în 
întâmpinarea intereselor variate, individuale ale elevilor. 
Educaţia de tip nonformal a existat dintotdeauna. Ceea ce 
este nou astăzi în legătură cu această manieră de a educa 
rezidă în organizarea ei planificată. În unele situaţii, 
educaţia nonformală poate fi o cale de ajutor pen 

lati, locuitori din zonele retrase, analfabeti, tineri în 
derivä, persoane cu nevoi speciale (Landsheere, 1992, p. 
566). Printre obiectivele specifice acestei educatii, se pot 
enumera: 

a) sustinerea celor care doresc sä-si dezvolte 
sectoare particulare în comerţ, agricultură, servicii, 
industrie etc; 

b) ajutarea populaţiei pentru a exploata mai bine 
resursele locale sau personale; 

c) alfabetizarea; 

d) desăvârşirea profesională sau iniţierea într-o nouă 
activitate; 

e) educaţia pentru sănătate sau timpul liber etc. 

Există riscul ca activităţile derulate sub însemnele 
nonformalului să cultive derizoriul, să vehiculeze o cultură 
Minoj-populară -, desuetă. Trebuiifcon-şââentizat faptul că 
procesul d „e v-jgänzare Xitnng-rtdâu-mije realizează, într-o 
bună măsură, prin educaţia nonformală, mai ales atunci 
(band, aceasta (nu) (este; articulată cu educa- 


iajmţiţionalizaţă. Cum ne atenționează unele lucrări 
recente (vezi l'education non-formelle... 1991, pp. 9 - 19), 
se vor lua măsuri ca, prin procesul de „popularizare” a 
culturii datorate educației  nonformale, să nu se 
pervertească valorile acesteia. 

În mod concret, aceste influenţe se exercită prin 
intermediul cercurilor, concursurilor, olimpiadelor şcolare 
şi sunt iniţiate fie de şcoală, fie de organizaţiile de copii şi 
tineret, de organizațiile de părinţi, de organizații 
confesionale etc. Activităţile sunt dimensionate si 
coordonate tot de specialişti (profesori, tehnicieni, 
cercetători etc), dar care „îşi joacă rolurile mai discret, 
asumându-şi adesea misiunea de animatori sau de 
modelatori” (Väideanu, 1988, p. 231). 

Includem în această sferă şi acele emisiuni ale 
radioului şi televiziunii, special structurate şi fixate pentru 
elevi, caracterizate prin continuitate sau frecvenţă ridicată 
(emisiunile gen Teleşcoala) şi realizate competent de către 
pedagogi (chiar şi activitatea unor reviste sau ziare, în 
măsura în care se adresează explicit copiilor şi elevilor, stă 
tot sub semnul educaţiei nonformale). Raportul educaţiei 
nonformale cu educaţia formală este unul de 
complementaritate (Cozma, 1988, p. 50), atât sub aspectul 
conţinutului, cât si sub aspectul modalitätilor şi formelor 
de realizare. 

k Educaţia informală. Include totalitatea informaţiilor 
neintentionate, difuze, eterogene, voluminoase - sub 
aspect cantitativ - cu care este confruntat individul în 
practica de toate zilele şi care (nu) sunt jşelectate, 
organizate şi prelucrate din punct de vedere pedagogic. 
Aceste influente-pot fi organizate şi institutionalizate (însă 
din perspectiva altor instanţe şi interese decât cele 
pedagogice, întrucât mass-media, de pildă, posedă şi o 
anumită structură şi intentionalitate), dar deseori sunt 
complet aleatorii, infuzate inconştient în gândirea şi 


comportamentele indivizilor, în împrejurările si contactele 
spontane ale existenţei cotidiene. Se pare că educaţia 
informală precede şi depăşeşte ca durată, conţinut şi 
modalităţi de insinuare practicile educaţiei formale. Cele 
mai-semnificative mesaje informale sunt cele emise de 
mass-media. Pentru ca o informaţie obţinută prin mass- 
media să devină funcţională, adică o cunoştinţă, ea trebuie 
integrată, conexată şi semnificată valoric în sistemul de 
reprezentări şi cunoştinţe achiziţionate ante - EDUCAŢIE 
ŞI CONTEMPORANEITATE 3 7 

nor. O importantă valoare o prezintă, pentru educaţia 
informală, încercările si trăirile existențiale, care, 
cumulate şi selectate, pot încuraja raporturrnoiâdân-ce în 
ce mai eficiente faţă de realitatea înconjurătoare. In 
contextul informai de educaţie, iniţiativa învăţării revine 
individului; educaţia stejvojiunţară, iar grilele de evaluare 
sunt altele decât în educaţia formală”. cdmpetentalntr-uiii 
domeniu sau altul fiind criteriul reuşitei. 

Analiza comparativă a celor trei modalităţi ne face să 
credem că toate strategiile sunt necesare, având în vedere 
diferentierile privind cadrele, mijloacele, conținuturile şi 
poziţiile diferite ale educatilor, această variabilitate venind 
în întâmpinarea situaţiilor tot mai complexe în care sunt 
puşi oamenii în societatea contemporană. 

Într-o perspectivă sistemică, se poate lesne observa 
că toate cele trei dimensiuni ale educaţiei au câte ceva 
specific de îndeplinit (cf. Pain, 1990, p. 233). 

1. Educaţia formală oferă: 

ca demers iniţial, introducereaindividului în tainele 
muncii intelectuale organizate; 

posibilitatea de a formaliza cunoştinţele, plecând de 
la achiziţii istorice şi practici reieşite din acţiune; 

recunoaşterea achiziţiilor individuale; 

formalizarea şi concretizarea achiziţiilor în alte 
modalităţi educative pe plan social. 


2. Educaţia nonformală: 

răspunde adecvat la necesităţile concrete de acţiune; 

oferă un prim moment de abstractizare prin 
extragerea de cunoştinţe din practică; 

facilitează contactul cu cunoştinţe plecând de la 
nevoile resimtite de educați; 

demitizează funcţia de predare. 

3. Educaţia informală furnizează: 

O sensibilizare la contactul cu mediul ambiant; 

momentul declanşării unui interes de cunoaştere 
pentru subiect; 

posibilitatea trecerii de la un interes circumstantial 
la o integrare mai cuprinzătoare; 

posibilitatea unei explorări personale, fără obligaţii 
sau prescriptii ferme; 

O marjă de libertate de acţiune pentru elaborarea 
unui proiect personal; 

posibilitatea de a gestiona propriul proces de 
formare. 

În acelaşi timp, se pot invoca mai multe raţiuni 
pentru o integrare a celor trei modalităţi: 

capacitatea de a răspunde la situaţii şi nevoi 
complexe; 

conştientizarea unor situaţii specifice, cu totul noi; 

n mai bună conştientizare a unor nevoi individuale şi 
colective; 

O mai mare sensibilitate la situaţii de blocaj care cer 
noi abordări şi rezolvări; 

ameliorarea formării formatorilor; 

facilitarea autonomizării „formaţilor”; 

conjugarea eforturilor din mai multe subsisteme 
sociale care au în vedere educaţia. 

Dar se pot reţine, simultan, şi unele raţiuni contrare 
acestei  integrări posibile dintre educația formală, 


nonformală şi informală, atunci când: 

se pune în aplicare un sistem mai selectiv al 
indivizilor; 

această conjugare funcţională apelează la un sistem 
centralizat care poate răpi din marja de libertate a acţiunii 
în interiorul fiecărei modalităţi; 

este urmărită menţinerea unei disjuncţii între 
inteligenţa abstractă şi inteligenţa concretă (scop care, cel 
puţin teoretic, poate fi admis). 

In afară de pledoaria pentru o integrare a celor trei 
ipostaze ale educaţiei, unii autori propun modalităţi 
concrete de articulare (Văideanu, 1988, pp. 236 - 237), 
precum sublinierea codurilor de referinţă (concepte 
fundamentale) si a codurilor de interpretare (criterii, 
metodologii), prin creşterea ponderii disciplinelor 
umaniste cu un grad de generalitate mai mare (filosofie, 
istoria culturii şi civilizației, literatură etc), prin 
introducerea şi sporirea orelor de sinteză şi/sau a orelor la 
dispoziţia profesorului, la care alţi autori (Cozma, 1988) 
mai adaugă integrativitatea instrumentală pe axa 
transdisciplinară a conţinuturilor şi activităţilor şcolare, 
metoda abordării infuzionale etc. 

Coordonarea şi articularea celor trei ipostaze ale 
educaţiei constituie o problemă complexă. Experiențele 
nonformale ale şcolarilor nu sunt întotdeauna cunoscute şi 
exploatate în şcoală. Articularea se poate realiza la mai 
multe niveluri (cf. Hamadache, 1993, p. 15): 

In perspectiva structurilor verticale, administrativ- 
ierarhice, asigurând o complementaritate benefică între 
acţiunea unitară a statului şi iniţiativele comunităţilor de 
bază; _ 

In perspectiva structurilor orizontale, locale sau 
participative, care asigură articularea între diferiți 
intervenienti socio-culturali; 

la nivelul retelelor, cum ar fi centrele de sprijin dintr- 


o anumită zonă, facilitând conlucrarea dintre mai multi 
factori grupali sau individuali. 

Cert este că toate cele trei educatii „paralele”, chiar 
dacă au propriul câmp de acţiune şi funcţionalităţi diferite, 
îngăduie  extensinişijn-renăjrmideri benefice, această 
articulare conducând la întărirea lor reciprocă şi la 
eficientizarea demersului educativ. Cele trei forme se 
sprijină şi se condiţionează reciproc. Trebuie recunoscut, 
totuşi, că, sub aspectul succesivitätii în timp si al 
consecinţelor, educaţia formală ocupă un loc privilegiat, 
prin necesitatea anteriorităţii ei pentru individ şâprâr 
Tputerea ei integratâv Trdesinteză. De amploarea şi 
profunzimea educației formale depinde fcaliâi Tea” 
coordonări Fsi integrării influențelor nonformale si 
informale. Că la urâm MieârrâiaTTX - xnrieleârea 

fav Mrcälionformalului sau a informalului, este 
adevărat. Depinde când, cu ce se pleacă mai departe şi ce 
reuşeşte individul să (mai) facă în continuare. 

4. Educaţia permanentă. Conţinut şi semnificaţii 

Conceptul de educaţie permanentă poate fi disociat 
de un alt conţinut notional, cel referitor la caracterul 
permanent al educaţiei. Necesitatea permanentei educaţiei 
în plan individual şi istoric a fost intuită de mult timp, în 
primul rând de clasicii pedagogiei universale. „Pentru 
fiecare om, viaţa sa - notează Comenius - este o şcoală, de 
la leagăn până la mormânt”. Şi tot el consideră că „tot ce 
suntem, ce facem, ce gândim, vorbim, urzim, dobândim şi 
posedăm nu este altceva decât o anumită scară pe care ne 
urcăm din ce în ce mai mult, spre a ajunge cât mai sus, 
fără însă să putem atinge vreodată suprema treaptă” 
(1970, p. 20). 

Considerăm că acest concept de educație 
permanentă este specific pedagogiei contemporane şi că 
acoperă un principiu teoretic şi actionai care încearcă să 


regularizeze o anumită realitate specifică secolului nostru. 
De altfel, teoreticienii educaţiei permanente relevă de 
fiecare dată factorii care reclamă şi justifică înscrierea 
învăţământului în perspectiva educației permanente: 
procesul de accelerare a schimbărilor, explozia 
demografică, evoluţia fără precedent a ştiinţelor şi 
tehnologiei, sporirea timpului liber, criza modelelor 
relationale şi de viaţă (Lengrand, 1973), multiplicarea 
profesiunilor, creşterea gradului de democratizare a vieţii 
sociale (Văideanu, 1988). 

De aceea, astăzi, educaţia trebuie concepută ca un 
continuum existenţial, a cărui durată se confundă cu însăşi 
durata vieţii şi care nu trebuie limitat în timp (vârsta 
şcolară) şi închis în spaţiu (clădiri şcolare) (Faure, 1974, p. 
300). Educaţia permanentă constituie un răspuns specific 
la dinamismul existenţial, o luare pe cont propriu a unei 
formări adecvate la solicitări multiple şi inedite, „este un 
mod al omului de a se elibera de tensiuni, de crize, de 
surprizele profesionale neplăcute. Ea este un scut şi un 
sprijin care întăreşte încrederea în viitor şi în progres; ea 
are caracter anticipativ, bazându-se pe obisnuinta de a 
învăţa şi pe ideea că într-o societate democratică fiecare 
învaţă de la fiecare” (Văideanu, 1988, p. 137). 

Obiectivele educaţiei permanente nu pot fi disociate 
de cele ale educaţiei realizate în general, de cele ale 
educaţiei şcolare, în primul rând. Toate obiectivele 
educaţiei şcolare şi extraşcolare, ale instruirii organizate 
sau spontane trebuie astfel reorientate şi dimensionate 
încât să vizeze dobândirea autonomiei formative cu calităţi 
subsecvente, precum: stabilitate intra-psihică, vigoare 
emoţională, avânt lăuntric, opţiune responsabilă, angajare 
socială,  autodepăşire, dispoziție pentru reînnoirea 
cunoştinţelor, învăţare de a învăţa, interânvăţarea, sporire 
a educabilitätii, învăţare autodirijată (Dave, 1991, pp. 407 
- 410). 


Principiul educatiei permanente trebuie pus în relatie 
directă cu progresul individual si social. Pentru individ, 
educaţia permanentă este un efort de reconciliere si 
armonizare ale diverselor stadii de instruire (preşcolar, 
şcolar, universitar), în aşa fel încât individul să nu vină în 
conflict cu sine însuşi (Lengrand, 1973, p. 55). Modalitatea 
operaţională de întrupare a educaţiei permanente depinde 
de numeroase variabile intra- şi extraeducationale, ce 
caracterizează diferite zone culturale şi chiar anumiţi 
indivizi. 

Educaţia permanentă presupune o expansiune 
cantitativă, sub aspectul duratei de desfăşurare şi al 
multiplicării situaţiilor de învăţare. Totodată, învăţământul 
însuşi, ca modalitate institutionalizatä de educaţie - 
limitată în timp, după cum se ştie - trebuie să suporte o 
regândire calitativă, în sensul că este necesar să se înscrie 
în perspectiva educației permanente, atât prin 
conținuturile stipulate, metodele de predare şi evaluare, 
dar - mai ales - prin proliferarea unor obiective cu 
puternice conotații formative. Dacă învățământul 
traditional punea accentul pe transmiterea de cunostinte, 
formarea de priceperi si obisnuinte şi cultivarea unor 
atitudini şi capacități intelectuale, astăzi această triada 
ierarhică trebuie inversată (cf. Văideanu, 1988, pp. 82 - 
83), pe primul loc plasându-se exigenta formării de 
atitudini şi capacităţi spirituale, după care urmează 
formarea de priceperi şi deprinderi şi, la urmă, se plasează 
transmiterea de cunoştinţe. Cât priveşte selecţia si 
prelucrarea conţinutului învăţământului, acestea trebuie 
să favorizeze dobândirea autonomiei intelectuale si 
spirituale, prin vehicularea nu numai a cunoştinţelor ci - în 
primul rând - a mijloacelor de a le obţine, de a le valorifica 
şi semnifica în mod autonom. Metodologia didactică 
trebuie să potenteze activizarea elevilor şi implicarea 


directă a acestora în învăţare şi evaluare. 

În general, profesorul însuşi trebuie - mai întâi - 
sensibilizat şi pregătit pentru a imprima elevilor nevoia de 
a se educa permanent. El se va comporta la orele sale ca 
un model de (auto) educaţie pentru elevii săi. Într-un 
anumit sens, profesorul devine un „coleg de învăţare”, 
alături de elevii pe care (şi cu care) îi educă. Trebuie 
demitizate prejudecăţi mai vechi privind atotcunoaşterea 
sau infailibilitatea cognitivă a dascălilor. Cadrele didactice 
însele vor „cobori” de pe soclurile pe care s-au aşezat, cu 
sau fără voia lor, cu precauţie şi sinceritate, căutând - 
împreună cu elevii - soluţii, rezolvări, adevăruri ca pentru 
prima dată sau chiar pentru prima dată. Trebuie să avem 
iniţiativa de a ne etala adevărata faţă (căci sinceritatea şi 
inocenta pot cuceri) şi curajul de a ne cobori singuri de pe 
soclul pe care ni se pare că am fost fixati. Se ştie - de pildă 
- că Sfântul Augustin, în calitate de pedagog, recomanda 
învăţătorilor să facă din fiecare curs o creaţie, o 
reîncepere a cunoaşterii alături de elevi, căci „cu cât 
suntem mai uniţi sufleteşte cu elevii noştri, cu atât şi nouă 
ni se prefac lucrurile vechi în lucruri noi” (cf. Narly, 1935, 
p. 65). 

Principiul educaţiei permanente alimentează si 
potenteazä acea disponibilitate netärmuritä a individului 
de a cunoaşte mai mult şi mai bine, de a se încrede în 
forţele proprii pentru a învăţa şi a cerceta, de a se înscrie 
pe un traseu existenţial mereu nou, care are la orizont un 
alt început. Căci educaţia (prin şcoală) nu e decât o 
iniţiere, un debut, un ajutor pentru autoajutor. 

FINALITĂŢILE EDUCAŢIEI 

1. Dimensiunea teleologică a educaţiei 


Ca orice acţiune umană, educaţia vizează postularea 
şi împlinirea unui scop, a unui proiect de devenire umană. 
Nu se poate face educaţie fără a avea în vedere finalitatea 
demersului - prototipul de personalitate către care se 
tinde. Dar acţiunea de a conduce pe cineva către un scop 
nu este de ajuns în cazul acţiunii formative. Destinația 
educaţiei este (trebuie să fie), prin definiţie, pozitivă. 
Aşadar, finalitatea educaţiei, sub aspect practic şi teoretic, 
trebuie discutată din punct de vedere teleologic, dar şi 
axiologic. 

Sensul teleologic al educaţiei este imprimat de faptul 
că educaţia, în fiecare secvenţă de manifestare, este 
ghidată, orientată şi reglată de un sistem de valori 
actionale (comenzi, exigente, intenţii, dorinţe etc.) 
conştientizate şi, uneori, exprimate de către factorii care 
sunt angajaţi în acţiunea instructiv-educativă. Sistemele de 
valori educaţionale, care se metamorfozează în finalitätile 
educaţiei, nu au un caracter spontan, voluntarist, ci sunt 
expresii ale unor determinări istorice, socio-culturale şi 
chiar individuale (maturitatea şi experienţa cadrului 
didactic, amploarea şi profunzimea intereselor educatilor 
etc). 

Dacă există o superioritate a educatorului faţă de 
educat, aceasta constă în faptul că primul este pe deplin 
conştient asupra finalitätilor, pe când al doilea actor nu 
întrezăreşte scopul decât în mod confuz şi aspiră spre el în 
mod inconştient (Hubert, 1965, p. 311). Educatorul va şti 
dinainte unde trebuie să ajungă. „Activitatea de a educa, 
de a preda, de a forma se explică mai puţin prin pentru că 
şi mai mult prin pentru ca” (Reboul, 1984, p. 138). Aşadar, 
proiectivitatea acţională este intrinsecă actului educativ. 

Un lucru bine făcut se înscrie în orizontul unui ţel la 
care se ajunge respectând anumite canoane de 
raționalitate, convertite într-o „gramatică” a acţiunii. A 
acţiona în plan educaţional înseamnă a delibera asupra 


traiectului de parcurs, a tinde cätre un scop în conditii 
date, înseamnă a identifica şi adecva mijloacele cele mai 
bune pentru atingerea scopului şi a introduce în realitatea 
educaţională o serie de variabile şi factori care (auto) 
reglează acţiunea înspre finalităţile propuse, în fond, 
finalităţile educaţiei ating demnitatea de valori practice 
(praxiologie), întrucât vizează eficientizarea acţiunii şi sunt 
consecinţe ale intentionalitätii umane. „Un eveniment voit 
întotdeauna - notează Kotarbiński (1976, p. 66) - 
constituie un scop pentru autor numai dacă el depune un 
efort pentru ca evenimentul respectiv să se producă”. Nu 
orice efort intentional poate fi etichetat ca eficient întrucât 
„este maestru într-o anumită artă acela care a dobândit în 
acea artă o eficienţă generală cel puţin egală cu eficienţa 
generală realizată până în 

acel moment de oricare altul” (Kotarbiński, 1976, p. 
183). Incât finalitätile educaţiei - chiar dacă suportă un 
comentariu filosofic - nu se definesc deductiv, pornind de 
la principii abstracte, ci se structurează plecând de la 
realităţi contingente, de la interese şi trebuinte 
determinate. De altfel, decelarea scopurilor pe care 
acţiunile noastre educative le poartă este destul de dificilă 
întrucât, la un moment dat, intentionalitatea este ascunsă, 
latentă, camuflată în însăşi acţiunea în curs de 
desfăşurare. John Dewey surprinde foarte bine intimitatea 
dintre intentionalitate şi acţiune atunci când afirmă, 
oarecum tranşant, că educaţia - ca proces - nu poate avea 
un scop dincolo de el însuşi, iar scopul fundamental al 
educaţiei, ca reconstrucţie şi transformare continuă, este 
de a crea şansa tinerilor de a reorganiza permanent 
procesul de creştere spirituală. „Un veritabil obiectiv se 
opune întru totul unui obiectiv care este impus ca rezultat 
al unui proces de acţiune din exterior. Acesta din urmă 
este rigid... este un ordin dictat din exterior pentru a face 


un anumit lucru... Acestea sunt răspunzătoare pentru... 
caracterul mecanic şi servil al muncii profesorului şi 
elevului” (Dewey, 1990, p. 160). Pedagogul american 
sugerează unele criterii de pertinenţă ale finalităţilor 
educaţionale: 

a. obiectivul propus trebuie să depăşească toate 
condiţiile existente, să fie reformulat în consens cu 
resursele şi dificultăţile educaţionale; 

b. obiectivul are un caracter schematic şi provizoriu; 
întruparea în act îi relevă autentica valoare; 

c. obiectivul este un „diriguitor” al activităţii, un 
polarizator al ei către ţinta avută în vedere; rezultatul final 
este semnul reuşitei activităţii (Dewey, 1990, pp.153 - 
155). 

În acelaşi timp, sunt formulate si o serie de cerințe 
de ordin practic: 

un obiectiv educativ se cere a fi fundamentat pe 
activităţile şi nevoile intrinseci ale educatilor; 

un obiectiv trebuie să permită o „traducere” în 
metode, care să faciliteze cooperarea dintre toţi factorii 
educativi; 

finalitätile nu sunt generale si ultime; obiectivele vor 
suporta contextualizări şi adecvări la trebuintele imediate 
(Dewey, 1990, pp. 157 - 160). 

Ideea conform căreia scopurile educaţiei sunt 
implicite şi ascunse o întâlnim şi la Olivier Reboul, care, în 
ciuda evidențelor, vorbeşte despre dimensiunea 
„inconştientă” a finalităţilor educaţiei; luăm cunoştinţă de 
importanţa lor atunci când ele nu se realizează sau sunt 
realizate insuficient (1984, p. 141). Finalitatea se 
„descoperă” în măsura în care aceasta nu se realizează. 
Avem de-a face cu o teleologie întoarsă pe dos: ne dăm 
seama de ceea ce trebuia făcut când nu am făcut! 

Exigentele de ordin axiologic vor ghida orice 
încercare de a institui şi de a trasa finalitätile educaţiei. 


Prin finalitäti se conturează scopul ultim şi cel mai înalt al 
perfecțiunii umane. Ca atare, în acest context, relationarea 
la sistemul de valori este de neconceput. Este ştiut că în 
societate pot fiinţa - simultan - mai multe idealuri valorice, 
care vizează personalitatea umană. Nu-i mai puţin 
adevărat că, în anumite circumstanţe, se pot depista 
diferite incompatibilitäti şi chiar tensiuni în câmpul valoric, 
privitoare la idealul uman. Teoria şi practica pedagogică 
trebuie să selecteze şi să concentreze acele idealuri 
valorice cu potenţial 

maxim în propensiunea omului şi a umanităţii pe 
traiectul plenitudinii şi perfecțiunii existenţiale. Iar, dacă e 
să dăm crezare lui Kant, care a înţeles ca nimeni altul 
funcţionalitatea unei idealitäti (în plan cognitiv, etic şi 
estetic), ar trebui să fim de acord cu principiul pedagogic 
conform căruia „copiii nu trebuie crescuţi după starea de 
faţă a neamului omenesc, ci după o stare mai bună, 
posibilă în viitor, adică a idealului omenirii şi a întregii sale 
meniri” (Kant, 1992, p. 15). În fond, trebuie să 
recunoaştem. - odată cu filosoful din Kb nigsberg - că 
schiţa unei teorii asupra educaţiei este un ideal nobil care 
nu ar vătăma cu nimic atunci când noi nu am fi în stare a-l 
realiza. „Un ideal nu este altceva decât concepţia unei 
perfectiuni care nu s-a întâlnit încă în experienţă... Ideea 
unei educatii care să dezvolte în om toate dispoziţiile sale 
naturale este absolut adevărată” (p. 12). Idealurile ne 
oferă nu numaidecât valori absolute, imuabile, ci şi trepte 
valorice pasibile de a se adecva posibilităţilor umane, care 
- unele dintre ele - sunt pe „măsura” omului. Şi, chiar dacă 
mai rămâne un „rest” ideatic de neatins, nu putem nega 
funcţia practică a imposibilului care „forţează” posibilul să 
se actualizeze. Educaţia nu numai că creează o ,anti- 
natură”, în sensul că înfrânează impulsurile primare, dar 
ea are şi un caracter „supranatural”, prin aceea că vine să 


monteze în comportamentul uman prefiguräri ale 
imaginației sale. „intr-o lume a supranaturii 
«suprarealiste», posibilul există, chiar dacă diferă de real. 
Această lume este cea a tuturor virtualităților şi nu numai 
a celor pe care le credem logic posibile; căci se întâmplă, 
câteodată, ca posibilul să nu se lase a fi prevăzut. Logica 
însăşi nu contine nici realul si nici posibilul. Ea este un loc 
de articulare a posibilului cu realul, dar nu singurul” 
(Atlan, 1991, p. 297). Ceea ce nu există încă urmează a se 
întruchipa prin educaţie. Educaţia face joncţiunea dintre 
posibil şi real. 

Asimilând  finalităţile educaţiei cu scopurile 
paideutice, pedagogul german Erich E. Geissler (1981, pp. 
30 - 32) le discută sub forma unor perechi contradictorii: 

a) scopuri materiale versus scopuri formale; 

b) cele de conţinut în contradicţie cu cele 
comportamentale; 

c) cele utilitare în contrast cu cele nepragmatice; 

d) scopuri specifice disciplinelor în contrasens cu 
cele supradisciplinare. 

Scopurile materiale se referă la asimilarea unui bagaj 
de cunoştinţe într-o perspectivă sistemică. Se va numi 
„material” tot ceea ce poate fi cuprins într-un cod de 
cunoştinţe transmisibile, ce sunt scriptic fixate, putându-se 
verifica relativ uşor dacă acestea au fost însuşite sau 
aplicate. 

Scopurile formale se decelează prin focalizarea spre 
subiect şi vizează modelarea aptitudinilor şi cultivarea 
personalităţii. Scopurile formale sunt foarte importante, 
dar ele sunt mai greu de surprins în cuvinte sau de 
cuantificat. 

Scopurile centrate pe conţinut sunt cele care 
orientează educaţia spre conţinuturi definibile, 
identificabile, dinainte ştiute. 

Scopurile centrate pe comportament orientează 


practica educativă spre interiorizarea de către elevi a unor 
acţiuni ce devin expresive la nivelul comportamentelor. 

Scopurile utilitare desemnează însuşirea unor 
deprinderi cerute imediat de realizările practice. 

Scopurile nepragmatice se referă la unele conduite 
libere de finalitate, care nu sunt aservite vizibil unor 
cerinţe concrete. 

Scopurile disciplinare variază de la o disciplină la 
alta, pe când cele supradisciplinare cuprind anumite 
constante  teleologice urmărite la toate disciplinele 
(cultivarea autonomiei spirituale, întărirea motivatiei, 
învăţarea învăţării etc). 

Evidenţiind o serie de caracteristici ale unor curente 
de gândire asupra finalitätilor (istorism, teleologie, 
eclectism, dogmatism, psihologism, biologism, estetism, 
eticism, logicianism, pragmatism), Ştefan Bârsănescu, în 
Cursul de pedagogie (predat în anii 1933 - 1934 şi 1934 - 
1935), ajunge la următoarele constatări (p. 223): 

a. idealurile educative sunt înrudite cu valoarea 
supremă a unei epoci, ba chiar ele reprezintă „copia” 
valorii supreme a unei epoci; 

b. există atâtea scopuri ale educaţiei câte genuri de 
societăţi sau culturi există; 

c. dacă vrei să afli idealul educativ al unei epoci, 
trebuie să întrebi ce valoare supremă apreciază acea 
epocă. 

Increzându-se în faptul că „această viaţă are pret 
prin ceea ce creăm în domeniul culturii” (p. 223), Ştefan 
Bârsănescu ajunge la concluzia că scopul educaţiei este 
dublu: unul obiectiv, de a lucra pentru păstrarea şi 
sporirea valorilor obiective şi altul subiectiv, de a face pe 
individ să se preocupe şi să vibreze pentru valorile 
subiective şi să poarte grija de a le păstra şi spori (p. 224). 
Considerăm că acest punct de vedere - oarecum, generic - 


este de strictă actualitate. Numai în măsura în care 
educaţia ne sensibilizează faţă de valorile autentice, ne 
aduce spre ele cultivându-ne nevoia de a le trăi, vehicula şi 
chiar crea, numai atunci putem spune că am ajuns la 
statutul de personalitate demnă şi autonomă. Cu cât 
contactul cu cultura autentică este mai profund şi mai 
variat, cu atât câştigăm în libertate, plasându-ne în 
vecinătatea unor valori fundamentale, de bine, de frumos, 
de dreptate, de adevăr. Ieşirea din inerția existenţială, 
marile revoluţii în plan individual şi social sunt 
condiţionate de manierele diferite de a ne raporta la fondul 
cultural (Whitehead, 1962, p. 2). Încorporarea valorilor 
culturii este o şansă reală pentru desăvârşirea a ceea ce 
eticienii numesc personalitate morală, caracterizată prin 
libertatea alegerii, voinţei, dorinţei şi autocreaţiei, prin 
diminuarea dependentelor (sau, eventual, prin 
conştientizarea şi stăpânirea acestora) faţă de alţii şi faţă 
de instanțele  supraetajate, într-un cuvânt, prin 
autodeterminare morală. „Idealul si datoriile morale care 
definesc moraliceşte atitudinea faţă de alţii, 
responsabilitatea si judecätile apreciative - afirmă loan 
Grigoraş (1982, p. 169) - sunt printre principalele 
caracteristici care denotă că, în procesul autodeterminării 
sale morale, omul se conduce şi autoconstruieşte ca 
valoare, în timp ce în procesul determinării el este mai 
mult un produs”. 

Ieşirea de sub „imperiul” anumitor determinări nu 
poate (şi nu trebuie) să fie totală, căci se ştie că şcoala este 
o importantă instanţă de socializare. Or, finalităţile 
educaţiei trebuie să circumscrie în mod explicit formarea 
viitorului adult pentru adantarea şi antrenarea lui 
psihosocială. „Integrarea elevului în colectivi 

tatea şcolară - constată Adrian Neculau (1983, p. 56) 
- prilejuieste achiziţionarea unor modele de acţiune 


sociale, învăţarea unor comportamente psihosociale, 
constituie deci un mijloc de perfecţionare a stilului de viaţă 
participativ. Viaţa socială din colectivitatea şcolară oferă 
prilej de afirmare, dar şi de exercitare a unor roluri noi, de 
experimentare a unor modele de conduită solicitate de cei 
cu care elevul intră în contact, de învăţare psihosocială 
dirijată”. 

Finalitätile educaţiei se decantează pe axa idealitate- 
realitate, printr-un dozaj optim între dezirabilitate si 
posibilitate. Nivelul ideatic al finalităţilor educative trebuie 
să fie destul de „înalt”, pentru a reprezenta cu adevărat un 
model funcţional, dinamic şi în continuă mutare către noi 
orizonturi de perfecţiune, cu forţă ademenitoare pentru 
individ. În acelaşi timp, finalitätile trebuie să se adreseze 
unor oameni concreti, să potenteze maximal forţele lor 
latente şi să se adecveze unor realităţi bine circumscrise 
din punct de vedere istoric, social, cultural; ele trebuie să 
permită o perfectare a insertiei individului în social, dar şi 
o creştere a răspunderii societăţii pentru destinele 
individuale. Numai prin  reciprocitatea funcțională, 
dinamică, între planul general şi cel particular se pot 
dimensiona idealuri, scopuri şi obiective pertinente, cu 
adevărat valoroase şi realizabile. 

2. Ideal, scop şi obiective educaţionale în funcţie de 
caracterul general sau concret al explicitării, dar pornind 
şi de la extensiunea câmpului educaţional vizat de 
finalitäti, acestea din urmă permit specificări în trei 
domenii relativ distincte: ideal educativ, scop al educaţiei 
şi obiective educaţionale. Dacă în primul paragraf am 
folosit cei trei termeni în mod indistinct, este cazul acum 
să reliefăm notele caracteristice pentru fiecare ipostază a 
finalitätilor educaţiei. Am văzut că ele definesc în mod 
sintetic modelul de personalitate vizat de acţiunea 
educaţională. Creionarea prototipului de personalitate la 
nivel macrostructural se realizează prin intermediul 


idealului si scopului educatiei. La nivelul microstructural al 
activităţilor didactice propriu-zise devin operante 
obiectivele educaționale. 

Idealul educativ. Este categoria de o generalitate 
maximală ce surprinde paradigma de personalitate, 
oarecum abstractă, proiectul devenirii umane la un 
moment dat, într-o societate dată. Idealul educativ este o 
instanță valorică din care iradiază norme, principii, 
strategii, scopuri şi obiective determinate, care 
direcționează procesul de formare a tinerei generaţii. Cum 
scria Constantin Narly (1995, p. 94), „idealul nu este 
numai polul spre care tinde orice înrâurire educativă, ci 
este în acelaşi timp prisma, este luneta prin care noi 
privim şi concepem însăşi întreaga realitate pedagogică 
aşa cum ne apare în marile ei probleme”. 

Idealul educativ, în sine, nu este funcţional decât în 
măsura în care permite o „traducere” în secvenţe 
deziderabile sau normative, prin redimensionäri si 
„concretizări” la realităţile şi situaţiile educaţionale. 
Datorită gradului înalt de generalitate, idealul educativ 
poate deveni, uneori, inoperant, frizând utopicul (de pildă, 
pretenţia de a forma „omul total”, în anumite circumstanţe 
istorice), asta şi datorită faptului că idealul educativ nu se 
decantea7 à natural” în r 

specific al activităţilor educative, ci se „decretează”, 
din exterior - uneori cu emfază - din partea unor instanţe 
politice, de pildă. Aşa se face că idealurile educaţionale 
sunt expuse conjuncturilor istorice, conţin o doză 
importantă de „irealitate”, ele mai mult se declamă, decât 
se înfăptuiesc. Nu trebuie însă trasă concluzia că fiintarea 
idealurilor educative este iluzorie sau că acestea nu ar 
avea niciun rol. Dimpotrivă, idealul educativ determină şi 
forţează realităţile educative să urmeze un anumit traseu 
valoric, filtrează - selectiv - o serie de imperative 


supraordonate, ghidează si legitimează axiologic strategii 
educative, sancţionează trasee periferice sau rezultate 
educaţionale catastrofice. 

Funcţia idealului este potenţată şi de faptul că idealul 
educaţiei nu) eişte un modgiştandard, impus o dată pentru 
totdeauna, ci un model dinamic ce permite redimensionări 
în funcţie de câmpul de posibilităţi în care are loc 
educaţia. De altfel, un ideal educaţional ar trebui să se 
caracterizeze prin trei dimensiuni (cf. Nicola, 1993, pp. 69 
- 70): 

a. dimensiunea socială (să fie congruent sau 
coextensiv unor cerinţe sociale); 

b. dimensiunea psihologică (să răspundă nevoilor şi 
posibilităţilor indivizilor; nu trebuie să fie cu mult peste 
„putinţa” oamenilor); 

c. dimensiunea pedagogică (să permită o transpunere 
practică în plan instructiv-educativ). 

Cât priveşte nivelurile de la care vom porni în fixarea 
unui ideal pedagogic, acestea ar putea fi, după unii 
pedagogi (Nicolescu, 1995, p. 24), următoarele: 

determinarea socială (tipul şi esenţa societăţii); 

modelul dezvoltării ideale a personalităţii istoriceşte 
determinat; 

valorile fundamentale ale lumii contemporane 
(democrația, umanismul, civismul, toleranța, respectarea 
drepturilor omului etc.); 

tradițiile culturale, valorile naționale întemeiate 
istoric. 

Scopul educaţiei. Este o ipostază a finalității 
educației care realizează acordul întrekiealul educațional 
si obiectivele sale, atunci când el este pe Tffi-Sâiâsă toate” 
sta în locul idealului, când acesta este supradimensionat 
axiologic sau inadecvat, iluzoriu, utopic. Scopul educației 
este o finalitate secretată de înseşi acţiunile didactice, este 
adecvat acestora şi vehiculează secvențe ale modelului de 


personalitate umanä, asa cum pot fi ele realizate în 
practica instructiv-educativäa. Scopul vizează finalitatea 
unei acţiuni educaţionale bine determinate. Dacă idealul 
educativ este general şi unitar, scopurile ce (eventual) îl 
detaliază sunt variate, multiple, datorită relativizarii 
acestora la diversitatea situațiilor educative. Putem 
identifica, astfel, scopul unei lecţii, al unei teme, al unui 
exerciţiu, al unei laturi a educaţiei etc. De dorit este ca, 
între ideal şi scop, să se stabilească o relaţie de 
continuitate şi adecvare. Dar realitatea, uneori, contravine 
acestei exigente. De pildă, s-a putut observa o anumită 
discontinuitate între idealul formării „omului nou”, al 
„personalităţii socialiste multilateral dezvoltată” si 
scopurile fixate la lecţii de învăţători şi profesori, care erau 
disjuncte sau chiar contrastau cu idealul „fixat” de factorii 
decizionali. De aceea, postulăm o oarecare autonomie a 
scopurilor în raport cu idealul educativ. Mai tot timpul, 
scopurile fixate de cei „de jos” erau consonante cu valorile 
pedagogice autentice şi alese cu profesionalism si i-Qcnri 
Ticai-iiitată într-o snriefate normală, scopurile trebuie să 
detalieze conti 

nutul idealului educaţional. Dar, cum normalitatea 
este discutabilă, e bine să avem în vedere un evantai mai 
larg de posibilităţi. 

Obiectivul educaţional. Este ipostaza cea mai 
„concretă” a finalităţilor şi desemnează tipul de schimbări 
pe care procesul de învăţământ sau cel din alt sistem 
educativ îl aşteaptă şi/sau îl realizează. Întotdeauna, 
obiectivele educaționale se referă la achiziţii de 
încorporat, redate în termeni de comportamente concrete, 
vizibile, măsurabile şi exprimabile. Dacă scopul educativ 
vizează evoluţii şi schimbări mai extinse din punct de 
vedere cognitiv, afectiv, comportamental, obiectivele 
educaţionale au în vedere achiziţii concrete, detectabile, 


observabile în mod direct. Obiectivele educaţionale se 
deduc din scopurile educaţiei. Desigur că obiectivele 
poartă pecetea idealului educativ existent la un moment 
dat; ele sunt „colorate” de această idealitate. Dar 
determinarea nu este atât de puternică încât obiectivele să 
fie extrase direct din idealul educaţional. După cum am 
sugerat, idealul proferat la un moment dat poate fi pus în 
chestiune. Idealul poate fi remaniat sau revitalizat de „jos” 
în „sus”, de la obiective - prin scopuri - către ideal, printr- 
un proces de epurări şi  decantări valorice, de 
intercondiţionări reciproce, care să conducă la un spor 
calitativ, de adecvatie şi „realism” al acestuia. După cum şi 
obiectivele sau scopurile recuperează. sau ,traduc” 
secvenţe mai mari sau mai mici ale idealului educaţional. 
Sensurile de deplasare pe axa finalitätilor se pot schimba 
în funcţie de realităţi şi conjuncturi socio-istorice. 
Contează însă menţinerea unui echilibru funcţional şi 
realizarea unei contaminări permanente cu valori, dinspre 
finalitatea ce le polarizează mai întâi către celelalte. 

Raportate la influenţele manifestate asupra tuturor 
componentelor strategiei didactice, obiectivele 
educaţionale pot exercita mai multe funcţii (cf. Potolea, 
1988, pp. 139 - 142): 

a. Funcţia de orientare axiologică. Prin chiar 
avansarea (explicitarea) acestor obiective, se realizează o 
orientare a elevilor către valori educaţionale dezirabile. 
Ceea ce se doreşte de la elevi nu este arbitrar. Ceea ce 
este indicat înseamnă că e preferat, că se situează într-un 
anumit rang valoric. Pretinzând unele comportamente de 
la elevi, se comunică în mod implicit că aceste achiziţii 
sunt valoroase şi importante pentru existenţa lor. 

b. Funcţia de anticipare a rezultatelor educaţiei. 
Orice obiectiv va anticipa o realitate care nu există încă. 
Proiectarea obiectivelor se poate realiza la diferite niveluri 
de generalitate şi rigoare, prin indicarea capacităţilor şi 


performanţelor dorite. Obiectivul trebuie să treacă de la 
formulări generale la obiective specifice, concepute sub 
forma unor rezultate concrete, a căror manifestare să fie 
testabilă după o perioadă convenabilă de timp. 

c. Funcţia  evaluativă. Se ştie că evaluarea 
randamentului şcolar se realizează pornind de la anumite 
repere. Calitatea obiectivelor, claritatea enuntärii si 
concretizarea lor sunt condiţii esenţiale pentru validitatea 
şi fidelitatea evaluării şi aprecierii şcolare. Odată cu 
proiectarea obiectivelor, profesorii vor concepe şi tehnicile 
de evaluare, adică felul în care vor şti dacă ceea ce trebuie 
realizat va fi realizat. Obiectivul educaţional fixează nu 
numai reuşita, ci şi criteriul de măsurare a acelei reuşite. 

d. Funcţia de organizare şi (auto) reglare a 
proceselor didactice. Obiectivele intervin în procesele 
didactice ca instanţe sau criterii referentiale, pentru 
dirijarea acţiunii de predare şi învăţare. Ele sunt implicate 
în proiectarea, desfăşurarea şi evaluarea proceselor 
educative, având un rol însemnat în controlul şi 
autoreglarea acţiunilor instructiv-formative. 

Unii autori clasifică obiectivele în două grupe: 
obiective ale formării şi obiective ale învăţării (Seguin, 
1991, p. 31). Primele sunt scopuri de atins exprimate în 
termeni de cunoştinţe, competenţe şi atitudini indicate ca 
fiind necesare într-o situaţie dată. De pildă, la nivelul 
învăţământului primar şi secundar, se cer a fi realizate 
următoarele obiective: 

dezvoltarea competențelor de citire, scriere si 
comunicare orală pentru a continua studiul şcolar şi 
pentru a face faţă situaţiilor de zi cu zi; 

stimularea dezvoltării gândirii logice, a capacităţilor 
de abstractizare şi generalizare; 

dezvoltarea atitudinilor pozitive şi a capacităţilor 
creative în materie de activităţi cultural-artistice; 


conştientizarea copiilor în legătură cu realităţile 
lumii înconjurătoare din punct de vedere istoric, social, 
economic; 

cunoaşterea si înţelegerea rolului important al 
ştiinţelor şi tehnologiilor pentru progresul omenirii, 
simultan cu necesitatea  spiritualizării omului prin 
intermediul valorilor culturale autentice. 

Obiectivele de învăţare se exprimă în termeni de 
achiziţii concrete în situaţii educative organizate. Acestea 
se referă la diferite discipline de învăţământ. De pildă, la 
matematică, pot fi prescrise următoarele obiective: 

elevii să opereze cu unităţi ale sistemului metric; 

elevii să construiască diferite figuri geometrice; 

elevii să rezolve o ecuaţie de gradul I cu o 
necunoscută. 

Finalităţile educaţiei - ca unităţi dinamice dintre 
ideal, scop şi obiective - sunt rezultate ale unor opţiuni 
mereu în mutație si, ca atare, ele nu pot fi prescrise o dată 
pentru totdeauna. Ele trebuie să permită deschideri faţă 
de valori variate, înnoite, care să dinamizeze atât individul, 
cât şi societatea. Climatul axiologic se pare că alimentează 
consistent finalitätile educaţiei, imprimându-le o dinamică 
specifică şi o importanţă considerabilă. „Câtă vreme aceste 
valori nu sunt recunoscute, explicate, apărate, dar şi 
criticate, ambiguitatea (voluntară sau nu) grevează 
procesul educativ. De aici trebuie să plecăm şi aici trebuie 
să revenim întotdeauna. De aceea, oricare ar fi nivelul la 
care el lucrează la un moment dat (obiectiv intermediar, 
obiectiv operaţional etc), educatorul şi, cât mai repede 
posibil, learnerul ar trebui, în orice împrejurare care cere 
o decizie, să îşi pună din nou problema compatibilităţii şi a 
coerentei cu finalitatile, cu scopurile şi valorile care 
delimitează nivelul respectiv” (Landsheere, 1979, p. 255). 

Ca valori fundamentale, finalităţile educaţiei, sub 
aspectul priorităţilor, suportă anumite transformări. Dacă, 


în mod traditional, obiectivele erau centrate pe asimilarea 
cunoştinţelor, astăzi a devenit tot mai pregnant necesară 
adoptarea unei alte ierarhii care să vizeze - în primul rând 
- formarea unor atitudini şi capacităţi spirituale, apoi 
dobândirea de priceperi şi deprinderi, după care urmează 
asimilarea de cunoştinţe (cf. Rassekh, Văideanu, 1987, pp. 
148 - 149). 

5 O PEDAGOGIE 

Noua triadă a obiectivelor vine în întâmpinarea 
imunizării individului în faţa enormei mase informaţionale 
şi în sprijinul dobândirii autonomiei intelectuale si 
spirituale a persoanei. 

3. Clasificarea si operationalizarea obiectivelor 
pedagogice 

Pentru a deveni funcţionale, dar şi din raţiuni strict 
teoretice, obiectivele au fost delimitate şi clasificate în mai 
multe grupe. Astfel, în funcţie de domeniul la care se 
referă, analiştii au propus o triplă compartimentare: 
obiective cognitive (care se referă la transmiterea şi 
asimilarea cunoştinţelor), obiective afective (ce vizează 
formarea convingerilor, sentimentelor, atitudinilor) şi 
obiective psihomotorii (centrate pe formarea unor conduite 
şi operaţii manuale). 

Fără a intra în prea multe subtilităţi analitice, vom 
evoca cea mai cunoscută taxonomie a obiectivelor 
(referitoare la primele două clase), avansată de B.S. Bloom 
şi colaboratorii săi (Bloom, 1977). Astfel, taxonomia 
obiectivelor cognitive se ordonează după un criteriu 
structural, cel al complexităţii crescânde, şi ea cuprinde 
următoarele categorii: cunoaşterea, înţelegerea, aplicarea, 
analiza, sinteza si evaluarea. Taxonomia obiectivelor 
afective - poate cea mai discutată categorie a finalităţilor - 
cuprinde, după Krathwohl si Bloom, următoarele categorii 
sau etape în achiziţionarea unor atitudini, valori, interese 
etc.: receptarea (participarea), răspunsul (reacția), 


aprecierea (evaluarea), organizarea, caracterizarea prin 
apreciere sau printr-un complex de aprecieri. Cât priveste 
taxonomia obiectivelor din domeniul  psihomotor, 
exemplificăm cu sugestiile lui A.J. Harrow (vezi Noveanu 
(coord.), 1977, p. 61), care explicitează următoarele 
categorii: mişcările reflexe, mişcările naturale sau 
fundamentale, capacităţile perceptive, capacităţile fizice, 
deprinderile motrice şi comunicarea non-verbală. 

Un al doilea criteriu de diferenţiere a obiectivelor îl 
constituie nivelul de  generalitate/concreteţe (cf. 
Landsheere, 1979), în conformitate cu care se pot degaja 
trei clase de obiective: generale, medii şi particulare. 
Obiectivele generale au un caracter global, abstract şi se 
referă la o anumită latură a educaţiei. Obiectivele medii 
sunt finalităţi privitoare la discipline şcolare, particularităţi 
de vârstă ale educatilor etc. Cele particulare se referă la 
performanţe concrete, care se stabilesc prin prelucrarea 
materiei de studiu, pornind de la programa şcolară şi de la 
manual. Acestea sunt sarcini concrete care se vor finaliza 
în comportamente vizibile, măsurabile. / 

O mare importanţă în practica instructiv-educativă o 
prezintă alegerea şi explicitarea obiectivelor educaţionale. 
Din acest punct de vedere, merită să medităm mai mult 
asupra a două exigente: 

a. regândirea unor priorităţi cu privire la fixarea 
obiectivelor (astfel, astăzi, se justifică o deplasare a 
obiectivelor către achiziţii ce asigură învăţarea învăţării şi 
dobândirea autonomiei intelectuale şi spirituale, cf. 
Văideanu, 1988, p. 82); 

b. exprimarea corectă a obiectivelor. 

Al doilea aspect îl constituie ceea ce s-a încetățenit 
deja prin denumirea de operationalizarea obiectivelor. A 
operationaliza un obiectiv înseamnă a identifica o sarcină 
educativă şi a o explicita verbal în mod corespunzător. Un 
obiectiv este operationalizat atunci când: 

a. s-a delimitat o secvenţă comportamentală 
observabilă care poate fi evaluată; 

b. s-a enunțat în mod comprehensiv respectiva 
sarcină. 

Modelele practice de operationalizare diferă de la un 
autor la altul. Prin coroborarea mai multor sugestii, vom 
propune următorul evantai de condiţii, ce se cere a fi 
respectat în procesul de dimensionare şi de formulare a 
obiectivelor: 

— Obiectivul vizează activitatea elevilor şi nu a 
profesorului; 

— Obiectivul trebuie să fie în principiu realizabil, să 
corespundă  particularităţilor de vârstă, experienței 
anterioare a elevilor etc. 

* obiectivul va descrie comportamente observabile şi 
nu acţiuni sau procese psihice interne; 

obiectivul desemnează un rezultat imediat al 
instruirii şi nu unul de perspectivă, neidentificat în timp şi 
spaţiu; 

— În obiectiv se vor enunta atât condiţiile de 
realizare a sarcinilor, cât şi criteriul performanţei, al 
realizării acestora; 

— Exprimarea comportamentelor preconizate de 
obiectiv se va face prin apelul la „verbe de acţiune”: a 
recunoaşte, a identifica, a utiliza, a aplica, a distinge, a 
reda, a produce, a proiecta, a rezolva, a propune etc. 

— Fiecare obiectiv va viza o operaţie singulară si nu 
un comportament compozit, greu de analizat şi evaluat; 

— Obiectivele nu se vor repeta prin reformulări 
diferite; ele trebuie să fie unice, congruente logic şi valide 
axiologic. 

Operationalizarea poate fi realizată prin indicarea 
reuşitei minimale, dar pot fiinţa şi alte standarde valorice, 
în funcţie de conţinutul disciplinei, nivelul unei clase sau al 


unui elev. 

Exprimarea unui obiectiv se poate realiza dupä 
următorul algoritm interogativ (între paranteze, vom 
exemplifica un virtual obiectiv la disciplina Fizică): 

— Cine va produce comportamentul dorit? (Elevul...) 

— Ce comportament observabil va dovedi că 
obiectivul este atins? (... trebuie să construiască...) 

— Care este produsul sau performanţa obţinută? (... 
un aparat de radio cu tranzistor i...) 

— In ce condiţii va avea loc comportamentul 
preconizat? (... căutând de unul singur, după schema dată, 
piesele la magazin...) 

— În temeiul căror criterii ajungem la concluzia că 
produsul este satisfăcător? (... astfel încât radioul să 
capteze cel puţin două posturi pe unde medii şi cinci 
posturi pe unde ultrascurte.). 

Trebuie făcută observaţia că unele comportamente, 
dobândite în şcoală, sunt dificil de surprins în obiective 
operationalizate. De pildă, procesele afective nu pot fi 
întotdeauna observate, cu atât mai puţin măstrate. 
Pretentia de a operationaliza orice obiectiv se loveşte de 
nişte praguri care nu pot fi depăşite. Nu este mai puţin 
adevărat că sunt şi situaţii, comportamente care nu pot fi 
anticipate,  prefigurate, cerute explicit în practica 
didactică. 

De regulă, una şi aceeaşi achiziţie a unui elev poate fi 
definită din unghiuri diferite de vedere (cognitiv, afectiv, 
psihomotor) sau la mai multe niveluri de generalitate. Ne 
putem întreba, de pildă, dacă deprinderea de a scrie litera 
a - la clasa I - ţine numai de o singură categorie a 
obiectivelor. 

5 2 PEDAGOGIE 

Un aspect care nu trebuie neglijat este cel referitor 
la posibilitatea operationalizärii, care este variabilă şi ţine 
de specificul disciplinelor ce se predau în şcoală. Obiecte 


de învăţământ precum matematica, fizica, gramatica, 
chimia etc, care operează cu structuri algoritmice, sunt 
mai disponibile pentru obiectivele definite operaţional. La 
disciplinele ce cultivă creativitatea, atitudinile, 
convingerile etc, posibilităţile de operationalizare se 
diminuează. Valorile - de pildă - ţin de domeniul afectiv, al 
grupelor de obiective „care pun în relief un sentiment, o 
emoție, o idee de acceptare sau de refuz. Obiectivele 
afective variază de la simpla luare în consideraţie a 
fenomenelor de alegere până la calităţile complexe, dar 
coerente, ale caracterului sau conştiinţei. Trecerea în 
revistă a intereselor, a atitudinilor, a aprecierilor, a 
valorilor, a emoţiilor şi a prejudecätilor ne furnizează 
numeroase obiective de acest ordin” (Krathwohl, Bloom, 
1970, p. 7). Dacă e să ne luăm după schema lui Krathwohl 
şi Bloom privind învăţarea afectivă, am depista 
următoarele etape: 

1. receptarea valorii care presupune trei 
subcategorii: 

1.1. conştiinţa, când atenţia individului este atrasă de 
un stimul cu conţinut valoric; 

1.2. dorinţa de a primi, acea stare a individului care 
sub influenţa stimulilor este pregătit pentru a le acorda 
atenţia necesară; 

1.3. atenţia dirijată sau preferenţială, când individul 
însuşi caută stimulii valorici şi-i conştientizează; 

2. răspunsul afectiv, care cunoaşte şi el mai multe 
stratificări: 

2.1. asentimentul, un răspuns propriu la aşteptări; 

2.2. dorinţa de răspuns, când elevul este din ce în ce 
mai atent la chemările interioare faţă de noii stimuli pe 
care-i caută; 

2.3. satisfacția răspunsului, adică apariţia unui 
răspuns în plan emoţional; 

3. valorizarea, care descrie o interiorizare crescândă 


prin adoptarea unui comportament destul de coerent în 
următoarea succesiune: 

3.1. acceptarea unei valori (dorinţa de a-şi dezvolta 
deprinderi specifice); 

3.2. preferința pentru o valoare (căutarea mai 
degrabă a unei valori anume decât a altora); 

3.3. angajarea (ajungerea la concluzia că valoarea 
respectivă este benefică şi îl ajută efectiv pe om); 

4. organizarea, respectiv aranjarea valorilor 
acceptate într-un sistem, ceea ce presupune: 

4.1. conceptualizarea valorii (încercarea de a găsi în 
ce constă specificul unei norme valorice); 

4.2. organizarea unui sistem de valori (de pildă, 
acceptarea religiei ca un sistem de valori primordiale, care 
prevalează asupra altor valori); 

5. caracterizarea printr-o valoare sau un sistem de 
valori, ultima etapă care se referă la accederea la un mod 
de a fi si la o filosofie a vieții si care presupune alte două 
etape: 

5.1. dispoziția generalizată (decriptarea si 
interpretarea tuturor problemelor din punctul de vedere al 
valorii respective); 

5.2. caracterizarea (ajustarea si închegarea unei 
filosofii existențiale personale). 

Identificarea tuturor etapelor invocate mai sus de 
către profesor devine foarte dificilă. Schema de mai sus 
are un caracter mai mult orientativ, teoretic, şi mai puțin 
practic, de concretizare imediată, obligatorie. 

Un cadru didactic, atunci când încearcă să 
operationalizeze obiective, trebuie să fie atent la o serie de 
capcane posibile: 

dacă ordonarea obiectivelor pe axa simplitate- 
complexitate este benefică pentru toţi elevii; 

dacă nu cumva, la un moment dat, obiectivele devin 


acaparatoare, uitându-se finalitätile mai cuprinzătoare; 
dacă prin operationalizarea excesivă nu se ajunge la 

o atomizare şi secventiere a comportamentelor, astfel încât 

acestea să nu mai posede nicio relevanţă didactică; 

dacă din dorinţa exactităţii, în circumscrierea 
sarcinii, nu se ajunge la o artificializare a procesului 
instructiv-educativ; 

dacă nu cumva educaţia, riguros prescrisă prin 
obiective, nu conduce la manierism şi mecanizare în 
predare etc. 

Aceste virtuale limitări nu trebuie să ne sperie, ci să 
ne facă să medităm mai profund la faptul că şi în didactică 
se poate aluneca într-un „— ism” care se cheamă... 
didacticism. 

NORMATIVITATEA ACTIVITĂŢII DIDACTICE 

1. Conceptul de principiu didactic 

Se ştie că educaţia constituie, în cea mai mare parte, 
un demers intenţionat, orientat în chip conştient către 
concretizarea unor finalitäti bine precizate. Caracterul 
teleologic al educaţiei este imprimat şi de corelarea 
acţiunilor ce se derulează cu o serie de reguli şi norme 
cunoscute şi aplicate de către cadrele didactice. 

Normativitatea educaţiei se poate situa la mai multe 


niveluri: a) normativitatea instituţională, asigurată prin 
cadrul legislativ existent la un moment dat; aceasta ţine 
mai mult de factorul politic şi este mai puţin controlată de 
manageri sau profesori; b) normativitatea funcţională, de 
ordin didactic, deontologic, praxiologic, care ţine de 
competenţa cadrelor didactice care dispun de largi 
posibilităţi de accentuare sau de combinare a unor norme 
în acord cu activităţile pe care le creează şi le realizează. 
Cum este firesc, norma presupune o anumită 
generalizare, o extindere necondiționată în timp şi spaţiu. 
Trebuie spus că gradul de obligativitate sau optionalitate 
nu este acelaşi pentru toate principiile didactice. Este 
drept că normativitatea legislativă se cere a fi respectată 
de toţi, pe când normativitatea funcţională se poate 
relativiza la o serie de variabile, precum nivelul sau ciclul 
şcolar, conținuturile educative care se transmit, 
personalitatea educatilor, personalitatea educatorilor, 
factorul timp, specificitatea culturală a comunităţii etc. La 
limită, fiecare cadru didactic îşi va însuşi sau va aplica o 
normă didactică într-un fel propriu, ori va crea şi va 
impune reguli noi, cerute de situaţii concrete de învăţare. 
Principiile didactice se referă la acele norme 
orientative, teze generale cu caracter director, care pot 
imprima procesului  paideutic un sens funcţional, 
asigurând, prin aceasta, o premisă a succesului în 
atingerea obiectivelor propuse. Principiul exprimă 
constanta procedurală, elementul de continuitate care 
poate fi regăsit în mai multe situaţii de predare-învăţare; el 
este o expresie a legităţii procesului educativ, a faptului că 
şi în perimetrul paideutic se pot regăsi sau identifica 
raporturi esenţiale, necesare, generale, relativ constante, 
reiterabile ce se cer a fi cunoscute şi exploatate de actorii 
implicaţi, în primul rând de învăţători şi profesori. Norma 
şi legea didactică reprezintă un semn că pedagogia este o 
ştiinţă respectabilă, care a ajuns la o anumită maturitate 


epistemologicä. În urma acumulärii unei experiente în 
timp, s-au decantat anumite axiome procedurale ,care, 
dovedindu-si eficacitatea, pot fi preluate, extinse si 
generalizate. 

Impunându-se ca un reflex al complexităţii activităţii 
didactice, principiile didactice au totodată menirea de a-li 

mativ, pentru a evita, în acest fel, alunecarea pe 
panta improvizatiei si a unei desfăşurării spontane, 
neroditoare. Recurgând la reguli prefixate, profesorul 
poate rezolva sarcini dificile, noi. 

Unii pedagogi fac deosebirea dintre principiul 
didactic şi regula didactică (Târcovnicu, 1975), plecând de 
la sfera de aplicabilitate a respectivei norme. Dacă 
principiul are o sferă mai largă de valabilitate, regula este 
o normă mai restrânsă, ce se particularizează la un anumit 
segment al proceselor didactice (latură a educaţiei, 
componentă didactică, moment al lectiei etc). 

Conştientizarea prezenţei normei în educaţie s-a 
realizat încă din faza empirică a ştiinţei educaţiei. Chiar şi 
în prezent, educaţia spontană (realizată în familie, pe 
stradă etc.) decantează, în cele din urmă, o serie de 
regularităţi cu caracter normativ. Garantul eficacităţii 
educaţiei stă în reproducerea acelor trasee care au condus 
la rezultate pozitive. Norma didactică se constituie ca fiind 
expresia unor acumulări de experienţe paideutice 
exemplare. Dacă totul s-ar pierde şi nimic nu s-ar relua, 
atunci cele mai multe gesticulatii educative s-ar consuma 
în reinventări ale unor procedee care au mai, existat. Dar, 
din motive de eficienţă, este bine ca ceea ce s-a dovedit a fi 
bun să se tezaurizeze şi să se păstreze. Tocmai la acest 
aspect se referă principiul didactic. 

Comenius este primul gânditor modern care a 
formulat şi a teoretizat în mod explicit principiile educative 
în monumentala sa lucrare Didactica Magna (1970). 


Aproape toate principiile didactice recunoscute în prezent 
îşi au originea în reflectiile profunde ale pedagogului ceh. 
Redăm câteva principii, explicitate de Comenius încă din 
1632, care rezonează cu cele mai actuale principii ale 
învăţământului: 

educaţia se va începe de timpuriu, înainte ca mintea 
să fie coruptă; 

se va proceda de la general la special; 

se va proceda de la uşor la greu; 

nimeni nu va fi supraîncărcat cu prea multă materie; 

totul se va preda intuitiv; 

totul se va preda pentru utilizare prezentă; 

cunoştinţele se vor aşeza pe o bază solidă; 

tot ce succede se va baza pe ceea ce precede; 

totul va fi organizat pe măsura minţii, a memoriei şi a 
limbii; 

toate se vor consolida prin exerciţii continue; 

tot ce este unit laolaltă se va preda împreună; 

tot ce se învaţă trebuie predat aşa cum este şi cum a 
apărut, adică prin prezentarea cauzelor; 

tot ce se oferă cunoaşterii se va oferi mai întâi în 
general şi apoi în părţile sale; 

la fiecare lucru ne vom opri atât timp cât este 
necesar spre a fi înţeles; 

executarea se învaţă executând; 

exerciţiul va începe cu elemente, iar nu cu lucruri 
complicate etc. 

Principiile evocate de Comenius sunt intuitii geniale, 
care, unele dintre ele, de abia în secolul nostru au primit o 
consacrare si o fundamentare teoretică (principiul 
educaţiei permanente, a predării interdisciplinare, a 
cunoaşterii holistice a realităţii etc). 

În activitatea didactică, principiile didactice 
îndeplinesc mai multe functii: 


orientează traseul educativ înspre obiectivele 
propuse de profesori şi învăţători; 

normează practica educativă prin aceea că intervine 
obligaţia de a fi respectate nişte reguli psihologice, 
pedagogice, deontologice, ştiinţifice; 

prescrie tratamente si moduri de relationare 
specifice în raport cu situaţia de învăţare; 

reglează activitatea educativă atunci când rezultatele 
şi performanţele la care se ajunge nu sunt cele scontate. 

După unii autori (Preda, 1995), principiile didactice 
au un caracter general, sistemic şi deschis. Caracterul 
general este imprimat de faptul că principiile vizează toate 
componentele funcţionale ale procesului de învăţământ, 
toate activităţile şi disciplinele şcolare, indiferent de 
nivelul de şcolarizare. Caracterul sistemic rezidă în aceea 
că principiile care interacționează între ele se cer a fi 
aplicate ca un ansamblu, în mod simultan şi nu izolat; apoi, 
principiile se vor conexa cu toate componentele procesului 
de predare - cu conţinuturi, cu metode, cu forme de 
organizare a predării etc. Caracterul dinamic se susţine 
prin faptul că principiile didactice nu sunt date o dată 
pentru totdeauna, ele au o istorie, numărul lor nu este fix, 
ci schimbător, în funcţie de variabile ce ţin de contextul 
extra-didactic, de noile date ale psihologiei şi pedagogiei, 
de experienţa cadrului didactic; în acelaşi timp, sistemul 
principiilor variază de la un autor la altul, multiplicându-se 
sau restructurându-se (de pildă, astăzi se poate vorbi de 
principiul predării interdisciplinare, de principiul educaţiei 
interculturale, de principiul educaţiei axiologice etc). 
Pentru a exemplifica, vom recurge, mai întâi, la pedagogia 
germană, recunoscută prin profunzimea şi seriozitatea 
analizelor, invocându-l pe E.E. Geissler (1981, pp. 51 - 54), 
care propune următoarele principii, mascate, deseori, de 
scopuri formal-globale ale învăţământului: 

a) nivelul obiectiv-structural al dezvoltării elevului 


(rezidă în dezvoltarea unor premise ale învăţării drept 
garant al eficienţei acesteia; anumite aptitudini trebuie să 
fie dezvoltate înainte ca structura şi semnificaţia multor 
experimente să poată fi înţelese; cunoaşterea unor 
structuri mai simple precede înţelegerea unor structuri 
mai complexe); 

b) complexitatea progresivă (cerința respectării unei 
succesiuni care să permită o intrare gradată în probleme 
din ce în ce mai complicate); 

c) învăţarea operaţională (care stipulează că 
noţiunile nu se formează prin simpla contemplare a unor 
fapte obiective, ci din contactul direct al elevului cu 
obiectul respectiv); 

d) orientarea scopului învăţământului (pentru ca un 
conţinut cultural să devină şi educativ, trebuie precizate 
motivul si condițiile de instituire a functionalitätii 
culturale); 

e) orientarea  logico-obiectivă (cerința de a se 
interzice aplicarea unor criterii străine de o anumită 
disciplină în selectarea propriilor elemente de conţinut ale 
instruirii); 

f) principiul exemplului (are la bază premisa 
epistemologică a exprimării generalului prin raportul 
dintre individ şi specie); 

g) orientarea ştiinţifică şi propedeutic-stiintifica 
(aceasta pretinde că nu se va introduce în învăţământ nicio 
cunoştinţă care nu a fost validată ca fiind ştiinţifică); 

h) corelarea cu acţiunea (cerința continuității dintre 
teoretic şi practic); 

I) principiul învăţământului educativ (invitaţia ca 
învăţământul să şi formeze, nu numai să informeze); 

j) principiul  globalismului (orientarea către 
totalizarea cunoaşterii şi deschiderea ei spre viață). 

La pedagogul francez René Hubert, pe lângă 


principiile specifice fiecärei laturi a educatiei, mai sesizäm 
invocarea a cinci principii fundamentale ale acţiunii 
educative, acestea fiind conexate la scopurile educaţiei: 

principiul maturizării specifice (educaţia trebuie să 
fie un ajutor dat omului pentru a funcţiona plenar din 
punct de vedere biologic, prin educaţia corpului); 

principiul socializării şi profesionalizării (individul 
este supus unei formări în perspectiva insertiei în 
structurile sociale şi a îndeplinirii unor sarcini practice, de 
producere a anumitor bunuri); 

principiul civilizării (educaţia are menirea de a-l 
introduce pe om în cultură, prin cunoaşterea, încorporarea 
şi crearea valorilor sedimentate la un moment dat); 

principiul individualizării (educaţia demnă de acest 
nume are obligaţia de a cultiva libertatea creativă a 
individului, de a-l face autonom, stăpân şi responsabil de 
gândirea şi faptele sale); 

principiul spiritualizării (prin intermediul instrucției 
şi formării, omul trebuie să ajungă la un sens înalt, mai 
ales raportându-se la transcendentä, ca sinteză a tuturor 
demersurilor educative). 

Principiile didactice statornicite şi admise deja de 
comunitatea pedagogilor permit o clasificare pornind de la 
mai multe criterii (cf. Oprescu, 1988): 

1. Principii cu caracter general: 

principiul integrării organice a teoriei cu practica; 

principiul luării în consideraţie a particularităţilor de 
vârstă şi individuale. 

2. Principii care se impun cu dominantä asupra 
conţinutului învăţământului: 

principiul accesibilităţii cunoştinţelor, priceperilor, 
deprinderilor; 

principiul sistematizării şi continuității în învăţare. 

3. Principii care acţionează asupra metodologiei 
didactice şi a formelor de organizare a activităţilor: 


principiul corelatiei dintre senzorial si rational, 
dintre concret şi abstract în predare-învăţare (principiul 
intuitiei); 

principiul însuşirii conştiente şi active; 

principiul însuşirii teineinice a cunoştinţelor şi 
abilităţilor. 

Clasificarea de mai sus ni se pare destul de 
edificatoare cu privire la relativa „specializare” a acţiunii 
principiilor asupra unor componente ale procesului 
instructiv. Timp de aproape cincizeci de ani, a mai fost 
invocat un principiu educativ cu caracter general şi anume 
principiul „orientării politico-ideologice a 

educaţiei”. În lucrările de pedagogie apărute după 
1989, nu mai este amintit un principiu precum cel de mai 
sus sau unul asemănător. Asta şi din pornirea firească (dar 
himerică!) de dezideologizare a învăţământului, care a fost 
constrâns să îndoctrineze şi să manipuleze explicit în 
numele unei ideologii unice. Este clar că suntem împotriva 
oricărei supuneri ideologice şi politice (în sensul slujirii 
unor interese partinice) a educaţiei institutionalizate la 
scară naţională. Dar expulzarea, în plan teoretic, a unui 
astfel de principiu nu înseamnă însă că, în plan real, 
învăţământul nu ar mai suporta nicio infuzie ideologică sau 
partinică. Detaşarea învăţământului de ideologie este doar 
o iluzie. Învăţământul este un segment al ansamblului 
societal. O societate îşi dimensionează (îşi aserveşte, chiar) 
un învăţământ în consens cu anumite aspirații şi interese. 
Cei ce parvin la putere, chiar într-o societate democratică, 
sunt exponenti ai unui partid, ce nu-şi declină interesele 
atunci (mai ales atunci!) când ajung să conducă o 
societate. Ceea ce s-a întâmplat după 1989 a fost 
spargerea monopolului ideologiei totalitare, unice, ceea ce 
nu înseamnă că „umbra” ideologică a devenit inoperantă. 
Ideologiile deschise, pluraliste, în numele cărora 


profesează unele echipe guvernamentale, rămân tot 
ideologii care pătrund în strategiile cu privire la educaţie 
şi formare. Chiar dacă un astfel de principiu nu are o 
coloratură didactică, semne ale presiunii lui în învăţământ 
sunt şi vor mai fi. Deci, o minimă poziţionare si 
determinare ideologică există şi este naturală în fiecare 
sistem de învăţământ. Contează însă ca orientarea să nu 
fie opresivă, forţată, pervertită. Învăţământul nu trebuie să 
devină o unealtă pentru unii sau alţii. Cum remarcă un 
filosof al educaţiei, singura ideologie permisă în acest 
domeniu este cea care conduce la eliberarea fiinţei, la 
creşterea autonomiei sale spirituale (Reboul, 1984, p. 
165). 

Poziţia formatorilor faţă de principiile didactice va fi 
variabilă, creativă, nuanţată, în primul rând, se cere o 
cunoaştere şi o adaptare a principiilor la situaţii diverse de 
predare şi învăţare. În niciun caz nu susţinem teza 
sumisiunii oarbe a profesorului faţă de tirania prescriptivă 
a principiilor. În al doilea rând, sugerăm o racordare 
maleabilă a acestora, o interpretare şi o concretizare hic et 
nunc, şi nu neapărat o raportare strictă la cerința expresă 
a principiului. Regula didactică se va armoniza cu iniţiativa 
şi autonomia actionalà a cadrului didactic. Să nu uităm că 
regula poate deveni şi stresantă, excesiv de paralizantă, 
inhibitoare. Concentrarea profesorului spre „respectarea” 
principiului îl poate îndepărta de scopuri şi obiective mult 
mai concrete, mai fireşti, mai necesare. Poţi la fel de bine 
eşua în actul predării respectând un principiu în litera şi 
spiritul lui, după cum poţi reuşi încălcând sau eludând un 
principiu într-o situaţie didactică nonstandard. Incât, 
virtutea praxiologică a normativitatii derivă din felul cum o 
utilizăm, şi mai putin din înţepenirea smerită în faţa falsei 
sale atotputernicii. Profesorul este un om, nu un robot, un 
dominator, nu un dominat. 

Să mai spunem că toate principiile formează un 


sistem, acţionează simultan şi corelat. Respectarea unui 
principiu invită la respectarea tuturor, în ponderi ce ţin de 
circumstanţele învăţării. 

2. Caracterizarea principiilor didactice a) Principiul 
integrării teoriei cu practica 

Acest principiu ne atenționează asupra faptului că tot 
ceea ce se însuşeşte în activitatea didactică se cere a fi 
valorificat în activităţile ulterioare, fie că acestea sunt 
activităţi de învăţare, fie că sunt activităţi materiale. In 
acelaşi timp, această regulă se referă la faptul că ceea ce 
se învaţă în perspectiva unei aplicaţii concrete, imediate 
sau de viitor se însuşeşte mult mai temeinic şi cu o 
motivaţie puternică. 

Intreg conţinutul vehiculat de profesor va fi astfel 
dimensionat încât să se raporteze la experienţe posibile 
sau la deziderate interiorizate de către subiecţii cu care se 
lucrează. Chiar dacă finalitatea învățării nu este 
conştientizată direct, prin sesizarea unor consecinţe 
imediate, elevii trebuie să fie puşi în situaţia de a lua act 
de importanţa unor cunoştinţe în contexte dintre cele mai 
variate, unele dintre acestea neavute în vedere în 
momentul accederii la cunoştinţe abstracte. 

De altfel, aplicativitatea în învăţământ ar putea avea 
două sensuri, relativ distincte, dar complementare: 

folosirea datelor asimilate la un moment dat ca 
antecedente pentru rezolvarea unor sarcini teoretice 
ulterioare, cum ar fi utilizarea unor formule sau algoritmi 
în rezolvarea problemelor, valorificarea unor explicaţii 
pentru a desluşi noi aspecte necunoscute, aplicarea unor 
reguli în alte contexte etc.; acest lucru se poate asigura 
prin realizarea permanentă de conexiuni între cunoştinţe 
(specifice sau  nonspecifice,  intradisciplinare sau 
interdisciplinare); 

prelungirea procesului de însuşire a unor cunoştinţe 


sau a unor deprinderi prin recursul la activităţi materiale, 
concrete, motrice; prelungirea lui a şti în a şti să faci, a şti 
să fii, a şti să fii şi să devii etc. (Grigoraş, 1994, p. 150); 
aceste sarcini se pot materializa prin punerea elevilor în 
situaţii faptice, prin experimentarea (parţială sau totală) a 
unor acţiuni reale sau posibile, prin trăirea unor stări, prin 
rezolvarea unor probleme care ţin de aspectele practice 
ale vieţii. 

Trecerea de la aspectele teoretice la cele concrete se 
poate realiza fie treptat, prin procesării şi modelări 
exemplare care îi trimit pe elevi spre situaţii reale (realul 
poate fi inaccesibil sau periculos de experimentat - de 
pildă, statutul de criminal, pentru elevul sau studentul în 
ştiinţe sociale), fie direct, prin „plonjarea” în faptul de 
viaţă aşa cum este el, prin trăirea efectivă a unor realităţi 
(punerea elevilor în situaţia de a întreprinde sau a 
coordona o acţiune, pentru a-şi da seama de dificultăţile 
reale). 

Principiul în discuție pretinde şi o lectură 
suplimentară, şi anume, prin luarea practicii ca bază de 
plecare în cunoaştere, ca fundament şi temei al acesteia. 
Se ştie că exerciţiul practic poate fiinţa ca declanşator şi 
întăritor al cunoaşterii abstracte, ca punct de plecare în 
emergenta şi fixarea unor teze ideatice, abstrase din şi de 
realitate. În spatele unei realităţi oarecare, elevii pot fi 
învăţaţi să sesizeze 

«aintâi că în «Artiiri nin că varia iHpî”. 

Încât, acest principiu ne invită la un dialog 
permanent între teoretic şi practic, la realizarea unei 
complementarităţi între cunoaşterea intuitivă şi cea 
raţională, ca modalitate sigură de sporire a cunoaşterii şi 
experienţei. In raportarea omului la realitate, se evită, 
astfel, căderea fie în intelectualism îngust, fie în empirism 
grosier. 


În plan practic (şi acum însuşi discursul nostru 
ascultă de principiul legării teoriei cu practica), principiul 
invocat în aceste rânduri poate fi respectat de către 
educator prin corelări, exemplificări, supunerea elevilor la 
exerciţii şi exersări, prin realizarea de corelaţii între 
descoperirile ştiinţifice şi realizările tehnice, prin punerea 
elevilor în situaţii problematice, prin „aducerea” realităţii 
în clasă, a vieţii în şcoală etc. în cadrul lecţiilor la ştiinţele 
exacte şi socio-umane, profesorul apelează la exerciţii, 
probleme, realizarea unor experienţe, îi incită pe elevi la 
cercetare în cercuri aplicative, îi provoacă să semnaleze şi 
să interpreteze anumite fenomene sociale. 

b) Principiul respectării particularitätilor de vârstă şi 
individuale 

Acest principiu ne atenționează asupra faptului că 
este bine să pornim de la datele persoanei de educat, de la 
natura sa interioară şi să nu forţăm nepermis de mult 
peste limitele pe care le îngăduie vârsta şi caracteristicile 
individuale. Educaţia în conformitate cu natura (fie în 
sensul imprimat de J.A. Comenius, după care este indicat 
să luăm lecţii de la grădinar, care nu forţează natura, fie în 
sensul dat de J.J. Rousseau, după care suntem obligaţi să 
respectăm natura interioară a copilului, să plecăm de la 
aceasta) pare a fi o regulă de aur. În măsura în care este 
pusă în paranteză persoana, efectul educativ este diminuat 
sau nul. Nu ne putem juca sau nu putem face experimente 
cu mintea şi sufletul copiilor. Firea omenească îşi are un 
mers firesc care trebuie cunoscut şi respectat. Asta nu 
înseamnă că nu se acceptă anumite condiţionări. Tot ce se 
dă elevilor va fi dimensionat în raport cu psihicul lor: 
conținuturile ideatice vor fi relativizate la vârste şi 
persoane, relaţia dintre profesor şi elev va fi reglată 
permanent în funcţie de  permisivitatea situaţiilor 
psihologice. 

Acest principiu îşi găseşte fundamentarea 


psihologică în relaţia care se instituie între învăţare si 
dezvoltare. Se ştie că trecerea la structuri cognitive 
superioare se face sub impulsul exersării şi învăţării. 
Realul este asimilat prin intermediul structurilor de 
cunoaştere deja existente care, la rândul lor, suportă o 
acomodare permanentă în raport cu datele noi, 
interiorizate de subiect. Învăţarea se va face în raport cu 
„zona celei mai apropiate dezvoltări”, în sensul că se va da 
elevului maximum din ceea ce el poate să asimileze la un 
moment dat şi care îi permite dezvoltarea psihică în 
perspectivă. 

Respectarea particularitätilor individuale, a doua 
dimensiune a principiului în discuţie, este în consens cu 
cerinţele unui învăţământ modern şi democratic. Fiecare 
copil este o individualitate irepetabilă care pretinde un 
tratament individualizat. Educaţia nu are menirea de a 
uniformiza oamenii, de a-i ralia la o paradigmă unică. 
Procesele psihice individuale precum percepţia, gândirea, 
limbajul, inteligenta, atenţia, momnrin pânntjiiitot» n = * 
«— * 

aceste calităţi psihice individuale, prin tratarea lor 
diferențiată. Tratamentul individualizat se realizează prin 
intermediul mai multor procedee (vezi şi Nicola, 1994, p. 
292): 

acţiuni individualizate ce se desfăşoară pe fondul 
activităţilor frontale, cu întreaga clasă de elevi; în acest 
caz, abordarea individualizată este subordonată celei 
frontale (în anumite momente, profesorul poate avea în 
atenţie doar unul sau câţiva elevi, timp în care ceilalţi 
continuă să realizeze aceleaşi sarcini prescrise); 

acţiuni individualizate sugerate şi impuse în cadrul 
procesului de învăţământ, dar care se realizează în afara 
lui (prin prescrierea diferențiată a temelor pentru acasă, 
pe recomandarea unei bibliografii suplimentare etc.); 


activităţi pe grupe de nivel (împărţirea clasei în 
grupe relativ apropiate sub aspectul potentialurilor 
intelectuale şi prin prescrierea unor sarcini diferite, pe 
măsura grupelor respective); 

activităţi în clase speciale, dimensionate anume fie 
pentru elevii cu abilităţi deosebite, fie pentru elevii cu 
handicapuri; în această situaţie, programele înseşi se vor 
dimensiona în funcţie de specificul clasei, impunându-se 
programatic o diferenţiere a unor segmente mai largi ale 
populaţiei şcolare. 

c) Principiul accesibilităţii cunoştinţelor, priceperilor 
şi deprinderilor 

Acest principiu este o consecinţă a principiului 
discutat mai sus,  centrându-se, îndeosebi, pe 
dimensionarea atentă a conţinutului învăţământului în 
consens cu posibilităţile psihice de vârstă şi individuale ale 
copiilor. Cunostintele şi deprinderile stipulate prin planuri, 
programe, activităţi vor fi astfel selectate, articulate şi 
expuse, încât acestea să poată fi, în principiu, asimilate şi 
valorificate optimal de către elevi. 

Accesibilitatea cunoştinţelor va fi vizată de înşişi 
factorii de decizie, de cei care realizează planurile şi 
programele şcolare. Succesiunea, ponderea şi momentul 
insertiei unei discipline vor fi prescrise, ţinându-se cont de 
capacităţile aprehensive ale categoriilor de vârstă. Dar 
momentul principal când se realizează accesibilizarea 
cunoştinţelor este lecţia pregătită şi susţinută de profesor. 
El este agentul cel mai important al expunerii unui 
material astfel încât acesta să fie priceput, interpretat, 
acceptat. Cunostinta expusă în cadrul unei lecţii suportă o 
transpozitie didactică, adică o resemnificare din 
perspectiva situației concrete de învăţare şi a 
posibilităţilor şi nivelului de expectante ale receptorilor- 
elevi (Cf. Chevallard, 1991). Nu orice informaţie este 
pasibilă de a fi introdusă în clasă. Profesorul trebuie să 


selecteze atent si să înmănuncheze doar acei stimuli 
culturali care concordă cu apetentele şi nevoile elevilor. 
Explicatiile şi interpretările realizate de cadrul didactic vin 
în sprijinul respectării acestui principiu. 

Accesibilizarea cunoştinţelor nu înseamnă că elevii 
vor fi puşi să renunţe la efort sau că vor primi cunoştinţe 
de-a gata, fără o implicare activă în actul de învăţare. 
Dimpotrivă, într-o autentică situaţie didactică, profesorul 
va crea acele contradicții optime dintre cunoscut şi 
necunoscut, dintre uşor şi greu, dintre concret şi abstract, 
astfel încât să-i incite pe elevi la interogatie şi cercetare. 

P «tp Hp nrpsumis o solicitare maximală a elevilor, 
dar este vorba de o soliei 

care se dovedesc benefice sunt cele care se 
instalează între nivelul dezvoltării actuale şi al celei 
virtuale, posibile. Se ştie că o sarcină prea uşoară îmbie la 
delăsare şi inactivitate, după cum o sarcină prea dificilă 
conduce la blocaj şi la stoparea oricărei activităţi. 

d) Principiul sistematizării şi continuității în învăţare 

Acest principiu se poate asigura la două niveluri: a) 
la nivelul politicii şcolare, prin structurarea unui sistem de 
învăţământ coerent şi deschis, prin avansarea unor 
documente şcolare care să stipuleze la modul explicit 
coordonări între disciplinele care se predau la diferite 
paliere ale învăţământului; b) la nivelul proceselor 
didactice propriu-zise, prin predarea coerentă şi continuă 
de către profesor sau învăţător. 

Principiul în atenţie comportă două laturi: realizarea 
sistematizării şi asigurarea continuității în predare- 
învăţare. 

Sistematizarea cunoştinţelor presupune predarea 
integrată a informaţiilor, asigurarea unor coordonări şi 
conexări fireşti ale acestora. Tot ceea ce se predă la un 
moment dat trebuie să aibă legătură cu ceea ce s-a însuşit 


până în momentul respectiv. Noţiunile şi ideile se vor 
integra treptat în sisteme explicative din ce în ce mai largi 
şi mai complexe. Explicaţia coerentă şi sistematică 
reflectă, în ultimă instanţă, sistematicitatea şi coerenţa 
lumii obiectuale şi procesuale. Cum aproape nimic nu stă 
sub zodia hazardului şi improbabilitätii absolute, este 
firesc ca şi descrierea acestor stări de lucruri să 
oglindească tocmai coerenţa de ansamblu a existenţei. Şi, 
chiar dacă realitatea (unele segmente ale acesteia) este 
neomogenă şi haotică, paradigma de explicare a acesteia 
(atât cât se poate explica) trebuie să se supună legilor 
gândirii umane, congruentei lor constitutive. Incoerenta 
lumii se va mărturisi, totuşi, printr-un limbaj şi printr-o 
ideatică ce respectă o anumită sintaxă, o consecutie logică, 
o minimă ordonare. De aceea, profesorul va apela la 
strategii coerente de punere în formă a informaţiilor, va 
utiliza scheme, planuri, va aloca momente sau chiar lecţii 
întregi sistematizării cunoştinţelor, pentru că numai un 
ansamblu coerent de informaţii are şansa de a fi înţeles şi 
stocat în spiritul elevului. Corelatiile se pot realiza 
intradisciplinar şi interdisci-plinar sau prin integrarea unor 
noţiuni nespecifice care ţin de mediul informai. Profesorul 
are obligaţia să detecteze nucleul de concepte, acele „idei 
ancoră” din cadrul fiecărei discipline, care facilitează sau 
asigură integrarea unor elemente sau idei suplimentare. 
Pregătirea condiţiilor psihologice şi a fondului aperceptiv 
pentru însuşirea noilor cunoştinţe constituie o cerinţă de 
mare importanţă. 

Predarea sistematică poate fi asigurată prin însăşi 
logica de constituire a disciplinei respective. Este ştiut 
faptul că ordonarea unei discipline poate fi lineară, 
concentrică şi genetică. Desfăşurarea lineară presupune o 
predare a cunoştinţelor fără revenirea şi îmbogățirea 
fondului ideatic primar; desfăşurarea concentrică vizează 
revenirea la nucleul iniţial de informaţii şi amplificarea 


acestuia cu noi date ce pot fi asimilate la vârste diferite; 
ordonarea genetică sau istorică se face prin evocarea 
proceselor şi fenomenelor, prin raportarea la 
temporalitatea istorică, a apariţiei, manifestării, dispariţiei 
sau transformării acestora în perspectiva 

Se va evita, pe cât posibil, transmiterea informaţiilor 
secvențiale, izolate, neconectate cu alte date. Se ştie că 
informaţiile nestructurate sunt uitate mult mai uşor. Unii 
autori vorbesc despre o „conştiinţă supradisciplinară” 
(Geissler, 1981, p. 46), care ar asigura o anumită 
structuralitate şi integrativitate a cunoştinţelor destul de 
eterogene sub aspectul conţinutului. 

Continuitatea în actul predării şi învăţării presupune 
asigurarea unei treceri şi evoluţii fireşti, naturale, de la 
antecedentul la consecventul explicativ. Predarea se va 
realiza într-o viziune holistică, globală, prin asigurarea 
unei legături în timp a cunoştinţelor care se vehiculează. 
De regulă, continuitatea este asigurată prin succesiunea 
disciplinelor postulate în planul de învăţământ sau prin 
logica internă a disciplinei şcolare. De multe ori însă, 
profesorul va fi nevoit să intervină pentru a evita unele 
rupturi, discontinuități în materia pe care o predă. 
Nerespectarea acestei cerinţe antrenează apariţia unor 
goluri sau regrese în învăţare şi, în cele din urmă, a 
manifestării unor cazuri de insucces şcolar. Educaţia se 
face în mod continuu, consecvent, eşalonat şi nu în salturi, 
într-o manieră sporadică. Eşalonarea riguroasă a activităţii 
educative se realizează prin proiectarea didactică 
(întocmirea  planificărilor calendaristice si realizarea 
proiectelor de tehnologie didactică). 

În fapt, consecinţele respectării acestui principiu 
constau în formarea deprinderilor de muncă sistematică, a 
perseverentei, a constiinciozitatii, a spiritului de disciplină 
în gândire şi acţiune, a unui stil de muncă eficientă şi 


coerentă. 

e) Principiul corelatiei dintre senzorial şi raţional, 
dintre concret si abstract (principiul intuitiei) 

Cunoaşterea umană se realizează prin întreţinerea 
unui dialog permanent între concretul senzorial şi 
raportarea raţional-intelectivă la realitate. Asertiunea lui 
Locke, după care „nimic nu există în intelect dacă mai întâi 
nu ar exista în simţuri”, primeşte în contextul didactic o 
puternică relevanţă. Psihologia contemporană acreditează 
teza conform căreia cunoaşterea sporeşte şi se amplifică 
atât pe traiectul inductiv, prin simţuri - de la concret la 
abstract, dar şi deductiv, prin intelect - de la abstract la 
concret. Aşadar, în practica didactică, cele două căi ale 
cunoaşterii se cer a fi exploatate cu inspiraţie şi ştiinţă de 
către toate cadrele didactice. Sunt situaţii când 
cunoaşterea intuitivă are prioritate, dar vom recunoaşte că 
sunt şi cazuri când cunoaşterea deductivă se impune 
tocmai pentru că în situaţia didactică respectivă are mai 
mare eficienţă. 

Conceptul de intuiţie în psihologie şi pedagogie are 
sensul de cunoaştere directă, prin intermediul 
analizatorilor, al obiectelor şi fenomenelor. Aceasta se 
concretizează într-o imagine, care întotdeauna este 
concretă, individualizată. Intuitia se clădeşte pe un anumit 
suport concret (dar nu tot timpul palpabil, în sensul fizic). 
Concreteţea poate fi de ordin obiectual (un lucru care 
poate fi văzut, atins, manipulat etc), dar şi de ordin logic 
(cuvintele pot fi mai concrete sau mai abstracte - de pildă, 
conceptul de creion este mai concret decât conceptul de 
ecuaţie sau relaţie). 

PLecând de la un anumit material faptic, elevul 
ajunge la generalizări şi abstractizări, deci la construcţii 
epistemologice mult mai înalte. Ridicarea în imperiul 
abstractiei (şi. implicit, al cunoaşterii ştiinţifice) se face 
prin desprinderea 

vidualitätii obiectelor si proceselor. Gândirea 
abstractă este mult mai mobilă, mai independentă şi mai 
operantă pentru clase variate şi multiple de fenomene. 
Dar, până aici, elevii trebuie să fi trecut prin pasul operării 
directe cu obiecte sau cu imagini ale acestora. Există un 
moment optim când profesorul va trece de la gândirea 
obiectuală la cea abstractă şi invers. Impunerea acestei 
ciclicitati constituie o dimensiune a tactului pedagogic de 
care trebuie să dea dovadă profesorul. 

Principiul intuiţiei primeşte o nouă conotaţie în cazul 
predării ştiinţelor socio-umane. (Cadrul didactic de 
literatură sau religie, de pildă, este obligat să facă apel la 
un inventar de exemple concrete, fenomene, imagini cu 
putere de sugestie şi de influențare a elevilor. Intuitia 
poate fi cultivată prin intermediul limbajului simplu, 
colocvial, expresiv, etalat cu prilejul povestirilor si 
istorisirilor, al inducerii unor stări de spirit. Intuitia nu 
trebuie înţeleasă numai în sensul strict, de a vedea sau a 
atinge ceva, ci într-un sens mai larg, de a accede direct la 
un sens, la o înţelegere, printr-o trăire şi sesizare 
atotcuprinzătoare, imediată, directă. „E vorba de intuiţia 
sentimentelor - comentează ca Teodorescu (1990, p. 52). 
Nu numai la intuiţiile exterioare ne vom referi, ci şi la cele 
interioare”. 

Eficienţa respectării acestui principiu poate fi 
maximă, dacă profesorul va acţiona în concordanţă cu o 
serie de norme (Bunescu, Giurgea, 1982, p. 104): folosirea 
raţională a materialului didactic, selectarea materialului 
potrivit funcţiei pe care o îndeplineşte intuiţia, dozarea 
raportului dintre cuvânt şi intuiţie, solicitarea intensă a 
elevului în efectuarea unor activităţi variate de observare, 
selectare, analiză, sinteză, comparație, verbalizare, 
dirijarea atentă a observației elevilor spre ceea ce este 
constant în cunoaştere etc. 


f) Principiul participării active şi conştiente a elevului 
în activitatea de predare, învăţare, evaluare 

Acest principiu cere ca elevii să-şi însuşească ceva în 
măsura în care au înţeles şi să participe singuri la aflarea 
cunoştinţelor pe care profesorii le propun (difuz, indirect) 
la un moment dat. Înclinaţia către activitate este naturală 
la copil, drept pentru care dascălul va încerca să valorifice 
atent această preocupare. Orice achiziţie se face în jocul 
interactional dintre interioritate si exterioritate, dintre 
pornirea naturală a elevului spre activitate şi prescrierea 
atentă de către profesor a unor sarcini precise de învăţare. 
Activizarea elevilor presupune menţinerea lor într-o stare 
de trezie intelectuală, de încordare plăcută, de căutare a 
soluţiilor la o serie de situaţii-problemă pe care profesorul 
le provoacă. A fi activ înseamnă a gândi, a medita, a 
rationa, a merge pe firul unui gând, al unei idei. După cum 
putem observa, avem de-a face cu o activizare spirituală, o 
adâncire şi interiorizare subiectivă, o autolămurire sau 
edificare pe cont propriu. La această stare se poate ajunge 
acordând elevilor autonomie şi încredere, prin creditarea 
lor cu realizări maximale, prin folosirea inteligentă a 
puterii predictiei în învăţare, ştiut fiind că profesorul este 
un fel de Pygmalion în şcoală, care  făureşte 
comportamente viitoare ale elevilor prin prezicerile 
actuale (Rosenthal, Jacobson, 1971, p. 253). 

Premisa de la care s-a plecat constă în aceea că 
elevul este nu numai obiect, ci şi subiect al învăţării, este 
imniicat şi cointeresat în a 

semnificat într-un mod propriu şi creativ. Lumea se 
reflectă diferențiat în mintea şi sufletul unui copil. Ea se 
reface de fiecare dată în momentul în care o conştiinţă se 
apleacă asupra ei. Există atâtea lumi, câte minţi şi spirite o 
reflectă. Prin actul predării, realitatea se reconstruieşte, 
iar noi înşine ne modelăm în raport cu datele ei. 


Învăţarea este un proces de restructurare a 
edificiului interior, de transformare a actiunilor externe în 
acţiuni interne, de îmbogăţire permanentă a schemelor 
cognitive care rămân deschise şi permisive la mobilitatea 
lumii exterioare. 

Însăşi gândirea se formează prin interiorizarea unor 
scheme de acţiune pe care subiectul le-a experimentat pe 
cont propriu. Trebuie cultivată voinţa de a acţiona asupra 
cunoaşterii şi nu de a o primi la modul pasiv. Orice 
achiziţie se dovedeşte a fi autentică atunci când individul a 
fost pus în situaţia de interogatie, de acţiune propriu-zisă 
cu lucrul sau în perspectiva unei idei, a unui principiu. 
Verificabilitatea este o teză pe care epistemologia 
contemporană a ridicat-o la demnitatea unei axiome. 

Participarea conştientă presupune o trezire a voinţei 
de a cunoaşte şi amplificarea, alimentarea continuă a 
acestei apetente. Nu trebuie încurajată învăţarea pe de 
rost, însuşirea mecanică a informaţiilor; accentul se va 
pune pe înţelegerea prealabilă a cunoştinţelor înainte de a 
fi stocate sau reproduse. Intentionalitatea însuşirii va fi 
prezentă din momentul perceperii simple a fenomenalităţii 
exterioare şi până la procesarea intelectivă a informaţiilor 
primite. Elevul este nevoit să „stăpânească” acel cumul de 
cunoştinţe achiziţionate, să le actualizeze diferențiat, să 
facă legăturile cele mai nimerite, să disloce acele achiziţii 
care nu mai sunt operante sau nu mai concordă cu noile 
evoluţii ale cunoaşterii şi experienţei, să creeze noi 
explicaţii, noi ipoteze. Profesorul talentat va apela la 
tactici, metode, procedee active şi participative, va crea 
situaţii de autonomie intelectivă şi acţională a elevilor, va 
stimula şi încuraja creativitatea, imaginaţia şi spiritul lor 
critic. Poziţia sa trebuie să fie maleabilă, deschisă, 
permisivă la iniţiativele elevilor, pasibilă de a-i face să 
înţeleagă lumea şi altfel decât a înţeles-o profesorul sau ei 
înşişi până la un moment dat. 


g) Principiul însuşirii temeinice a cunoştinţelor, 
priceperilor, deprinderilor 

Educaţia va fi temeinică şi durabilă, impregnând 
elevilor o nouă demnitate a fiinţei, o rectitudine spirituală 
aparte, fortificând personalitatea educatului în faţa unor 
evoluţii necunoscute sau imprevizibile ale realităţii. 
Durabilitatea este condiţionată de aderarea acestuia la un 
set de valori de nezdruncinat, la standarde explicative care 
funcţionează ca puncte de reper nu numai în situaţiile 
critice, ci şi în manifestările şi desfăşurările cotidiene. Se 
cere o atentă dimensionare a cantităţii şi calităţii 
informaţiei date, a expectantelor şi cerinţelor în aşa fel 
încât să nu-i dezarmeze, dar nici să-i plictisească pe elevi. 
Nu trebuie dat totul dintr-odată, ci câte puţin, gradat, noua 
cunoştinţă preluând, întărind şi valorificând în chip natural 
vechea informaţie. 

Orice achiziţie, în chiar momentul însuşirii ei, se va 
face în perspectiva presui 

Ceea ce este dobândit de elev la un moment dat 
urmează să fie utilizat în perspectivă, fie pentru însuşirea 
de noi cunoştinţe, fie pentru întreprinderea unor activităţi 
materiale. Temeinicia este dată de modalitatea de însuşire, 
de fixare şi de interpretare a achiziţiei. In actul de 
predare-învăţare profesorul îi va îndemna pe elevi să 
apeleze la tehnici mnezice pertinente de înregistrare, 
păstrare şi reactualizare a informaţiei. Este indicat să se 
memoreze numai ceea ce s-a înţeles. Se recomandă 
repetarea (în clasă sau acasă), atât în ordinea iniţială de 
prezentare a cumulului informativ, cât şi într-o succesiune 
inversă însuşirii initiale, pentru a se forma legături 
suplimentare între elementele informative remise elevului. 
Exercitiul de memorare raţională este binevenit în această 
situaţie. Resemnifica-rea cunoştinţelor se poate realiza cu 
ocazia lecţiilor de sinteză sau de recapitulare. 


Recapitularea nu este o simplă obligaţie formală, ci un 
important prilej de a reanaliza achiziţiile, de a le sintetiza, 
de a realiza conexiuni între mai multe planuri de 
importanţă a cunoştinţelor şi abilităţilor. Recapitularea 
poate fi selectivă, punându-se accentul pe elementele 
sintetice, comparative, integratoare ale conţinuturilor 
predate. 

Cerinta stipulată de acest principiu poate fi asigurată 
şi de calitatea sau temeinicia controlului şi aprecierii 
şcolare. Însăşi perspectiva unui control şi a unei evaluări îl 
predispune pe elev spre o însuşire temeinică drept 
remediu al uitării. Controlul şi aprecierea performanţelor 
constituie un moment prielnic pentru repetarea, 
resemnificarea informaţiilor, stimularea unor interese, 
întărirea anumitor expectante, fortificarea unor motivații, 
creşterea capacităţii de autoevaluare. Învăţarea temeinică 
se va racorda şi la perspectiva practică. În fond, practica 
ulterioară validează implicit temeinicia cunoştinţelor. Nu 
este vorba numaidecât de o practică imediată, ci de una 
care poate surveni în timp, una potenţială, posibilă, dorită, 
visată. Invätäm şi în perspectiva proiectelor, a viitorilor 
posibili. 

CONŢINUTUL PROCESULUI INSTRUCTIV- 
EDUCATIV 

1. Delimitări conceptuale: conţinut al învăţământului 
şi curriculum 

La întrebarea ce se transmite şi se vehiculează în 
procesul de învăţământ, răspunsul se poate afla prin 
discutarea temei dedicate conţinutului de predare- 
învăţare. Conţinutul procesului instructiv-educativ constă 
din ansamblul structurat de valori din domeniile ştiinţei, 
culturii, practicii, sedimentate în societate la un moment 
dat şi devenite puncte de reper în proiectarea şi realizarea 
instruirii. Ca şi obiectivele educaţionale, conţinutul 
învăţământului, ca un cumul prelucrat de informaţii, 
deprinderi, trăiri afective, derivă din idealul educativ şi din 
sarcinile specifice pe care le are de îndeplinit educaţia în 
vederea insertiei individului în prezentul social, dar, mai 
ales, pentru pregătirea lui în perspectivă. 

Conţinutul activității  instructiv-educative este 
dimensionat conjunctural, în funcţie de gradul de 
dezvoltare cognitivă a societăţii, de specificitatea culturală 


a unei comunităţi, de marile curente de idei devenite 
dominante, de interesele şi näzuintele oamenilor. În 
perspectiva devenirii istorice, conţinutul este mobil, 
comportă o anumită relativitate, întrucât cel puţin 
secvenţe ale acestuia variază pe axa temporală. 
Conținuturile se diferenţiază si de la un spaţiu cultural la 
altul. 

Conţinutul procesului de învăţământ nu se suprapune 
peste cel al educaţiei. Conţinutul educaţiei este mai larg, 
în sensul că el cuprinde şi influenţe care provin din 
teritoriul informalului, sub forma unei multitudini de 
mesaje si valori ale spațiului social. Conținutul 
învăţământului se referă numai la valorile promulgate prin 
intermediul instituţiilor şcolare. De asemenea, conţinutul 
învăţământului nu este totuna cu rezultatele instruirii. 
Rezultatele instruirii sunt materializări secvențiale ale 
componentelor conţinutului, rezultate prin interiorizarea 
acestora de către elevi. Acestea sunt dificil de cuantificat, 
deoarece sunt în continuă extensie cantitativă şi calitativă. 
O cunoştinţă încorporată atrage după sine o alta şi o 
restructurare a întregului eşafodaj achizitiv. „Conţinutul 
asimilat se amplifică prin efectele sale asupra dezvoltării 
personalităţii, efecte care se integrează organic în 
rezultatele procesului de învăţământ” (Nicola, 1992, p. 
227). Aici întrezărim sensul exact al asertiunii conform 
căreia cultura naşte cultură. 

In ultimul timp, s-a încetățenit şi termenul 
curriculum, pentru circumscrierea /. neitin „ti, în of 
twjtătiinr Hpefăciimtă în învăţământ Având o orisine latină 
(cum 

glosaxonă, termenul este din ce în ce mai folosit şi în 
lucrările de pedagogie românească. La noi, termenul 
desemnează conţinutul activităţilor instructiv-educative, 
dar în strânsă  interdependenţă cu obiectivele 


educationale, metodele didactice, mijloacele de 
învăţământ, formele de realizare a activităţilor etc. De 
altfel, s-ar putea păstra două acceptiuni ale termenului de 
curriculum: un sens restrâns - curriculum-ul ar desemna 
însuşi conţinutul învăţământului - şi un sens larg - acesta 
se referă la întregul program al acţiunilor educative, cu 
toate componentele şi interacţiunile dintre ele. In multe 
ţări, termenul invocat îl înlocuieşte pe cel de didactică, 
fiind un pretext pentru abordarea sistemică a procesului 
de învăţământ. 

Curriculum-ul, ca noţiune, are o sferă mai largă de 
cuprindere, el desemnând pregătirea meticuloasă a unei 
acţiuni educative, cu interrelatiile dintre obiectivele şi 
modalităţile de realizare şi de evaluare ale acesteia. După 
L. D'Hainaut (1981), termenul curriculum cuprinde: 

a. obiectivele specifice unui domeniu (nivel de 
învăţământ, profil, disciplină şcolară) sau activitate 
educativă; 

b. conținuturile informaționale sau educative 
necesare pentru realizarea obiectivelor stabilite; 

c. condițiile de realizare (metode, mijloace, activități 
etc), programarea şi organizarea situațiilor de instruire şi 
educare; 

d. evaluarea rezultatelor. 

„Punctul focal al curriculum-ur Hor trebuie să fie 
elevul si nu materia - ne atenționează D'Hainaut. De 
aceea, când se vorbeşte de conținutul curriculum-ului 
trebuie să înțelegem că nu este vorba de enuntäri de 
materii de învăţat, ci de scopuri exprimate în termeni de 
competențe, moduri de a acționa sau de a sti în general ale 
elevului” (p. 95). 

In limbajul de specialitate întâlnim şi termenul core- 
curriculum, concept original impus în deceniul cinci al 
secolului nostru în spațiul anglo-saxon. Core-curriculum-ul 
este o structură de conţinuturi centrate pe nevoile comune 


ale elevilor şi selectate din materii de strictă necesitate 
pentru categorii largi de elevi. Core-curriculum-ul este 
constituit din acel trunchi comun de materii, obligatoriu 
pentru toţi elevii, iar - ca procentaj - ocupă până la 80%” 
din totalul disciplinelor, restul materiilor fiind selectate 
circumstantial, în funcţie de nevoile concrete, speciale ale 
unor categorii de elevi. 

Elementele conținutului învăţământului sau ale 
curriculum-ului nu sunt întotdeauna manifeste şi sesizate 
sau cuantificate. Literatura de specialitate propune şi 
termenii conținut sau curriculum ascuns (hidden 
curriculum sau contenus caches). Termenul de conţinut 
ascuns implică valorile încorporate de elevi şi clase de 
elevi, necuprinse în planificarea curriculară. Conţinutul 
ascuns include influenţe informale sau  nonformale, 
datorate structurii socio-culturale, familiei, grupurilor 
stradale, factorilor de personalitate. O altă latură a 
conţinuturilor ascunse este constituită din cultura unei 
şcoli (în sensul de ritualuri, reguli, conveniente, proceduri, 
vezi şi Ornstein, Levine, 1989, pp. 545 - 546). 

O altă problemă care trebuie abordată anim petă 
rplatin Hinfrp mntinnint înir. 

CONŢINUTUL PROCESULUI INSTRUCTIV- 
EDUCATIV 6 9 

ne determină să observăm că ştiinţele nu sunt 
transferate în şcoală într-o modalitate mimetică, ci intervin 
anumite rigori în selectarea şi ordonarea faptelor 
ştiinţifice, insinuate în programele şcolare. Fiecare 
disciplină şcolară trebuie să circumscrie atât un domeniu 
de cunoaştere prelucrat pedagogic, cât şi o modalitate de a 
cunoaşte. Fiecare disciplină trebuie să propună elevului un 
mod de gândire şi interpretare a lumii, modalitate care 
garantează elevului investigaţii suplimentare. Elevilor li se 
vor pune la dispoziţie nu numai cunoştinţe, ci şi mijloacele 
de a parveni la acele cunoştinţe. De aceea, materia de 


învăţământ suportă o ordonare care, după G.F. Kneller 
(1973), poate fi logică şi pseudologică. Fiecare disciplină 
are nucleul ei de concepte fundamentale. In unele 
discipline, aceste idei sunt corelate logic, în sensul că sunt 
deduse unele din altele, în alte discipline ideile sunt 
corelate pseudologic, în sensul că unele dintre ele oferă 
structura de semnificaţii prin care celelalte idei pot fi 
formulate şi înţelese. Ordonarea este logică atunci când 
elementele disciplinei respective sunt corelate deductiv, 
după cum se întâmplă la matematică, fizică, chimie etc. 
Ordonarea este pseudologicä atunci când aşezarea 
cunoştinţelor se face în funcţie de puterea lor explicativă 
(p. 86). Desigur că ordonarea pseudologică, despre care 
vorbeşte Kneller, este, în esenţă, tot de factură logică. 
Deosebirea dintre cele două modalităţi se datorează 
continuității sau discontinuitatii relaţiei dintre antecedent 
şi consecvent în structurarea cunoştinţelor. În consecinţă, 
propunem următoarele modalităţi de ordonare a materiilor 
de învăţământ: 

a. ordonarea logică: 

lineară, atunci când relaţia dintre antecedentul 
explicativ şi consecvent este continuă; 

concentrică, atunci când ordonarea se face după 
puterea explicativă a cunoştinţelor, prin expunerea unor 
concepte călăuzitoare, idei „ancoră”, ce garantează 
asimilarea altor cunoştinţe; 

b. ordonarea genetică, atunci când materia se 
mulează pe evoluţia cronologică a acumulării unor date, ca 
la istorie, istoria unor ştiinţe sau în cadrul unor capitole 
sau lecţii la toate disciplinele. 

Unii vorbesc şi despre o organizare „spiralată” a 
curriculum-ului, prin reintroducerea sistematică în 
conținut a unor teme din ce în ce mai dezvoltate, la 
intervale periodice. Un asemenea mod de ordonare ar 
servi la două scopuri: 


a. se recapitulează permanent elementele 
informaţionale învăţate anterior; 

b. tema poate fi completată progresiv, prin 
acumularea de noi date, conducând la o înţelegere mai 
adâncă a problemelor tratate. 

Cultura modernă îl predispune pe individ la o altă 
modalitate de relationare şi de însuşire a cunoştinţelor. 
Cunoaşterea de tip aristotelic, pe bază de date certe, 
cedează tot mai mult locul unei cunoaşteri aleatorii. Până 
în secolul nostru, învăţământul proceda în mod metodic, 
prin asimilarea unui nucleu principal de concepte, care 
antrena noi conexiuni logice, operând prin trepte 
descrescânde de generalitate, de la cunoaşterea de bază la 
cea contingentä. S-a ajuns la o ordonare a lumii în 
categorii definite si subordonate între ele. Astăzi, 
descoperim aproape 

viaţă, din ziare, din datele alese în funcţie de nevoile 
noastre imediate, şi abia după ce am strâns un anumit 
volum de informaţii se desprind diferite structuri. Păşim 
din ocazional în ocazional, uneori ocazionalul devenind 
fundamental (Moles, 1974). 

Cunoaşterea de tip clasic se baza pe deducție si pe 
procesele formalismului logic. Ea acţiona printr-o serie de 
etape legate rigid între ele, iar textura acestui ecran 
cognitiv putea fi comparată cu cea a unei stofe sau a unei 
pânze de păianjen. Astăzi, textura acestui ecran de 
cunoştinţe se aseamănă mai mult cu un sistem fibros, de 
pâslă, format din frânturi dezordonate, legate la 
întâmplare prin simple relații de proximitate si 
contiguitate, caracterizându-se, mai ales, prin marea 
densitate şi compactivitate a informaţiilor, decât prin 
integrativitate. A. Moles denumeşte această nouă realitate 
„cultură mozaicată”, ce se prezintă ca o esentialitate 
aleatoare, ca o asamblare de fragmente, prin juxtapunere 


fără construcţie, fără un punct de reper, în care nicio idee 
nu este neapărat generală, dar în care multe idei sunt 
importante (idei-forţă, cuvinte-cheie etc.) (1974, p. 55). 
Destructurarea cunoaşterii, de care vorbeşte Moles, nu 
este însă iminentă. În fond, dacă individul dispune de o 
cultură de bază, bine structurată, formată prin şcoală, 
atunci el ar putea să conexeze şi să integreze informaţiile 
disparate, parvenite prin canalele informate, prin mass- 
media, mai ales. 

Exigente suplimentare în structurarea conţinutului se 
cer a fi îndeplinite în condiţiile realizării unei educatii 
interculturale. In general, actualele planuri şi programe 
şcolare sunt centrate etnocultural, satisfăcând, astfel, 
sentimentele naţionale fireşti. Programele şcolare clasice 
acordă o mare importanţă unor discipline teoretice 
definite, mai ales în universităţi, printre care se află limba 
şi literatura naţională, geografia naţională etc. Programele 
interculturale propun  descentrări si  restructurări 
curriculare, în sensul abordării comparative şi integrative 
a unor conţinuturi de factură particular-naţională. Nu se 
abrogă prezenţa valorilor secvențiale, ci, dimpotrivă, 
acestea apar relationate la standarde valorice mai largi, 
născute circumstantial, în funcție de diversitatea 
etnoculturală a spaţiului şcolar concret (vezi l'education 
interculturelle, 1989). 

Cunoaşterea transmisă prin şcoală va trebui să 
păstreze un raport convenabil atât cu cunoaşterea savantă, 
caracteristică pentru comunitatea ştiinţifică, dar şi cu 
cunoaşterea devenită comună (sau chiar banală), pentru a 
asigura, în acest fel, o sedimentare a noului. Cunoaşterea 
predată în şcoală se supune unui proces de erodare, de 
uzură „fizică” şi „morală” (cf. Chevallard, 1991, p. 26). 
Uzura fizică intervine atunci când ceea ce se predă nu mai 
corespunde noilor date ale cunoaşterii. Uzura morală 
apare atunci când cunoştinţele se banalizează printr-o 


prezentare excedentară, masivă a acestora. O cunoştinţă 
pe care toată lumea o posedă sau care nu mai ajută la 
nimic nu mai merită să fie prezentă în planurile şcolare. 

2. Sursele conţinutului învăţământului 

Marile mutații produse în paradigmele cunoaşterii, 
apariţia de noi stimuli culturali, diversificarea şi 
specializarea continuă a domeniilor cognitive, transfer - 

turate astfel încât să fie deschise şi permeabile la 
noile elemente ale cunoaşterii şi experienţei umane. Cele 
mai bune conţinuturi sunt cele care permit aditionarea de 
noi informații, fără schimbarea în permanenţă a 
programelor şcolare. Oricât de oportun ar fi structurat un 
conţinut, acesta va înregistra întotdeauna un decalaj între 
ceea ce este nou şi ceea ce se oferă realmente elevilor. De 
aceea, în cadrul conţinutului învăţământului, se va realiza 
un optimum între ceea ce este constant şi general în 
cunoaştere şrceea ce este perisabil şi efemer. Centrarea 
conţinuturilor spre codurile de referinţă şi cele de 
interpretare (concepte, metodologii, teorii) asigură 
acestora perenitate şi consistenţă. Fixarea în conţinuturi a 
unor elemente conjuncturale asigură acestora un caracter 
adecvat, aplicabilitate şi eficienţă. Găsirea unui echilibru 
între cele două componente este o sarcină atât a factorilor 
de decizie, cât şi a educatorilor. 

Cei care sunt responsabili cu fixarea programelor 
educaţionale trebuie să se întrebe permanent la ce servesc 
cunoştinţele incluse în conţinuturi, care este valoarea lor 
de a accede la noi elemente informaţionale, care este 
ponderea valorilor educationale-scop şi care este ponderea 
valorilor educationale-mijloc - adică a acelor achiziţii care 
determină discernerea a noi realităţi într-o lume în 
permanentă mişcare (vezi Hawley, 1975). 

Atitudinea axiologică în conceperea şi vehicularea 
conţinuturilor ni se pare de mare importanţă. Profesorii 


trebuie să dispună de suficientă mobilitate şi autonomie în 
adecvarea permanentă a conţinuturilor, stipulate prin 
documente şcolare, la necesităţile elevilor. Ei vor discerne, 
cu simţ de responsabilitate, ce conţinuturi se pretează la 
situaţiile didactice pe care le creează sau le coordonează. 
Profesorii au obligaţia de a interveni creator în materia de 
predat şi, la limită, de a crea noi conţinuturi. De aceea, 
cerința unor pedagogi (Develay, 1992, p. 16) de punere la 
punct a unei epistemologii şcolare, cu funcţia de 
axiologizare şi didac-ticizare a cunoştinţelor, ni se pare 
binevenită. Perspectiva axiologică este de bun augur şi 
pentru conceptorii de planuri şi manuale şcolare. Aceştia 
trebuie să asimileze şi să propună cât mai multe valori 
educaţionale, validate social şi pedagogic, să infuzeze 
consistent conținuturile educaţiei cu valori perene ale 
umanităţii, cum sunt cele propuse într-o importantă 
lucrare editată de UNESCO (Rassekh şi Văideanu, 1987, p. 
163): 

a. valori sociale (cooperarea, amabilitatea, justiţia şi 
dreptatea socială, spiritul civic, simţul responsabilităţii, 
respectarea drepturilor omului); 

b. valori ce privesc individul (veracitatea, onestitatea, 
disciplina, toleranța, simțul ordinii, spiritul de 
perfecționare); 

c. valori ce vizează ţările si lumea (patriotism, 
constiinta neamului, înţelegerea internaţională, 
fraternitatea umană, conştiinţa interdependentei dintre 
naţiuni); 

d. valori procesuale (abordarea ştiinţifică a realităţii, 
discernământul, căutarea adevărului, reflectia etc). 

Selecţia şi fixarea conţinutului învăţământului este 
un act de mare responsabilitate şi presupune respectarea 
unor indicatori de pertinentä. Prin respectarea acestor 
indicatori, se pot preveni unele disfunctiuni, cum ar fi 
supraîncărcarea fundamentale. 

caracterului formativ al activităţilor didactice. Iată o 
serie de indicatori, avansați de George Văideanu, într-o 
inspirată lucrare în acest domeniu (1988, pp. 189 - 190): 

deschiderea faţă de achiziţiile şi progresele ştiinţei şi 
selectionarea elementelor de introdus în cadrul 
conţinuturilor în lumina finalitätilor educaţiei general- 
obligatorii; 

acord axiologic al conţinuturilor cu valorile din 
domeniul culturii şi al artei; analize periodice ale valorii 
culturale a programelor şi manualelor şcolare; 

menţinerea unui echilibru între dubla deschidere a 
conţinuturilor: faţă de problematica planetară şi faţă de 
trebuintele specifice ale comunităţii locale si naţionale; 

adecvarea continuă a conţinuturilor la trebuintele si 
posibilităţile spirituale, fiziologice si fizice ale celor 
angajaţi în procese de învăţare la diferite niveluri ale 
sistemelor educative; 

asigurarea echilibrului în conceperea conţinutului la 
nivel central (planuri, programe, manuale) şi la nivel 
institutional (activităţi didactice şi extradidactice); 

asigurarea coerentei conţinuturilor în plan diacronic 
şi sincronic, în sensul stabilirii unor raporturi strânse între 
idei, şi în cel al eliminării contradicţiilor sau rupturilor 
între capitole, între discipline sau între cicluri şcolare; 

conceperea şi dozarea conţinuturilor şi a modurilor 
de organizare a învăţării, astfel încât elevii să fie angajaţi 
în eforturi cu valoare formativă care să se asocieze cu 
bucuria de a învăţa; 

orientarea prospectivă şi democratică a 
conţinuturilor, astfel încât şansele de succes ale celor ce 
învaţă să sporească, iar pregătirea lor pentru înţelegerea 
şi construirea viitorului să devină cât mai temeinică. 

Alături de aceste criterii, mai pot fi invocate şi 
următoarele (Salade, 1982, p. 79): 


proportionalitatea între ceea ce este vechi - dar nu 
învechit - şi nou în disciplinele respective; 

adecvarea la specificul profesional pe care şcoala îl 
are în vedere; 

prospectivitatea, respectiv ancorarea în evoluţia 
previzibilă a disciplinei; 

logicitatea, care exprimă armonizarea logicii 
disciplinei cu logica stiintei respective; 

aplicativitatea, adică valoarea practică, 
transformatoare a disciplinei respective; 

exemplaritatea, acea capacitate a disciplinei de a 
furniza modele optime de cunoaştere şi de acțiune în 
domeniul respectiv. 

Factorii de decizie, care extind conținuturile, vor fi 
atenţi la o serie de probleme pentru a nu determina o 
supraîncărcare a conţinuturilor (cf. Seguin, 1991, p. 38): 

Care sunt cunoştinţele şi competențele ce trebuie să 
fie achiziţionate, precum şi atitudinile de dezvoltat pentru 
a realiza obiectivele educative? 

Care sunt limitele amplitudinii (nivelul de debut sau 
de terminare a învăţării unor conţinuturi la un ciclu şcolar) 
şi care sunt preachizitiile unei anumite învăţări? 

Ce profunzime vor prezenta elementele de conţinut 
alese? 

Trebuie să diminuăm extensiunea unui conţinut în 
favoarea profunzimii lui sau invers? 

O altă importantă variabilă, legată de fixarea 
conţinuturilor, o constituie progresia, adică ordinea de 
predare a materiilor şi ritmul de învăţare. Următoarele 
întrebări rezumă aspectele legate de progresie: 

In ce ordine şi la ce nivel vor fi predate disciplinele? 

Care sunt momentele cele mai potrivite pentru a 
preda anumite materii? 


Ce ritm de învăţare se va aplica unui domeniu de 
studiu? 

La ce vârstă şi la ce grad de maturizare intelectuală a 
elevilor este bine să se introducă o materie? 

Astăzi se poate lesne observa multiplicarea şi 
diversificarea surselor care alimentează conținuturile 
învăţământului. Specialiştii în domeniu trec în revistă 
principalele surse pasibile de a fi puncte de reper în 
dimensionarea conţinuturilor (Văideanu, 1988, p. 165): 

Evoluţia ştiinţelor exacte (mutații şi revoluții 
epistemologice, transferuri metodologice şi 
interdisciplinare, discipline de graniţă şi combinaţii inedite 
de discipline, generalizarea folosirii informaticii şi a 
ordinatoarelor etc). 

Evoluţia tehnologiei (impactul ei excepţional asupra 
producţiei moderne, a urbanismului, asupra vieţii familiale, 
a stilurilor de viaţă etc). 

Evoluţia lumii muncii (mutații în profesiuni, apariţia 
unor noi ocupaţii, dispariţia altora). 

Evoluţia ştiinţelor sociale şi umane (rolul lor sporit în 
cultivarea atitudinilor, capacităţilor, valorilor). 

Evoluţia culturii şi artei (noi curente, forme inedite 
de participare la creaţie, mutații survenite în gusturile 
receptorilor). 

Dezvoltarea sportului şi turismului (ca o modalitate 
de apropiere a popoarelor, de creştere a spiritului olimpic 
şi a fair-play-lm). 

Impactul sporit al viitorului asupra prezentului 
(necesitatea introducerii unor module sau activităţi de 
studiere a viitorului, precum şi a unor exerciţii 
prospective). 

Aspiratiile tineretului (participarea, nevoia de viaţă 
democratică, dorinţa de a cunoaşte şi a comunica, 
interesul pentru probitate şi pentru respectarea valorilor 
etice). 


Importanţa crescândă a mijloacelor de informare în 
masă şi a comunicării (sporirea considerabilă a volumului 
informaţiei acumulate de elevi şi studenţi în afara 
activităţilor didactice). 

Achiziţiile cercetării pedagogice (privitoare la 
selectionarea şi organizarea conținuturilor, inter si 
transdisciplinaritate, modularitate, formarea formatorilor, 
noi modalități de învățare etc). 

Problematica lumii contemporane (caracterizată prin 
universalitate, globa 

Plecând de la o nouă metodologie de elaborare a 
conținuturilor, globală şi coerentă, profesorul George 
Väideanu avansează un cadru metodologic, un aide- 
memoire pentru autorii de planuri şi manuale şcolare, ce 
cuprinde zece educatii sau grupe de conținuturi, care ar 
trebui să fie integrate în trunchiul comun al şcolii 
obligatorii, după cum urmează: 

1. Educația pentru si prin stiintele exacte 

2. Educația pentru si prin stiintele sociale si umaniste 

3. Educația pentru si prin tehnologie si muncă 

4. Limba maternă şi limbile străine 

5. Educația morală, civică si patriotică 

6. Educația pentru, prin arte şi prin modurile 
frumosului 

7. Educația culturală si spirituală 

8. Educația pentru si prin sport si loisir 

9. Educația economică si casnică modernă 

10. Semicalificare si calificare profesională. 

Desigur că aici nu este vorba despre o ierarhie, ci de 
o trecere în revistă, unele discipline putând prevala în 
funcție de tipurile de şcoli, cerințele publicului şcolar, 
nevoile sociale. 

3. Obiectivarea conținutului învățământului: plan, 
programă, manual 


Conţinutul învățământului se  obiectivează în 
documentele şcolare, care au rolul de a norma şi a 
imprima procesului de învăţământ un caracter planificat şi 
unitar, în condiţiile în care, alături de unităţi şcolare de 
stat, funcţionează şi şcoli particulare sau confesionale, 
planurile, programele şi manualele şcolare se multiplică, 
imprimând documentelor şcolare noi funcții si 
caracteristici. 

Planul de învăţământ este un document şcolar emis 
de o instituţie de învăţământ (eventual, validat de către 
ministerul de resort), având funcţia de a orienta procesele 
instructiv-educative. În cazul instituţiilor şcolare de stat, 
planul de învăţământ are un caracter unitar şi obligatoriu 
pentru toate unităţile de acelaşi grad sau tip. Un plan de 
învăţământ stabileşte următoarele elemente: 

disciplinele şcolare care urmează a fi studiate şi 
succesiunea acestora pe anii şcolari; 

numărul săptămânal şi anual de ore pentru fiecare 
obiect, la fiecare an de studiu; 

structura anului şcolar, adică succesiunea 
intervalelor de timp afectate studiilor, vacantelor, 
examenelor. 

Caracterul unitar al planului asigură o pregătire 


uniform* a minio» i<.i,—1 

mă într-o manieră sintetică modul în care sunt 
convertite valorile culturale în sarcini educative generale, 
identificate în titulaturile diferitelor discipline şi în 
ponderea si locul lor în ansamblul obiectelor de 
învăţământ. Succesiunea, ordinea şi gradarea disciplinelor 
se realizează în funcţie de complexitatea domeniilor 
respective, particularitätile de vârstă ale elevilor, nevoile 
prezente şi viitoare ale societăţii. Succesiunea disciplinelor 


pe ani de studii trebuie să asigure şi transferurile 
epistemologice sau realizarea unei viziuni globale, 
holistice, despre existenţă, prin atenuarea şi estomparea 
rupturilor cognitive datorate delimitărilor necesare, dar şi 
artificiale, ale disciplinelor clasice de învăţământ. Merită 
să amintim, pe această linie, încercarea lui O. Decroly, de 
la începutul secolului XX, de a avansa un model de 
distribuire a cunoştinţelor şcolare în conformitate cu patru 
mari centre de interes, mai apropiate nevoilor fireşti ale 
copiilor, mai naturale şi mult mai legate între ele. 
Structurarea unui plan de învăţământ ridică o serie 
de dificultăţi pedagogice, cum ar fi: ce obiecte de 
învăţământ trebuie alese şi propuse elevilor la un moment 
dat, care trebuie să fie ponderea disciplinelor opţionale şi 
facultative în planurile şcolare, care este succesiunea 
optimă a obiectelor de învăţământ, când şi dacă este bine 
ca profesorul (directorul de şcoală, inspectorul etc.) să 
intervină în aplicarea planului de învăţământ, ştiut fiind că, 
deocamdată, acesta este obligatoriu, ce instanţe trebuie să 
fie solicitate în elaborarea unui plan de învăţământ etc. 
Programa şcolară este un document care 
configurează conţinutul procesului instructiv-educativ la o 
disciplină de învăţământ. Programa indică obiectivele, 
temele şi subtemele la fiecare disciplină, timpul afectat 
pentru fiecare dintre acestea. Pentru profesor, programa 
şcolară este principalul ghid în proiectarea şi desfăşurarea 
activităţilor, având o valoare operaţională şi instrumentală. 
In unele circumstanţe, programa poate suplini lipsa - 
pentru moment - a unui manual, dat fiind că, în principiu, 
aceasta include următoarele informaţii: sublinierea 
importanţei disciplinei în cauză şi a valorii ei instructiv- 
educative, obiectivele de realizat la disciplina respectivă, 
natura şi volumul cunoştinţelor şi abilităţilor ce trebuie 
predate si îinsusite de către elevi, concretizate în 
enumerarea temelor şi a subtemelor, timpul afectat pentru 


fiecare capitol, subcapitol, lectie, indicatiile metodologice 
privind predarea si evaluarea, temele suplimentare sau la 
dispoziţia profesorului, indicaţiile bibliografice etc. în 
funcţie de disciplina de învăţământ, la unele teme şi lecţii 
sunt recomandate sau circumscrise lucrări practice şi de 
laborator, forme şi modalităţi de aplicare a cunoştinţelor, 
în perspectiva  concretizării principiului didactic, al 
păstrării unei continuităţi între teoretic şi aplicativ în 
acţiunea instructiv-formativă. 

Programa şcolară este instrumentul de la care se 
porneşte în realizarea proiectării didactice. Caracterul ei 
operaţional derivă şi din faptul că lasă profesorului 
suficientă autonomie în organizarea şi dimensionarea 
acţiunilor educative. Poate că în perspectivă, programa 
şcolară ar trebui să devină mai maleabilă la circumstanţele 
învăţării, permiţând profesorului să propună teme şi 
subteme noi, în conformitate cu nevoile şi posibilităţile 
concrete ale elevilor. Programa poate deveni un 
regularizator al libertăţii profesorului care, în anumite 
limite, determinate de 

Manualul şcolar este unul dintre instrumentele de 
lucru pentru elevi, poate cel mai important, care detaliază 
în mod sistematic temele recomandate de programele 
şcolare la fiecare obiect de studiu şi pentru fiecare clasă. 

Din punctul de vedere al activităţilor învăţământului, 
manualul are trei funcţii principale (cf. Seguin, 1989, pp. 
22 - 24): 

1. Funcţia de informare: 

selecţia cunoştinţelor se va face astfel încât să 
asigure progresivitatea şi să evite supraîncărcarea; 

se va asigura filtrajul şi selecţia cunoştinţelor prin 
reduceri, simplificări, reorganizări. 

2. Funcţia de structurare a învăţării. Organizarea 
învăţării se poate realiza în mai multe feluri: 


de la experienţa practică la teorie; 

de la teorie la aplicaţii practice, prin controlarea 
achiziţiilor; 

de la exerciţii practice la elaborarea teoriei; 

de la expozeu la exemple, ilustrări; 

de la exemple şi ilustrări la observaţie şi analiză. 

3. Funcţia de ghidare a învăţării. Există alternativele: 

repetiţia, memorizarea, imitarea modelelor; 

activitatea deschisă şi creativă a elevului, care poate 
utiliza propriile sale experienţe şi observaţii. 

In manual sunt cuprinse informaţii prelucrate şi 
integrate după principii didactice, psihologice si 
praxiologice. El este instrumentul de lucru al elevului şi, 
prin urmare, în afară de informaţii, acesta trebuie să 
conţină şi modalităţi sau metodologii de lucru, redate 
explicit sau infuzate în logica expunerii didactice. Un bun 
manual trebuie să fie nu numai un depozitar de informaţii, 
ci şi un prilej de dezvoltare a gândirii şi a altor capacităţi 
sau dispoziţii intelectuale, volitionale, morale, estetice etc. 

Pentru realizarea unui manual se cer a fi respectate o 
serie de exigente: cerinţe didactice (modalităţi convenabile 
de înfăţişare a informaţiei, respectarea unui stil cognitiv 
adecvat vârstei etc), cerinţe igienice (lizibilitatea textului 
sau a materialului iconografic, calitatea hârtiei şi a cernelii 
tipografice, formatul manualului) şi cerinţe estetice 
(calitatea tehnoredactării, a ilustraţiilor utilizate, a legării, 
a coloritului). 

În condițiile  multiplicării surselor informative, 
inclusiv pentru elevi, şansa alegerii dintre mai multe 
manuale posibile, pentru una şi aceeaşi disciplină la un an 
şcolar, este benefică şi necesară. Această posibilitate ar fi 
atât în avantajul elevilor, printr-o mai evidentă raportare a 
informaţiei la particularitätile concrete, cât şi în avantajul 
profesorilor, care ar reuşi mai uşor să realizeze o 
diferenţiere autentică în învăţare, pornind de la un cumul 


informational, el însusi 

4. Noi direcţii în structurarea conţinuturilor: 

perspectiva interdisciplinară şi organizarea modulară 

Multiplicarea surselor învăţământului şi acumulările 
cognitive din diferitele domenii ale cunoaşterii impun noi 
strategii de dimensionare şi de structurare a 
conţinuturilor. Eficienţa lor este dată nu numai de 
modalitatea de selecţie a informaţiilor, pentru a li se 
asigura descongestionarea, ci şi de strategii de ierarhizare 
şi organizare, de compunere şi articulare a acestora în 
complexe cât mai apropiate de realitatea descrisă şi de 
obiectivele educaţionale privind realizarea unei viziuni 
integrative, holistice la elevi. 

Una dintre exigenţele contemporane privind 
structurarea conţinuturilor o constituie promovarea 
interdisciplinarităţii. Principiul interdisciplinaritätii derivă 
din spaţiul cercetării ştiinţifice, iar ca demers epistemic, în 
domeniul educaţiei, poate fi sesizat sub două aspecte: 
conceperea conţinuturilor în perspectivă interdisciplinară 
şi proiectarea şi organizarea proceselor didactice în 
viziune interdisciplinară. 

Conexiunea disciplinară cunoaşte patru niveluri de 
concretizare: 

multidisciplinaritatea (apare ca modalitatea cea mai 
puţin dezvoltată a conexiunii, constând - mai degrabă - în 
juxtapunerea unor elemente ale diverselor discipline, 
pentru a pune în lumină aspectele lor comune); - 
pluridisciplinaritatea (constituie o integrare mai 
accentuată şi se bazează pe o comunicare simetrică între 
diferite paradigme explicative); 

Interdisciplinaritatea (este o formă a cooperării între 
discipline diferite, cu privire la o problematică a cărei 
complexitate nu poate fi surprinsă decât printr-o 


convergenţă şi o combinare prudentă a mai multor puncte 
de vedere); 

transdisciplinaritatea (este vizată ca O 
întrepătrundere a mai multor discipline, care pot conduce 
în timp la constituirea de noi discipline sau noi domenii ale 
cunoaşterii; ea presupune deja referinţa la un sistem 
axiomatic general şi o unificare conceptuală a 
disciplinelor). 

În învăţământ, interdisciplinaritatea implică 
stabilirea şi exploatarea unor conexiuni între limbaje 
explicative sau operaţii, în scopul diminuării diferenţelor 
care apar între disciplinele de învăţământ clasice. 
Predarea şi învăţarea mono-disciplinare au dezavantajul că 
accentuează perceperea secvenţială şi insulară a realităţii, 
artificializând în mod abuziv o realitate care este unică şi 
continuă. Desigur că, până la un punct, abordarea analitică 
este indispensabilă, cel puţin în practica didactică. La un 
moment dat, însă, este necesară aruncarea unor punti de 
legătură între disciplinele şcolare, prin realizarea fuziunii 
dintre multiplele perspective conceptuale sau operatorii. 
Un conţinut şcolar structurat în chip interdisciplinar este 
mai adecvat realităţii descrise şi asigură o percepere 
unitară, coerentă a fenomenologiei existenţiale. 

Specialiştii în domeniu identifică mai multe 
posibilităţi de insinuare a  interdisciplinarităţii în 
învăţământ. Cel puţin pentru învăţământul preuniversitar, 
se 

1988. 

niveluri rezervate conceptorilor, adică autorilor de 
planuri, programe şi manuale şcolare, teste sau fişe de 
evaluare; 

punctele de intrare accesibile învăţătorilor si 
profesorilor, în cadrul proceselor de predare şi evaluare; în 
acest caz, programele rămân neschimbate; 


prin intermediul activităților nonformale sau 
extraşcolare. 

In funcție de modul cum intervine profesorul, 
interdisciplinaritatea se face prin: 

corelatii obligatorii si minimale, prevăzute de 
programele şcolare sau impuse de logica predării noilor 
cunostinte; 

conexiuni disciplinare sistematice si elaborate, care 
constituie expresia unei viziuni bisau pluridisciplinare; 
aceste conexiuni presupun analiza epistemologică a 
disciplinelor şi identificarea conceptelor şi metodologiilor 
comune, extra-polabile, sau elaborarea în echipă a 
proiectelor de lecţii şi a planificărilor anuale sau 
trimestriale. 

Sub raportul modului elaborării sau al purtătorului, 
interdisciplinaritatea poate fi: 

centrată pe cultura bogată şi pluridisciplinară a unui 
profesor; cazurile sunt mai rare şi presupun unele riscuri; 

realizată în echipe de profesori cu specialităţi diferite 
vizând fie numai un grup de discipline predate la aceeaşi 
clasă, fie aceleaşi discipline urmărite atât în dimensiunea 
orizontală, cât şi în cea verticală. 

Pregătirea viitorilor profesori se face în perspectiva 
mono- sau bi-disciplinară. De altfel, realităţile actuale nu 
îngăduie o altă formulă de pregătire a formatorilor. 
Probabil că, pentru viitor, modalitatea cea mai viabilă va fi 
lucrul în echipe de profesori care vor colabora la 
elaborarea si desfăşurarea curriculum-vim unei clase, 
precum şi la dimensionarea unor conţinuturi (prin planuri, 
programe, manuale), deschizând reale perspective viziunii 
interdisciplinare. 

În cadrul proceselor didactice obişnuite, la discipline 
diferite, se pot identifica obiective comune care pot fi, de 
asemenea, prilejuri de realizare a unor conexiuni 
disciplinare ce ţin de inspiraţia şi de tactul profesorilor 


pregătiţi în perspectiva monodisciplinară. În acelaşi timp, 
tendinţa de a integra în clasă elemente informaţionale 
provenite din mediul informai constituie o cale profitabilă, 
de întărire a spiritului interdisciplinar. 

Organizarea modulară a conţinutului învăţământului 
constituie o altă modalitate de modernizare şi adecvare a 
acestuia la cerinţele şcolii contemporane. Învăţământul 
modular constă în structurarea conţinuturilor în moduli 
didactici, aceştia incluzând seturi de cunoştinţe, situaţii 
didactice, activităţi şi mijloace de învăţământ delimitate, 
menite a se plia pe cerinţele şi posibilităţile unor grupe 
sau clase de elevi. De altfel, unul dintre scopurile 
învăţământului modular se referă la accentuarea 
flexibilităţii conţinuturilor în funcţie de interesele si 
capacităţile elevilor, de  particularităţile lor psihice. 
Cursurile modulare sunt atât structuri organizatorice, cât 
şi de conţinut, ce presupun acţiuni de selecţie a elevilor 
sau sunt frecventate în urma opţiunilor libere ale acestora. 
Învăţământul modular nu se dispensează de programul 
comun, constituit dintr-un număr de discipline 
fundamentale, obligatorii pentru toţi. Simultan cu 
frecventarea cursurilor comune, în vederea realizării unei 
diferențieri 

Modulii, ca variante de conţinut, pot fi diferiţi în ceea 
ce priveşte dificultatea, nivelul şi ritmul de lucru. Astfel, se 
pot structura moduli de recuperare, pentru elevii cu 
dificultăţi, sau moduli de explicaţii suplimentare, pentru 
categorii de elevi buni sau foarte buni. Elevul optează sau i 
se sugerează urmarea unui modul pe care îl parcurge cu 
ajutorul profesorului, efectuându-se apoi evaluarea 
rezultatelor, în caz de nereușită, se recomandă un modul 
inferior sau complementar, învățarea modulară nu se poate 


extinde total. De regulă, disciplinele de bază sunt predate 
în perspectivă monodisciplinară. Dimensionarea modulară 
a conţinutului se face pentru un grup de discipline 
(aceasta nu înseamnă că modulii se suprapun peste 
obiectele clasice de învăţământ, ci reprezintă sinteze 
inedite, perspective epistemice noi, cumuluri de cunoştinţe 
integrate etc.) care urmăresc diferențieri chiar în vederea 
orientării profesionale a elevilor. 

Temeiul filosofic al  structurării modulare a 
conţinutului îl constituie holismul, adică încercarea de a 
concepe o totalitate informaţională ca unitate integrată de 
elemente ce îşi pierd trăsăturile secvențiale. Structurarea 
modulară înlesneşte cuprinderea cunoştinţelor speciale în 
„ansambluri logice care depăşesc cantitativ şi calitativ 
caracteristicile subunitätilor curriculare. Mai multi moduli 
se pot construi într-un lanţ modular sau o suită de moduli 
care vor fi oferiti/ceruti elevilor în funcţie de obiectivele 
instructiv-educative sau în raport cu interesele şi 
aptitudinile acestora. Plecând de la natura conţinutului 
circumscris de modul, acesta poate fi centrat pe informaţii, 
metode, acţiuni, operaţii de achiziţionat sau, cel mai 
adesea, pe combinaţii ale acestor posibilităţi. 

METODOLOGIA ŞI TEHNOLOGIA INSTRUIRII 

1. Delimitări conceptuale: tehnologie, metodologie, 
metodă, procedeu, mod de organizare a învăţării 

Proiectarea si realizarea optimă a activităţii 
instructiv-educative depind de felul cum se desfăşoară, 
dimensionează şi articulează componentele materiale, 
procedurale şi organizatorice, care imprimă un anumit 
sens şi o anumită eficienţă pragmatică formării tineretului. 
Concretizarea idealurilor educaţionale în comportamente 
şi mentalități nu este posibilă dacă activitatea de predare 
şi învăţare nu dispune de un sistem coerent de căi şi 
mijloace de înfăptuire, de o instrumentalizare procedurală 


şi tehnică a pasilor ce urmează a fi făcuţi pentru atingerea 
scopului propus. Formele şi mijloacele strategice, de 
înfăptuire a sarcinilor didactice, pot fi circumscrise 
terminologic prin intermediul sintagmelor de tehnologie 
didactică, metodologie didactică, metodă, procedeu şi mod 
de organizare a învăţării. 

Tehnologia didactică. Termenul poate primi două 
acceptiuni: 

a. ansamblul mijloacelor audio-vizuale utilizate în 
practica educativä (sensul restrâns, din ce în ce mai putin 
utilizat); 

b. ansamblul structurat al metodelor, mijloacelor de 
învăţământ, al strategiilor de organizare a predării- 
învăţării, puse în aplicaţie în interacţiunea dintre educator 
şi educat, printr-o strânsă corelare a lor cu obiectivele 
pedagogice, conținuturile transmise, formele de realizare a 
instruirii, modalităţile de evaluare (sensul larg al 
termenului, generalizat în literatura de specialitate). 

Tehnologia didactică se structurează prin 
intercorelarea necesară a componentelor procesului de 
învăţământ şi prin racordarea acestor componente la 
determinări din afara acestui sistem procesual (dinamica 
tehnicii şi ştiinţelor, mutaţiile manageriale, rezultate şi 
soluţii inedite ale cercetării ştiinţelor educaţiei etc). 
Tehnologia didactică vizează nu numai resursele activate, 
unele aspecte ale mass-mediei, aparatura tehnică avută în 
vedere, ci toate acestea împreună, raportate la conţinuturi, 
strategii didactice, aspecte  relationare, procedee 
evaluative sau autoevaluative. Este obligaţia profesorului 
de a realiza această racordare a mijloacelor materiale şi a 
procedeelor actionale la situaţia de învăţare, ştiut fiind 
faptul că nu inovațiile şi perfectionärile în sine aduc o 
creştere a randamentului învăţării, ci modul de corelare şi 
de valorificare a acestor componente pot conduce la 
eficientizarea proceselor didactice. 

logia instruirii precizează natura, funcţiile si 
clasificările posibile ale diferitelor metode de învăţământ. 
Sunt descrise caracteristicile operaţionale ale metodei, în 
perspectiva adecvării lor la circumstanţe diferite ale 
instruirii, şi sunt scoase în evidenţă posibilităţile de 
ipostaziere diferențiată ale acestora, în funcţie de 
creativitatea şi inspiraţia profesorului. 

Metoda didactică. Termenul metodă derivă 
etimologic din două cuvinte greceşti (odos - cale; metha - 
spre, către) şi are înţelesul de „drum (către) ...”, „cale 
(spre) ...”. În didactică, metoda se referă la calea care e 
urmată, drumul ce conduce la atingerea obiectivelor 
educaţionale. Metodele de instruire se aseamănă cu 
metodele de cercetare (ale ştiinţei), în sensul că ambele 
sunt căi care duc la conturarea unor fapte, legităţi, 
descrieri, interpretări cât mai apropiate de realitate. 
Deosebirea fundamentală constă în aceea că, în timp ce 
metodele de cercetare produc, elaborează cunoştinţe, 
metodele didactice - de regulă - prezintă, vehiculează 
cunoaşterea sedimentată la un moment dat. Primele 
metode servesc la descoperirea propriu-zisă a unor 
adevăruri, ultimele slujesc la comunicarea lor ori la 
conducerea eforturilor spre redescoperirea adevărurilor, 
noi pentru elevi, nu şi pentru comunitatea ştiinţifică. 
Metoda didactică este o cale eficientă de organizare şi 
desfăşurare a predării-învăţării şi se corelează cu celelalte 
componente ale instruirii. 

Sintetizând mai multe definiţii avansate de diferiţi 
pedagogi, profesorul George Văideanu (1986, pp. 3 - 4) 
arată că metoda de învăţământ reprezintă calea sau 
modalitatea de lucru: 

selecționată de cadrul didactic şi pusă în aplicare în 
lecţii sau activităţi extraşcolare cu ajutorul elevilor şi în 
beneficiul acestora; 


care presupune, în toate cazurile, cooperarea între 
profesor şi elevi şi participarea acestora la căutarea 
soluţiilor, la distingerea adevărului de eroare etc. 

care se foloseşte sub forma unor variante şi/sau 
procedee selecţionate, combinate şi utilizate în funcţie de 
nivelul si trebuintele sau interesele elevilor, în vederea 
asimilării temeinice a cunoştinţelor, a trăirii valorilor, a 
stimulării spiritului creativ etc.; utilizarea metodelor nu 
vizează numai asimilarea cunoştinţelor; 

care-i permite profesorului să se manifeste ca 
purtător competent al conti-nuturilor învăţământului si ca 
organizator al proceselor de predare-învăţare; în cursul 
desfăşurării acestora, el poate juca rolul de animator, ghid, 
evaluator, predarea fiind un aspect al învăţării. 

Metoda are un caracter polifunctional, în sensul că 
poate participa simultan sau succesiv la realizarea mai 
multor obiective instructiv-educative. Opţiunea 
profesorului pentru o anumită metodă de învăţământ 
constituie o decizie de mare complexitate. Alegerea unei 
metode se face ţinând cont de finalitätile educaţiei, de 
conţinutul procesului instructiv, de particularitätile de 
vârstă şi de cele individuale ale elevilor, de psihosociologia 
grupurilor şcolare, de natura mijloacelor de învăţământ, de 
experienţa şi competenţa didactică a profesorului. „Orice 
metodă pedagogică - scrie Gaston Mialaret (1981, p. 46) - 
rezultă din întâlnirea mai 

Specialiştii în metodologia didactică (Cerghit, 1980, 
pp. 12 - 17) acreditează teza că metodele deţin mai multe 
funcţii specifice: 

a. funcţia cognitivă (metoda constituie pentru elev o 
cale de acces spre cunoaşterea adevărurilor şi a 
procedurilor de acţiune, spre însuşirea ştiinţei şi tehnicii, a 
culturii şi a comportamentelor umane; metoda devine 
pentru elev un mod de a afla, de a cerceta, de a descoperi); 


b. funcţia  formativ-educativă (metodele supun 
exersării şi elaborării diversele funcţii psihice şi fizice ale 
elevilor, prin formarea unor noi deprinderi intelectuale şi 
structuri cognitive, a unor noi atitudini, sentimente, 
capacităţi, comportamente; metoda de predare nu este 
numai calea de transmitere a unor cunoştinţe, ci şi un 
proces educativ); 

c. funcţia instrumentală (sau operaţională, în sensul 
că metoda serveşte drept tehnică de execuţie, mijlocind 
atingerea obiectivelor instructiv-educative); 

d. funcţia normativă (sau de optimizare a acţiunii, 
prin aceea că metoda arată cum trebuie să se procedeze, 
cum să se predea şi cum să se înveţe astfel încât să se 
obţină cele mai bune rezultate). 

Procedeul didactic. Metoda se aplică printr-o suită de 
operaţii concrete, numite procedee. Procedeul didactic 
reprezintă o secvenţă a metodei, un simplu detaliu, o 
tehnică mai limitată de acţiune, o componentă sau chiar o 
particularizare a metodei. O metodă apare ca un ansamblu 
corelat de procedee considerate a fi cele mai oportune 
pentru o situaţie dată de învăţare. Valoarea şi eficienţa 
pragmatică a unei metode sunt condiţionate de calitatea, 
adecvarea şi congruenta procedeelor care o compun. De 
regulă, în interiorul unei metode, procedeele se pot 
reordona, în funcţie de exigente exterioare, ceea ce face ca 
una şi aceeaşi metodă să poată dobândi trăsături şi 
dimensiuni praxiologice noi, date tocmai de combinatorica 
procedeelor. Mutaţiile intervenite pot fi atât de mari, încât, 
la limită, metoda poate deveni ea însăşi un procedeu, în 
contextul altei metode, după cum un procedeu îşi poate 
aroga demnitatea de metodă la un moment dat. 

Mod de organizare a învăţării. Este un concept 
supraordonat celui de metodă şi procedeu didactic. George 
Văideanu defineşte noua ipostază a metodologiei didactice 
ca fiind „un grupaj de metode sau procedee care operează 


într-o anumită situaţie de învăţare (ore duble sau 
succesive, patru-cinci clase grupate într-o sală mare etc.) 
şi/sau în asociere cu o nouă modalitate de realizare a 
învăţării: învăţarea asistată de ordinator (IAO), învăţarea 
bazată pe manuale şi caiete programate etc”. (1988, p. 
203). Găsim că noul termen prezintă o mare valoare 
euristică, în plan teoretic, datorită faptului că el ne ajută 
să circumscriem aspecte ale metodologiei didactice care, 
de multe ori, sunt asimilate procedeelor sau metodelor 
simple. Se uită, deseori, că în planul metodologiei 
didactice se structurează o anumită ierarhie, care este 
dată de complexitatea epistemică şi de combinaţia 
diferitelor secvenţe procedurale. Se mai uită, de 
asemenea, că în anumite circumstanţe, metodologia este 
atât de mult impregnată de specificul mijlocului de 
învăţământ (ca în învăţarea asistată de ordinator), încât cu 
greu se mai poate susţine nnrifapta” nnm motn-n n-i-a - t- 

metodelor de învățământ  „metodele” de tip 
Montessori, Decroly, Claparede etc. (vezi Palmade, 1975). 
După definiţia noastră, aceste ipostaze nu sunt metode 
propriu-zise, ci complexe metodologice mai largi, ce includ 
şi elemente organizatorice sau tehnologice (anumite 
mijloace de învăţământ). Acestor aliaje şi combinatoriei 
metodologice credem că li s-ar potrivi mai bine denumirea 
de „mod de realizare a învăţării”. 

2. Noi tendinţe în metodologia didactică în cadrul 
unui sistem de instruire, metodologia didactică trebuie să 
fie consonantă cu toate modificările şi transformările 
survenite în ceea ce priveşte finalităţile educaţiei, 
conținuturile învăţământului, noile cerinţe ale elevilor şi 
societăţii. Metodologia se cere a fi suplă şi permisivă la 
dinamica schimbărilor care au loc în componentele 
procesului instructiy-educativ. Calitatea unei tehnologii 
este dată de flexibilitatea şi deschiderea ei faţă de 


situaţiile şi exigenţele noi, complexe ale învăţământului 
contemporan. 

O metodă nu este bună sau rea în sine, ci prin 
raportarea ei la situaţia didactică respectivă, criteriul 
oportunității sau adecvării la o anumită realitate fiind cel 
care o poate face mai mult sau mai putin eficientă. In 
acelaşi timp, nu numai adecvarea externă constituie un 
indicator al pertinentei metodei, ci şi congruenta 
secventelor care o compun (respectiv, a procedeelor 
didactice) precum şi alternanţa, succesivitatea artificiilor 
metodologice, calitatea coordonării şi articulării între 
metode, între un procedeu şi o metodă etc. 

Calitatea metodologică este un aspect ce ţine de 
oportunitate, dozaj, combinatorică între metode sau 
ipostaze ale metodelor; este o chestiune de articulare 
calitativă şi mai putin de preeminenţă ori extensiune a 
unei metode în dauna alteia. A spune aprioric că o metodă 
este mai bună decât alta (sau că o metodă este de dorit), 
fără a ţine cont de contextul în care metoda respectivă 
este (sau devine) eficientă, constituie o afirmaţie hazardată 
şi chiar lipsită de sens. 

Considerând că presupoziţiile oportunității, adecvärii 
şi congruentei metodologice sunt asigurate, am putea 
avansa o serie de exigente şi cerinţe spre care ar trebui să 
evolueze metodologia de instruire (facem precizarea că, în 
fapt, metodologia a făcut paşi importanţi în această 
direcţie): 

punerea în practică a unor noi metode şi procedee de 
instruire care să soluţioneze adecvat noile situaţii de 
învăţare; dezvoltarea în „cantitate” a metodologiei, prin 
adaptarea şi integrarea unor metode nespecifice, din alte 
spaţii problematice, dar care pot rezolva satisfăcător unele 
cerinţe (de pildă, folosirea în învăţământ a brainstorming- 
lui, care este - la origine - o metodă de dezvoltare a 
creativităţii); creşterea în cantitate a metodelor nu este, 


însă, soluţia cea mai fericită; 

folosirea pe scară mai largă a unor metode activ- 
participative, prin activizarea structurilor cognitive si 
operatorii ale elevilor şi prin apelarea la metode pasive 
numai când este nevoie; maximizarea dimensiunii active a 
metodelor (în 

84 PEDAGOGIE 

extinderea utilizării unor combinaţii şi ansambluri 
metodologice prin alternări ale unor caracteristici (în 
planurile activitate-pasivitate, abstractizare-concretizare, 
algoritmicitate-euristicitate etc.) şi nu prin dominanţă 
metodologică; renunţarea la o metodă dominantă în 
favoarea unei varietăţi şi flexibilitati metodologice, care să 
vină în întâmpinarea nevoilor diverse ale elevilor şi care să 
fie adecvate permanent la noile situaţii de învăţare; 

Instrumentalizarea optimă a metodologiei prin 
integrarea unor mijloace de învăţământ adecvate care au 
un aport autentic în eficientizarea predării-învăţării; nu 
este vorba de o simplă adăugare a unui mijloc de 
învăţământ, oricât de sofisticat ar fi el, ci de o 
redimensionare, o pregătire a acestuia în perspectivă 
metodologică (aşa cum ar fi diferitele programe 
structurate explicit pentru învăţarea asistată de ordinator); 

extinderea folosirii unor metode care solicită 
componentele relationale ale activităţii didactice, respectiv 
aspectul comunicational pe axa profesor-elevi sau pe 
direcţia elevi-elevi; atenuarea tendinței magistrocentriste 
a metodologiei didactice; întărirea dreptului elevului de a 
învăţa prin participare, alături de alţii; 

accentuarea tendinței formativ-educative a metodei 
didactice; extinderea metodelor de căutare şi identificare a 
cunoştinţelor, şi nu de transmitere a lor pe cont propriu; 
cultivarea metodelor de autoinstructie şi autoeducatie 
permanentă; promovarea unor metode care efectiv îi ajută 
pe elevi în sensul dorit; adecvarea metodelor la realitatea 


existentă, „pragmatizarea” metodologiei. 

3. Sistemul metodelor de învăţământ. Clasificare 

Metodologia didactică formează un sistem mai mult 
sau mai puţin coerent, realizat prin stratificarea şi 
cumularea mai multor metode, atât pe axa evoluţiei 
istorice, cât şi pe plan sincronic, metode care se corelează, 
se prelungesc unele în altele şi se completează reciproc. 
Clasificarea metodelor didactice reprezintă încă o 
problemă controversată, ce alimentează noi discuţii şi 
experimentări. Atât în legătură cu stabilirea criteriilor 
clasificării, cât şi în raport cu apartenenţa metodelor la 
anumite clase, problematica taxonomiei rămâne încă 
deschisă. 

Avansăm presupozitia coexistentei simultane a mai 
multor clasificări ce pot fi destul de operante în 
circumstanţe bine stabilite. Mai facem observaţia conform 
căreia criteriile de clasificare nu sunt absolute, iar 
încadrarea unei metode într-o anumită clasă nu este 
definitivă, ci relativă. O metodă se defineşte prin 
predominanta unor caracteristici la un moment dat, 
caracteristici ce se pot metamorfoza astfel încât metoda să 
gliseze imperceptibil într-o clasă complementară sau chiar 
contrară (atunci când avem o clasificare dihotomică). De 
pildă, o metodă aşa-zis tradiţională poate evolua spre 
modernitate, în măsura în care secvențele procedurale 
care o compun îngăduie restructurări inedite sau atunci 
când circumstanţele de aplicare a acelei metode sunt cu 
totul noi. După cum şi în unele metode - aşa-zis moderne - 
întrezărim secvenţe destul de tradiţionale sau desco - 

Se ştie că, din punct de vedere logic, o bună 
clasificare va respecta anumite condiţii: 

a. criteriile de clasificare trebuie să fie unice, 
irepetabile; 

b. clasificarea trebuie să fie completă, adică să 


epuizeze universul de discurs; 

c. clasele care se decantează în urma clasificării 
trebuie să se excludă între ele; 

d. suma claselor găsite trebuie să fie identică cu 
universul de discurs. 

Mai adăugăm la aceste cerinţe încă o exigenţă de 
natură epistemică şi anume cea reieşită din definițiile date 
metodei, procedeului, modului de organizare a învăţării: 
clasificarea trebuie să opereze în interiorul unei clase 
(metodă, procedeu, mod de organizare) şi nu asupra 
tuturor variantelor metodologice, prin amalgamarea 
acestora şi prin neluarea în seamă a diferenţelor 
semnificative dintre ele. 

Plecând de la o literatură în acest domeniu (Palmade, 
1975, Cerghit, 1980, Mucchielli, 1982, Cerghit, 1988), 
avansăm următoarele clasificări posibile, cu criteriile 
subsecvente: 

a. din punct de vedere istoric: 

metode traditionale, clasice (expunerea, conversatia, 
exercitiul etc.); 

metode moderne, de dată mai recentă 
(algoritmizarea, problematizarea, brainstormingul, 
instruirea programată etc). 

b. În funcţie de extensiunea sferei de aplicabilitate: 

metode generale (expunerea, prelegerea, 
conversaţia, cursul magistral etc.); 

metode particulare sau speciale (restrânse la 
predarea unor discipline de învăţământ sau aplicabile pe 
anumite trepte ale instrucției şi educaţiei, cum ar fi 
exerciţiul moral sau exemplul, în cazul educaţiei morale). 

c. pornind de la modalitatea principală de prezentare 
a cunoştinţelor: 

metode verbale, bazate pe cuvântul scris sau rostit; 

metode intuitive, bazate pe observarea directă, 
concret-senzorială a obiectelor şi fenomenelor realităţii 


sau a substitutelor acestora. 

d. după gradul de angajare a elevilor la lecţie: 

metode expozitive sau pasive, centrate pe memoria 
reproductivă şi pe ascultarea pasivă; 

metode active, care suscită activitatea de explorare 
personală a realităţii. 

e. după funcţia didactică principală: 

cu funcţia principală de predare şi comunicare; 

cu funcţia principală de fixare şi consolidare; 

cu funcţia principală de verificare şi apreciere a 
rezultatelor muncii. 

J. Infiinctie de modul de administrare a experienţei ce 
urmează a fi însuşită: 

metode algoritmice, bazate pe secvenţe operaţionale, 
stabile, construite dinainte 

g. după forma de organizare a muncii: 

metode individuale, pentru fiecare elev în parte; 

metode de predare-învăţare în grupuri (de nivel sau 
omogene şi pe grupe eterogene); 

metode frontale, cu întreaga clasă; 

metode combinate, prin alternări între variantele de 
mai sus. _ 

h. În funcţie de axa învăţare mecanică (prin 
receptare) - învăţare conştientă (prin descoperire): 

metode bazate pe învățarea prin receptare 
(expunerea, demonstraţia cu caracter expozitiv); 

metode care aparţin preponderent descoperirii 
dirijate (conversaţia euristică, observația dirijată, 
instruirea programată, studiul de caz etc.); 

metode de descoperire propriu-zisă (observarea 
independentă, exerciţiul euristic, rezolvarea de probleme, 
brainstormingul etc.) (cf. Moise, 1993). 

I. după sorgintea schimbării produse la elevi: 

metode  heterostructurante (transformarea se 


produce prin altul, ca în cazul expunerii, conversatiei, 
studiului de caz, problematizării etc.); 

metode autostructurante (individul se transformă 
prin sine, ca în situaţia unor metode de tipul descoperirii, 
observaţiei, exerciţiului etc.) (cf. Landsheere, 1992, p. 
130). 

Considerăm că fiecare metodă didactică poate 
poseda, la un moment dat, note şi trăsături care o vor face 
să se integreze, succesiv, în clasele de metode mai sus 
invocate. Taxonomiile avansate sunt construcţii teoretice 
orientative, care ne ajută să identificăm tendinţa generală 
a metodologiei de a se baza pe caracteristici aflate la poli 
opuşi (ca, de pildă, tradiţionalitate - modernitate, 
generalitate particularitate, algoritmicitate - euristicitate, 
verbalitate - intuitivitate etc.) în vederea realizării unei 
etichetări şi a unei circumscrieri teoretice, atunci când se 
cere o astfel de explicitare, sau pentru alegerea şi 
selectarea practică a unor metode de învăţământ, în 
circumstanţe pragmatice variate. 

In acelaşi timp, nici metodele ca atare nu apar în 
stare pură, ci sub forma unor variante şi aspecte diferite, 
încât, în mod difuz, în cadrul unei metode caracterizate la 
început prin algoritmicitate - de pildă - se poate naşte 
treptat tendinţa către euristicitate. Constantin Moise 
(1986, p. 46), analizând metoda algoritmică, ajunge la 
concluzia că algoritmizarea nu este o metodă de sine 
stătătoare, ci o latură a fiecăreia dintre metodele 
cunoscute, dându-le acestora o coloratură specifică. 
Exercitiul este, initial, o metodă algoritmică, dar reluat, 
repetat, interiorizat de elev, el poate sta sub semnul 
învăţării euristice, când elevul însuşi ajunge să proiecteze 
exerciţii inedite. 

Cel mai adesea, metodele nu se manifestă izolat şi - 
mai ales - în stare pură. Ele apar şi se concretizează în 
variante metodologice compozite, prin  difuziunea 


permanentă a unor trăsături si prin articularea a două sau 
mai multe metode. Există, însă, o serie de metode primare, 
de „ideal-tipuri” metodologice din care derivă combinaţii 
inedite pe care este bine să le trecem în revistă. Vom evoca 
în 

4. Descrierea principalelor metode de învăţământ 

a. Expunerea. Constă în prezentarea de către 
profesor a unor cunoştinţe noi, pe cale orală, în structuri 
bine închegate, ceea ce garantează o eficienţă sporită, prin 
transmiterea unui volum mare de informaţii într-o unitate 
de timp determinată, în funcţie de natura şi amploarea 
deductiilor şi argumentelor desfăşurate, de stilul discursiv 
şi de concretetea limbajului folosit, expunerea cunoaşte 
mai multe variante: povestirea, explicaţia, prelegerea, 
expunerea universitară, expunerea cu oponent. Povestirea 
este o naraţiune simplă, într-un limbaj expresiv, folosită cu 
precădere la clasele mici. Prin ornamentarea discursului 
cu figuri de limbaj se realizează o participare afectivă a 
elevilor, se stimulează imaginaţia, se antrenează noi 
motivații si disponibilitäti de învățare. Explicaţia 
presupune o dezvăluire a adevărului pe baza unei 
argumentaţii deductive. Cu acest prilej, se pun în mişcare 
operaţii logice mai complicate precum inducția, deductia, 
comparatia, sinteza, analiza, analogia. Accentul cade, 
totuşi, pe receptare şi mai putin pe interpretarea 
cunoştinţelor. Prelegerea constă în expunerea de către 
profesor a unui volum mai mare de cunoştinţe, bine 
organizate şi sistematizate, şi presupune o mai mare 
maturitate receptivă a elevilor. De regulă, metoda se 
recomandă claselor mai mari. Pentru reuşita unei 
prelegeri, profesorul se poate ghida după un plan 
orientativ.  Prelegerea universitară este folosită în 
învăţământul superior. Ea se desfăşoară pe durata a doua 
ore şi poate lăsa loc şi intervențiilor studenţilor. Expunerea 


cu oponent este o formă dramatizată a expunerii propriu- 
zise, ce presupune prezenţa celui de-al doilea cadru 
didactic (sau a unui elev instruit în acest sens). Prin 
ridicarea unor întrebări, crearea unor situaţii 
problematice, se înviorează mersul expunerii, imprimând 
un caracter euristic căutării unor soluţii, rezolvării unor 
probleme. 

Metoda expunerii didactice constituie o cale simplă, 
directă şi rapidă de transmitere a unor cunoştinţe. Ea este 
o modalitate funcţională şi parcimon-îsă de predare, elevii 
putând sesiza direct, în gândirea profesorului, un model 4 
e scri-minare şi de operare teoretică. Prin faptul că, în 
expunere, elevilor li se oferă cunoştinţe de-a gata, metoda 
predispune la pasivism şi absenţa spiritului critic. Prin 
supralicitarea acestei metode se poate ajunge la formalism 
şi superficialitate în învăţare. Comunicarea între profesor 
şi elev este unidirectionalà, iar feed-backul este mai slab. 
În acelaşi timp, expunerea asigură o slabă individualizare a 
predării şi învăţării. De aici nu rezultă că metoda expunerii 
ar trebui eliminată. Alegerea şi folosirea ei vor fi justificate 
de adecvarea la o situaţie didactică dată - atunci când se 
utilizează ca atare - sau prin imprimarea unei note 
activizante sau euristice (prin recursul la întrebări, luări 
de poziție, încercări de problematizare pe anumite 
secvenţe, discriminări valorice etc). 

b. Conversatia euristica. Este o metodă dialogală, de 
incitare a elevilor prin! «i-l *:.: - t „i-„X”,”;,> ,&.; ,Cn-mti-x 
arta oflăt-ii aHprăriiriinr mintr-un şir 

Incursiune în propriul univers cognitiv şi să facă o 
serie de conexiuni care să faciliteze dezvăluirea de noi 
aspecte ale realităţii. 

Dacă acceptăm tezele conform cărora întrebarea este 
începutul cunoaşterii şi al progresului cognitiv şi că 
veritabila cunoaştere nu constă atât în răspuns, cât în 


punerea permanentă a unor întrebări şi în urmărirea 
necontenită a unor răspunsuri care vor da naştere unor noi 
întrebări, atunci nu este zadarnic efortul de a ne opri 
asupra rostului punerii întrebărilor în activitatea didactică. 

Practica didactică actuală trebuie să instituie un 
dialog veritabil între participanţii la educaţie. Metoda 
conversatiei socratice solicită inteligenţa productivă, 
spontaneitatea şi curiozitatea, lăsând elevilor mai multă 
libertate de căutare. Punerea unei probleme contribuie la 
apariţia motivului cognitiv, iar metoda de rezolvare 
sfârşeşte să fie adoptată de elev ca o „valoare intelectuală 
proprie, care începe să-i motiveze activitatea ulterioară, 
să-i creeze cadrul şi orientarea” (Kuliutkin, 1974, p. 179). 
Contextul ridicării unei întrebări poate fi atât natural, 
spontan, cât şi artificial, premeditat, când elevul, „stârnit” 
de profesor, caută să învingă dificultăţile, dobândind noi 
cunoştinţe. De preferat este să se renunţe la întrebări 
limitate, înguste, prin care „profesorii determină (pe elevi) 
să spună ceea ce ar fi spus ei înşişi”, căci se realizează de 
fapt „un învăţământ expozitiv camuflat” (Leroy, 1974, p. 
29). De asemenea, intervenţia directă a educatorului în 
dialog măreşte pasivitatea şi conformismul, în timp ce 
influenţa indirectă favorizează iniţiativa şi spontaneitatea 
tinerilor şi le dezvoltă capacitatea de a coopera în 
rezolvarea de probleme. Propoziția interogativă se situează 
la graniţa dintre cunoaştere şi necunoastere si, de aceea, 
funcţionează activ în orice situaţie de învăţare. „Intrebările 
anticipează, în planul gândirii, operaţiile de efectuat, 
mijlocesc trecerea de la o operaţie la alta, schimbă direcţia 
gândirii, fac trecerea de la o cunoaştere imprecisă şi 
limitată, la o cunoaştere precisă şi completă. O întrebare 
este o invitaţie la acţiune, este un ferment al activităţii 
mintale, un instrument de obţinere a informaţiilor” 
(Cerghit, 1980, p. 116). Intrebarea este un fel special de 
propoziţie pragmatică, destinată să obţină un răspuns sau 


o informaţie. Ea poate fi calificată drept „judecată 
incompletă” sau „structură cu date insuficiente” (Okon, 
1978, p. 50), susţinând o relaţie între doi termeni, din care 
unul se cefte-a-ţi determinat. 

Ivffieîkinei întrebări nu este semnul obligatoriu al 
necunoaşterii. Dimpotrivă, prezenţa ei denotă că ceva din 
ceea ce se caută este anunţat prin chiar punerea 
întrebării. „Fiecare căutare - spune Heidegger - conţine o 
însoţire precursoare (subl. n.) care este ceva din ceea ce 
se caută”. Problema care se avansează predetermină de 
multe ori soluţia ce urmează a fi revelată. Orice conţinut, 
care va fi „turnat” în „forma” întrebării, trebuie să se 
modeleze în spiritul ei. Răspunsul „se ascunde” in nuce în 
însăşi întrebarea care este pusă, încât şi aici funcţionează 
acel principiu - oarecum tăinuit, căci ţine de „viclenia” 
raţiunii - şi anume: „nu te-aş căuta (în plinătate) dacă nu 
te-aş fi găsit (în parte)”. Aşadar, propoziţia interogativă are 
o natură contextuală şi rezultă dintr-un fond de cunoştinţe 
initial  ştiute.  Logicienii numesc acest conținut 
anticipatoriu presupozitia întrebării. 

Totodată, întrebarea dezvăluie o altă latură a 
lucrurilor faţă de cum le ştiam loi la un moment dat. Ea 
pretinde a „uita” ceea ce cunoaştem în profitul pros - 

Constantin Noica - luminezi lucrurile. Este vorba de 
o iluminare a lor la propriu, punere a lor în lumină, în 
sensul că deschizi un orizont, unde lucrurile pot apărea 
lămurit sau nu. Felul cum proiectezi fascicolul de lumină, 
întrebând, este felul cum înfrunţi lucrurile, iar bogăţia 
modalitätilor de  interogaţie ţine nu mai mult de 
subtilitatea conştiinţei ce întreabă, decât de subtilitatea 
existentului asupra căruia întreabă” (Noica, 1978, p. 14). 

Problema trebuie să fie bine formulată căci, după 
cum se spune în mod curent, o întrebare bine pusă este pe 
jumătate rezolvată. Propoziția  interogativă scapă 


distinctiei adevăr/fals. Ea poate fi calificată drept corectă, 
având sens, sau incorectă, fără sens. Propoziția 
interogativă este corectă dacă sunt satisfăcute 
următoarele axiome: 

faptul supus interogării nu este absurd; 

cel interogat poate în principiu să răspundă. 

Pentru evitarea „paralogismelor” erotetice se mai cer 
şi alte condiţii. Petre Botezatu subliniază că cele mai 
importante sunt precizia, univocitatea si unicitatea 
(Botezatu, 1982, p. 211). Alţi autori aduc în discuţie 
sintactica întrebării (care poate fi incorectă sau 
netermânată), dimensiunea semantică (posibilitatea 
accederii la sensul sau semnificația ei) şi contextul 
pragmatic (cu dificultățile subsecvente: oportunitatea 
determinată de cantitatea de informații deținute de elevi si 
entropia întrebării, care nu trebuie să depăşească anumite 
limite). 

Erotetica - sau logica punerii întrebărilor - se 
dovedeşte a fi relevantă pentru stiintele instructionale, în 
măsura în care profesorii predau logica întrebărilor ca 
parte a materiei lor. Ea trebuie să fie „solidară” cu 
respectiva disciplină de învățământ, să fiinteze ca o 
,Secretie” a acesteia şi nu ca un panaceu aplicat forţat, din 
exterior. Mai toate disciplinele teoretice permit decantarea 
unui eşafodaj ero-tetic. Succesul acestui efort va ţine atât 
de ,predispozitia” respectivului obiect de învățământ faţă 
de o atare operationalizare, cât si de calitățile pedagogice 
ale profesorului, care apelează la strategia erotetica. 

Să facem observația că tipologia întrebărilor 
avansate trebuie să fie largă si flexibilă, enuntându-se, în 
funcție de circumstante, întrebări de tip reproductiv (ce? 
unde? când?), productiv (de ce? cum?), întrebări ipotetice 
(dar dacă?), de evaluare (ce este mai bun, drept, bine, 
frumos?), întrebări divergente (care orientează gândirea 
pe traiecte inedite), întrebări convergente (ce îmbie la 


analize, sinteze, comparatii etc). 

Există un dinamism inerent în punerea întrebărilor. 
Ele se leagă, se cheamă şi se completează reciproc. O 
întrebare ,trezeste” alte întrebări, declanşându-se o 
reacţie în lanţ în „generatorul” erotetic. Întrebarea pusă 
poate ascunde, uneori, alte întrebări neformulate încă. Ne 
fixăm o întrebare, dar nu ştim care vor fi următoarele. 

Interogatia împrumută ceva din cutia cu surprize a 
Pandorei (ceea ce este de dorit), dar şi din întortocheatul 
labirint al Minotaurului (în care te poţi pierde). 

Se pot converti unele întrebări de tip simplu sau 
reproductiv în altele complexe sau productiv-cognitive, 
prin introducerea unor functori relativizatori ca:» ce se 
întâmplă dacă”, „ce credeţi voi”, „totuşi”, „dacă”, „nu 
cumva, oare” etc. Aceştia, nu numai că sporesc gradul de 
entropie a întrebării (amplificând „zarea interioară” a 
problemei - cum ar spune Blaga), dar si potenteazä o 
platformă 

c. Demonstrația didactică. Aceasta constă în 
prezentarea unor obiecte, fenomene, substitute ale 
acestora sau în executarea unor acţiuni de încorporat de 
către elevi, în scopul asigurării unui suport concret- 
senzorial, care va facilita cunoaşterea unor aspecte ale 
realităţii sau reproducerea unor acţiuni ce stau la baza 
unor comportamente de ordin practic, profesional etc. A 
demonstra înseamnă a arăta, a prezenta obiecte, procese, 
acţiuni - reale sau artificiale - în vederea inducerii 
teoretice la elevi a unor proprietăţi, constante, legitati care 
constituie elemente fundamentale ale cunoaşterii. 
Demonstrația didactică nu se identifică în niciun caz cu 
demonstrarea deductivă, teoretică, utilizată, de pildă, la 
matematică. La baza demonstraţiei se află un suport 
material (natural, figurativ sau simbolic), de la care se 
pleacă şi se construiesc reprezentări, constatări, 


interpretări. Si limbajul se poate constitui în suport al 
demonstraţiei, în măsura în care un nivel mai „concret” al 
acestuia potenţează explicitări mult mai abstracte. De 
pildă, un limbaj abundent în imagini şi reprezentări 
constituie un bun prag pentru trecerea la formularea unor 
idei şi interpretări mai generale şi mai abstracte. 

Demonstrația sprijină procesul cunoaşterii atât pe 
traiectul deductiv, prin materializarea şi concretizarea 
unor idei în construcţii ideatice de ordin inferior (sub 
aspectul abstractizării), dar şi pe traiectul inductiv, prin 
conceptualizarea si ,desprinderea” de realitate, prin 
decantarea unor cadre idealizate de operare, ce 
garantează pătrunderea şi explicarea mai nuanţată şi mai 
adâncă a realităţii. 

In funcţie de materialul intuitiv avut la dispoziţie, se 
pot defini mai multe tipuri de demonstraţii. Astfel, loan 
Cerghit (1980) identifică: demonstraţia pe viu a unor 
obiecte şi fenomene sau acţiuni, în starea lor naturală de 
existenţă si manifestare (experimentul de laborator, 
demonstraţia operaţiilor motrice, a unor comportamente), 
demonstraţia figurativă (cu ajutorul reprezentărilor 
grafice), demonstraţia cu ajutorul desenului la tablă, 
demonstraţia cu ajutorul modelelor (fizice, grafice), 
demonstraţia cu ajutorul imaginilor audio-vizuale (proiecţii 
fixe şi dinamice, secvenţe televizate), demonstraţia prin 
exemple etc. 

Spre deosebire de descoperire, care are un rol 
inventiv, demonstrația are un caracter ilustrativ, 
conducând la reproducerea, oarecum pasivă, a unor 
acţiuni sau la asimilarea unor cunoştinţe pe baza unor 
surse intuitive. 

d. Observatia didactică. Este urmărirea atentă a unor 
obiecte şi fenomene de către elevi, fie sub îndrumarea 
cadrului didactic (observaţia sistematică), fie în mod 
autonom (observaţia independentă), în scopul depistării 


unor noi aspecte ale realităţii şi al întregirii unor 
informaţii.  Observaţia are o valoare euristică si 
participativă, întrucât ea se bazează pe (şi dezvoltă) 
receptivitatea elevilor faţă de 

fenomenologia existenţială. Observațiile pot fi de 
scurtă sau de lungă durată. Prin observaţii, se urmăresc 
explicarea, descrierea şi interpretarea unor fenomene din 
perspectiva unor sarcini concrete de învăţare, exprimarea 
şi explicitarea rezultatelor observaţiilor cu ajutorul unor 
suporturi materiale (referate, tabele, desene, grafice). În 
acelaşi timp, această metodă conduce şi la formarea unor 
calităţi comportamentale cum ar fi consecventa, răbdarea, 
perseverenta, perspicacitatea şi imaginaţia. 

e. Exercitiul didactic. Constituie o modalitate de 

sau consolidării unor cunoştinţe şi abilităţi. Această 
metodă are - în principiu - un caracter algoritmic, prin 
aceea că presupune anumite secvenţe riguroase, prescrise, 
ce se repetă întocmai. Exerciţiul presupune, deci, o suită 
de acţiuni ce se reiau relativ identic şi care determină 
apariţia unor componente actionale automatizate ale 
elevilor. Pe lângă formarea şi consolidarea unor deprinderi, 
exerciţiul poate realiza şi alte sarcini, precum: adâncirea 
înţelegerii noţiunilor, regulilor, principiilor şi teoriilor 
învăţate, consolidarea cunoştinţelor şi deprinderilor 
însuşite, dezvoltarea operaţiilor mintale şi constituirea lor 
în structuri operaţionale, sporirea capacităţii operatorii a 
cunoştinţelor, priceperilor şi deprinderilor, prevenirea 
uitării şi evitarea tendinţelor de interferenţă (confuzie), 
dezvoltarea unor trăsături morale, de voinţă şi caracter 
(Cerghit, 1980, p. 192). Exercitiul permite şi o anumită 
clasificare, în funcţie de o serie de criterii: după funcţiile 
îndeplinite (introductive, de bază, de consolidare, 
operatorii, structurale), după numărul de participanţi la 


exerciţiu (individuale, de echipă, colective), după gradul de 
intervenţie a cadrului didactic (dirijate, semidirijate, 
autodirijate, combinate), după obiectele de învăţământ 
(gramaticale, literare, matematice, sportive, artistice etc). 

]. Metoda cazului. Constă în etalarea unor situaţii 
tipice, reprezentative, semnificative, ale căror trăsături 
sunt cercetate profund, din mai multe puncte de vedere. 
Un caz poate servi atât pentru cunoaşterea inductivă, în 
sensul că de la premise particulare se trece la concluzii 
generale (reguli, principii, legi), cât şi pentru cunoaşterea 
deductivă, prin particularizări şi concretizări ale unor 
aspecte generale. Cazul este ales cu grijă de către profesor 
(de altfel, el trebuie să dispună de un portofoliu de cazuri 
reprezentative), printr-o atentă inspectare a câmpului 
cazuistic şi prin identificarea acelor situaţii din sectoarele 
cunoaşterii, culturii, istoriei care să comporte bogate şi 
semnificative note şi trăsături putând fi identificate şi 
comentate de către elevi (de pildă, Renaşterea italiană 
pentru studierea Renaşterii, Revoluţia franceză de la 1789 
pentru revoluţia socială în general etc). 

În cadrul studiului de caz, se urmăreşte identificarea 
cauzelor ce au determinat declanşarea fenomenului 
respectiv, evoluţia acestuia comparativ cu fapte şi 
evenimente similare. În prezentarea studiului de caz, se 
parcurg anumite etape: sesizarea sau descoperirea 
cazului, examinarea acestuia din mai multe perspective, 
selectarea celor mai potrivite metode pentru analiză, 
prelucrarea cazului respectiv din punct de vedere 
pedagogic, stabilirea unor concluzii. 

g. Descoperirea didactică. Este o metodă de factură 
euristică şi constă în crearea condiţiilor de reactualizare a 
experienţei şi a capacităţilor individuale, în vederea 
desluşirii unor noi situaţii-problemă. Premisa iniţială 
constă în delimitarea a ceea ce este util şi oportun să fie 
oferit elevului şi ce este necesar să fie lăsat acestuia să 


descopere din proprie iniţiativă. În fapt, elevul 
redescoperă cunoştinţe vechi. Profesorul trebuie să 
favorizeze menţinerea unei atitudini active, să întreţină 
acel „nivel optim de incertitudine” (J.S. Buner), astfel încât 
elevul să realizeze o incursiune în propriul fond aperceptiv. 
Se ştie că o sarcină plictiir\S cum n snrrrnă incertă. CU 

la descurajarea cercetării si a explorării. 
Descoperirea are un rol formativ că dezvoltă forţele 
psihice si calităţile acestora: percepţia,» SES a na 
gândirea, limbajul, trăsăturile de voinţă şi caracter, intere 
în funcţie de relaţia care se stabileşte între profesor şi elev 
se feluri de descoperire: descoperirea independentă 
(elevul este profesorul doar supraveghind şi controlând 
acest proces) şi (profesorul conduce descoperirea prin 
sugestii, puncte de şi 

Pomind de la relaţia care se stabileşte între 
cunoştinţele anterioare şi cele care se ajunge> se disting 
descoperirii) de J™ f*+ 

ştele anterio junge, se disting trd o 

datl şi Cun0 Şdnie Particulare sunt Gândite 

z.  Problematizarea. Denumitä şi predare prin 
rezolvare de probleme dare productivă de probleme, 
problematizarea reprezintă una S% metode, prin 
potenţialul ei euristic şi activizator. W. Okon arată cântoda 
în crearea unor dificultăţi practice sau teoretice, a căror 
rezolvaisă fi! - activitatu proprii de cercetare, efectuată de 
subiect; estef-i pe baza unor structuri cu date insuficiente. 
O situatie-pro Wemă deimnă situaţie contradictorie, 
conflictul, ce rezultă din trăirei? siXartfa Zărea, i* 
umris136” a „terioară (cog «itiv-e-îională) şi elementul de 
noutate! t „surpriză necunoscutul cu care se confruntă 
subiectul. Acest conă inefi inefi 

Specificul acestei metode constă în faptul că 
profesorul nu comunică, cel mai important lucru es» 


crearea situaţiilor fie de o anumită gradatie, alegefea celui 
mai potrivit moment de plasare a „prob eme, în lecţie, 
manifestarea unui interes real pentru rezolvarefpăemei 
Problematizarea presupune o antreflare dă 1 Orientelor 
mtelectuale, afective şi volitionale. Valoarea forM este 
indiscutabilă: se consolidează structuri cognitive, se 

?? C înâdege Un Sistem relat* simplu un obiectuâl 
sau Procesual mai complex, care SL 

sesizat şi cercetat în mod direct. Condiţia de bază a 
unui model o constituie analogia cu un sistem de referinţă, 
căruia trebuie să-i capteze (să-i conserve) - structural 
şi/sau funcţional - notele, trăsăturile şi transformările 
specifice. Modelarea constituie tocmai acest procedeu de a 
cerceta şi decripta obiectualitatea fenomenală indirect, cu 
ajutorul unor modele izomorfe. În procesul de învăţământ, 
se folosesc mai multe categorii de modele: 

obiectuale (obiectele însele, ca - de pildă - un animal 
conservat, corpuri geometrice, instalații sau piese 
selecţionate etc.) ce prezintă un grad înalt de fidelitate 
faţă de obiectul real; 

Iconice (mulaje, machete, scheme, grafice etc), care 
„seamănă” structural şi/sau funcţional cu 
obiectele/fenomenele de referinţă; 

simbolice (formalisme matematice, formule chimice, 
scheme cinematice etc), bazate pe simboluri convenţionale 
care, structural, trimit la o anumită realitate. 

Modelele pot comporta două funcţii: una ilustrativă, 
în sensul că prezintă un anumit fragment din realitate şi 
alta cognitivă, întrucât modelele induc direct informaţii 
privitoare la structura şi funcţionarea unui sistem 
existenţial. Dat fiind faptul că modelul reflectă trăsăturile 
caracteristice ale obiectelor şi fenomenelor, el face posibilă 
o cunoaştere mai adâncă a realităţii decât cea realizată 
obişnuit, prin observarea directă a unor aspecte 


exterioare. În unele situaţii, modelele pot fi total 
convenţionale (vezi modelele atomice sau cosmologice), 
având doar o funcţie instrumentală şi mai puţin (sau deloc) 
ilustrativă. 

j? Algoritmizarea. Este o metodă ce se bazează pe 
folosirea algoritmilor în actul predării. Algoritmii 
reprezintă un grupaj de scheme procedurale, o suită de 
operaţii standard, prin parcurgerea cărora se rezolvă o 
serie mai largă de probleme asemănătoare. În activitatea 
didactică se cere, uneori (mai ales în fazele iniţiale de 
învăţare), formarea unor prototipuri de gândire şi de 
acţiune, identificarea unor scheme rigide de rezolvare, 
care facilitează îndeplinirea unor sarcini mai complexe în 
activitatea ulterioară a elevilor. Algoritmizarea reprezintă 
o metodă care ţine de dimensiunea „mecanică” a învăţării, 
ştiut fiind că, în anumite situaţii, încorporarea de către 
elevi a unor reguli fixe, rigide (cum ar fi regulile de calcul 
la matematică) poate constitui o premisă a rezolvării 
operative şi economicoase a unor sarcini didactice 
determinate. Algoritmul este un element procedural 
funcţional, mai ales în executarea unor sarcini ce conţin 
componente automatizate de gândire sau de acţiune. 

Algoritmii se caracterizează prin faptul că se prezintă 
ca o succesiune aproximativ fixă de operaţii, iar această 
suită este prestabilită de către profesor sau este presupusă 
de logica intrinsecă a discursului disciplinei respective. In 
anumite situaţii, algoritmii de rezolvare a unor probleme, 
acţiuni etc. pot fi identificaţi sau chiar construiți de elevii 
înşişi. Această posibilitate scoate în evidenţă faptul că, 
între învăţarea de tip algoritmic şi cea de ordin euristic, nu 
există o incompatibilitate. (Moise, 1986, pp. 42 - 46). In 
faza de început a învăţării, se recurge la scheme 
operaţionale fixe, la algoritmi. Prin repetare si 
conştientizare se pot de 

târe, cea euristică, de descoperire şi probare a unor 
noi scheme de procedură. Sarcina profesorului rezidă în a 
sesiza momentul când trebuie să renunţe la însuşirea 
algoritmică a cunoştinţelor şi să impună tactica euristică. 

k.  Brainstormingul. Nu este practic o metodă 
didactică, ci o metodă de stimulare a creativităţii ce se 
poate insinua în discuţii, dezbateri şi - în general - atunci 
când se urmăreşte formarea la elevi a unor calităţi 
imaginative, creative şi chiar a unor trăsături de 
personalitate (spontaneitate, altruism). Metoda asaltului 
de idei (brain = creier, stonn = furtună, asalt) are drept 
caracteristică separarea procesului de producere a ideilor 
de procesul de valorizare, de evaluare a acestora (care are 
loc ulterior). De aceea şi este supranumită metoda 
evaluării amânate sau filosofia marelui DA, întrucât, pe 
moment, este reţinută orice idee, se acceptă totul, nu se 
respinge nimic. Metoda se bazează pe un resort psihic 
elementar: mecanismul deblocării capacităţii creative prin 
abrogarea - pentru moment - a examinării imediate, 
obiective, raţionale a ideilor emise. Într-un fel, are loc o 
eliberare a imaginaţiei, prin anularea cenzurii intelective. 
În general, o şedinţă de brainstorming începe prin 
enuntarea unei probleme, după care, în mod spontan, se 
emit soluţii, fără preocuparea validității acestora. Scopul 
central îl reprezintă enuntarea a cât mai multe puncte de 
vedere, căci nu calitatea contează, ci cantitatea. De aceea, 
se admit şi ideile aşa-zis bizare, nonstandard. Nimeni nu 
are însă voie să critice, să contrazică, să ironizeze, să 
amendeze ideile colegilor. Cadrul didactic care iniţiază un 
„moment” didactic de tip brainstorming trebuie să probeze 
suficient tact pedagogic, să propună spre rezolvare 
probleme care prezintă un interes real. Evaluarea propriu- 
zisă a soluţiilor preconizate se realizează după un anumit 
timp, prin compararea şi selectarea ideilor valabile sau 
prin combinarea acestora în complexe explicative sau 


operaţionale adecvate pentru problema pusă. 

J. Jocul de rol. Este o metodă care constă în 
provocarea unei discuţii plecând de la un joc dramatic pe o 
problemă cu incidenţă directă asupra unui subiect ales. 
Subiectul „de jucat” trebuie să fie familiar elevilor, să fie 
extras din viaţa lor curentă (de pildă, un copil care nu-şi 
ascultă părinţii sau situaţia unui logodnic care-şi acuză 
logodnica de infidelitate). Se cer unor membri ai clasei să 
joace rolurile respective, improvizând o scenă de conflict 
(pärinti-copii, logodnic-lo-godnică), iar membrii grupului 
vor  „interveni” pentru atenuarea sau stingerea 
„conflictului”. Trebuie precizat faptul că scenariul va fi 
spontan şi nu premeditat, creând premisa unei exprimări 
sincere, deschise, naturale a copiilor cu privire la 
problema atinsă. Jocul propriu-zis nu trebuie să dureze mai 
mult de cinci sau zece minute, după care vor urma 
intervenţiile şi comentariile „spectatorilor”. Jocul de roluri 
(pe aceeaşi temă) poate fi reluat la sfârşitul şedinţei, dar 
ţinându-se cont de sugestiile - de atenuare şi de stingere a 
conflictului - emise de către elevii participanţi. După cum 
apreciază specialiştii, jocul de rol conduce la realizarea 
următoarelor obiective: învăţarea modurilor de gândire, 
trăire şi acţiune specifice unui anumit statut; dezvoltarea 
empatiei şi capacităţii de înţelegere a opiniilor, trăirilor şi 
asoirafiiinr 

experienţei şi competenţei de a rezolva situaţiile 
problematice dificile; verificată corectitudinii 
comportamentelor formate şi destrămarea celor învăţate 
greşit etc. (cf. Ionescu, Radu, 1995, p. 178). 

ni. Instruirea programată. Această tehnică modernă 
constituie o consecinţă şi o aplicaţie a ciberneticii în 
metodologia didactică. Totodată, noua strategie se bazează 
şi pe unele achiziţii ale psihologiei contemporane. De 
pildă, psihologul american B.R. Skinner demonstrează că 


eficienţa învăţării este determinată de organizarea 
condiţiilor de întărire în care învaţă elevii. Cu cât întărirea 
- negativă sau pozitivă - la un răspuns dat de elev este mai 
operativă, cu atât feed-back-vă este mai rapid şi elevul îşi 
va controla mai mult efortul prin confirmarea (sau 
infirmarea) unei reuşite. 

Instruirea programată se bazează pe parcurgerea 
unei programe de învăţare, adică a unui algoritm 
prestabilit, alcătuit din alternări de secvenţe informative 
cu momente rezolutive, cu seturi suplimentare de 
cunoştinţe etc. Dimensionarea unei asemenea programe se 
face în cenformitate cu următoarele principii: 

principiul paşilor mici şi al progresului gradat (prin 
fragmentarea dificultăţilor în unităţi gradate care să 
conducă, din aproape în aproape, la soluţionarea 
integrală); 

principiul participării active (relaţia între programă 
şi elev este de tip interactiv, în sensul că elevul rezolvă, 
răspunde, selectează întrebări, propune soluţii în mod 
independent); 

principiul verificării imediate a răspunsului (soluţiile 
date de elev sunt confruntate operativ cu cele valide, 
acesta neputând să treacă la secvențele următoare de 
învăţare înainte ca răspunsurile să fie confirmate); 

principiul respectării ritmului individual de studiu 
(fiecare elev parcurge programul în funcţie de posibilităţi, 
dispunând şi gestionând după voie timpul de rezolvare a 
sarcinilor); 

principiul reuşitei sau al răspunsurilor corecte 
(programa este astfel dimensionată încât orice copil 
normal să fie capabil de a o parcurge integral şi 
satisfăcător). 

Ca modalităţi de programare consemnăm 
programarea lineară (sau de tip Skinner) şi programarea 
ramificată (sau de tip Crowder). În cazul programării 


lineare, fragmentarea dificultăţilor este mai amănunţită, în 
timp ce în programarea ramificată fragmentarea se face 
pentru dificultăţi mai mari. Skinner consideră că elevul 
învaţă mai bine dacă are satisfacția reuşitei prin întărire; 
Crowder, în schimb, apreciază că se poate învăţa chiar şi 
prin greşeli. 

Mijloacele instruirii programate s-au concretizat în 
manuale programate şi în maşinile de instruire. Variante 
ale programării se pot identifica, într-o anumită măsură, şi 
în manualele „clasice”. De pildă, la gramatică, unele 
informaţii sau exerciţii sunt structurate după clişeele 
instruirii programate. De altfel, instruirea Programată, 
prin manuale şi maşini tehnice, nu prea a fost prezentă în 
învăţământul nostru (şi nu numai al nostru). Ea s-a 
insinuat îndeosebi prin infuzarea secventialä, mai mult 
implicit decât explicit la unele teme şi discipline. 

programată, recuperează doar parţial procesul 
natural de învăţare; prin programare se vizează aspectul 
instructiv al educaţiei şi mai puţin (sau deloc) aspectul 
formativ; nu toate disciplinele pot fi secventiate; instruirea 
programată nu lasă loc îndoielii, punerii în discuţie, 
interogatiei. Amintim ca avantaje faptul că - prin 
recurgerea la instruirea programată - se reduce timpul de 
însuşire a cunoştinţelor, se asigură o însuşire a 
cunoştinţelor de către toţi elevii, în funcţie de posibilităţile 
lor diferite, şi se creează premisa formării unui stil de 
muncă activ, autocontrolat. 

5. Mijloace de învăţământ. Conţinut şi importanţă 

Mijloacele de învăţământ sunt instrumente sau 
complexe instrumentale menite a facilita transmiterea 
unor cunoştinţe, formarea unor deprinderi, evaluarea unor 
achiziţii, realizarea unor aplicaţii practice în cadrul 
procesului instructiv-educativ. 

Instrumentalizarea acţiunilor ce prezidează 


activitatea paideutică vine în întâmpinarea optimizării 
procesului de învăţământ, a redimensionării raportului 
dintre latura verbalistä şi cea acţional-productivă a 
practicii didactice. În acelaşi timp, mijloacele de 
învăţământ (mai ales cele audio-vizuale) facilitează 
punerea în contact a elevilor cu obiecte şi fenomene mai 
greu accesibile perceperii directe, cu procese intime, cu 
aspecte ale realităţii rare sau greu sesizabile, care nu pot 
fi desluşite decât prin prelucrări sofisticate, cu ajutorul 
unor tehnici şi instrumente speciale. Mijloacele de 
învăţământ au nu numai o funcţie pur informativă, de 
facilitare a transmiterii unor cunoştinţe, dar deţin şi virtuţi 
formative,  familiarizându-i pe elevi cu mânuirea, 
selectarea şi semnificarea unor instrumente indispensabile 
pentru descrierea şi înţelegerea a noi aspecte sau 
dimensiuni ale realităţii. Mijloacele de învăţământ solicită 
şi sprijină operaţiile gândirii, stimulează căutarea şi 
cercetarea, afectează pozitiv imaginaţia şi creativitatea 
elevilor. Totodată, ele îi sensibilizează către anumite 
probleme, stârnindu-le curiozitatea şi motivându-i, în plus, 
în defrişarea a noi teritorii cognitive. Prin armonizarea 
acestora în cadrul lecţiilor, prin aportul lor la concretizarea 
design-lui instructional şi chiar prin formele lor estetice, 
mijloacele de învăţământ pot favorizai cultivarea simțului 
echilibrului şi frumosului, chiar dacă, în acest context, se 
concrej tizează doar un aspect al frumosului, cel purtat de 
tehnică (Creţu, Ionescu, 1982). 

Mijloacele de învăţământ se pot grupa în două mari 
categorii: 

a. mijloace de învăţământ ce cuprind mesaj didactic; 

b. mijloace de învățământ care facilitează 
transmiterea mesajelor didactice. 

În prima categorie se pot include următoarele 
mijloace: 

obiecte naturale, originale (animale vii sau 


conservate, ierbare, insectare, diorame, acvarii etc.); 
obiecte  substitutive, funcționale si  acţionale 
(machete, mulaje, modele etc.); 

mijloace simbolico-rationale (tabele cu formule, 
planse cu litere, cuvinte etc., scheme structurale sau 
functionale etc.); 

e mijloace tehnice audio-vizuale (diapozitive, filme, 
discuri, benzi audio şi/ sau video etc). 

Printre mijloacele de învăţământ care favorizează 
transmiterea informaţiilor didactice, se pot enumera 
următoarele: 

Instrumente, aparate şi instalaţii de laborator; 

echipamente tehnice pentru ateliere; 

Instrumente muzicale şi aparate sportive; 

maşini de instruit şi calculatoare electronice; 

9 jocuri didactice  (obiectuale, electrotehnice, 
electronice); 

simulatoare didactice, instalații pentru laboratoare 
fonice etc. 

Gruparea mijloacelor de învăţământ în cele două 
categorii este relativă. În fond, mijloacele care cuprind 
mesaj didactic se constituie simultan si în suporturi pentru 
facilitarea transmisiei, după cum şi suporturile (mediile) 
înseşi induc, direct sau indirect, mesaje educaţionale. 
Clasificarea de mai sus s-a făcut plecând de la funcțiile 
dominante, la un moment dat, ce concură la sublinierea 
identităţii şi a rolului jucat de un anumit mijloc de 
învăţământ. În afară de cele două grupe de mijloace, şi-au 
făcut apariţia mijloacele de măsurare a rezultatelor 
învăţării, care ajută la evaluarea randamentului şcolar în 
unele circumstanţe educative. 

Mijloacele de învăţământ se dovedesc a fi utile în 
măsura în care sunt integrate organic în contextul lecţiilor 
şi li se imprimă o finalitate explicit pedagogică, fără 


supralicitări sau exagerări. Nu trebuie uitat faptul că 
forma (de expunere, de prezentare a cunoştinţelor) nu se 
poate substitui în niciun caz fondului (conţinutului 
educativ propriu-zis), iar mijloacele de învăţământ nu pot 
înlocui niciodată actul predării, în care rolul principal, în 
coordonarea şi supravegherea acestuia, îl joacă profesorul. 
De aceea, orice apel la mijloacele audio-vizuale va pune în 
balanţă o serie de avantaje şi dezavantaje, ce trebuie 
conştientizate de fiecare cadru didactic. Printre avantaje, 
menţionăm următoarele: aceste mijloace tehnice 
suplimentează explicaţiile verbale, oferindu-le un anumit 
suport vizibil, intuitiv, îi familiarizează pe elevi cu o 
realitate mai greu sau total inaccesibilă pe o cale directă, 
provoacă şi susţin interese şi motivații cognitive, 
consolidează cunoştinţe şi abilităţi, eficientizează folosirea 
timpului de instruire. Referitor la dezavantaje, trebuie să 
precizăm că mijloacele audio-vizuale predispun la o 
anumită standardizare şi uniformizare a perceperii şi 
interpretării realităţii, îmbie la receptare pasivă, produc, 
uneori, exagerări şi denaturări ale fenomenelor etalate, 
contribuind la formarea unor imagini artificiale despre 
orizontul existenţial. 

Stabilirea şi integrarea mijloacelor de învăţământ se 
realizează prin racordarea permanentă a acestora la 
obiectivele instruirii, la conținuturile concrete ale lecţiilor, 
la metodele şi procedeele didactice. Eficienţa utilizării 
mijloacelor de învăţământ ţine de inspiraţia şi experienţa 
didactică a profesorului în a alege şi a-şi 

Sijii rli Qriircili rip im cnnntr tplinir carp în mr\H 

EVALUAREA RANDAMENTULUI ŞCOLAR 

1. Precizări terminologice înainte de a începe 
tratarea acestei teme, vom încerca să trecem în revistă o 


serie de determinäri conceptuale, de luäri de pozitie, din 
punct de vedere epistemic, pentru a descifra, în cunoştinţă 
de cauză, importanţa şi complexitatea evaluării şcolare. 

Să spunem de la început că estimarea şi evaluarea 
sunt acte de valorizare ce intervin în toate întreprinderile 
umane.  Valorizarea este un semn că lucrurile si 
evenimentele nu ne sunt indiferente şi că, la un moment 
dat, apare necesitatea unei clasificări şi a unei ierarhizări a 
acestora. Omul fiinteazä sub semnul măsurii şi al 
comparatiei cu alţii şi cu propriul sine. Cum este firesc, 
practica educaţională presupune numeroase prilejuri de 
convertire a acestor nevoi funciare, desfăşurând şi punând 
în aplicare, în mod explicit, momente de apreciere şi 
evaluare. 

Sensul termenului evaluare îngăduie diferite 
conotații, în funcție de realitățile educaționale de care 
încearcă să dea seamă: evaluarea sistemului, cea a 
instituției de învăţământ, evaluarea programelor, a 
profesorilor, a elevilor etc. în acelaşi timp, fiecare 
teoretician poate să imprime acestui termen semnificații 
destul de diverse. Gerard Scallon, de pildă, distinge trei 
mari planuri de semnificație epistemică pentru verbul „a 
evalua”: 

a) a concepe o procedură de evaluare; 

b) a face practic o evaluare; 

* c) a exprima o evaluare (1988, p. 12). 

Urmărind anumite definiții si noțiuni derivate, 
constatăm o bogăție şi o ierarhie a cadrului conceptual 
dezvoltat în jurul actului de evaluare. 

Iată cadrul problematic, aşa cum apare el la Gilbert 
de Landsheere, care reia o serie de sugestii ale 
înaintaşului său, Henri Pieron: 

„Docimologia este stiinta care are drept obiect 
studiul sistematic al examenelor, în particular al sistemelor 
de notare, şi comportamentul examinatorilor şi a 


examinatilor. Docimantica este tehnica examenelor. 

Doxologia este studiul sistematic al rolului pe care îl 
joacă evaluarea în educaţia şcolară. 

Evaluarea, în sens restrâns... merită deci un loc 
important în învăţământ, din rt Hirprt caii indirect CU 

Unii autori fac o distincţie între control şi evaluare. 
Astfel, J.M. Bărbier consideră că suntem în cazul unui 
control de fiecare dată când se derulează o serie de 
operaţii care au ca rezultat producerea de informaţii 
asupra funcţionării corecte a unei activităţi de formare. 
Dimpotrivă, avem de-a face cu un proces de evaluare de 
fiecare dată când ne găsim în prezenţa unor operaţii care 
au drept scop producerea unei judecăţi de valoare asupra 
activităţilor de formare (1985, p. 28). Acelaşi autor 
vorbeşte de o evaluare implicită, când judecata de valoare 
nu se explicitează decât prin efectele sale, şi de o evaluare 
spontană, când judecata nu se explicitează decât prin 
enuntare şi formulare (pp. 32 - 33). 

Sintetizând mai multe definiţii ale evaluării, Daniel L. 
Stufflebeam şi colaboratorii săi (1980, p. 17) ne propun 
trei grupe de definiţii pentru evaluare, în funcţie de trei 
identități posibile: 1) evaluare = măsură; 2) evaluare = 
congruenţă; 3) evaluare = judecare; fiecare caz presupune 
o serie de avantaje şi inconveniente. Definiţiile 
circumscrise de identitatea  evaluare-măsură au 
următoarele avantaje: se sprijină direct pe o măsurare 
precisă, sunt obiective şi fidele, datele pot fi tratate 
matematic, iar din acestea rezultă norme şi concluzii 
ferme; dezavantajele legate de definire constau în faptul că 
identitatea invocată implică o centrare strict 
instrumentală, o inflexibilitate datorată costurilor de 
producere de noi instrumente, iar judecätile şi criteriile pe 
care se bazează sunt problematice şi elimină sau nu iau în 
seamă nemăsurabile. 


Definiţiile bazate pe identitatea evaluare-congruentä 
prezintă avantajele: se referă la o acţiune puternic 
integrată în procesul de învăţământ, furnizează date 
asupra elevului şi programului deopotrivă, retroactiunea 
este imediată, există referinţe directe la obiective şi criterii 
inerente, care pot furniza date atât asupra procesului, cât 
şi asupra produsului final. Apar şi dezavantaje, precum 
riscul evaluatorului de a juca un rol mai mult tehnic, 
centrarea este restrânsă la obiective, comportamentul 
devine criteriul ultim al gestului educativ, iar evaluarea se 
dovedeşte a fi mai mult o acţiune secvenţială, terminală. 

Definiţiile care se sprijină pe identitatea evaluare- 
judecare prezintă avantajele că recurg la concretizări 
practice uşoare, permit o lărgire a variabilelor avute în 
vedere, sunt permisive la experienţe şi expertize şi nu 
conduc la pierderi de timp în analiza datelor; au însă 
dezavantajele că se sprijină pe rutină şi, fapt empiric 
neverificabil, li se poate contesta fidelitatea şi 
obiectivitatea, datele şi criteriile sunt ambigue, iar 
riscurile unor generalizări pripite sunt destul de mari. 

Într-o perspectivă istorică, teoriile asupra evaluării 
pot fi distribuite în trei perioade mai importante. O primă 
perioadă, care debutează încă de la sfârşitul secolului 
trecut si se prelungeşte către anii 1910 - 1930, poate fi 
numită Perioada testelor şi se caracterizează prin intenţia 
de a înlocui măsurarea subiectivă, individuală şi aleatorie, 
cu teste obiective, standardizate. A doua perioadă, numită 
Perioada măsurătorilor, continuă să perfecţioneze bateriile 
de teste, simultan cu apariţia unei interogatii asupra 
dificultăţilor şi inconvenientelor cu privire la rezultatele 
testelor. Într-o a treia secvenţă, denumită Perioada 
evaluării, începută prin 1930, perspectivele asupra acestei 
probleme se lărgesc prin încercarea de a se descoperi 
elevul ca totalitate (Pelletier, 1971, pp. 5 - 20). Această 
ultimă perioadă este legată de activitatea lui Henri Pieron, 


părintele recunosmf ai rinr™logiei. 

Problematica evaluării a stat şi în atenţia psihologilor 
şi pedagogilor romani. Rămân ca puncte de referinţă 
studiul consistent şi fermecător al lui Vasile Pavelcu 
(1968), precum şi lucrarea cuprinzătoare a lui I.T. Tadu 
(1981). 

Coroborând mai multe opinii şi luări de poziţii 
(Stufflebeam 1980, Pavelcu 1968, IT. Radu 1981, Moise 
1985, Nicola 1992, Dicţionar de pedagogie, 1979), ne vom 
fixa provizoriu asupra următoarelor încercări de definire: 

Docimologia reprezintă studiul sistematic al 
examenelor, analiza ştiinţifică a modurilor de notare, a 
variabilelor notärii la examinatori diferiți si la acelaşi 
examinator, a factorilor subiectivi ai notării, precum şi 
identificarea mijloacelor menite să contribuie la asigurarea 
obiectivitatii unei examinări şi evaluări. 

Eficienţa învăţământului se referă la capacitatea 
sistemului educaţional de a produce, în mod satisfăcător, 
rezultatele preconizate, adică de a le vedea concretizate în 
comportamentele şi atitudinile absolvenţilor, prin eforturi 
determinate la nivel macro- şi microstructural. 

Randamentul şcolar este dat de nivelul de pregătire 
teoretică şi actionalä a elevilor, reflectând o anumită 
concordanţă a acestor concretizari cu conținutul 
circumscris de programele şcolare. 

Evaluarea şcolară este procesul prin care se 
delimitează, se obţin şi se furnizează informaţii utile, 
permiţând luarea unor decizii ulterioare. Actul evaluării 
presupune două momente relativ distincte: măsurarea şi 
aprecierea rezultatelor şcolare. 

Măsurarea consecinţelor instruirii constă în operaţia 


de cuantificare a rezultatelor scolare, respectiv de 
atribuire a unor simboluri exacte unor componente 
achizitionale, prin excelență calitative. Mäsurarea 
presupune o determinare obiectivă, prin surprinderea 
riguroasă a unor achiziții si nu implică formularea unor 
judecăți de valoare. Măsurarea tine, mai mult, de 
dimensiunea „impersonală” a educatorului. Asa se explică 
faptul că, în acest act, poate fi implicată satisfăcător 
maşina de evaluat. 

Aprecierea şcolară sau evaluarea propriu-zisă 
constituie emiterea unei judecăţi de valoare, semnificarea 
unui rezultat observabil sau măsurabil într-un cadru de 
referinţă axiologic. 

Examenul este o modalitate de evaluare care se 
constituie ca o etapă finală a unei curse mai mari. El 
presupune o cântărire, o cumpănire, o circumscriere a 
competenţelor achiziţionate până la un moment dat (vezi 
examenul de bacalaureat), în principiu, examenul poate fi 
trecut de toţi candidaţii. El are funcţia dominantă de 
constatare şi de diagnosticare a unor achiziţii, considerate 
deja ca existente. 

Concursul presupune confruntare, luptă, întâlnire şi 
concurenţă între persoane ce cred a avea o anumită 
competentarrrftf-o-irectie a formării. Concursul este o 
etapă iniţială de evaluare si are un car-pro TissHl-j-electiv. 
El joacă un rol 

Evaluarea se referă la sistemul de învăţământ, dar în 
strânsă corelaţie cu alte sisteme ale organismului social. 
Evaluarea realizată în interiorul sistemului educaţional, la 
nivelul procesului, de pildă, generează anumite informaţii 
care au o funcţie autoreglatoare pentru creşterea 
eficienţei instruirii. Un rol important în funcţionarea 
procesului didactic îl are conexiunea inversă, care este 
asigurată, în bună măsură, de actul evaluării. loan Nicola 


identifică două niveluri la care se poate concepe evaluarea: 
evaluarea economică, ce vizează eficienţa sistemului de 
învăţământ prin prisma raportului dintre resursele 
materiale şi financiare investite de societate şi rezultatele 
învăţământului, materializate în competențele 
achiziționate, şi evaluarea pedagogică, unde eficiența 
învăţământului este decelată prin prisma raportului dintre 
obiectivele proiectate si rezultatele obținute de către elevi 
în activitatea de învățare (1992, p. 253). 

Dar evaluarea trebuie să vizeze si alte componente 
ale actului paideutic, prin raportarea acestora unele la 
altele. Astfel, este interesant de raportat adecvarea 
obiectivelor şcolare la valorile şi cerințele sociale, 
concordanța dintre desfăşurările curriculare şi 
paradigmele ştiinţei şi culturii, relaţia între conţinutul 
învăţământului şi scopurile instruirii, între conținuturile 
stipulate si posibilitățile si  disponibilităţile elevilor, 
aprecierea activităţilor educative raportate la obiective, a 
metodologiei în raport cu conţinutul şi obiectivele 
educative etc. Şi, în final, evaluarea evaluării înseşi. 

Mai puţin discutată este problematica evaluării 
profesorilor. De cele mai multe ori, evaluarea este 
înţeleasă prin relationarea la achiziţiile elevilor. După cum 
apreciază specialiştii, evaluarea profesorilor poate fi 
formativă şi normativă (cf. Landsheere, 1992, p. 459). 
Evaluarea de tip formativ are drept obiectiv sprijinirea 
profesorului pentru a-şi ameliora acţiunea şi mijloacele de 
derulare a acesteia. Evaluarea normativă are în vedere 
recunoaşterea meritelor fiecărui cadru didactic, stabilind 
etichete şi ierarhii în ceea ce priveşte competenţa 
profesională. După cum precizează şi autoarea, „o astfel de 
apreciere comparativă este, inevitabil, injustă, date fiind 
diferenţele care pot să existe în alegerea obiectivelor 
urmărite, în caracteristicile personale şi în condiţiile de 
muncă” (Landsheere, 1992, p. 460). 


Dacă vom aborda problematica evaluării la scară 
macro- şi microsistemică, atunci vom sesiza următoarele 
niveluri de concepere şi desfăşurare a acţiunii apreciative: 

evaluarea activităţii de învăţare în termeni de 
achiziţie; este sensul curent şi cel mai uzitat al evaluării; 

evaluarea modului de utilizare a structurilor de 
achiziţie pentru a dobândi competenţe şi calificări posibile; 

evaluarea modului de utilizare a competenţelor în 
structuri de producţie, consum sau de achiziţii ulterioare; 

evaluarea achiziţiilor în raport cu normele şi valorile 
spaţiului comunitar; 

evaluarea modului de funcţionare a structurilor de 
achiziţie în relaţie cu nevoile, aspiraţiile şi resursele celor 
care învaţă; 

evaluarea obiectivelor pedagogice şi a coerentei lor 
într-un sistem de instruire; 

evaluarea gradului de adecvare a structurilor de 
achiziţie la cerinţele structurilor de utilizare; 

evaluarea capacităţii structurilor de utilizare de a lua 
în calcul achiziţiile elevilor din momentul în care aceştia 
au dobândit competențele necesare; 

evaluarea adecvării structurilor de instruire şi a celor 
de utilizare a competenţelor la normele şi valorile sociale 
(vezi Chancerel, 1991, pp. 91 - 95). 

2. Importanţa şi funcţiile evaluării 

Evaluarea trebuie concepută nu numai ca un control 
al cunoştinţelor sau ca mijloc de măsurare obiectivă, ci ca 
o cale de perfecţionare, ce presupune o strategie globală a 
formării. Operația de evaluare nu este o etapă 
supraadăugată ori suprapusă procesului de învăţare, ci 
constituie un act integrat activităţii pedagogice. Evaluarea 
constituie o ocazie de validare a justetei secventelor 
educative, a componentelor procesului didactic şi un mijloc 
de delimitare, fixare şi intervenţie asupra conţinuturilor şi 


obiectivelor educationale. 

Când se pune problema unei judecäti de valoare, 
apare însă o întrebare: ce trebuie evaluat, o stare existentă 
a individului ori o transformare sau evoluţie a acestuia? Un 
defect major al evaluării rezidă în centrarea ei exclusivă 
asupra unuia dintre reperele menţionate. Starea prezentă 
a personalităţii elevului este, desigur, rezultatul unei 
istorii, al unui capital cultural încorporat, dar nu trebuie 
ocultată realitatea procesuală, devenirea existenţei umane, 
virtualităţile şi posibilităţile viitoare. Este necesar să se 
identifice, cu claritate, pentru fiecare caz în parte, obiectul 
evaluării, referentialitatea de la care se va porni în 
emiterea unei judecăţi de valoare. „Foarte adesea - 
apreciază Jean-Marie Bărbier - se constată o mare 
confuzie cu privire la distingerea obiectului real al 
evaluării. Nu se ştie niciodată cu precizie, mai ales dacă se 
evaluează trăsăturile care permit înţelegerea unei realităţi 
sau realitatea însăşi (de exemplu, un produs şcolar, 
avându-l pe individ ca autor)” (1985, p, 67). 

Majoritatea cadrelor didactice şi a evaluatorilor 
recunosc că simpla acumulare de date nu constituie încă o 
evaluare. Trebuie să se emită o judecată de valoare după o 
scară de valori, explicită sau implicită. Introducerea unor 
elemente şi exigente axiologice atrage după sine o serie de 
interogatii psihologice şi filosofice: de unde vin aceste 
criterii, în funcţie de care se face o apreciere? Cine are 
sarcina să le prescrie? Ce probleme deontologice se ridică 
în acest context? într-o societate pluralistă, unde coexistă 
mai multe scări valorice şi se realizează o educaţie 
interculturală, la care cod valoric se va face referinţă? Dar 
dacă valorile educaţionale intră în conflict, în anumite 
împrejurări istorice (să ne amintim că, uneori, înainte de 
1989, una se cerea din partea instanţelor politice 
supraetajate, şi alta realizau - în fapt - educatorii 
responsabili), în funcţie de care parte ne ghidăm în 


evaluare? lată câteva întrebări care relevă complexitatea 
activităţii de evaluare, mai ales atunci când ieşim din 
cadrul clasic al problemei în discuţie. 

Muanta ivi; mitin AHIM/rat nX HifâfnH8 tiip f>unhi- 
Sni tint trimite la veritabile 

(la începutul, pe parcursul ori la sfârşitul 
procesului)? Ce se evaluează (cunoştinţe, deprinderi, 
interacțiuni, componente ale activităţii)? Cum evaluăm? 
Cine evaluează, pentru ce şi în numele a ce evaluăm? 

Apoi trebuie să observăm că actul evaluării degajă, 
deseori, un cadru artificial, marcat de o distanţă 
remarcabilă între conduita de observat şi conduita propriu- 
zis observată. Proba de evaluare se poate converti într-o 
situaţie fabricată, în sensul că agentul evaluat (elevul) este 
obligat să adopte conduita dorită, prin însăşi prescrierea 
implicită,  „ascunsă” în probă. Jean-Marie Bărbier 
recunoaşte în orice formă de examen sau de testare 
„dispozitive de provocare a conduitelor” (1985, p. 101). 
După alţi experţi în materie de evaluare, se pot distinge şi 
alte simptome problematice, care se pot evidenția în cursul 
acestui proces (Stufflebeam, 1980, pp. 4 - 10): e 
simptomul evitării (prin eludare bugetară sau prescrieri 
explicitate în programele educative); 

simptomul anxietăţii (pentru cadrele didactice, mai 
ales, în cazul perceperii unor erori sau neajunsuri ale 
activităţii acestora); 

simptomul imobilismului, cauzat de decalajele dintre 
posibilităţile şi realităţile evaluării; 

simptomul lipsei de principii clare pentru conceptorii 
proiectelor de evaluare; 

simptomul slabei îndrumări a practicienilor de către 
specialiştii în metodologia evaluării. 

Aceste simptome se concretizează în funcţie de 
circumstanţe şi se pot manifesta simultan. Pentru 


diminuarea efectelor negative, este necesară cel putin 
cunoaşterea lor, dacă nu şi stăpânirea unor strategii de 
diminuare a eventualelor consecinţe. 

În vederea conceperii şi aplicării adecvate a evaluării 
în activităţile şcolare, ar trebui să se ţină cont de câteva 
mutații de accent, constatate în ultimul timp, având drept 
consecinţe o redimensionare şi o regândire a strategiilor 
evaluative, în consens cu o serie de exigente: 

extinderea acţiunii de evaluare, de la verificarea şi 
aprecierea rezultatelor - obiectivul tradiţional - la 
evaluarea procesului, a strategiei care a condus la anumite 
rezultate; evaluarea nu numai a elevilor, dar şi a 
conţinutului, a metodelor, a obiectivelor, a situaţiei de 
învăţare, a evaluării; 

luarea în calcul şi a altor indicatori, alţii decât 
achiziţiile cognitive, precum conduita, personalitatea 
elevilor, atitudinile, gradul de încorporare a unor valori 
etc. 

diversificarea tehnicilor de evaluare şi creşterea 
gradului de adecvare a acestora la situaţii didactice 
concrete (extinderea folosirii testului docimologic, a 
lucrărilor cu caracter de sinteză, punerea la punct a unor 
metode de evaluare a achiziţiilor practice); 

deschiderea evaluării spre mai multe perspective ale 
spaţiului şcolar (competențele relationale, comunicarea 
profesor-elev, disponibilitätile de integrare în social); 

necesitatea întăririi si  sancţionării rezultatelor 
evaluării cât mai operativ; 

centrarea evaluării asupra rezultatelor pozitive şi 
nesanctionarea în permanenţă a celor negative; 

transformarea elevului într-un partener autentic al 
profesorului în evaluare prin autoevaluare, intervaluare şi 
evaluare controlată. 

Evaluarea şcolară reprezintă un ansamblu de 


activităţi dependente de anumite intenţii. Acestea 
transcend datele imediate şi contingente, raportându-se la 
o serie de funcţii şi scopuri bine determinate. Scopul 
evaluării nu este de a parveni la anumite date, ci de a 
perfecționa procesul educativ. Nu este vorba numai de a 
stabili o judecată asupra randamentului şcolar, ci de a 
institui acţiuni precise pentru a adapta necontenit 
strategiile educative la particularităţile situaţiei didactice, 
la cele ale elevilor, la condiţiile economice şi instituţionale 
existente etc. Plecând de la evaluare ar trebui să se 
determine de fiecare dată în ce măsură putem transforma 
situaţia educaţională într-o realitate convenabilă, adecvată 
obiectivelor în extensie ale şcolii. 

Raportându-ne la derularea unei secvenţe de 
învăţare sau prin relationare la un ansamblu structurat de 
activităţi” de formare, am putea discerne trei funcţii ale 
evaluării: 

a. verificarea sau identificarea achiziţiilor şcolare; 

b. perfecţionarea şi regularizarea căilor de formare a 
indivizilor, identificarea celor mai facile şi mai pertinente 
căi de instrucţie şi educaţie; 

c. sancţionarea sau recunoaşterea socială a 
schimbărilor operate asupra indivizilor aflaţi în formare. 

Dacă ne raportăm la nivelul unei clase, este indicat 
să ţinem cont de trei funcţii ale evaluării, ca repere 
principale pentru reglarea acţiunilor educative: 

a. orientarea deciziilor de natură pedagogică în 
vederea asigurării unui progres armonios şi continuu în 
dezvoltarea elevului, prin stabilirea celor mai bune căi de 
încorporare a cunoştinţelor şi deprinderilor; 

b. informarea elevilor şi părinţilor asupra stadiului 
formării şi a progreselor actuale sau posibile; 

c. stabilirea unei ierarhii, implicite sau explicite, prin 
atribuire, în funcţie de rezultate, a unui loc sau rang 
valoric. 


Coroborând nivelurile macro- si microsistemice, unde 
pot fi degajate obiective specifice, vom sugera urmätoarele 
funcţii ale evaluării: 

de constatare, dacă o activitate instructivă s-a 
derulat ori a avut loc în condiţii optime, o cunoştinţă a fost 
asimilată, o deprindere a fost achiziționată; 

de informare a societăţii, prin diferite mijloace, 
privind stadiul şi evoluţia Pregătirii populaţiei şcolare; 

de diagnosticare a cauzelor care au condus la o slabă 
pregătire şi la o eficienţă scăzută a acţiunilor educative; 

de pronosticare a nevoilor şi disponibilităţilor viitoare 
ale elevilor sau ale instituţiilor de învăţământ; 

pedagogică, în perspectiva elevului (stimulativă, de 
întărire a rezultatelor, de formare a unor abilităţi, de 
conştientizare a posibilităţilor, de orientare şcolară şi 
profesională) şi în perspectiva profesorului (pentru a şti ce 
a făcut şi ce are de realizat în continuare). 

Funcţiile evaluării apar şi se actualizează diferențiat, 
prin prevalenta uneia faţă de alta la un moment dat. Toate 
funcţiile invocate se pot întrezări, mai mult sau mai puţin, 
în toate situaţiile de evaluare. De pildă, un examen, după 
sistemul de referinţă, poate dobândi mai multe funcţii, 
plecând de la intenţiile diverse ale profesorilor (de a 
controla achiziţiile şcolare la începutul unui ciclu şcolar, de 
a decide asupra promovărilor), elevilor (de a lua cunoştinţă 
de reusitele şi progresele lor), părinţilor (de a se informa 
asupra direcțiilor de dezvoltare a copiilor, în scopul de a-i 
orienta şcolar şi profesional în cunoştinţă de cauză), 
directorilor de şcoli (de a controla profesorii, plecând de la 
standardele asupra cărora s-a căzut de acord, de a 
identifica scăderi în activitatea şcolii), societăţii (de a se 
informa asupra modificărilor apărute în cerinţele şi 
dezideratele tinerei generaţii) etc. 

În ceea ce priveşte obiectivele evaluării, se remarcă o 


tranziţie de la problematica preciziei, garantată prin 
măsurare, la o problematică a raportării calitative, prin 
luarea în consideraţie a fundamentelor formării elevului. 
Când se au în vedere activităţi şi capacităţi superioare, 
evaluarea analitică, plecând de la taxo-nomiile obiectivelor, 
pare a deveni inadecvată. Doar primele obiective, cele 
cognitive, se pretează mai bine unei evaluări analitice 
(dobândirea de cunoştinţe, înţelegerea, aplicarea lor etc). 
Louis Legrand (1983, p. 9) aminteşte de anumite efecte 
ascunse ale tehnicilor analitice, în sensul că o atare 
evaluare este inoperantă pentru o capacitate de sinteză, de 
pildă. In acelaşi timp, putem observa o orientare a 
obiectivelor spre modalităţile care favorizează dezvoltarea 
autonomiei elevilor. Pedagogia prin obiective pare să se 
afle, cel putin deocamdată, în afara acestor exigente. În 
realitate, centrarea evaluării asupra obiectivelor vizează o 
reuşită cât mai rapidă, cu un consum financiar şi de timp 
câtjâiai mic. Acest demers - constată René Baldy (1989, p. 
30) - privilegiază reuşita, în detrimentul mijloacelor de a 
ajunge, eventual pe cont propriu, la aceasta reuşită. 

Evaluarea nu se restrânge numai la aprecierea 
rezultatelor elevilor, ci se extinde asupra unor ansambluri 
de elemente mai vaste. Chiar şi eroarea, neajunsul, în 
acest context, poate dobândi un statut nou, revelator de 
noi circumstanţe sau exigente educative. Unii autori 
propun un tip prospectiv al evaluării (Hunziati, 1991, pp. 
79 - 85), când se pune problema evaluării prealabile a unui 
proiect sau aşezământ şcolar. Situaţia este bizară, pentru 
că se încearcă a se evalua ceva care nu este încă (de pildă, 
o lege sau o reformă şcolară). Dar acest demers 
investigator a priori este deosebit de necesar pentru 
succesul unui proiect. Obiectivele şi funcţiile evaluării sunt 
„Trescrise” pe parcursul evaluării, în funcţie de 
transformările previzibile sau imprevizibile. 

O abordare sistemică asupra evaluării, cum este cea 


propusă de UNESCO în l’educateur et l'approche 
systfrnique (1981), pentru perfecţionarea practicilor 
evaluative, va facilita o centrare pe obiective mult mai bine 
determinate. Trecerea de la evaluarea produsului la 
evaluarea procesului modifică înseşi funcţiile era - 

Întregului sistem. În timp ce evaluarea tradiţională, 
menită a garanta obiectivitatea, este pusă în situaţia de 
exterioritate în raport cu ceea ce urmează a fi evaluat, 
demersul sistemic se bazează pe un fel de „evaluare 
internă” sau ,autoevaluare”, ea însăşi asociată unei 
deschideri şi chiar unui fel de provizorat. „La limită, se 
poate ajunge la o evaluare fără judecare, dar fondată 
numai pe constatări. Altfel spus, obiectivul evaluării nu 
constă în a raporta o acţiune educativă la un ansamblu de 
valori, mai mult sau mai puţin absolute, în vederea unei 
condamnări sau aprobări, ci de a ajunge la o descriere 
suficient de sistematică pentru a putea percepe legăturile 
între diferite elemente şi, în caz de nevoie, de a acţiona 
asupra unora dintre ele pentru a modifica altele” (p. 137). 
Sunt proiecte, oarecum nonstandard, care pot ambitiona si 
pe cercetătorii, evaluatorii şi cadrele didactice de la noi, 
depăşind vechi paradigme şi preconceptii. 

3. Strategii de evaluare şi notare 

Diversitatea situațiilor didactice, precum şi 
multitudinea de obiective ale evaluării presupun 
conceperea şi aplicarea unor strategii diferite, pe care vom 
încerca să le trecem în revistă în cele ce urmează. 
Metodele şi tehnicile de evaluare îngăduie o anumită 
clasificare, dacă plecăm de la două repere principale: 
cantitatea de informaţie sau experienţă încorporabilă de 
către elevi şi axa temporală la care se raportează 
verificarea. In funcţie de primul criteriu, analiştii au 
stabilit două tipuri: evaluarea parţială, când se verifică 
elemente cognitive sau comportamentale secvențiale (prin 


ascultarea curentă, extemporale, probe practice curente) 
şi evaluarea globală, când cantitatea de cunoştinţe şi 
deprinderi este mare, datorită cumulării acestora (prin 
examene si concursuri). In funcţie de perspectiva 
temporală, putem identifica evaluarea iniţială, care se face 
la începutul unei etape de instruire (prin teste 
docimologice, concursuri etc), evaluarea continuă, care se 
face în timpul secventei de instruire (prin tehnici curente 
de ascultare şi teze) şi evaluarea finală, care se realizează 
la sfârşitul unei perioade de formare (prin examene, de 
pildă). 

Prin coroborarea celor două criterii se poate ajunge 
la o altă clasificare, devenită clasică: evaluarea cumulativă 
(sau sumativă) şi evaluarea continuă (sau formativă). 
Analiza comparativă, realizată de I.T. Radu (1988), pune în 
evidenţă următoarele note şi caracteristici ale celor două 
mari strategii: evaluarea cumulativă se realizează prin 
verificări parţiale, încheiate cu aprecieri de bilanţ asupra 
rezultatelor, pe când cea continuă se face prin verificări 
sistematice, pe parcursul programului, pe secvenţe mai 
mici; evaluarea cumulativă operează prin verificări prin 
sondaj în rândul elevilor şi în materie, pe când evaluarea 
continuă are loc prin verificarea tuturor elevilor şi a 
întregii materii, dat fiind faptul că nu toţi elevii învaţă 
deopotrivă un conţinut la fel de bine; prima strategie 
vizează, în principal, evaluarea rezultatelor, având însă 
efecte reduse asupra îmbunătăţirii procesului, pe când a 
doua strategie are drept scop ameliorarea lui, scurtând 
conân 

generale ale disciplinei, iar în evaluarea continuă se 
pleacă de la obiectivele operaţionale concrete; evaluarea 
sumativă exercită, în principal, funcţia de constatare a 
rezultatelor şi de clasificare a elevilor, pe când evaluarea 
formativă are funcţia prioritară de clasificare, dar nu 


definitivă, prin lăsarea unui câmp deschis sanctionärilor 
apreciative viitoare; primul tip de evaluare generează 
atitudini de neliniste şi stres la elevi, iar al doilea tip 
determină relaţii de cooperare între profesori şi elevi, 
cultivând simultan capacitatea de evaluare şi autoevaluare 
la nivelul elevilor; sub aspectul folosirii timpului, prima 
formă utilizează o parte considerabilă din timpul instruirii, 
pe când a doua formă sporeşte timpul alocat acesteia prin 
diminuarea celui afectat evaluării. Observăm că ambele 
strategii presupun atât avantaje, cât şi dezavantaje. Încât, 
cele două moduri nu trebuie să fie utilizate în chip 
autarhic, exhaustiv, ci prin îmbinare şi complementare. 
Ceea ce se pierde, eventual, printr-o strategie, se câştigă 
prin cealaltă. 

Metodele utilizate în evaluarea performanţelor 
şcolare sunt de mai multe feluri. Cele mai frecvente sunt 
probele orale, scrise şi practice. Verificarea orală constă în 
realizarea unei conversații prin care profesorul urmăreşte 
identificarea cantităţii şi calităţii instrucției. Conversatia 
poate fi individuală, frontală sau combinată. Avantajele 
constau în faptul că se realizează o comunicare deplină 
între profesor şi clasa de elevi, iar feed-backul este mult 
mai rapid. Metoda favorizează dezvoltarea capacităţilor de 
exprimare ale elevilor. De multe ori, însă, obiectivitatea 
ascultării orale este periclitată din cauza intervenţiei unei 
multitudini de variabile: starea de moment a educatorului, 
gradul diferit de dificultate a întrebărilor puse, starea 
psihică a evaluatilor etc. în acelaşi timp, nu toţi elevii pot fi 
verificaţi, ascultarea fiind realizată prin sondaj. Verificarea 
scrisă apelează la anumite suporturi scrise, concretizate în 
lucrări de control sau teze. Elevii au şansa să-şi prezinte 
achiziţiile educației fără intervenţia profesorului, în 
absenţa unui contact direct cu acesta. Anonimatul lucrării, 
uşor de realizat, îngăduie o diminuare a subiectivitätii 
profesorului. Ca avantaje, mai consemnăm posibilitatea 


verificării unui număr relativ mare de elevi într-un interval 
de timp determinat, raportarea rezultatelor la un criteriu 
unic de validare, constituit din conţinutul lucrării scrise, 
avantajarea unor elevi timizi sau care se-exprimä 
defectuos pe cale orală etc. Verificarea scrisă implică un 
feed-back mai slab, în sensul că unele erori sau neîmpliniri 
nu pot fi eliminate operativ prin intervenţia profesorului. 
Cum este şi firesc, ambele variante de verificare se cer a fi 
desfăşurate oportun si optim de către profesori. 
Examinarea prin probe practice se realizează la o serie de 
discipline specifice şi vizează identificarea capacităţilor de 
aplicare în practică a cunoştinţelor dobândite, a gradului 
de încorporare a unor priceperi şi deprinderi, concretizate 
în anumite suporturi obiectuale sau activităţi materiale. 

Aprecierea şcolară, ca atribuire a unei judecăţi de 
valoare, se face fie prin apelul la anumite expresii verbale, 
fie prin folosirea unor simboluri numite note. Aprecierea 
verbală este des utilizată şi are un rol dinamizator, 
călăuzitor în învăţarea şcolară. 

Aprecierea rezultatelor şcolare se materializează, de 
cele mai multe ori, prin notare. Notarea este un act de 
ataşare a unei etichete, a unui semn, la un anumit rezultat 
al învăţării. Nota este un indice carp mrpemin 

tetică ce traduce evaluarea unei performanţe în 
domeniul învăţământului” (1975, p 13). După Vasile 
Pavelcu (1976), nota poate îndeplini mai multe funcţii: rol 
de informare (pentru elevi, părinţi, profesori), rol de 
reglare a procesului de învăţare, valoare educativă - 
datorită interiorizării aprecierii - catalizator al unui nivel 
optim al aspirațiilor elevului, rol terapeutic (dinamizator 
pentru anumite cazuri - prin acordarea de puncte „în 
plus”), dar şi un rol patogen, întrucât nota induce stres şi 
disconfort psihic la elev, mai ales în situaţiile de insucces. 

În teoria şi practica notării s-au încetățenit două 


modele de notare: notarea prin raportare la grup si 
notarea individualizată. Modelul notării prin raportare la 
grup se bazează pe aprecierea făcută prin comparatia 
elevilor între ei sau prin raportarea rezultatelor la un 
anumit standard de expectante. Acest nivel de exigente 
aşteptate poate fi dinainte stabilit sau structurat în chip 
conjunctural, în chiar practica evaluativă, efectuată la o 
anumită clasă. Notele indică, astfel, măsura realizării 
obiectivelor programelor şcolare, măsură care ţine de 
competenţa şi aspiraţia cadrului didactic în a fixa acel 
„grad de acceptabilitate” sau de „admisibilitate” (I.T. 
Radu, 1981, p. 247). Modelul notării individualizate se 
caracterizează prin încercarea de raportare a rezultatelor 
obţinute de elevi la alte rezultate individuale, realizate de 
aceiaşi elevi, în timp. Nota va măsura achiziții 
educaţionale prin raportarea lor la alte achiziţii anterioare. 
Modalitatea individualizată de notare serveşte 
concretizării unor programe de instruire diferenţiate. 
Norma de referinţă este unică, iar profesorului îi revine 
sarcina s-o structureze şi s-o actualizeze ori de câte ori 
este nevoie. 

Ca sisteme de notare, amintim notarea numerică, 
prin folosirea cifrelor, notarea literală, notarea cu 
calificative, notarea prin culori. Cea mai utilizată formă de 
notare este cea realizată cu ajutorul cifrelor, în variante ce 
tin de unele particularităţi şi tradiţii educaţionale. Notarea 
prin calificative, de exemplu, are ca limită faptul că ea nu 
admite însumări, atunci când se fac aprecieri, în acest fel, 
la una sau mai multe materii. Concretizarea faptică a 
notării se realizează în funcţie şi de specificul disciplinelor 
evaluate. Astfel, la disciplinele exacte prezintă un 
randament mai ridicat notarea după bareme, pe când la 
disciplinele umaniste dă mai mult randament notarea 
analitică.  Notarea după bareme are avantajul că 
standardizează criteriile măsurării şi aprecierii. Ea se 


bazează pe atribuirea unui punctaj fix pentru fiecare 
secvenţă îndeplinită. Soluţia este propusă des la examene 
şi concursuri. Notarea analitică presupune O 
compartimentare a cuantumului de cunoştinţe, deprinderi, 
atitudini verificate, prin detalierea unor câmpuri de 
probleme ce urmează a fi apreciate (de pildă, în cazul unei 
compuneri, se stabilesc anumite punctaje pentru aspecte 
relativ distincte, cum ar fi fondul, forma şi factorul 
personal). Rămân ca probleme delimitarea palierelor 
achizitive şi atribuirea unor mărimi valorice pentru fiecare 
dintre acestea. 

Notării şi, implicit, probelor care generează anumite 
note li se pot acorda însemnele validității şi fidelității. 
Notarea este validă, adică este corectă, valabilă, atunci 
când exprimă în modul cel mai just obiectul pe care-l 
măsoară (se referă la achiziţiile cunoştinţelor si 
deprinderilor de matematică, de pildă, şi nu la alte 
comportamente desfăşurate de elev la ora de matematică). 
Proba este fi 

4. Factori ai variabilitätii aprecierii şi notării 

Practica docimologică scoate în evidenţă numeroase 
disfuncţii şi dificultăţi în evaluarea corectă şi obiectivă a 
rezultatelor şcolare. Idealul obiectivităţii în notare este 
afectat de anumite circumstanţe care pot induce variaţii 
destul de semnificative, relevate fie la acelaşi examinator 
în momente diferite (variabilitate intraindividuală), fie la 
examinatori diferiţi (variabilitate interindividuală). 

Cele mai multe împrejurări generatoare de erori şi 
fluctuații în notare privesc activitatea profesorului. Vom 
analiza succint în continuare situaţiile cel mai des întâlnite 
şi efectele perturbatoare. 

a. Efectul „halo”. Aprecierea se realizează prin 
extinderea unor calităţi secvențiale la întreaga conduită 
didactică a elevului. Aprecierea unui elev, la o anumită 


materie, se face potrivit situatiei obtinute la alte discipline. 
Efectul are ca bază psihologică faptul că impresia parţială 
iradiază, se extinde asupra întregii personalităţi a elevului. 
Elevii cei mai expuşi acestui efect pot fi elevii de frunte sau 
cei slabi. Profesorii, în virtutea unor judecăţi anticipative, 
nu mai observă eventualele lipsuri ale elevilor buni, după 
cum nu sunt „dispuşi” să constate unele progrese ale celor 
slabi. Pentru diminuarea consecinţelor negative, presupuse 
de acest efect, se poate apela la mai multe modalităţi 
practice. Recurgerea la examene externe este o primă 
strategie. La acestea sunt atraşi profesori de la alte şcoli, 
care vor realiza corectarea. Apoi, o altă strategie benefică 
poate fi extinderea lucrărilor cu caracter secret, care 
asigură anonimatul celor apreciaţi. Mai invocăm efortul 
volitiv permanent, venit din partea profesorului, de a pune 
între paranteze antecedentele apreciative la adresa unui 
elev, de autoimpunere a unei valorizări cât mai obiective. 

În evaluarea conduitei se pot identifica două variante 
ale efectului „halo”. Cea dintâi este constituită de efectul 
„blând”, caracterizat prin Jendinta de a aprecia cu 
indulgență persoanele cunoscute, comparativ cu cele 
necunoscute. „Noul venit” este întâmpinat cu mai multă 
circumspectie. O a doua concretizare este dată de eroarea 
de generozitate. Aceasta intervine când educatorul are 
anumite motive pentru a se manifesta cu o anumită 
indulgență: tendinţa de a prezenta o realitate la modul 
superlativ, dorinţa de a masca o stare de lucruri 
reprobabilă, interesul de a păstra „neîntinată onoarea 
clasei” etc. 

b. Efectul Pygmalion sau efectul oedipian. Aprecierea 
rezultatelor obţinute de un elev este influenţată de părerea 
pe care profesorul şi-a format-o despre capacităţile 
acestuia, părere care a devenit relativ fixă. Într-un fel, ca şi 
în mitologia greacă, ideile si opiniile evaluatorului 
determină apariţia fenomenului. Predicţiile profesorilor nu 


numai că  anticipă, dar şi facilitează apariția 
comportamentelor invocate. Încrederea în posibilităţile 
elevilor şi convingerea manifestă că sunt capabili de 
reuşite reprezintă modalităţi de diminuare sau de anihilare 
a consecinţelor acestui efect. 

„Sus” ale scării valorice, alţii sunt mai exigenti, 
exploatând cu precădere valori intermediare sau de ,jos”. 
O serie de profesori folosesc nota în chip de încurajare, de 
stimulare a elevului, alţii recurg la note pentru a măsura 
obiectiv sau chiar pentru a constrânge elevul în a depune 
un efort suplimentar. Unii apreciază mai mult 
originalitatea soluţiilor, alţii conformitatea cu informaţiile 
predate. O trăsătură aparte a efectului discutat este 
exigenţa diferită pe care o manifestă examinatorii. 
Diferenţele se pot evidenția atât la acelaşi examinator, pe 
parcursul anului de învăţământ, sau între evaluatorii de la 
şcoli diferite. 

d. Efectul de contrast. Apare prin accentuarea a doua 
însuşiri contrastante care survin imediat în timp şi spaţiu. 
În mod curent, profesorii au tendinţa să opereze o 
comparare şi o ierarhizare a elevilor. Se întâmplă ca, de 
multe ori, acelaşi rezultat să primească o notă mai bună, 
dacă urmează după evaluarea unui rezultat mai slab (în 
sensul că, după o lucrare slabă, una bună pare a fi şi mai 
bună) sau să primească una mediocră dacă urmează 
imediat după răspunsurile unui candidat care sunt 
excelente. Conştientizarea efectelor datorate contiguităţii 
probelor de către profesorul examinator constituie un prim 
pas pentru eliminarea consecinţelor nedorite, presupuse 
de acest efect. 

e. Efectul ordine. Din cauza unor fenomene de 
inertie, profesorul menţine cam acelaşi nivel de apreciere 
pentru o suită de răspunsuri care, în realitate, prezintă 
anumite diferenţe calitative. Examinatorul are tendinţa de 


a nota identic mai multe lucräri diferite, dar consecutive, 
fără necesarele discriminări valorice. 

J. Eroarea logică. Constă în substituirea obiectivelor 
şi parametrilor importanţi ai evaluării prin scopuri 
secundare, cum ar fi acurateţea şi sistematicitatea 
expunerii, efortul depus de elev pentru a ajunge la anumite 
rezultate (fie ele chiar şi mediocre), gradul de 
conştiinciozitate etc. Abaterea se justifică uneori, dar ea 
nu trebuie să devină o regulă. 

Unele erori sunt facilitate de specificul disciplinei la 
care se realizează evaluarea. Obiectele de învăţământ 
riguroase, exacte, se pretează la o evaluare mai obiectivă, 
pe când cele umaniste şi sociale predispun la aprecieri 
marcate de subiectivitatea profesorului. 

Efectele apar şi prin implicarea factorilor de 
personalitate, atât cei care ţin de profesor, cât şi cei care 
tin de elevi. Starea de moment, oboseala şi factorii 
accidentali pot favoriza, de asemenea, apariţia unor erori 
în evaluare. 

5. Testul docimologic - instrument de măsurare a 
rezultatelor şcolare 

Testul docimologic este o alternativă şi o cale de 
eficientizare a examinării tradiţionale. Testul este o probă 
standardizată care asigură o obiectivitate mai mare în 
procesul de evaluare. Prin testare încercăm să ne dăm 
seama în ce măsură sunt satisfăcute cerinţele şcolii, 
circumscrise de scopurile şi obiectivele educaţiei. 

asumate şi în practica didactică. Se ştie că, în sens 
larg, testul este o probă bine definită, ce implică 
îndeplinirea unor sarcini identice pentru toţi subiecţii de 
examinat, în conformitate cu o strategie precisă. De aici 
decurge marele avantaj al folosirii testelor: sistemul de 
raportare valorică este unic. 


Elementele definitorii ale testului docimologic sunt 
(I.T. Radu, 1981, p. 224): 

realizează măsurarea în condiţii foarte asemănătoare 
situaţiilor experimentale; 

Inregistrarea comportamentului declanşat la subiect 
este precisă şi obiectivă; 

comportamentul înregistrat este evaluat statistic prin 
raportare la cel al unui grup determinat de indivizi; 

scopul final al testului este clasificarea subiectului 
examinat, prin raportarea la grupul de referinţă. 

Testele docimologice se deosebesc de examene prin 
faptul că ele presupun o muncă meticuloasă de pregătire, 
iar secvențele procedurale sunt foarte stricte. Ele permit 
însă standardizarea condițiilor de examinare, a 
modalitätilor de notare, aducând un spor de obiectivitate. 
In acelaşi timp, ele prezintă o triplă identitate: identitatea 
de conţinut, identitatea condiţiilor de aplicare şi 
identitatea criteriilor de apreciere. 

Aceste instrumente au următoarele caracteristici: 
conţin probe sau itemi care permit determinarea gradului 
de însuşire a cunoştinţelor de către elevi sau a nivelului de 
dezvoltare a unor capacităţi; sunt instrumente evaluative 
care se aplică numai în cadrul obişnuit de desfăşurare a 
activităţilor didactice şi nu în condiţii de laborator; fac 
posibile măsurarea şi aprecierea nivelului de pregătire a 
unui elev, a unei clase, arătând valoarea informaţiei 
acumulate. După cum arată Vasile Pavelcu (1968), un bun 
test pedagogic nu urmăreşte numai verificarea informaţiei 
acumulate de elevi, ci şi capacitatea acestora de a folosi 
cunoştinţele asimilate deja în situaţii variate. 

Testele au avantajul că permit verificarea întregii 
clase într-un timp foarte scurt, încercând să cuprindă ceea 
ce este esenţial în întreaga materie de asimilat şi 
determinând la elevi formarea unor deprinderi de învăţare 
sistematică. În schimb, ca dezavantaje, amintim faptul că 


testele favorizează o învăţare care apelează la detalii, la 
secvenţe informaţionale izolate şi nu stimulează formarea 
unor capacităţi de prelucrare a acestora, de sinteză sau de 
creaţie. 

Elaborarea unui test docimologic constituie o 
activitate dificilă şi presupune parcurgerea mai multor 
etape: 

a. Precizarea obiectivelor, realizarea unei 
concordante între acestea şi conţinutul învăţământului. 

b. Documentarea ştiinţifică - identificarea şi folosirea 
surselor care conduc la o mai bună cunoaştere a 
problematicii vizate. 

c. Avansarea unor ipoteze, prin conceperea sau 
selectionarea problemelor reprezentative pentru întreaga 
materie asupra căreia se face verificarea. Profesorii 
trebuie să cunoască foarte bine conţinutul de verifirat ci 
nnciuiutstir oie «;i 

operaţie poate fi mai uşoară sau mai dificilă, de la un 
conţinut problematic la altul. Profesorul va reflecta asupra 
unei serii de probleme precum: ce tip de test propunem, 
test de învăţare sau de discriminare (testul de învăţare 
pune accentul pe aflarea performanţei elevului, stabilind 
starea de reuşită sau de eşec, iar testul de discriminare 
are ca funcţie clasificarea subiecţilor, prin raportarea 
rezultatelor obţinute de aceştia, unele la altele), test de 
viteză (rapiditate) sau de randament (număr de răspunsuri 
corecte), test de redare mimetică a informaţiei sau test de 
prelucrare creatoare? Ce tipuri de itemi se folosesc 
(răspuns prin alegere multiplă, răspunsuri împerecheate, 
varianta adevärat-fals  etc.)? Specialiştii recomandă 
folosirea unui singur tip de item sau cel mult doi, pentru 
uşurarea interpretării rezultatelor. 

d. Experimentarea testului, adică aplicarea lui la o 
populaţie determinată. 


e. Analiza statistică şi ameliorarea testului. Itemii 
aleşi în vederea includerii lor în testare trebuie să acopere 
o parte cât mai importantă din materia de examinat şi să 
nu realizeze doar o examinare prin „sondaj '. 

In funcţie de felul răspunsurilor la întrebările puse, 
testele pot fi cu răspunsuri deschise şi cu răspunsuri 
închise. Primul tip stimulează creativitatea, judecata şi 
spiritul critic. Răspunsurile sunt formulate în întregime de 
către elevi. Acest tip îngăduie fie itemi sub formă de 
redactare, în sensul că elevii au ocazia să desfăşoare o 
temă, fie itemi cu răspunsuri scurte, prin recursul la 
propoziţii sau fraze nu prea lungi. Testele cu răspunsuri 
închise cunosc trei variante: 

a. itemi tip „alegere multiplă”, prin care se oferă mai 
multe soluţii din care numai una este corectă; 

b. itemi tip adevărat-fals; 

c. itemi „pereche”, în care elevii sunt puşi să 
găsească noţiuni sau idei corelate cu cele prezentate în 
întrebări. 

Indicele de eficacitate al unui test se stabileşte 
pornind de la măsura în care itemii fac discriminarea între 
elevii buni şi cei slabi, permiţând stabilirea unei scări şi 
ordonări valorice a elevilor. Trebuie acordată o mare 
atenţie procesului de elaborare a itemilor. De pildă, în 
situaţia itemilor tip „alegere multiplă”, se vor oferi mai 
multe soluţii, cel puţin patru variante de răspuns, care să 
fie toate la fel de plauzibile, dar numai una corectă. Apoi, 
trebuie avut în vedere gradul de dificultate al itemilor. 
Apelul la itemi foarte dificili sau foarte uşori nu este 
recomandat, din cauză că sunt excluşi - din start - elevi cu 
o pregătire intermediară. 

6. Modalităţi de autoevaluare la elevi 

O modalitate de evaluare cu largi valenţe formative o 
constituie autoevaluarea elevilor. Autoevaluarea poate să 
meargă de la autoaprecierea verbală şi până la 


autonotarea mai mult sau mai putin supravegheată de 
către profesor. 

profesorul dobândeşte confirmarea aprecierilor sale 
în opinia elevilor, referitoare la rezultatele constatate; 

elevul exercită rolul de subiect al acţiunii 
pedagogice, de participant la propria sa formare; 

li ajută pe elevi să aprecieze rezultatele obţinute şi să 
înţeleagă eforturile necesare pentru atingerea obiectivelor 
stabilite; 

cultivă motivaţia lăuntrică faţă de învăţătură şi 
atitudinea pozitivă, responsabilă, faţă de propria activitate. 

Calitatea evaluării realizate de profesor se 
repercutează direct asupra capacităţii de autoevaluare a 
elevului. Interiorizarea repetată a grilelor de evaluare cu 
care operează profesorul constituie o premisă a 
posibilităţii şi validității autoaprecierii elevului. Pe lângă 
această modalitate implicită a educării capacităţii de 
autoevaluare, profesorii pot dispune de căi explicite de 
formare şi de educare a spiritului de evaluare obiectivă. 
Iată câteva posibilităţi: 

1. Autocorectarea sau corectarea reciprocă. Este un 
prim exerciţiu pe calea dobândirii autonomiei în evaluare. 
Elevul este solicitat să-şi depisteze operativ unele erori, 
scăderi, în momentul realizării unor sarcini de învăţare. În 
acelaşi timp, pot exista momente de corectare a lucrărilor 
colegilor. Depistarea lacunelor proprii sau pe cele ale 
colegilor, chiar dacă nu sunt sancţionate prin note, 
constituie un prim pas pe drumul conştientizării 
competenţelor în mod independent. 

2. Autonotarea controlată. În cadrul unei verificări, 
elevul este solicitat să-şi acorde o notă, care este 
negociată, apoi, cu profesorul sau împreună cu colegii. 
Cadrul didactic are datoria să argumenteze şi să 
evidentieze corectitudinea sau incorectitudinea 


aprecierilor avansate. 

3. Notarea reciprocă. Elevii sunt puşi în situaţia de a- 
şi nota colegii, prin reciprocitate, fie la lucrările scrise, fie 
la ascultările orale. Aceste exerciţii nu trebuie neapărat să 
se concretizeze în notare efectivă. 

4. Metoda de apreciere obiectivă a personalităţii. 
Concepută de psihologul Gheorghe Zapan, această metodă 
constă în antrenarea întregului colectiv al clasei, în 
vederea evidenţierii rezultatelor obţinute de aceştia prin 
coroborarea a cât mai multe informaţii şi aprecieri - 
eventual, prin confruntare - în vederea formării unor 
reprezentări cât mai complete despre posibilităţile fiecărui 
elev în parte şi ale tuturor la un loc. 

PROIECTAREA, REALIZAREA Si 

EVALUAREA ACTIVITĂŢILOR* 

INSTRUCTIV-EDUCATIVE 

1. Abordarea sistemică a procesului instructiv- 
educativ 

Abordarea sistemică a realităţii nu este o modă sau o 
ideologie gnoseologică „imperialistă”, ci o presupoziţie 
epistemică, având valenţe euristice în descrierea şi 
interpretarea fenomenului educaţional. Născută mai întâi 
în intuitiile filosofice ale marilor gânditori, dezvoltată şi 
aplicată la domenii diverse, precum limba şi limbajul (F. de 
Saussure, R. Jakobson), antropologia (EI. Lévi-Strauss), 
biologia (L. von Bertalanffy), psihologia (J. Piaget), 
psihanaliza (J. Lacan), economia (M. Godolier), critica de 
artă (P Francastel), teoria textului literar (R. Barthes, Tz. 
Todorov), analiza sistemică nu putea să nu atingă şi 
problematica educaţiei. 


În perspectiva sistemică, obiectele, fenomenele si 
procesele, indiferent de particularitätile lor, pot fi 
considerate drept sisteme ce au o anumită structură ale 
cărei elemente se află în relaţii determinate unele faţă de 
altele si formează laolaltă o unitate ireductibilă la 
însuşirile părţilor componente. După Jean Piaget (1973, p. 
7), prin structura unui sistem se înţelege ansamblul 
coerent de transformări care asigură autoreglarea unei 
totalitäti (ireductibile la părţile componente). Faptul că în 
sistem se naşte o reţea de interacțiuni dinamice face ca 
orice transformare a unui element să determine o 
restructurare a sistemului. 

Pentru activitatea  instructiv-educativă, analiza 
sistemică are funcţia „de a permite tuturor celor care 
lucrează într-o situaţie complexă de descris să perceapă 
disfuncţiile, să ia în considerare diferitele niveluri ale 
realităţii sociale şi instituţionale, într-un alt sens, această 
metodă permite celui care acţionează să stăpânească, atât 
cât este posibil, transformările în lanţ pe care le 
declanşează şi să măsoare efectele” (UNESCO,1981, p. 
10). 

O descriere sistemică a procesului de învăţământ se 
poate realiza din trei puncte de vedere: functional, 
structural şi operaţional (vezi Cerghit, 1986). 

Sub aspect funcţional, trebuie să ştim care sunt 
premisele sistemului, ce tinteste el să realizeze şi ce 
rezultate obţine. Or, este lucru ştiut că procesul de 
învăţământ urmăreşte realizarea unor scopuri precise, are 
la bază o anumită intentionalitate şi este orientat de 
obiective ce trebuie îndeplinite. Justeţea traseului urmat şi 
eficienţa demersului educativ sunt determinate de 
rezultatele obţinute, în raport cu performanţele proiectate, 
se derulează secvențele didactice şi se era - 

Din punct de vedere structural, funcţionarea 
procesului de învăţământ are la bază resurse umane - 
elevi, educatori, părinţi -, resurse materiale şi financiare, 
conţinuturi, forme de organizare a activităţii, sisteme de 
relaţii etc. 

Sub aspect operațional, urmărim procesul, 
desfăşurarea activităţii, metodele, strategiile. 

În cadrul procesului de învăţământ funcţionează mai 
multe tipuri de relaţii: 

a. În interiorul procesului de învăţământ, între 
componentele acestuia; 

b. Între procesul de învăţământ şi sistemul etajat 
(mai exact, sistemul de învăţământ); 

c. Între componentele procesului de învăţământ 
(finalitäti, metode, mijloace de învăţământ etc.) şi 
componente ale mediului social (ideal social, grad de 
cunoaştere, nivel de dezvoltare a tehnicii etc). 

Încercând să depisteze relaţiile structurale ale 
procesului de învăţământ, I.K. Babañski (1979, p. 23) 
sugerează existenţa următoarelor legături interne: 

a. legătura logică universală - interacţiunea tuturor 
obiectelor şi fenomenelor; 

b. legătura de tip cauză-efect - situaţia extremă de 
divizare a conexiunii universale, când din aceasta se 
delimitează două fenomene, legate între ele în mod logic; 

c. legătura funcţională - ca o formă a 
interdependentei stabile între fenomene sau mărimi 
(schimbarea unor fenomene determină modificarea 
necesară a altora); 

d. O serie de legături care se disting după criteriul 
unor succesiuni: 

legături ierarhice (ce este mai sus, ce este mai jos, ce 
este mai important); 

legături de dirijare (ce este mai activ) - în calitate fie 
de legături funcţionale, fie de legături de dezvoltare; 


legături genetice (ce este initial, ce urmează); 

legături de funcţionare, care întreţin existenţa unui 
obiect sau fenomen; 

legături de dezvoltare, care determină schimbări în 
funcţionare. 

In raport cu caracterul, forţa şi durata acţiunii, 
legăturile pot fi împărţite în directe şi indirecte, stabile şi 
instabile, esenţiale si neesentiale, întâmplătoare si 
necesare etc. După acelaşi autor (p. 23), în procesul de 
învăţământ, predomină legăturile de tip interacţiune, 
întrucât numai în cadrul unei interacțiuni active dintre cel 
care predă şi cei care învaţă apare însuşi procesul de 
învăţământ, ca fenomen unitar. Ruperea interacțiunii 
dintre predare şi învăţare - de pildă - duce la distrugerea 
trăsăturii unitare a acestui proces şi chiar la estomparea 
caracterului procesiv al instruirii şi educării. 

O abordare sistemică a procesului de învăţământ 
asigură acestuia coerenţă şi eficienţă funcţională. Atunci 
când are loc proiectarea şi anticiparea procesului, se au în 
vedere relațiile si coordonatele necesare între 
componentele procesului de învăţământ. Astfel, între 
elementele procesului instructiv-educativ, pot fi sesizate 
legături ierarhice (de pildă, finalităţile educaţiei obligă la 
anumite dimensionări ale conţinuturilor şi strategiilor 
educaţionale), legături de dirijare (la un 

se fixează conținuturile şi metodele de predat si, mai 
apoi, strategiile de evaluare şi autoevaluare ale 
performanţelor elevilor), legături de funcţionare care 
întreţin funcţionarea şi reluarea procesului (vezi rolul de 
feed-back al evaluării asupra tuturor componentelor 
procesului de învăţământ), legături de dezvoltare (orice 
inovaţie în conţinut sau în metode - de pildă - antrenează o 
regândire a tuturor celorlalte elemente ale procesului). În 
general, în procesul de învăţământ, proiectarea si 


desfăşurarea activităţilor sunt călăuzite şi dirijate de 
finalităţile şi obiectivele educaţionale, deziderabile la un 
moment dat. Intre finalităţi şi celelalte componente ale 
procesului se nasc conexiuni de ordin ierarhic şi de 
dirijare. De multe ori, însă, unele aspecte ale finalitätilor, 
precum o serie de obiective operaţionale, pot fi corijate în 
urma consumării procesului, a evaluării şi autoevaluării 
rezultatelor activităţilor educative. Oricât de 
imperturbabile ar dori să fie finalitätile educaţionale, 
acestea se cer a fi permeabile la unele restructurării si 
deplasări de accente, dacă practica educativă cere sau 
demonstrează necesitatea unor noi dimensionări. În fond, 
trebuie să lăsăm posibilitatea proceselor didactice să se 
autoregleze, să-şi „acordeze” toate componentele în raport 
cu exigenţele decantate pe parcursul procesului, în chip 
„natural”, de la sine, sau cu cele induse cu bună ştiinţă de 
educatori sau factorii de decizie şcolară. 

Conceperea sistemică a proceselor didactice imprimă 
acestora un plus de coerenţă, care atrage după sine o 
mărire a randamentului şcolar. Profesorul George 
Văideanu recomandă această perspectivă procedurală, mai 
ales că ea este în acord sau facilitează concretizarea 
principiului educaţiei permanente, care pune în lumină 
rolul continuității în învăţare (Văideanu, 1986, p. 331). Mai 
mult decât atât, demersul sistemic în proiectarea 
curriculum-lm, favorizează nu numai o perspectivă de 
ansamblu asupra secventelor procedurale, ci şi o 
conştientizare a impactului unei schimbări sau inovaţii 
introduse pe parcursul desfăşurării procesului. Se 
atenuează, în acest fel, eventualele discontinuități sau 
rupturi între planurile teoretice şi acţionale, între 
componentele procesului didactic (între idealuri 
educaționale si conținuturi, între elementele de conținut - 
cunostinte, atitudini, valori, între metodele de predare si 
formele de realizare a lectiilor, între conținuturi si metode 


de evaluare etc). O consecinţă directă a abordării 
sistemice a procesului educaţional o constituie sporirea 
timpului afectat de către educatori proiectării si 
autoevaluării propriei activităţi. 

In acelaşi timp, pentru educatori, perspectiva 
sistemică este un prilej de meditaţie pentru a identifica şi 
distinge: 

elementele date în sistem, nemodificabile sau greu 
modificabile; 

domeniile în care ei dispun de maximum de libertate: 
flexibilitatea si adaptarea conținuturilor, alegerea 
exemplelor, stimularea şi activarea elevilor, stabilirea şi 
mânuirea metodelor de predare-învăţare, ameliorarea 
calităţii vieţii şcolare, sublinierea valorilor spirituale 
fundamentale (Văideanu, 1986, p. 338). 

Procesul de învățământ trebuie raportat la 
suprasistemul în care se concretizează - sistemul de 
învăţământ. Prin intermediul acestuia din urmă, se 
transmit sau se reformulează anumite comenzi şi exigente 
sociale, concretizate în obiecti - PROIECTAREA 

a sistemului de învăţământ atrage drept consecințe 
perturbații importante în funcționarea procesului strict 
didactic. Golul legislativ sau voluntarismul şi amatorismul 
manifestate la nivel central sau local se vor răsfrânge, într- 
un mod specific, asupra activităților instructiv-educative. O 
anumită stabilitate si coerență deliberată, o anumită 
autonomie faţă de fluctuațiile politice, economice, sociale 
sunt mai mult decât necesare. 

Determinările funcţionează şi între componentele 
procesului de învăţământ şi între elementele spaţiului 
social. Elementele mediului social se reflectă direct în 
componentele procesului didactic (înnoirea tehnologiei 
instruirii, infuzarea conti-nuturilor şi aspectelor relationale 
cu valori răspândite larg în societate, inducerea unor 


sentimente de neîncredere sau chiar de dispreţ faţă de 
şcoală, din cauza unor conjuncturi economice nefavorabile 
etc.) sau indirect, prin selecţie şi prelucrare în interiorul 
unor compartimente ale sistemului de învăţământ. Nu-i 
mai puţin adevărat că determinările sunt şi inverse, 
dinspre procesul de învăţământ către spaţiul social 
(consolidarea încrederii în valorile sociale, infuzarea de noi 
mentalități, modele comportamentale etc.) asupra cărora 
factorii decizionali ai statului ar trebui să mediteze mai 
profund. 

2. Importanţa şi etapele proiectării didactice 

Proiectarea didactică reprezintă procesul deliberativ 
de fixare mentală a paşilor ce vor fi parcurşi în realizarea 
instrucției şi educaţiei. În funcţie de perioada de timp 
luată ca referinţă, se pot distinge două variante ale 
proiectării: 

a. proiectarea globală; 

b. proiectarea eşalonată (Vlăsceanu, 1988, p. 250). 

Proiectarea globală are ca referinţă o perioadă mai 
mare de instruire - ciclu sau an de studii - şi operează cu 
obiective, conţinuturi şi criterii de evaluare mai largi, ce 
au în vedere activităţile din instituțiile şcolare. 
Concretizarea acestui tip de proiectare se realizează 
îndeosebi prin dimensionarea planurilor de învăţământ şi a 
programelor analitice. Proiectarea  eşalonată se 
materializează prin elaborarea programelor de instruire 
specifice unei discipline şi apoi unei lecţii, aplicabile la o 
anumită clasă de elevi. Proiectarea globală creează cadrul, 
limitele şi posibilităţile proiectării eşalonate. Cadrul 
didactic realizează o proiectare eşalonată, prin vizarea 
unei discipline sau a unui grup de discipline, relaţionându- 
se la trei planuri temporale: 

a. anul şcolar; 

b. trimestrul şcolar; 

c. ora şcolară. 


Proiectarea unei discipline pentru un an sau 
trimestru şcolar se realizează prin planificarea eşalonată 
pe lecţii şi date temporale exacte, de predare a materiei 
respective. Documentul orientativ în realizarea acestei 
operaţii este programa e «”, 1 St 

Proiectarea unei lecţii este operaţia de identificare a 
secventelor instructionale ce se derulează în cadrul unui 
timp determinat, de obicei, o oră şcolară. Documentul care 
ordonează momentele lectiei cu funcţiile adiacente are un 
caracter tehnic şi normativ şi se numeşte, de la caz la caz, 
proiect de lecţie, proiect de tehnologie didactică, plan de 
lecţie, proiect pedagogic, fişă tehnologică a lectiei, 
scenariu didactic etc. 

Robert Gagne şi Leslie Briggs (1977) circumscriu 
planificarea activităţii didactice recurgând la sintagma de 
design insâructional. Acest demers trebuie să întrunească 
o serie de caracteristici: 

a. planificarea instruirii se va realiza pentru fiecare 
individ (tipul de instruire descris este orientat spre 
individul uman în dezvoltarea sa de la stadiul de copil până 
la cel de adult, precum şi de-a lungul întregii sale vieţi); 

b. designul instrucţional cuprinde faze atât de ordin 
imediat, cât şi de durată. Designul, în sens imediat, este 
ceea ce face profesorul elaborându-şi „planul de lecţie” 
înainte de a realiza predarea. Aspectele de ordin mai 
îndepărtat ale designului instructional se consumă în 
legătură cu lecţii organizate pe „teme” sau set de teme 
care sunt proiectate de profesori sau echipe de profesori; 

c. instruirea proiectată sistematic poate afecta în 
mare măsură dezvoltarea individului, conducând la 
rezultate mult mai bune decât în absenţa proiectării; 

d. proiectarea instruirii trebuie să se bazeze pe 
cunoaşterea modului în care învaţă fiinţele umane. 


În opinia lui Gilbert de Landsheere (1979), designul 
instructional presupune: 

a defini obiectivele învăţării la unul sau mai multe 
niveluri; 

a sugera teme de activitate susceptibile să provoace 
învăţarea în sensul dorit; 

a oferi posibilitatea de alegere a metodelor şi 
mijloacelor de predare şi învăţare; 

a presupune instrumente de control al predării şi 
învăţării; 

a determina condiţiile prealabile necesare unei 
activităţi de învăţare eficientă (p. 266). 

Conceperea procesului didactic în perspectiva 
rationalizärii, prin design, conferă întreprinderii invocate 
pertinenţă si eficacitate, clarviziune si rigurozitate 
procedurală si vine în întâmpinarea exigentei de 
planificare şi deliberare a activităţii instructiv-educative. 
„Designul face să ne intereseze nu doar intrarea şi ieşirea 
sistemului educational conform schemei S > R, ci şi ceea 
ce se întâmplă între aceste componente, depăşind schema 
behavioristă pe care o mai folosim fără să ne dăm seama. 
De asemenea, ne ajută să evităm o altă poziţie extremă, şi 
anume să nu neglijăm verigile initiale si finale ale 
sistemului, indiferent dacă este vorba de curs, temă sau 
lecţie, activitate frontală, de grup sau individuală” 
(Ionescu, 1982, p. 27). Nu înseamnă, însă, că prin 
proiectarea unitară se urmăreşte o uniformizare a 
indivizilor, o fortare a acestora să urmeze o singură cale de 
împlinire psihomorală sau profesională, ci doar că se 
propune un cadru normativ riguros, dar deschis şi 
permisiv la nuanţe şi circumstanţe cât mai variate. 

Landsheere (1979, p. 266), „rigoarea crescândă 
introdusă în practica educativă, tehnologia, designul nu 


vor fi sterilizante decât pentru pedagogii care sunt de pe 
acum sterili; celorlalţi, ele le vor oferi, dimpotrivă, mijloace 
de adaptare subtilă, de individualizare mai sigură, 
posibilităţi mai funcţionale de cucerire a mediului şi a 
propriului eu”. Proiectarea este un procedeu care lasă 
suficient loc  disponibilităţilor euristice ale cadrelor 
didactice. Eficienţa ei este dată de priceperea noastră în 
mânuirea unei tehnici care poate deveni fie o frână, fie un 
reglator sau accelerator al unei mai bune instruiri şi 
educatii. 

Un cadru didactic bine intenţionat trebuie să-şi pună 
următoarea întrebare: cum aş putea face încât întotdeauna 
activităţile didactice pe care le desfăşor să fie eficiente? 
Pentru aceasta, e nevoie de o metodă raţională de 
pregătire a activităţilor didactice care să preîntâmpine sau 
să anuleze alunecarea pe panta hazardului total şi a 
improvizatiei. Dacă „harul didactic” nu este suficient (şi nu 
este!), atunci apelul la o cale raţională, premeditată este 
justificat. Talentul, în materie de pedagogie, poate fi 
suplinit (desigur, nu total) prin metodă. De altfel, 
cercetările contemporane de praxiolpgie pot fi reformulate 
sau aplicate şi în activităţile didactice. A devenit o judecată 
de bun simţ asertiunea după care un „lucru bine făcut” 
este rezultatul unui „proiect bine gândit”. Unii autori 
(Jinga, Negret, 1982) avansează un algoritm procedural ce 
corelează patru întrebări esenţiale, în următoarea ordine: 

Ce voi face? 

Cu ce voi face? 

Cum voi face? 

Cum voi şti dacă ceea ce trebuia făcut a fost făcut? 

Răspunsurile la cele patru întrebări vor contura 
etapele proiectării didactice. Prima întrebare vizează 
obiectivele educaţionale, care trebuie să fie fixate şi 
realizate. A doua întrebare trimite către resursele 
educaţionale de care dispune sau trebuie să dispună 


educatorul. A treia întrebare cere un răspuns concret 
privind stabilirea unei strategii educaţionale, coerente şi 
pertinente, pentru atingerea scopurilor. Răspunsul la a 
patra întrebare pune problema conturării unei metodologii 
de evaluare a eficienţei activităţii desfăşurate. Pentru 
fiecare dintre cele patru etape sunt stabilite operaţii 
distincte. Astfel, în vederea precizării obiectivelor, vor fi 
vizate mai multe operaţii precum: stabilirea a ce va şti şi a 
ce va şti să facă elevul, verificarea concordantei dintre 
cerinţele aşteptate si conţinutul programei şcolare, 
verificarea compatibilitätii dintre obiectivele prescrise şi 
timpul de care dispun elevii şi profesorul. Analiza 
resurselor, în a doua etapă, comportă următoarele operaţii: 
analizarea calităţii materialului uman (dezvoltarea fizică şi 
psihică a elevilor, particularităţile individuale, motivaţia 
învăţării), analizarea mijloacelor şi materialelor de care 
dispune profesorul. Alegerea celor mai adecvate metode 
didactice, selecția ori confecționarea materialelor 
didactice necesare, selecția mijloacelor de instruire, 
combinarea şi dozarea metodelor şi mijloacelor care să 
garanteze eficacitatea, imaginarea si scrierea scenariului 
didactic sunt o pereții care se integrează în etapa de 
elaborare a strategiei didactice. In fine, a patra etapă, 
evaluarea, este centrată pe elaborarea unui sistem de 
metode 

Şi tehnici He fivainarp rarp «a tip în mnrrvt-HantO r- 

Prima etapă, poate cea mai importantă, cuprinde 
serie de operaţii de identificare si de dimensionare 
obiectivelor educaționale ale lectiei. Precizarea clară 
obiectivelor educaționale este condiția fundamentală 
proiectării corecte a lectiei. Dacă educatorul nu ştie, 
înainte de a începe lectia, cu ce rezultate concrete trebuie 
să se încheie aceasta, atunci improbabilitatea procedurală 


O 
a 
a 
a 


si esecul sunt de asteptat. În chip obligatoriu, obiectivul 
educational trebuie să vizeze delimitarea unei conduite sau 
achiziţii educative, care să fie redată în termeni de 
comportamente identificabile, vizibile, concrete. 
Exprimarea unui obiect operaţional este o acţiune de mare 
răspundere din partea profesorului, întrucât se pot naşte 
unele confuzii ce conduc, din start, la eşuarea unei lecţii. 

De obicei, în definirea unui obiectiv se va ţine cont de 
următoarele norme (Vlăsceanu, 1988, p. 257): 

a. un obiectiv nu descrie activitatea profesorului, ci 
schimbarea care se aşteaptă să se producă în urma 
instruirii elevului; 

b. obiectivul trebuie să fie formulat în termeni 
comportamentali expliciti, prin utilizarea unor „verbe de 
acţiune”; 

c. fiecare obiectiv concret trebuie să vizeze o 
operaţie singulară, pentru a facilita măsurarea si 
evaluarea, şi nu o asociaţie sau o multitudine de operaţii, 
mai mult sau mai puţin distincte; 

d. un obiectiv va fi elaborat şi exprimat în cât mai 
puţine cuvinte, pentru a uşura referirea la conţinutul său 
specific; 

e. obiectivele să fie integrate şi derivabile logic, 
pentru a fi asociate construcţiei logice a conţinutului 
informaţional şi a situaţiilor instructive. 


Un obiectiv este descris cu precizie atunci când 
comunică unei alte persoane ce ar trebui să facă pentru a 
observa că scopul unei lecţii a fost atins. Scopul unui curs 
trebuie să aibă în vedere - notează Gagne (1977, p. 90) - 
ceea ce va şti elevul după lecţie şi nu ceea ce face în 
timpul ei. Apoi, scopurile trebuie stabilite în termenii unor 
rezultate imediate ale instruirii şi nu în cei ai realizărilor 
mai îndepărtate. Concretizările de perspectivă scapă, de 


multe ori, prefigurărilor si dezideratelor prezente ale 
profesorilor. Realizările viitoare ale elevilor, raportate la un 
moment initial, nu tin de regia  operaţionalizării 
obiectivelor. 

În afară de unele exigente „interne”, de rigurozitate 
în identificarea şi enuntarea (numirea) obiectivelor, este 
necesar să ţinem cont de faptul că orientarea finalitätilor 
generale ale educaţiei trebuie să fie adecvată obiectivelor 
structurale ale  lecţiei, că aceste delimitări pot fi 
congruente sau contradictorii. Obiectivele operaţionale 
trebuie să „prelungească” şi, uneori, să concretizeze 
valorile idealului educational, să  circumstantieze 
obiectivele generale ale educaţiei la diferitele materii sau 
lecţii. Trebuie vegheat la acordul axiologic dintre cerinţele 
macro-structurale şi cele microstructurale ale edificiului 
finalitätilor (cu toate că, în unele circumstanţe istorice, 
este de dorit o anumită discrepanţă dintre idealul educativ 
de „formare a personalităţii multilateral dezvoltate” şi a 
„omului nou” - şi obiectivele medii sau operaţionale care, 
în aceleaşi conjuncturi 

PROIECTAREA ACTIVITĂȚILOR INSTRUCTIV- 
EDUCATIVE 123 

Pentru delimitarea unui obiectiv se trece succesiv 
prin trei paşi, descrisi de  jylager: identificarea 
performanţei finale pe care instruirea încearcă să o 
realizeze, descrierea condiţiei esenţiale în care ar trebui să 
se producă respectivul comportament si descrierea 
nivelului de perfecţionare al performanţei. 

A doua etapă a proiectării, care vizează stabilirea 
resurselor educaţionale, se constituie din operaţii de 
delimitare a conţinutului învăţării (informaţii, abilităţi, 
atitudini, valori), a resurselor psihologice (capacităţi de 
învăţare, motivaţie) si a resurselor materiale, care 
condiţionează buna desfăşurare a procesului (spaţiu, timp, 
mijloace materiale). Conţinutul educativ trebuie să 


realizeze un echilibru între componentele informative si 
cele formative. Un profesor este cu atât mai bun cu cât 
reuşeşte să-l înveţe pe elev exact ceea ce poate (elevul) şi 
are realmente nevoie. Premisa de la care se pleacă va fi 
una optimistă, în sensul că orice copil poate fi învăţat cu 
sau pentru ceva, cu condiţia alegerii celor mai potrivite 
metode şi mijloace de educaţie. Alegerea mijloacelor 
materiale, în măsura în care ţine numai de profesor, 
trebuie să se facă în chip oportun şi să se adecveze 
situaţiei de învăţare, fără supralicitări sau manifestări ale 
unor ambiţii extradidactice, subiectiviste. 

A treia etapă în proiectare vizează conturarea 
strategiilor didactice optime, adică a unor sisteme 
coerente de forme, metode, materiale şi mijloace 
educaţionale, pe baza cărora să se atingă obiectivele 
activităţii didactice. Strategia selectării celor „Trei M” 
(Metode, Materiale, Mijloace) trebuie centrată pe îmbinare 
şi dozaj, pe adecvare şi eficienţă. Specialiştii pledează 
pentru realizarea unei îmbinări şi ordonări a metodelor, 
materialelor şi mijloacelor astfel încât fiecare ,M” din 
combinatorica propusă să potenteze efectul didactic al 
celorlalte, rezultatul fiind o sporire generală a eficacităţii 
strategiei. Imaginaţia pedagogică a cadrului didactic este 
cea care prezidează alegerea şi combinarea, mai mult sau 
mai puţin fericită, a metodelor, materialelor şi mijloacelor 
folosite în învăţământ. 

Ultima secvenţă a proiectării strategiei didactice face 
loc unei ,operatii-cheie” - stabilirea scenariului didactic. 
Acesta este un instrument eficace pentru evitarea 
hazardului în activitatea didactică reală, concretă. 
Rațiunea de bază a realizării scenariului didactic este 
aceea de a preveni erorile, riscurile, evenimentele nedorite 
în practica didactică. Desigur că şi hazardul joacă un rol 
important în predare. Profesorul trebuie să exploateze 
anumite „momente fericite”, neanticipate în proiectul 


didactic. Într-un anume sens, activitatea didactică este un 
act de creaţie şi mai putin un şir neîntrerupt de operatii- 
şablon, decantate în mod rutinier, didacticist. Nu se poate 
programa totul. Trebuie lăsat suficient loc spontaneitätii si 
actului liber. Detalierea şi rigorismul excesive sunt la fel de 
dăunătoare ca şi lipsa oricăror repere procedurale. Un bun 
profesor va specula şi va integra didactic orice nou curs al 
desfăşurărilor, dându-i o nouă semnificaţie pedagogică şi 
valorificându-l în beneficiul acuratetei si eficienţei 
procesului. 

Etapa finală a proiectării didactice vizează stabilirea 
tehnicilor de evaluare a rezultatelor învăţării. Proiectul 
didactic este bine format dacă stabileşte, de la început, o 
procedură de evaluare a nivelului de realizare a 
obiectivelor propuse. 

Evaluarea cea mai corectă este cea care se face 
Domind de la obiectivele 

şi de măsura insinuării acestora în achiziţii 
comportamentale concrete, observabile, se poate 
determina, prin evaluare, eficiența activității didactice, ca 
un raport dintre rezultatele obţinute şi resursele 
consumate. Rezultatele obținute se vor conexa în mod 
necesar la resursele psihologice şi de timp consumate, 
pentru a ajunge la respectivele rezultate. O activitate 
didactică este cu atât mai eficientă cu cât obiectivele ei au 
fost realizate într-un timp cât mai scurt, cu cheltuieli 
minime de resurse materiale, cu mai puţină oboseală si cu 
mai multă plăcere pentru efortul depus. Scopul evaluärii 
nu este de a eticheta si ierarhiza elevii o dată pentru 
totdeauna, ci de a perfecționa necontenit procesul 
instructiv-educativ, prin evidențierea unor puncte slabe 
sau neajunsuri, prin asigurarea unei autoreglări şi 
închideri sporitoare, ce au loc chiar în cuprinsul sistemului 
actionai de instruire. 


3. Rolul educatorului în realizarea si desfäsurarea 
activitatii instructiv-e ducative 

Proiectarea unei lecții constituie o piatră de 
încercare pentru orice cadru didactic. Succesul unei lecţii 
este garantat de buna pregătire şi anticipare a secventelor 
instructiv-educative de către învăţător sau profesor. 
Elaborarea unei lecţii constituie un act de creaţie, prin 
care se imaginează şi se construiesc momentele ei 
principale, dar si cele de amănunt. Pentru aceasta, 
profesorul trebuie să probeze nu numai o bună pregătire 
de specialitate, ci şi o pregătire metodică, o instrucţie 
pedagogică, o experienţă în materie de predare. 
Proiectarea optimă a unei lecţii este „un act de creaţie 
directivat de principii didactice care exprimă cerinţele şi 
condiţiile interne şi externe ale învăţării, care sintetizează 
cele mai recente date ştiinţifice, implicate în explicarea 
procesului de învăţământ” (Cerghit, 1983, p. 61). În 
intervalul unor norme, specifice designului instructional, 
profesorul va avea suficientă libertate în a inventa noi 
situaţii, noi secvenţe instructive, dând curs creativităţii 
sale pedagogice, stimulând sau valorificând momentele 
„fericite”, apărute pe neaşteptate. 

Proiectul de lecţie trebuie să descrie soluţiile optime 
care vor prezida situaţia de învăţare, fiind un instrument 
intermediar între prefigurările mentale şi concretizările 
faptice ale acţiunilor instructiv-educative. Un proiect 
eficient se caracterizează prin: 

a. adecvare la situaţiilor didactice concrete; 

b. operationalitate, adică potentialitatea de a se 
transfigura (descompune) în secvenţe actionale şi 
operaţiuni distincte; 

c. flexibilitate sau adaptabilitate la evenimente noi, 
permisivitate la integrarea „din mers” a unor strategii 
decantate în chiar cursul desfăşurării procesului; 

d.  economicitate sau parcimonie discursivă si 


strategică, încât într-un cadru strategic simplu, 
nesofisticat să se realizeze cât mai mult din punct de 
vedere practic. 

Proiectarea efectivă a unei lecții se realizează 
tinându-se cont de mai multe 

Proiectarea instruirii la o lecție presupune realizarea 
unei concordante între trei „puncte-cheie” (Gagne, Leslie, 
1977, p. 154): 

a. obiective sau scopuri; 

b. metode, materiale, mijloace şi experiențe sau 
exerciţii de învăţare; 

c. evaluarea succesului şcolar. 

Centrarea pe realizarea conexiunii dintre cele trei 
planuri asigură congruenta şi unitatea funcţională a 
instruirii şi exclude devierile pe panta improvizatiei şi 
hazardului. Această  exigenţă ajută la verificarea 
concordantei noţiunilor şi ideilor ce vor fi predate, în 
raport cu obiectivul lectiei şi cu tipul testului sau al altor 
mijloace de evaluare folosite pentru a decide dacă 
predarea a fost satisfăcătoare. Mager a operationalizat 
cele trei exigente în trei întrebări cu răspunsurile 
subsecvente: 

Spre ce tind? - în lecţia prezentă (se anunţă 
obiectivul performativ al lectiei, arătând ce vor putea face 
elevii după ce stăpânesc lecţia); 

Cum să ajung acolo? - cum să realizez obiectivul 
(prin selectarea metodelor, materialelor şi exerciţiilor care 
vor realiza evenimentele instructionale şi condiţiile 
învăţării adecvate pentru fiecare capacitate subordonată); 

Cum voi şti când am ajuns? - atingerea scopului (prin 
administrarea unei probe de evaluare care să ateste 
performanţa elevului şi momentul când s-au atins 
obiectivele unei lecţii). 


Prin corelarea celor trei puncte-cheie se proiecteazä 
lecţia într-un set de acţiuni realizate în mai multe etape: 

a. analiza generală a lecţiei, prin consultarea 
programei, manualului sau a altor materiale bibliografice; 

b. determinarea obiectivului general şi a obiectivelor 
operaţionale, prin decelarea capacităţilor umane ce pot fi 
identificate, măsurate, exprimate; 

c. selectarea şi organizarea conţinutului învăţării în 
unităţi şi teme principale, care să fie convergente şi să 
slujească obiectivele fixate; 

d. alegerea şi combinarea metodelor şi procedeelor 
didactice pentru situaţiile concrete, în acord cu secvențele 
de conţinut, particularităţile elevilor, obiectivele lectiei; 

e. selectarea unor mijloace de învăţământ sau 
proiectarea unor materiale cerute de fiecare eveniment al 
instruirii; 

f. stabilirea modalitätilor de activitate cu elevii 
(activitate frontală, abordare individualizată, lucrul în 
grupuri sau pe grupe de nivel, activitate combinată); 

g. alegerea metodelor şi instrumentelor de evaluare 
corespunzătoare pentru a constata nivelul realizării 
obiectivelor propuse. 

Proiectul de lecţie cuprinde o articulare ideatică, 
scriptică a mai multor elemente componente, ce sunt 
repartizate, de regulă, în două părţi: o parte introductivă şi 
una ce vizează desfăşurarea propriu-zisă a momentelor şi 
evenimente 

PROIECT DE LECŢIE 

1. Data 

2. Obiectul 

3. Clasa 

4. Subiectul lectiei 

5. Tipul de lecţie 


6. Obiectivul fundamental 
Desfăşurarea lectiei 


Moment Obiectiv Tehnolo Conexiu 
ele lectiei ele propuse  |gia realizării |nea inversă 


Desfăşurarea propriu-zisă a lectiei se referă la 
momentele de parcurs, cu precizarea reperelor temporale, 
a metodelor şi mijloacelor de învăţământ, a formelor - de 
realizare a învăţării. De regulă, proiectul de lecţie trebuie 
centrat atât pe conţinut, cât şi pe acţiunea 
(comportamentul) profesorului şi a (l) elevilor. Un 
asemenea proiect de lecţie poate avea următoarele 
coloane: 


profesorul 
(met., 


există un model unic, absolut, pentru 
desfăşurarea lectiei. În funcţie de predominanta referintei 
la obiective, conţinuturi, activităţi, locuri de desfăşurare a 
lectiei (atelier, muzeu, natură), mod de organizare a 
elevilor (pe grupe, individual), se pot structura modele 
diferite de desfăşurare a activităţilor. Important este ca 
planul demersului anticipativ, consumat în proiectare, să 
se adecveze situaţiilor concrete de învăţare şi să conducă 
la rezultate satisfăcătoare. 

COMUNICAREA DIDACTICĂ 

1. Comunicare şi informare didactică 

Comunicarea pedagogică reprezintă un transfer 
complex, multifazial şi prin mai multe canale ale 
informaţiilor între două entităţi (indivizi sau grupuri) ce-şi 
asumă simultan sau succesiv rolurile de emiţători şi 
receptori, semnificând conţinuturi dezirabile în contextul 
procesului instructiv-educativ. Comunicarea pedagogică 
presupune o interacţiune de tip feed-back, privind atât 
informaţiile explicite, cât şi cele adiacente (intenţionate 
sau formate în chiar cursul comunicării). 

Noţiunea de comunicare implică o anumită 
reciprocitate, fiind mai generală şi mai completă decât 
informarea, pe când aceasta din urmă nu este decât o 
varietate sau o latură a comunicării. Comunicarea 
presupune o procesualitate circulară, care se înscrie într-o 
anumită temporalitate de care ţine cont şi care, la rândul 
ei, o modelează. De altfel, timpul pare să fie un element 
relevant, cu un puternic caracter informant în anumite 


contexte discursive (Carmen, 1984). Temporalitatea se 
poate converti într-un agent semiotic suplimentar pentru 
profesorul care stăpâneşte arta prefacerilor prin limbaj ale 
coordonatelor trecut - prezent - viitor. Temporalitatea 
discursului este altceva decât timpul obiectiv. Dacă timpul 
cronologic este unul singur şi nu poate fi alterat, cel 
discursiv se metamorfozează în „timpi” precum timpul 
subiectiv, timpul ficțional, timpul personajelor, situaţiilor şi 
faptelor invocate, timpul de enunțat şi timpul enuntului, 
care pot stabili relaţii de anterioritate, simultaneitate sau 
posterioritate, sugerând şi accentuând elemente cognitive 
şi configurații ideatice prin diverse construcţii sintactice 
şi/ sau combinaţii lexicale. Discursul actual nu prezintă 
niciodată un univers complet, ci doar un fragment care se 
imbogäteste pe parcurs. Pe măsura derulării timpului, se 
vor profila şi alte „semne” care vor circumscrie progresiv 
semnificaţii din ce în ce mai ample şi mai complete. 

Pornind de la definiţii diverse asupra comunicării 
didactice, Luminiţa Iacob (1994, p. 238) realizează o serie 
de sublinieri ce se dovedesc deosebit de utile în acest 
context: 

a) astăzi, actul comunicării este văzut ca o unitate a 
informaţiei cu dimensiunea relaţională, aceasta din urmă 
fiind purtătoare de semnificații,  contextualizând 
informaţia; de pildă, o informaţie verbală imperativă (vino! 
citeşte! spune! etc:), în funcţie de situaţie şi de relaţia 
dintre actorii comunicării, poate 11: poruncă, provocare, 
îndemn, sugestie, ordin, sfat, rugăminte, renunțare etc. 

b) perspectiva telegrafică asupra comunicării este 
înlocuită de modelul interactiv, care analizează actul 
comunicativ ca o relaţie de schimb între parteneri care au 
fiecare, simultan, un dublu statut - emiţător şi receptor; ca 
urmare, mai 

128 PEDAGOGIE 

c) analiza exclusivă a informaţiilor codificate prin 


cuvânt si, implicit, concentrarea pe mesajele verbale pierd 
tot mai mult teren în fata cercetärii diversitätii codurilor 
utilizate (cuvânt, sunet, gest, imagine, cinetică, 
proximitate etc.) si a acceptării multicanalitatii comunicării 
(vizual, auditiv, tactil, olfactiv etc.); în ansamblul său, 
comportamentul interlocutorului are valoare comunicativă; 

d) comunicarea, ca formă de interacțiune, presupune 
câştigarea si activarea, competentei comunicative, care 
este deopotrivă aptitudinală şi dobândită; abj senta 
acesteia sau prezența ei defectuoasă explică eşecul sau 
dificultățile pe care 1 profesorii, unii dintre ei foarte bine 
pregătiţi ştiinţific, le au în activitatea curentă; a fi profesor 
înseamnă nu numai a poseda cunoştinţe de specialitate, 
dar 1 şi capacitatea de a le transpune şi traduce didactic, 
adică posibilitatea de a şti cej cât, cum, când, în cefei, cu 
ce, cui etc. oferi. 

Comunicarea este un circuit care se autoedifică şi 
autoreglează permanent, pe când informarea ţine mai mult 
de reguli statornicite apriori. În cazul unui proces de 
comunicare, interlocutorii „creează şi inventează nu numai 
conţinuturi, dar şi procese, reguli, procedee şi modalităţi 
ale schimbului lor” (Ardoine, 1988, p. 62). Inteligența 
consumată în comunicare este mai ales de ordin strategic, 
pe când cea subordonată informării este mai curând de 
ordin logic (Ardoine, p. 62). 

Conform analizelor întreprinse de unii teoreticieni, 
comunicarea poate fi ierarhică şi reciprocă. Cea ierarhică 
se caracterizează prin faptul că interlocutorii ocupă poziţii 
diferite, unul este superior, emițând mai mult, altul 
inferior, recepţionând cu precădere mesaje; interlocutorul 
cu poziţia superioară are cel mai des iniţiativa mesajului, 
iar mesajul este codat, previzibil şi de tip prescriptiv. 
Comunicarea reciprocă, din contra, este cea în care 
partenerii nu ocupă niciunul o poziţie privilegiată, 
iniţiativa mesajului aparţine fiecăruia în egală măsură, iar 


mesajul este mai putin previzibil, mai informant si procesul 
ca atare este mai deschis perfectionärilor (Berger, 1988, 
pp. 77 - 79). Comunicarea didactică implică ambele 
strategii, predominanta uneia într-un anumit context fiind 
justificată de obiectivele vizate, conţinutul transmis, 
metodele şi mijloacele didactice desfăşurate, în timp ce 
profesorul emite, locutorul-elev îşi construieşte, pe baza 
elementelor informaţionale remise, mesajul său, care, în 
parte, va fi returnat (explicit sau prin transparenţa mimicii, 
gesturilor etc.) profesorului. La limită, acesta face două 
acţiuni, aparent contradictorii: vorbeşte şi îşi ascultă elevii 
în acelaşi timp. De aceea, comunicarea didactică va căpăta 
un aspect improbabil, deoarece strategia comunicaţională 
în orice moment poate fi resemnificată. 

În mod concret, educaţia se realizează prin 
intervenţii ale maturilor, preponderent prin comunicare, în 
mentalitatea şi comportamentul personalităţii celor ce sunt 
educați. Conceptul de intervenţie educativă, introdus de 
logicianul ieşean Constantin Sălăvăstru, pare a fi deosebit 
de oportun în contextul analizei de faţă. Intervenţia 
educativă vizează „orice act uman prin intermediul căruia 
se realizează o anumită influenţă asupra unui individ, 
influenţă capabilă să determine o anumită reacţie a 
acestuia, o anumită modificare a personalităţii sale. Aceste 
modificări pot afecta toate dimensiunile personalităţii: 
intelectivă, afectivă, atitudinală, comportamentală, 
acţională si ele constituie adevărate «mărci» ale oricărei 

de comunicare prin intermediul limbajului natural, al 
limbajului artificial sau al celui gestual. Limbajul 
educational constituie un mijloc de realizare a unei 
intervenţii educative. Autorul menţionat distinge trei tipuri 
fundamentale de intervenţie educativă: a) intervenţii 
educative prin sine sau autointerventii (în care purtătorul 
intervenţiei se concretizează în procese, stări, trăiri 


intrinseci personalităţii receptorului, iar intervenţia se 
declanşează ca urmare a impactului acestor stări); b) 
intervenţii educative prin altul (cazul clasic al relaţiei de 
educaţie, în care receptorul suferă influenţa unei alte 
persoane sau „realităţi personalizate”); c) intervenţii 
educative prin „mentalități comunitare” (în care purtătorul 
intervenţiei se concretizează în valori ale grupurilor, iar 
relaţia receptorului cu astfel de valori declanşează o 
intervenţie educativă) (Sălăvăstru, 1995, p. 17). Dacă e să 
ne gândim la o preeminenţă sau la o anterioritate în timp a 
intervențiilor educative, probabil că acestea se pot 
evidenția variabil, de la caz la caz, în funcţie de o 
multitudine de parametri. 

Departe de a fi un fenomen linear, omogen şi 
mecanic, comunicarea se prezintă ca un proces dinamic, în 
cursul căruia unele strategii se înlocuiesc cu altele, 
conducându-i pe interlocutori la „deplasarea” unuia spre 
celălalt. În cazuri bine determinate, se admit chiar şi 
schimburile de statut comunicational. Chiar şi atunci când 
comunicarea pare unidirecţională, de la profesor la elev - 
de pildă - ea nu este univocă întrucât, simultan cu fluxul 
informaţional principal va lua naştere un flux adiacent, 
important prin funcţionalitate şi consecinţe, cel al feed- 
backurilor care reglează comunicarea. Această 
retroactiune este atât de importantă încât, uneori, dacă nu 
se ţine cont de ea, întregul releu informaţional se poate 
bloca. Dacă profesorul nu decriptează la timp reacţiile 
elevilor săi si nu-şi reglează la timp conduita 
comunicaţională, întreaga activitate educaţională poate fi 
compromisă. Orice comunicare realizează un circuit închis, 
iar, ca să se deschidă, comunicarea trebuie să fie 
bilaterală. De altfel, expresia „comunicare unilaterală” 
este un nonsens. Actul informativ poate fi unilateral (de la 
un radioreceptor, de exemplu), dar comunicarea - 
niciodată. Profesorul nu informează, ci comunică. 


Informaţiile sale variază ca amplitudine şi profunzime în 
funcţie de informaţiile primite de la elevi, care dau seamă 
de ceea ce aşteaptă ei sau sunt în stare să întâmpine. 
Profesorul este un rezonator, ca şi elevul, de altfel. 

Aşadar, comunicarea didactică înglobează şi acele 
fluxuri informaţionale, intenţionate sau nu, verbale ori 
nonverbale, profilând un univers de discurs pluri- 
directional, multicanal şi polisemantic. 

2. Educaţia ca practică semnificantă 

În comunicarea didactică, informaţia se decelează, ca 
şi în alte situaţii de comunicare, prin intermediul semnelor. 
Atât constructele limbajului verbal, cât şi artificiile 
paraverbale sau nonverbale pot fi considerate nişte semne 
care poartă sau generează numeroase semnificaţii. 

Ipoteza noastră constă în faptul că discursul didactic 
poate fi analizat ca o 

cesul de comunicare didactică în calitate de practică 
semnificantă. Termenul este introdus de Umberto Eco, 
atunci când operează diferenţierea dintre semioză şi 
semiotică: „semioza este fenomenul obiect, în timp ce 
semiotica este ştiinţa care studiază obiectul” (Eco, 1982, p. 
77). 

Orice semn este un înlocuitor al unei realități sau al 
unui gând şi întreține relații semice pe axele sintagmatice 
şi paradigmatice ale desfăşurării câmpului semiotic. 
Semnul presupune o conştiinţă interpretatoare, deoarece 
„ceva este semn doar pentru că este interpretat ca semn 
de către un interpret oarecare”: (Morris, 1971, p. 20). 

Postularea unei informații sau stări presupune o 
exteriorizare prin intermediul! semnelor. Insäsi gândirea, 
mai mult sau mai putin abstractă, nu poate funcționa lui 
afara unor suporturi materiale ale căror expresii se 


mulează în raport cu gându-lrile purtate. „Singura gândire 
care poate fi recunoscută este gândirea în semne... Din 
teza că orice gândire este un semn rezultă că fiecare gând 
trebuie să se adreseze altuia, trebuie să determine un 
altul, căci aceasta este esenţa unui semn” (Peirce, 1990, p. 
61). ,Gândul” supraordonat este tot un semn, iar 
încercarea de a-l semnifica trimite către un alt semn... şi 
aşa ad infinitum. Odată ce generatorul semiotic a fost 
pornit, greu se mai poate opri. Semioza devine 
„nelimitată”. Mişcarea lanţului de semne, produsă de 
protagonişti, antrenează deplasări con - tinue de 
semnificaţii, circularităţi redundante, tribulatii nedorite 
sau tăceri inoportune, ce pun în pericol buna înţelegere - 
raţiunea existenţei acestui câmp semiotic. De aceea, se 
impune cu necesitate intervenţia unui regulator al 
generatorului semiotic pe care noi îl vedem în profesor şi 
în capacitatea lui de a pune în ordine şi a stăpâni un 
mecanism fără de care nimic nu mai este inteligibil. 

Dacă sub aspectul controlului acestui mecanism, 
profesorului îi revine rolul conducător, din punct de vedere 
procesual, nu se mai poate justifica poziţia predominantă a 
profesorului faţă de elevii săi. Didactica modernă, care 
acreditează teze precum „fiecare învaţă de la fiecare” sau 
„nu se mai ştie cine dă şi cine primeşte”, vine să detroneze 
ierarhiile de roluri clădite pe vechi canoane sau observaţii 
de suprafaţă, care, aplicate în plan real, ar avea efecte 
minime sau nule. 

Mesajul educaţional nu preexistă în totalitate actului 
enuntärii. El se structurează, în parte, în chiar actul 
transmiterii lui. Desigur că, din perspectiva profesorului, 
mesajul este cunoscut. Orice profesor îşi va prefigura 
mental conţinutul şi forma discursului. Dar noi trebuie să 
definim mesajul ţinând cont de toate variabilele implicate 
în acest proces. Mesajul nu este numai ceea ce se emite, ci 
şi ceea ce se recepționează. El nu există până la un 


moment dat decât ca pură potentialitate, pe care o 
instanţă hermeneutică o actualizează  atribuindu-i 
semnificaţii determinate. „Chiar afirmaţia cea mai literală 
- subliniază un analist al limbajului - are o dimensiune 
hermeneutică. Ea trebuie decodată. Înseamnă ceva mai 
mult, mai puţin sau ceva diferit de ceea ce afirmă. Numai 
tautologiilei pure sunt coextensive cu reformularea lor” 
(Steiner, 1983, p. 345). Fiinţând pre - i cum ceva care 
trebuie să se împlinească, mesajul este o aşteptare, o 
aspirație, } ceva încă nestructurat. Cu atât mai mult cu cât 
didactica actuală pune un accent deosebit pe structurile 
cognitiv-operatorii achiziţionate de elevi. Şi sub aspect 

demers hermeneutic. Sensul însuşi evocă o lipsă ce 
se cere a fi înlocuită cu ceva. „Semnul este dintr-odată 
marcare şi lipsă, în mod originar dublu” (Ducrot, Todorov, 
p. 133). El trezeşte un evantai de solicitări. Partea 
semnului care poate deveni sensibilă se numeşte - de la 
Saussure încoace - semnificant, partea absentă semnificat, 
iar relaţia care le întreţine conturează semnificaţia. 
Oricum, semnificaţia se structurează şi pornind de la ceva 
care nu este încă. Din perspectiva profesorului, mesajul 
este - în termeni lingvistici - o competenţă; din 
perspectiva elevului, el este o performanţă. 

Incât, am putea aprecia că semnificaţiile mesajelor 
didactice nu se transmit, ci „se fac” la fiecare pol în parte, 
în funcţie de o serie de parametri contextuali, preexistenti 
sau structurati în actul enuntärii. Aceste semnificaţii nu 
numai că sunt generate în funcţie de semnificaţiile 
preexistente, dar ele însele se constituie în contexte 
enuntiative cu rol moderator pentru semnificaţiile ce se 
vor sedimenta mai târziu. 

Actualizarea sensurilor în discursul didactic este un 
prilej de afirmare a creativităţii şi personalităţii elevilor. 
Fiind coparticipanti la „definitivarea” semnelor, ei îşi vor 


dezvolta disponibilitätile receptive si capacităţile de 
cunoaştere. Semnificatiile vor fi date de cunoaşterea 
socialmente determinată cu privire la uzajul semnelor 
(raportul context-semn), iar „multitudinea referentilor 
posibili se va explica prin multitudinea formelor de 
cunoaştere cu privire la uzajul semnelor... Alegerea 
referentului actual depinde de forma (formele) de 
cunoaştere actualizată (-te), activată (-te) în cursul 
receptiei de către receptori, într-un mod sau altul” 
(Kálmán, 1983). Putem spune că orice semnificaţie este 
contextuală şi, la rândul ei, are puterea de a contextualiza. 
Profesorul va proiecta o anumită semnificaţie, dar va 
pregăti (sau va ţine cont), totodată, şi (de) contextul care 
va facilita naşterea semnificației intenţionate de el. De 
altfel, orice asimilare a unei idei presupune o angajare 
intertextuală, din punct de vedere interpretativ, întrucât 
nicio cunoştinţă nu apare pe un teren gol, ci se înserează 
într-un tot organic precedent sau coprezent. 

Semnificaţia nu ţine numai de enunţ, ci şi de 
enuntare. lar aceasta antrenează un evantai mai larg de 
coordonate generatoare de sensuri. Important nu este 
numai ceea ce spune profesorul, ci şi modul cum spune. 
„Enunţarea - scrie Roland Barthes (1987, p. 351) - 
expunând locul şi energia subiectului, sau chiar lipsa 
acestuia (ceea ce nu înseamnă absenţa sa), tinteste însuşi 
realul limbajului, ea recunoaşte că limbajul este un imens 
hal ou de implicaţii, efecte, ecouri, drumuri drepte şi 
ocolite, întortocheate, ea decide să dea glas unui subiect, 
deopotrivă insistent şi ireperabil, necunoscut şi totuşi 
recunoscut cu o familiaritate neliniştitoare, cuvintele nu 
mai sunt, în mod iluzoriu, înţelese ca simple instrumente, 
ci lansate asemeni unor proiectile, explozii, vibrații, 
maşinării, o imensă savoare” De aici şi pluralitatea 
semnificaţiilor decelate prin interpretare şi chiar relativa 
„încâlceală” sau acel „blocaj” al comunicării, atunci când 


profesorul nu mai tine sub control ,zgomotul” determinat 
de ,freamätul” supradimensionat al sensului. 

Schimbul de idei sau sentimente antrenează întregul 
orizont discursiv, precum 

132 PEDAGOGIE 

mulativ la restructurările ideatice (retenţie pozitivă), 
altele în chip reductiv (retenţie negativă). În altă ordine de 
idei, reacţia celui cu care dialogăm este nu numai în 
funcţie de ceea ce preconizăm sau aşteptăm de la el, ci şi 
de semnificaţiile pe care preopinentul nostru le ataşează 
gestului pe care îl facem sau nu. 

Semioza pedagogică se întemeiază pe o competiţie a 
interpretărilor, iar semnificaţiile nu sunt decât „sedimente” 
ale unei „înfruntări” privind producerea sensurilor. În 
aceste circumstanţe, profesorul îşi asumă un dublu rol: de 
„interlocutor egal”, care „coboară” la nivelul de înţelegere 
al elevului, dar şi de observator, conducător şi reglator al 
orizontului discursiv, în cazul apariţiei unor disfunctiuni în 
„negocierea” sensurilor. Profesorul trebuie să ţină 
întotdeauna cont de posibilităţile aprehensive ale elevilor 
şi să pregătească acel cadru discursiv de insertie sau de 
naştere a noilor semnificaţii. „Dacă cultura profesorului 
trebuie să devină o parte a conştiinţei copilului, atunci 
cultura copilului ar trebui mai întâi să devină o parte a 
conştiinţei profesorului. Aceasta ar însemna că profesorul 
trebuie să fie capabil să înţeleagă dialectul copilului, mai 
degrabă decât să încerce în mod deliberat să-l schimbe... 
Trebuie să distingem între principiile şi operaţiile pe care 
profesorii le transmit şi le dezvoltă la copii şi contextele pe 
care profesorii le creează pentru a putea face acest lucru 
posibil” (Bernstein, 1978, p. 116). 

Decantarea unei semnificaţii pune în joc - conform 
semioticianului Ch. Morris - trei planuri ale relationärilor 
semice: sintactica (relaţia semn-semn), semantica (relaţia 
semn-referent) şi pragmatica (relaţia semn-utilizator) 


(1971, pp. 426 - 429). 

Un gest-semn al profesorului îşi declină semnificaţia 
prin intrarea lui într-o reţea de semne anterioare sau 
coprezente. Oricum, legăturile sintactice constituie 
premise ale descifrării sensurilor, iar acest proces este 
susținut de prezența unor norme de recunoaştere 
convenite - mai mult sau mai putin tacit - între parteneri. 
Uneori, construcțiile sintactice (felul de a spune ceva, de a 
pleda, de a admonesta) pot ele însele secreta un mesaj 
adiacent (care se adaugă mesajului principal, format la 
nivel semantic), ştiut fiind că unele mesaje pot fi transmise 
prin fraze, dar nu se află în fraze. 

Planul semantic asigură formarea semnificatiilor în 
gradul cel mai înalt, deoarece atât emitätorul-profesor cât 
şi receptorul-elev ataşează fiecărui semn realitatea la care 
acesta trimite sau pe care o desemnează. Niciun semn nu 
poate fi golit de conţinutul pe care îl vehiculează. 

Planul pragmatic pune în evidenţă creativitatea şi 
productivitatea receptorilor în a interpreta diferitele 
semne. Orice semn se revelează într-un anumit context 
existenţial si actualizează experiențele diferite ale 
locutorilor. Teoria ilocuţionară asupra limbajului - de pildă 
- pornind de la faimosul aforism al lui Wittgenstein că 
„sensul este uzul”, demonstrează convingător teza că 
sensul nu poate fi determinat independent de intenţiile şi 
acţiunile comunicative particulare ale vorbitorilor, 
înțelegerea este asigurată de vigilenta ascultătorului în a 
surprinde intentionalitatea  locutorului, pe baza 
recunoaşterii „actelor de vorbire” per formate. O 
pragmatică a discursului educaţional trebuie să ia în 
seamă şi dimensiunile Simrain Hivi HlialP ale limhsiillllli în 
cripto r-aAa Aa nnlin cni-in o - mt. 41... 

r 

(Bernstein, 1978, p. 60) - reflectă selectând ceea ce 


este spus, momentul în care este spus sau felul în care este 
spus. Forma relaţiilor sociale reglează opţiunile pe care le 
fac locutorii, atât la nivelul sintactic, cât şi la cel lexical”. 
Limba pe care o vorbim vorbeşte ea însăşi despre o lume a 
cărei emanatie este măcar parţială şi în ale cărei unde 
lumea ca atare, la rândul ei, se oglindeşte. 

3. Discursul didactic - între demonstrare şi 
argumentare 

Comunicarea didactică este un gen aparte de discurs 
în care demonstrarea şi argumentarea, ca acte de 
explicare şi persuadare, se actualizează în mod gradual, 
completându-se reciproc, în funcţie de specificitatea noului 
context. 

Demonstrația este un demers logic, bazat pe 
inferente deductive sau inductive, în centrul căruia stau 
valorile de adevăr, necesar şi evidenţă. Asertiunea se face 
plecând de la anumite premise, prin respectarea unor 
reguli de inferenţă, respectare care validează excursul 
explicativ, ajungându-se, astfel, la concluzii adevărate. 
Această cale de derivare alethică se foloseşte des în 
discursul didactic, mai ales atunci când secvențele 
discursive conțin elemente certe, iar conținutul 
învățământului îngăduie o astfel de detaliere explicativă. 
Nu înseamnă, însă, că demonstraţia nu se raportează la 
particularitätile auditorilor, ale disciplinei sau lectiei 
predate. Dacă la matematică - de pildă - se foloseşte 
preponderent inferenta  deductivă, la biologie sau 
psihologie se vor utiliza şi inferentele inductive sau 
abductive. Chiar şi acelaşi raţionament deductiv poate fi 
mai mult sau mai puţin restrâns sau transparent, pornind 
de la competențele comprehensive diferite ale elevilor ori 
claselor cu care se lucrează. 

Aspectul argumentativ al discursului didactic vine să 
recupereze psihosocio-logicul din activitatea de predare- 
învăţare. Profesorul trebuie să stăpânească tehnicile de 


conditionare prin discurs, pentru a provoca adeziune la 
ceea ce spune sau pentru a trezi unele disponibilităţi de 
asimilare ori acţiune la momente oportune. Oratorul- 
profesor trebuie să convingă un auditoriu compozit, ce 
reuneşte  individualitäti distincte prin caractere, 
ataşamente şi potenţialităţi. După unii reprezentanţi ai 
neo-retoricii (Perelman, 1958, p. 72), discursul educativ se 
apropie de genul epidictic, destinat să promoveze valorile 
asupra cărora partenerii au căzut de acord şi care nu mai 
constituie obiecte de dispută. De aceea, argumentarea 
poate fi considerată un substitut al forţei materiale care, 
prin constrângere, promovează efecte de aceeaşi natură. 

Prestigiul oratorului-profesor, limbajul folosit de 
acesta, capacitatea lui de a întrezări valorile accesibile sau 
admise de elevii săi sunt atribute care cântăresc destul de 
greu în exerciţiul argumentativ. Toate aceste elemente, ce 
favorizează si  potenţează  verosimilul,  opinabilul, 
plauzibilul, probabilul, fac parte din tehnicile discursive ce 
permit „provocarea sau creşterea adeziunii spiritelor la 
tezele care le solicită asentimentul” (Perelman, 1958, p. 5). 
Căci, dacă demonstraţia logică angajează raţiunea elevilor, 
argumentarea solicită, cu preponderență, afectivitatea 
acestora. lar, dacă demonstraţia este un mijloc de a 
informa, argu 

nuirea eficientă a argumentelor de către profesor 
trebuie să ţină atât de legitatiile formalismelor logice, cât 
şi de exigente particulare de ordin psihologic. Trebuie 
aleasă o strategie persuasivă suplă şi economicoasă, iar 
compunerea episoadelor discursive se va face în 
cunoştinţă de cauză. De aceea, profesorul este obligat să 
ştie să utilizeze toate resursele expresiv-formale ale 
limbajului promovat. 

Prin limbaj, profesorul nu numai că reprezintă sau 
înfăţişează realul, dar îi dă un sens, îl pune în valoare. 


Dacä stäpânim limbajul, avem sansa de a stäpâni si 
realitatea. Gândim si pe mäsura limbajului ce îl detinem. 
„Marginile limbii mele - spune Wittgenstein - sunt 
marginile lumii mele”. Discriminarea lingvistică 
garantează succesul discriminărilor în plan real. Se ştie că 
învățarea anumitor cuvinte sau culori determină o creştere 
a abilităților senzoriale în discriminarea psihofizică. „Chiar 
dacă limba nu modifică experiența însăşi, ea ne oferă 
categorii care ne permit să coreläm experiența şi să-i 
conferim o semnificație” (Kneller, 1973, p. 235). Căci 
limbajul formează şi modelează cadrul în care experiența 
urmează a fi integrată, iar limbaje diferite o vor face în 
mod diferit. 

4. Canale ale comunicării didactice. Implicații 
psihopedagogice 

Semnificația rezultată este o finalizare a jocului 
realizat între mai multe subsisteme de semne: verbale, 
paraverbale şi nonverbale. Cele trei subsisteme pot 
funcționa simultan, iar prin omologia funcțională invocată 
se va produce o convergență în realizarea sensului, ca 
urmare a suprapunerii parțiale sau a conțiinuității 
temporale. Totodată, cele trei instanțe se pot autonomiza 
datorită faptului că sunt capabile de mesaje diferite, chiar 
divergente, prin angajarea de mijloace expresive specifice. 
De dorit este ca, în comunicarea didactică, să se realizeze 
o convergenţă funcţională şi o angajare a tuturor canalelor 
de transmisie. Posibilităţile  degajării si  remanierii 
semnificatiilor sunt mai mari, iar elevii vor fi obligaţi să-şi 
perfecţioneze mai multe ,antene” receptive. 

a. Subsistemul verbal. Este cunoscut faptul că 
discursul verbal ocupă un loc principal în predarea- 
verificarea cunoştinţelor. Dacă „fiece cuvânt a fost cândva 
o operă de artă originală” (Herbert Read), în sensul că a 
existat un „protolim-baj” saturat în forme infralogice, a 
fost necesar ca, din sincretismul amorf şi confuz de 


constructe e vas irationale, să fie extrase, prin suprimarea 
oricăror urme de efuziuni afective, noţiuni stabile, 
ajungându-se la un mod de schimb validat socio-comunitar. 
Transbordarea afectivului şi condamnarea la mutism a 
inconştientului din convorbirile noastre este utopică şi 
iluzorie. „Limbajul gândirii (verbal, n.n.) - scrie Usinski - 
se formează treptat din limbajul simţurilor, iar urmele 
acestor faşe senzoriale îşi lasă pecetea asupra limbii 
pentru totdeauna” (1974, p. 188). 

Cuvintele, prin chiar folosirea lor „nudă”, integrate 
atât în unităţi prepozitionale cât si la nivel frastic (în 
sintaxe care ele însele pot „vorbi”), se vor converti într-un 
standard perlocutionar care, exploatat cum se cuvine, 
constituie un factor 

Intregii sale istorii anterioare” (Steiner, 1983, p. 47), 
au puterea de a trezi elevului imagini şi emoţii cu valenţe 
benefice pentru receptarea unor conţinuturi ideatice. 
Limbajul - după Buhler - comportă nu numai funcţia de 
comunicare, ci şi o funcţie de apel, orientată spre 
destinatar şi o funcţie expresivă, ce vizează locutorul. 
Jakobson, pe lângă cele trei dimensiuni relevate de Buhler, 
mai sugerează încă trei: funcţia metalingvistică (orientată 
spre cod), funcţia poetică (ce are ca obiect enunţul) şi 
funcţia fatica (ce vizează contactul comunicării) (cf. 
Ducrot, p. 426). Toate cele şase funcţii invocate se pot 
actualiza în vorbirea didactică, profesorul având 
posibilitatea ca, în raport cu obiectivele propuse, să se 
centreze pe o funcţie sau alta. 

b. Subsistemul paraverbal. În dialogul profesor-elev 
sunt prezentate şi alte resorturi comunicative care pot 
vehicula conţinuturi informaţionale. Modul cum sunt 
pronunţate sau rostite cuvintele încarcă emoţional ideile 
circumscrise de acestea, transformând dialogurile 
obişnuite - aparent banale - în instanţe expresive 


modelatoare. Comunicarea orală, prin elementele ei 
suprasegmentale (intonatie, accent, debit, ritm, forţă, stil) 
are darul de a personaliza actul de comunicare şi de a 
implica afectiv atât emitentii-profesori, cât şi receptorii- 
elevi. Maniera prezentării unei informaţii poate deveni ea 
însăşi conţinut noncognitiv. Orice comunicare este însoţită 
de o metacomunicare, ce poate sugera sau fixa nuanţe 
expresive latente. Un bun profesor trebuie să fie şi un 
excelent „actor”, care să exploateze la maximum „haloul” 
de semnificaţii ale cuvântului rostit. Prin pronunțare, ele 
trebuie să mişte, să emotioneze şi să capteze întreaga 
fiinţă a elevilor. 

Să evidentiem şi rolul figurilor limbajului cu care este 
ornamentat discursul. Eludând exprimarea concisă şi 
comună, figurile de stil amplifică puterea mesajului, nu 
numai prin suplimentarea lui cu semnificaţii colaterale, ci 
şi prin ocultare, disimulare sau ascundere intenţionată, 
dirijând conduita elevului spre traiectele imaginarului. 
Tropii sunt „copiii ficţiunii” (Du Marsais, 1981, p. 158), iar 
a figura înseamnă „a vedea că, dar nu totdeauna a vedea 
sau a face să se vadă” (Ricoeur, 1984, p. 106). Chiar şi 
nerostirea, pauza între cuvinte sau fraze (în anumite 
limite, poate chiar „neexplicarea” sau „nerăspunsul” la 
unele întrebări) se pot converti în factori provocatori 
pentru creşterea gradului de interes al elevilor. Explicaţia 
„până la capăt” ori exprimarea redundantă - chiar dacă 
sunt indicate - pot da expozeului didactic o notă de 
monotonie şi plictiseală. Sunt momente când explicaţiile 
„încheiate” pot răpi din farmecul şi frumuseţea unei lecţii, 
văduvind elevii de mirajul interogatiei perpetue. A spune 
chiar totul înseamnă a perima. Spre deosebire de tăcere, 
nerostirea sau suspendarea, în doze bine măsurate şi în 
contexte pragmatice nimerite, pot spori expresivitatea 
ideilor, întreţinând un autentic dialog. 

c. Subsistemul nonverbal. Dialogul profesor-elev se 


lärgeste si prin intermediul canalelor nonverbale. Suntem 
obligaţi în activitatea didactică să recurgem şi la sistemul 
concret, perceptual sau imagistic, date fiind accesibilitatea 
şi operativitatea decodificării acestor mijloace şi surse de 
comunicare. Audio-vizualul are 

Mesajul vizual îmbracă atât un aspect semantic 
(lingvistic transpozabil şi-i recuperat în parte de limbă), 
cât şi un aspect ectosemantic (ce transcende sem” nificatia 
imediată prin exploatarea câmpului de libertate al 
semnului) (Philippe, 1972, p. 129), iar sub aspectul 
funcţiilor, imaginilor vizuale li se revendică statutul de 
instanţe raţionale, expresive şi conative (Thibault-Laulan, 
1972, p. 27). 

Ceea ce noi numim „real” este mai întotdeauna ceea 
ce vedem şi mai apoi ceea ce auzim sau atingem. Limbajul 
verbal face să fie prezente obiecte şi fenomene faţă de 
care noi nu avem nicio experienţă. Dar, câteodată, acest 
instrument se dovedeşte a fi fragil şi sărac în compensaţii. 
Vizualul vine să-l ajute, să-l definitiveze, să-l suplimenteze. 
De altfel, cele două forme expresive angajează tipuri de 
raționalitate oarecum distincte. „Gândirea vorbită este mai 
mult analitică, pentru că vorbirea este făcută din cuvinte, 
ce sunt părţi ale unor ansambluri şi trebuie sesizate în 
mod particular. Dimpotrivă, gândirea evocată prin vizual 
este sintetică, pentru că vederea dă o percepţie globală a 
situaţiei” (Ellul, 1981, p. 16). Dacă vorbirea este critică 
prin tribulatiile şi ocolişurile sale, vizualul este direct prin 
evidenţa sa. Sunt cazuri când vizualul exprimă mai mult şi 
mai bine un anumit lucru decât o face vorbirea. Un discurs 
verbal nu va fi în stare să descrie şi să explice funcţionarea 
unui motor, de pildă, cu aceeaşi eficacitate pe care o au o 
schemă sau motorul însuşi, iar, dacă limbajul o va face, 
acesta ar fi destul de lung şi de incert. O pedagogie a 
imaginii, bine conturată, ar putea stimula învăţarea, căci 


prin arătare directă şi trecere rapidă în revistă a obiectului 
de învăţat se transmit informaţii fără scriere şi lectură, 
fără chiar o conceptualizare propriu-zisă. Astfel se justifică 
prezenţa mijloacelor de învăţământ în educaţie. 

Să mai reținem faptul că ţinuta fizică, fizionomia feţei 
sau gesticulatia educatorului pot stârni reverberatii 
intelectuale sau afective asupra elevilor. Mimica fetei si 
gesturile mâinii acompaniază limbajul vorbit, întregind sau 
prelungind semnificaţiile cuvintelor. Uneori, gesturile pot 
comunica mai multe informaţii ascultătorilor decât 
vorbirea. Artificiile periferice limbajului sunt capabile să 
acopere porţiuni ale spaţiului semantic, pe care limba 
vorbită nu reuşeşte întotdeauna să le recupereze. Evoluţia 
psihomotorie a omului a fost de aşa natură încât noile 
funcţii nu au suprimat în totalitate pe cele precedente, ci 
se găsesc înglobate în funcţiile superioare. „A nu mai 
gândi cu mâinile echivalează cu pierderea unei părţi a 
gândirii” - consideră Andre Leroi-Gourhan (1983, p. 54). 
Mişcările, gesturile şi mimica profesorului - ca părţi 
integrate procesului de predare - trebuie să se 
convertească în instanţe instrumentale productive, care să 
vină în întâmpinarea nevoilor unei situaţii didactice 
concrete (vezi Grant, 1971). 

Credem că, pe viitor, cadrele didactice trebuie să 
acorde o atenţie sporită configurării ethosului comunicativ, 
date fiind influenţele acestui subsistem asupra tuturor 
componentelor activităţii educative. In funcţie de semiosis- 
ul pus în funcţiune - şi care prezidează mai toată 
activitatea didactică - se creează premisele traducerii 
optime a obiectivelor educaţionale, iar procesul ca atare 
câştigă un plus de pertinentä şi eficienţă. Totodată, trebuie 
să se asigure o instrumentalizare şi o iniţiere a elevilor în 
strategiile de discurs, astfel încât aceştia să fie în stare să 
sesizeze, să înţeleagă, să ierarhizeze, să sanctioneze şi să 
amendeze informaţiile de diferite răi e i în nitimă instanţă 

formational contemporan, cu antinomiile si tensiunile 
sale semiotice, cere noi prestatii si prestante educatorilor 
si educatilor, deopotrivă. 

5. Statutul tăcerii în comunicarea didactică 

A invoca funcţionalitatea benefică a tăcerii într-o 
activitate prin excelenţă verbală, discursivă, pare, la o 
primă privire, o tentativă scandaloasă, bizară. Se ştie că 
discursul didactic se sprijină pe/apelează la palierul 
lingvistic, ca fundament/fundal al tranzacţiilor de 
informaţii sau stări, care facilitează sau constituie prin ele 
însele achiziţii educative. Nu este mai puţin adevărat că, 
uneori, s-a remarcat nevoia discontinuităţii verbalului prin 
nerostire, fie în calitate de artificiu retoric subinteles, 
insinuat la nivelul secventelor minimale de discurs (prin 
„figurile limbajului”, de pildă), fie printr-o 
instalare/deplasare a comunicării în/spre registrele 
nonverbale sau paraverbale, fie - mai rar - ca scop şi 
tehnică explicite ale educaţiei (a învăţa să taci, a cunoaşte 
tăcând), prezente în varii timpuri sau arealuri culturale. 

Pentru contemporaneitate, a fi pedagog înseamnă, 
înainte de toate, a şti să explici, să etalezi clar în faţa 
elevilor un anumit conţinut, să clarifici şi să rezolvi 
metodic sarcini didactice, în conformitate cu o iluzie 
raţionalistă, prezentă şi la Comenius, prin stăpânirea 
acelei „arte de a-i învăţa pe toţi totul”. Acestei pedagogii, 
oarecum mecaniciste, anticii au ştiut să-i opună o 
pedagogie centrată mai mult pe secret. Cum remarcă un 
filosof al educaţiei, analizând această chestiune, „departe 
de a explica mai întâi, se începea prin intrigare, prin 
provocarea nevoii de sens, fără vreodată să se răspundă pe 
deplin, astfel încât fiecare lămurire suscita un nou secret; 
o pedagogie care lăsa discipolul mereu însetat, conştient 
că nu era demn de a cunoaşte”. Ce altceva făcea Socrate, 


în dialogurile lui Platon, decât o subtilă pedagogie a 
secretului? Sau ce făcea Iisus, în faţa apostolilor săi, decât 
o remarcabilă retorică a cvasi-ascunderii prin folosirea 
limbajului alegoric? 

Alegoria - de pildă - stimulează plăcerea de a învăţa 
începând cu o aruncare a discipolului într-o stare 
conştientă de ignoranță. Forţa didactică a alegoriei nu stă 
în transparenţa ei, ci în enigma ei. Din această 
perspectivă, alegoria ar putea avea trei funcţii didactice: 
mai întâi, creează motivaţia învăţării (pentru că iniţial 
intrigă, tulbură si apoi cere o rezolvare), apoi 
dramatizează (prin personificare, îndeamnă auditoriul să 
se identifice cu personaje şi să se implice în acţiune) şi 
prezintă o funcţie fatică (deoarece facilitează contactul şi 
solidarizarea locutorilor). În orice caz, dacă alegoria este 
considerată ca având virtuţi didactice, aceasta nu se 
datorează faptului că ea ne-ar permite să câştigăm timp, 
ci, dimpotrivă, că ne îndeamnă să-l stăpânim, nu pentru că 
ea ar clarifica, ci pentru că uimeşte şi invită la cunoaştere. 
Cu o condiţie, însă, ne previne Olivier Reboul: „ca ea să nu 
fie prea bine făcută, prea transparentă. Ea educă mai mult 
prin ceea ce ascunde, decât prin ceea ce spune. De unde 
paradoxul: alegoria bună este cea care nu e deplină, cea 
care păstrează o imprecizie, o deschidere, o polisemie. 

Luarea în seamă a palierelor nonstandard de 
comunicare este în consonanţă cu avertismente ale unor 
gânditori care relativizeazä atotputernicia cunoaşterii 
„narative”, evocată direct, prin cuvânt. In realitate, 
enunturile denotative se amestecă si cu complexe de 
„savoir-faire”, ,Savoir-vivre”, ,Savoir-ecouter”, ceea ce 
reclamă noi regimuri de întemeiere sau competenţe de 
semnificare. Jean-Fran-cois Lyotard invocă, alături de 


exigenta adevărului, şi criterii precum eficienţa, justiţia, 
bunătatea, frumuseţea, ce presupun noi performanţe ale 
subiecţilor, de racordare la obiectivele evidente ale 
discursului: a cunoaşte, a decide, a evalua, a transforma 
(1983, pp. 36 - 37). 

Pentru a spune ceva în chip eficient, subiectul se 
slujeşte de tăcere ca punct de referinţă în instituirea 
semnificaţiilor. Pentru a se exprima, individul recurge la 
acest principiu diferenţial. „Tăcerea, ca fapt al sensului, 
face prezentă non-iminenta ne-spusului pe care-l putem 
permanent formula... Este vorba aici de un principiu al 
polisemiei: cu cât spunem mai mult, cu atât tăcerea se 
instalează şi cu atât mai mult sensurile sunt posibile” 
(Decrosse, p. 229). Subiectul care rosteşte ceva dublează 
liniştea de cuvânt şi invers. În orice discurs se 
materializează o ,proiectie”, o suspendare, un viitor 
silențios, dar care este plin de sens. 

Tăcerea, ca nerostire sau suspendare, în doze bine 
măsurate şi în contexte pragmatice nimerite, poate purta 
varii „subînţelesuri”, necesare pentru un dialog autentic si 
poate întreţine acel optim de mirare, cerut de mulţi 
analişti. Pentru Louis Legrand (1960, p. 90) - de pildă - 
uimirea naşte în spirit o viaţă intelectuală autentică. Ea ne 
trezeşte dintr-un „somn dogmatic” prelungit şi diminuează 
comoditatea presupusă de structurile antereflexive ale 
datelor şi atitudinilor obişnuite. În comunicare, odată cu 
mirarea, se naşte nevoia unei recuperării şi a unei 
comuniuni a gândirii. Cultul exclusivist al obiectivităţii şi al 
lucrului dezvăluit în întregime nu numai că sterilizează 
curiozitatea intelectuală, dar trezeşte si nelinisti 
metafizice. „Obiectivitatea exclusivă dezvoltă o gândire 
primitivă, incapabilă de a depăşi imediatul, incapabilă de a 
se interoga asupra ei înseşi şi asupra limitelor sale, absolut 
încrezătoare în atotputernicia cunoaşterii, primită în mod 
pasiv” (1960, p. 90). Doar prin uimire conştiinţa ia aminte 


de ea însăşi şi ajunge la o justă măsură a situaţiei sale şi a 
valorii proprii. 

Dacă e să dăm crezare lui Ch. Morris, conform căruia 
comportamentul uman este pasibil de semnificare, 
secvenţe ale acestuia devenind „semne-comportament” 
(1971, p. 82), atunci este greu de presupus că ceva din 
comportamentul nostru verbal, gestual, motor etc. nu ar 
(şi) semnifica, dincolo de consumarea comportamentului în 
sine. Admitând că, într-o interacțiune, întregul 
comportament are valoarea unui mesaj în ansamblul 
comunicativ, atunci rezultă că nu avem cum să nu 
comunicăm, vrând-nevrând, chiar şi atunci când adoptăm 
comportamentul taciturn. „Activitate sau inactivitate, 
vorbire sau tăcere, totul are valoarea unui mesaj. Astfel de 
comportamente îi influenţează pe alţii şi alţii, la rândul lor, 
nu pot să nu reacționeze la aceste comunicaţii şi, din 
această cauză, ei înşişi comunică. Trebuie bine înţeles că 
simplul fapt de a nu vorbi sau de a nu atrage atenţia cuiva 
nu constituie o excepţie de la ceea ce susţinem” 
(Watzlawich, 1972, p. 46). 

Nicolas Grimaldi ne face să credem că totul „ne face 
semn”, totul vorbeşte. 

nu ar fi decât sistemul de semne în care irealul 
sistematizează sensul. Raportul semnului faţă de semnj 
tâcatie ar fi ca de la prezenţă la absenţă, de la perceput la 
imaginar, de la fiinţă la neant, de la imanentä la 
transcendenţă” (1971, p. 386). Pentru ca lumea are o 
„prezenţă simbolică”, ea este altceva decât pare a fi. A 
înţelege această lume înseamnă a nega prezenţa şi 
opacitatea  sensibilului taciturn, pentru a-i afirma 
semnificaţia. A fi sensibil la lucruri înseamnă mai mult a le 
înţelege decât a le vedea, mai degrabă a le visa decât a le 
simţi. „In limbaj, absenţa este deci trăită ca prezenţă, 
irealul ca real, transcendenta ca prizonieră a imanentei. 


Promisiunea sensului este susţinută de prezenţa semnului” 
(1971, p. 387). 

Poate că, din această perspectivă, ar fi nimerit să 
privim tăcerea nu ca o lipsă a semnificației, ci ca o lipsă a 
unor părţi ale semnificantului sau a semnificantului întreg, 
mai precis, a evidentei lui materialitati. Tăcerea se opune 
cuvântului precum implicitul explicitului, indeterminatul 
determinatului,  problematicul  aser-toricului, posibilul 
evidenţei, eventualul imuabilităţii. Liniştea sau tăcerea 
constituie un moment de disponibilizare a sensului şi de 
cvasi-rătăcire a lui în labirintul comunicativ. Dar asta nu 
înseamnă că anumite „linişti” nu pot fi codificate, dincolo 
de funciara lor marjă de ambiguitate. Decriptarea 
semnificației, presupusă de tăcere, se face prin 
mobilizarea elementelor contextuale care, retrospectiv, 
capătă valoarea de indici (Remigy, 1991, p. 107). De multe 
ori, liniştea este aceeaşi. Ceea ce se schimbă sunt 
circumstanţele care „inseminează” spaţiile goale. De 
aceea, sensul tăcerii este dominat de intentionalitatea 
circumstanțelor. Dacă se speră la modificarea semnificației 
unei tăceri, se va acţiona asupra circumstanțelor în care ea 
apare (vezi Eco, 1972, p. 409). Iouri Lotman şi Boris 
Gasparov, încercând să pună bazele unei retorici a 
nonverbalului din artă, consideră că orice construcţie 
spirituală trebuie descifrată nu numai prin algoritmii daţi 
sau cei impliciti, dar şi în conformitate cu exigente 
semiotice suplimentare, circumscrise de reguli generale ce 
trec dincolo de perimetrul limbajului. E nevoie de o 
permanentă „racordare intraculturală” (1979, p. 94), 
pentru a se putea cuprinde noi aspecte ale semiozei, de 
orice natură ar fi ea. 

Nu există un mesaj unidimensional, univoc, 
monofonic. Transmiterea sau structurarea acestuia 
comportă o activitate fluidă si polimorfă a numeroase 
aspecte ale comportamentului verbal, tonal, gestual, 


corporal, contextual etc. fiecare dintre acestea 
susţinându-se sau modelându-se reciproc. Diversele 
elemente, antrenate într-un astfel de compozit 
comunicational - considerat ca un tot - sunt pasibile de 
îmbinări şi permutări variate, complexe, mergând de la 
congruenţă la incongruenţă, de la transparenţă la paradox. 

Funcționarea diferitelor paliere ale fluxului 
comunicational se poate centra în jurul unui singur canal 
(cel verbal - de exemplu), celelalte paliere (mimic, gestual, 
motor) „acompaniind” fluxul central care, uneori, se poate 
estompa în beneficiul altui canal ce i se substituie. În 
activitatea didactică este de dorit să se realizeze o 
convergenţă funcţională a acestor canale şi să se evite 
dezacordurile informaţionale (să se spună ceva şi să se 
insinueze altceva prin mimică, panto-mimă etc), afară de 
cazuri bine determinate, dar dominate şi conştientizate de 

şi să se infirme acest lucru prin intonatia sau mimica 
desfăşurată de profesorul care citeşte dintr-un material 
propagandistic). Am putea subsuma canalele periferice 
unei funcţii metacomunicative, care ar supraveghea, regla 
comunicarea realizată prin canalul de bază. Aptitudinea de 
a „metacomunica” ni se pare esenţială, pentru că doar 
astfel se pot evita capcanele unei comunicări imediate, 
directe. Multe neînţelegeri derivă din neluarea în calcul a 
acestui cumul informant „transcendent”, care dublează 
sau preia, în anumite circumstanţe, sarcinile comunicării 
propriu-zise. Acest cumul - numit paraverbal sau 
nonverbal - este format atât din elementele 
suprasegmentale ale limbii (intonatie, accent, debit, ritm, 
forţă etc), cât şi din sistemul contextual imagistic sau din 
„actanţii somatici” (corporalitatea interlocutorilor), dar, la 
fel de bine, şi din  nerostire, nemişcare, tăcere, 
suspendarea emisiunii de stimuli informationali. 

A şti să foloseşti acest potenţial semiotic reprezintă o 


achiziţie importantă, ce presupune dominarea gestualităţii, 
a nonverbalului, a contextului de expectante ale actantilor, 
a sistemului de asumări simbolice, care funcţionează în 
anumite împrejurări, înseamnă, pe scurt, formarea unei 
competenţe comunicative care, după Judith Greene (1975, 
p. 133), este mai mult decât simpla competenţă lingvistică. 
Exigenţa invocată se impune cu atât mai mult cu cât 
pedagogia, împrumutând accente postmoderniste 
(Aronowitz, Giroux, 1991, p. 118), îşi poate remodela 
discursul în contrasens cu modurile tradiţionale de 
reprezentare, pentru a da seamă, într-o perspectivă 
interculturală, de diferenţe sau opoziții discursive ce 
caracterizează diferite spaţii culturale. 

Se pare că retorica este nu numai o „artă de a vorbi”, 
dar poate fi admisă şi în calitatea de „artă de a tăcea”. 
Contextualizând „arta de a tăcea” la domeniul educativ, 
aceasta ar trebui să fie o preocupare atât pentru elevi, cât 
şi pentru profesori. Pentru Jean-François Garcia, tăcerea 
elevului s-ar supune unei duble constrângeri: datoria de a 
tăcea si datoria de a nu täcea. Prima constrângere, 
identificată de cele mai multe ori cu disciplina, se referă la 
condiţiile minimale de comunicare. În acest caz, tăcerea 
elevului este condiţie a vorbirii şi indicator al eficienţei şi 
calităţii acesteia. Cât priveşte a doua constrângere, ea este 
manipulată de profesor prin somatiile avansate în ritualul 
chestionării, implicite sau explicite. Tăcerea profesorului 
se vrea explicit educativă; ea nu este o linişte de carenţă 
sau o renunțare argumentativă. O putem întâlni în mai 
multe cazuri: tăcerea de aşteptare ce se opune zgomotului 
clasei, tăcerea de nemulţumire la o conduită indezirabilă, 
tăcerea de entuziasm la un succes al elevului, tăcerea care 
prefaţează sau cea concluzivă pentru discursul său etc. 
(1991, pp. 44 - 50). 

Relativ la limbajul gesturilor, Nicolas Grimaldi 
remarcă faptul că el ar împrumuta note atât ale 


„realismului” lingvistic, cât şi ale „nominalismului”. În 
ciuda aparentei că intenţia semnificantă aparţine gestului 
corporal, totuşi, semnificaţia nu este întotdeauna inerentă 
semnului. În mod paradoxal, în limbajul gesturilor, 
discursul ţine mai puţin de corpul „vorbitor”, perceput prin 
semne, cât, mai ales, de conştiinţa receptoare şi 
întemeietoare de semnificaţie. „Gesturile şi atitudinile 
altuia sunt un discurs implicit, pe care conştiinţa îl 
interpretează şi traduce într-un discurs explicit. În acest 
sens, limbajul gesturilor este un metalimbaj. 

tual de cel verbal, am putea invoca următoarele: 
continuitatea (comunicarea verbală este discontinuă, pe 
când cea nonverbală este permanentă), controlul (cea 
verbală este controlată, a doua este mai mult 
inconştientă), canalul (prima se realizează prin cuvinte, 
cealaltă prin mai multe canale), structura (comunicarea 
verbală este puternic structurată pe bază de reguli 
gramaticale, cea nonverbală nu se desfăşoară după o regie 
prestabilită), achiziţionarea (verbală - prin modalităţi 
formale, cum ar fi şcoala; nonverbală - incidental, difuz, 
prin spaţiul informai) (Hybels, Weaver, 1986, pp. 110 - 
111). În ceea ce priveşte funcţiile comunicării nonverbale, 
am putea sugera că aluziile nonverbale pot fi 
complementare mesajului verbal, regulatoare ale codului 
verbal, substitutive ale părţilor sau ale întregului mesaj 
verbal şi întăritoare pentru ceea ce se spune. Comunicarea 
nonverbală se realizează prin mai multe canale: 

a. paralimbaj (înălţime, ton, volum, tărie); 

b. mişcarea corpului: 

emblemele - mişcări ce se traduc direct în cuvinte, 
de pildă semnul mâinii de a lua loc; 

Ilustratorii - a arăta cu mâna direcţia, mărimea etc. 

regulatorii - a te pregăti să asculti ridicând ochii, 
„ciulind” urechile; 


expozitorii - a roşi de ruşine; 

adaptatorii - complexe neverbale relationale, a 
strânge mâna, a saluta); 

c. tipologia corpului (ectomorf, mezomorf, endomorf); 

d. atractivitate; 

e. împodobirea corpului; 

f. spaţiul şi distanţa (ca indicatori ai statutului sau 
intimitätii); 

g. atingerea (funcţional-profesională, social- 
politicoasă, călduros-prietenoasă, intimal-erotică); 

h. timpul când/cât are loc tranzacţia comunicaţională 
(Hybels, Weaver, 1986, pp. 114 - 127). 

Să  conchidem că strategia exprimării printr-o 
retorică a nonverbalului, bazată pe ocultare, disimulare ori 
ascundere intenţionată, vine să stimuleze structurile 
cognitive şi imaginative ale elevilor şi se poate subordona - 
chiar dacă pare paradoxal - unei metodologii cerute 
insistent de pedagogia activă. 

Nu am vrea să se creadă, însă, că am anula rolul 
comunicării verbale şi am face o apologie a tăcerii sau 
suspendării exprimării în educaţie. Căci altfel, dând 
crezare lui Confucius, care spunea că „cel care ştie nu 
vorbeşte, iar cel care vorbeşte nu ştie şi de aceea 
înțeleptul practică un învăţământ fără vorbire”, am dezerta 
de la orice întreprindere sau intenţie comunicativă 
cuprinsă şi în capitolul de faţă. 

EDUCATIA ESTETICA 

1. Esteticul - dimensiune existenţială a omului 

Omul fiinteazä si se desfăşoară nu numai în 
conformitate cu mobiluri intelectiv-practice, ci şi în 
concordanţă cu legile frumosului, ale armoniei şi coerentei 
esteticului din natură, societate şi opera de artă. Într-un 
anumit sens, existenţa umană poate deveni „operă de artă” 
1 în măsura în care omul îşi ia drept model idealitatea 
constitutivă a  artisticului şi exemplaritatea câmpului 
valoric, care tind să se insinueze în conduitele lui cele mai 
fireşti. Vechea butadă, că viaţa copie din ce în ce mai mult 
arta (în contrasem cu mimesis-vi tradiţional), pare să fi 
devenit, în zilele noastre, un loc aproape comun (să ne 
gândim, în acest sens, la puterea imaginarului 
cinematografic asupra gesticulatiilor noastre cotidiene; 
viaţa unora dintre noi seamănă mai mult cu cea a unor 
personaje de film). 

Viaţa cotidiană stă, într-o mare măsură, sub zodia 
esteticului. Ne întâlnim la tot pasul cu obiecte, activităţi ce 
poartă pecetea lui. Contactul cu operele de artă, designul 
vestimentar sau al bunurilor de consum, arhitectura sau 
spaţiul ambiental, o parte din activităţile noastre diurne, 
participarea la ceremoniile cele mai diverse impun o 
pregătire atentă pentru a recepta valorile estetice. Chiar şi 
educaţia presupune un registru estetic. Nu în zadar se 
vorbeşte despre o artă a învăţării şi educaţiei, de 
educatorul-artist, de scenariul şi ficţiunea didactică, unde 
autorul-profesor îşi „joacă” un rol bine definit. Expresia 
artistică se raportează în mod esenţial la acele constante 
care apar în toate culturile: naşterea, moartea, căsătoria, 
războiul, pacea şi alte momente ce marchează viaţa 
umanităţii. Cum se arată într-un document editat de Biroul 
Internaţional al Educaţiei, „dacă forma expresiei artistice 


variază de la o cultură la alta, nu-i mai putin adevărat că, 
date fiind trăsăturile comune ale conţinutului, toţi oamenii 
împart o capacitate cu totul particulară de a reacţiona la 
simbolurile şi semnele nonver-bale, constituite din operele 
de artă” (Allison, 1987, p. 7). 

Educaţia estetică nu vine să limiteze sau să afecteze 
libertatea alegerii sau aderării la frumosul autentic. 
Dimpotrivă, prin intermediul ei, se pregăteşte tere-Mikel 
Dufrenne vorbeşte chiar de o „artă de a trăi”: „arta 
supremă, pe care fiecare o poate practica pe socoteala 
proprie dacă vrea să facă din viaţa sa o capodoperă, dar 
pentru care ar trebui ca mediul social să ofere tuturor şi 
mijloacele necesare. A face din viaţă un joc, da, dar acest 
joc să se joace în mai mulţi: pot eu cu adevărat să fiu liber 
şi fericit dacă alţii nu sunt? Şi cum, oare, săracii, 
infometatii, oprimatii pot ei să joace arta de a trăi? Ar 
trebui ca experienţa estetică a unei vieţi frumoase să fie 
accesibilă pentru toţi, căci toţi trudesc la înfrumusețarea 
vieţii tuturor şi nu a vieţii lor private, răsturnând 
instituţiile care cautioneazä urâţenia sau oroarea. Atunci 
noua sensibilitate se va răspândi în toţi şi nu în afara 
individualului, pentru a fi capabilă de o invenţie 
permanentă. 

nul întâlnirii cu valoarea - în cunoştinţa de cauză a 
subiectului - ce-şi transgresează condiţia obişnuită într-o 
„ordine a imaginarului şi simbolicului” (Philippe, 1991, p. 
211) ce nu limitează, ci luminează, deschide un evantai de 
alegeri, opţiuni, asimilări. Dictonul „de gustibus non 
disputandum” este şi nu este acceptabil, după împrejurări. 
Asertiunea este valabilă în măsura în care avem în vedere 
individul cu o educaţie estetică, ce a ajuns la o anumită 
„maturitate” axiologicä şi care îmbrăţişează gradual 
diferite expresii artistice ale şcolilor, curentelor şi 
anumitor artişti. Nimeni nu poate iubi arta „în general”, ci 


ajunge la anumite ,fixatii” legate de operele care răspund 
nevoilor lui specifice. Dar gusturile pot fi (şi trebuie să fie) 
discutate la acele persoane care gravitează în jurul 
mediocritätii artistice sau care n-au ajuns încă la o 
anumită scară valorică. A discuta, în acest caz, despre 
particularităţile bunului gust, a pune în chestiune criterii 
valorice sau paradigme de receptare nu mai constituie o 
impietate la adresa individualităţii consumatorului de artă, 
ci un act de formare estetică şi, în cele din urmă, o „operă” 
de formare, de înnobilare a personalităţii. Dacă s-a vorbit 
şi se mai vorbeşte încă de un analfabetism şcolar, trebuie 
luat în seamă, şi un alt tip de analfabetism, mai subtil şi 
ascuns, dar mult mai periculos - şi anume, „analfabetismul 
estetic”, adică incapacitatea de a sesiza şi vibra în faţa 
frumosului, insensibilitatea faţă de inefabilul artei. 
Imunitatea afectivității faţă de zone întinse ale existenţei 
are consecinţe păgubitoare atât pentru indivizi (indiferent 
de gradul lor de instrucţie), cât şi pentru societăţi 
(indiferent că sunt dezvoltate sau subdezvoltate economic). 

Dacă există o criză în artă, ea nu ţine de creaţia 
artistică, ci, mai degrabă, de receptivitatea noastră faţă de 
acest fenomen. Invocata „criză a artei” este, de fapt, o 
criză de comunicare, o criză a sensibilităţii care nu se 
adaptează noilor modalităţi expresive. De aceea, e nevoie 
de o reconstrucţie permanentă a sensibilităţii noastre 
receptive. Să nu ne aşteptăm din partea artiştilor la 
concesii făcute preferințelor şi gustului „marelui” public. 
Adevărata artă evoluează prin elita creatoare care sparge 
canoane şi forţează gustul încetățenit. Capodopera nu se 
adresează unui public existent, ci şi-l creează! încât, unul 
dintre scopurile (utopice?) ale educaţiei estetice ar putea fi 
formarea publicului pentru acceptarea operelor posibile, 
pentru a-l face să fie, dacă se poate, cu un „pas” înainte 
faţă de experienţele estetice viitoare. 

Educaţia estetică presupune o pregătire a individului 


pentru a rezona cu teritoriile aflate sub semnul inefabilului 
şi individualităţii estetice, o sensibilitate faţă de o regiune 
ontică ce însufleţeşte, stimulează şi întemeiază prin 
excelenţă comportamentul autentic uman. Departe de a-i 
procura letargie sau uitare de sine - invocate uneori - 
creaţia artistică îmbie la o  contemplaţie activă, 
exploratoare, la o încordare plăcută, zămislitoare de 
certitudini, dar şi de interogatii. Contemplatia artistică nu 
este o detaşare „mistică” de real, ci o revelare sau chiar o 
creare a unui (nou) real.1 Fictiunea artistică - de pildă - 
Jrtu vine să oculteze această 

1. Tudor Vianu invoca sentimentul specific de uimire 
careîntov ărăşeşte receptarea artei: „În faţa artei, trăim nu 
numai lumea ca senzaţie, dar şi revelaţia lumii ca senzaţie. 
A descoperi sub aspectele uzate ale frecvenţei cu care le- 
am perceput, şi înnegurate din 

realitate (vezi posibilele întrupări ale imaginaţiei 
estetice care prelungeşte realul în Sheppard, 1987, p. 71), 
ci s-o îmbogăţească, să-i dea un sens. 

Stimularea spiritului copiilor prin intermediul artelor 
constituie o obligaţie. Artele reprezintă o componentă 
indispensabilă a unei pedagogii interactive, care 
valorizează dispoziţiile şi creativitatea elevilor. Nu numai 
emisfera stângă se cere a fi antrenată, ci şi cea dreaptă, 
care vizează afectivitatea, spontaneitatea creativă. „Există 
deci între ceea ce este artistic şi ceea ce este cerebral o 
complicitate ale cărei efecte pot fi considerabile” (Racle, 
1983, p. 149). 

Sentimentele estetice au darul de a uni oamenii pe 
fondul unor valori înalte, sugerate de artiştii făuritori de 
frumos. „Acel ceva misterios este cel pe care artistul îl face 
să treacă din el însuşi în operă, iar proprietăţile estetice 
ale obiectului, dincolo de proprietăţile sensibile şi chiar 
cele inteligibile, nu sunt în el decât proiecția aspirațiilor 


creatorului. Această asimilare a operei cu artistul care a 
creat-o, o regăseşte, la rândul său, şi omul care o admiră: a 
percepe frumuseţea presupune comunicarea cu obiectul 
sub mărcile exigenţelor afective pe care le recunoaştem în 
el, ca şi când ar veni dincoace de acestea, prin simpatie cu 
noi; înseamnă să comunici în acelaşi fel cu creatorul al 
cărui suflet a fost reînviat; înseamnă să comunici cu toţi 
cei care sunt pătrunşi de aceeaşi admiraţie pentru că 
aceleaşi exigente afective sunt în ei. lată de ce emoţiile 
artei par a fi ca elanurile de dragoste, elanurile fiind însă 
răspunsuri la o chemare venită din lucruri” (Hubert, 1965, 
p. 434). 

Valentele emotional-estetice pot fi potentate nu 
numai prin intermediul disciplinelor de profil, ci prin toate 
activităţile instructiv-educative, fapt ce reclamă pregătirea 
tuturor educatorilor în direcția formării propriei 
sensibilităţi, dar şi pentru formarea sensibilităţii elevilor, 
în vederea receptării semnificatiilor estetice. 

Instruirea prin ştiinţe şi formarea estetică prin arte 
sunt activităţi complementare care se stimulează reciproc. 
Nu trebuie să ne surprindă că unii teoreticieni văd până şi 
în simpla cunoaştere o „artă” (în sensul accederii spre o 
coerenţă şi o armonie intrinseci explicatiei şi teoriei 
ştiinţifice); şi arta este o „cunoaştere” (în sensul unei 
cunoaşteri care însumează o multitudine de aptitudini ale 
spiritului de a-şi organiza propriul conţinut) (Fivaz, 1989, 
pp. 151 - 153). Desigur că învăţământul permite şi o 
specializare a anumitor cadre didactice pentru realizarea 
educaţiei estetice (profesorii de muzică, desen, literatură 
etc). Cum însă toţi educatorii vin în contact cu elevii în 
numeroase circumstanţe, cum toate activităţile decantează 
sau presupun şi „momente” estetice, cum cadrele didactice 
fac o educaţie estetică cel puţin implicit, indirect (prin 
felul cum vorbesc, cum se îmbracă şi cum amenajează 
ambientul clasei), este necesar ca aceştia să fie educați 


estetic si să stăpânească metodica realizării acestei laturi 
a formării. 

Pentru educaţia estetică, frumosul poate fi atât scop, 
cât şi mijloc. Frumosul ca scop stă la baza educaţiei pentru 
artă, adică permite realizarea premiselor pentru 
înțelegerea, receptarea si integrarea frumosului artistic. 
Frumosul ca mijloc întemeiază educația prin artă, care 
vizează realizarea unei instruiri morale, întâlnire cu 
noutatea, în care recunoaştem unul din factorii cei mai 
importanţi ai 

Intelectuale, fizice etc. prin intermediul frumosului 
artistic. Sesizäm, şi în acest caz, interpenetrarea 
aspectelor şi simultaneitatea realizării lor. Interacțiunea 
este evidentă, dar ea nu anulează specificitatea fiecărei 
laturi care presupune principii, metode şi mijloace de 
realizare oarecum distincte. 

Un pedagog precum Rene Hubert propune trei 
concretizări ale educaţiei estetice (aceasta fiind înţeleasă 
în sensul ei adânc de simţire, percepere - de la gr. 
aisthesis, facultatea de a simţi): 

a) educaţia artistică, ce vizează atitudinea de a 
percepe frumuseţea unui obiect; 

b) educaţia filetică, ce cultivă dragostea unui subiect 
faţă de un obiect (ce poate fi şi subiect); 

c) educaţia religioasă, care se adresează pietăţii faţă 
de totalitatea existenţei (Hubert, 1965, pp. 438 - 458). 

Dincolo de analizele pertinente pe care autorul le 
face fiecărui tip de educaţie şi pe care noi, în bună parte, 
le acceptăm, nu putem să ne raliem la unele specificări şi 
relaţii de subordonare între laturi diferite ale educaţiei. Nu 
subscriem la ideea subordonării educaţiei religioase celei 
estetice. Avem de-a face cu două laturi distincte ale 
educaţiei, de acelaşi rang, dar diferite din punctul de 
vedere al conţinutului. 


Să facem aici precizarea că educaţia estetică nu 
trebuie confundată cu educaţia artistică. Din punctul de 
vedere al conţinutului, educaţia estetică are o sferă mai 
largă, incluzând frumosul din natură, societate şi artă; 
educaţia artistică vizează doar frumosul din opera de artă. 
Din punctul de vedere al finalitätilor, educaţia estetică îşi 
propune formarea receptivităţii şi creativităţii estetice, pe 
când educaţia artistică are în vedere dezvoltarea şi 
cultivarea capacităţilor creative în registrele metodice, 
specifice fiecărei arte. Din punctul de vedere al formelor 
de realizare, educaţia estetică se desfăşoară, cu 
preponderență, sub forma unor activităţi teoretico- 
informative, pe când educaţia artistică se derulează mai 
mult pe un traiect practic-aplicativ. Până la un anumit 
punct, educaţia artistică este recomandată tuturor elevilor. 
Dar ea va fi acordată, de către cadre didactice specializate, 
doar acelor elevi care au probat o competenţă creativă în 
ramura unei arte, cu alte cuvinte, ea se dovedeşte a fi 
necesară mai mult viitorilor artişti. 

2. Obiectivele educaţiei estetice 

Literatura de specialitate propune două grupe de 
obiective urmărite de educaţia estetică: 

a. obiective privind formarea capacităţii de a 
percepe, a însuşi şi a folosi adecvat valorile estetice; 

b. obiective privind dezvoltarea capacităţii de a crea 
Valori estetice. 

În prima grupă sunt incluse obiectivele referitoare la 
valorificarea riin 

de componente în conformitate cu planurile 
comportamentale adiacente. Astfel, un prim moment în 
dezvoltarea receptivităţii estetice îl reprezintă formarea 
senzorialitatii estetice adecvate limbajului artistic ce 
urmează a fi asimilat, adică ascutirea acelor simţuri prin 
intermediul cărora vor fi sesizate conformatiile cromatice, 


acustice, gestuale etc. etalate de opera de artă. Urmează 
apoi (nu numaidecât într-o ordine genetică) un set de 
exigente orientate spre stimularea emoţiilor estetice, a 
acelor răspunsuri afective, ce-şi au sorgintea în structurile 
de profunzime ale personalităţii umane şi care favorizează 
receptarea. Alimentarea sentimentelor estetice cu 
tensiunile si  opoziţiile complexe (pläcere-nepläcere, 
personal-impersonal, interesat-dezinteresat, realizat- 
nerealizat, prezentă-absentă, original-originar etc, vezi 
Weber, 1972, pp. 21 - 26) este şi ea presupusă în această 
activitate. Formarea gustului estetic reprezintă o sarcină 
prioritară. Acesta se referă la capacitatea de a reacţiona 
spontan, printr-un sentiment de satisfacţie sau insatisfactie 
faţă de obiectul estetic. Nu trebuie uitată nici judecata 
estetică, acel act de deliberare şi de ierarhizare a 
obiectelor estetice într-un câmp axiologic, pe baza unor 
criterii. Formarea unui crez ideatic, stabil, ce 
caracterizează o personalitate iubitoare de frumos 
autentic, va marca realizarea unor convingeri estetice. 
Toate aceste componente premerg, dar sunt şi consecinţe 
ale idealului estetic, ale acelui complex ideatic general 
spre care se tinde şi care fiinteazä la un moment dat (la 
nivel individual sau grupai), orientând şi influențând 
întreaga experienţă estetică. 

Receptivitatea estetică trebuie să fie îndreptată şi 
spre noile valori artistice, care îşi fac apariţia, impunându- 
se prin condițiile lor sinestezice de afectare a 
senzorialitatii. Caracterul tot mai sincretic al unor arte (de 
exemplu, unele genuri şi stiluri ale muzicii tinere, ce 
înglobează nonverbalul,  gestualitatea, vestimentația, 
muzicalul, comportamentul), lărgirea evidentă a sferei 
artisticului reclamă o reînvätare a senzorialitätii (în 
măsura posibilului, căci şi aici sunt nişte praguri!), în 
acord cu o parte a noilor stimuli culturali. Dezvoltarea unui 
stil estetic de viaţă, precum şi crearea unui spaţiu intim, a 


unui microclimat, purificator si compensator pot constitui 
obiective actuale sugerate de tehnologismul invadator si 
secătuitor, căruia trebuie să-i contrapunem ceva şi să-i 
răspundem adecvat. 

Cea de-a doua grupă de obiective vizează dezvoltarea 
creativităţii estetice, care poate îmbrăca atât un caracter 
general, cât şi unul particular. Desigur că de dorit ar fi ca 
toţi oamenii să fie şi creativi în plan estetic, iar, până la un 
punct, aşa stau lucrurile. Unii autori încearcă să ridice 
sintagma de „creativitate estetică” la demnitatea de 
categorie teoretică distinctă, atotcuprinzătoare. De pildă, 
un autor francez, ca Jean-Claude Fourguin, o defineşte 
astfel: „Prin creativitate estetică înţelegem aptitudinea de 
a produce într-o manieră specifică (neutilitarä) si 
diferențiată (după indivizi şi situaţii), evenimente, forme, 
obiecte susceptibile de cristalizare estetică, mai bine zis 
capabile de a mobiliza virtualitätile senzoriale si 
emoţionale, rezervele de imagini ale spaţiului intim după o 
logică a jubilării şi comunicării şi nu după una de calcul 
sau de furie” (1973, p. 30). Fiecare individ îşi creează un 
ambient axiologic format, dacă nu din obiecte 
confecţionate de noi înşine, cel puţin din asamblări, 
conexări de obiecte gata-făcute, într-o 

Inconfundabil, trădează creativitate a noastră 
funciară, această descoperire (inventare?) pe cont propriu 
a frumuseţii lumii întregi de către noi totil. 

Creativitatea estetică, înţeleasă în sens particular, nu 
ar fi decât un alt nume pentru creativitatea artistică. De 
aceea, grupa de obiective referitoare la dezvoltarea 
capacităţilor artistice cuprinde măsurile de depistare a 
aptitudinilor şi de formare a deprinderilor şi abilităţilor 
cerute de specificul creaţiei fiecărei arte în parte. Aceste 
obiective se adresează tuturor elevilor, dar ele vor fi 
operationalizate diferit, în funcţie de individualitätile 


cărora li se adresează: elevi fără performante artistice 
deosebite sau elevi talentaţi pentru anumite arte. 

3. Principiile educaţiei estetice 

Să spunem de la început că toate principiile didactice 
îşi păstrează valabilitatea şi în cazul educaţiei estetice, dar 
ele se cer a fi corelate cu următoarele patru principii 
specifice: 

a. principiul educaţiei estetice pe baza valorilor 
autentice; 

b. principiul receptării creatoare a valorilor estetice; 

c. principiul perceperii globale, unitare a conţinutului 
şi formei obiectului estetic; 

d. principiul înţelegerii şi situării contextuale a 
fenomenului estetic. 

Principiul educaţiei estetice pe baza valorilor 
autentice 

Acest principiu recomandă educatorilor utilizarea 
acelor valori validate ca atare de o anumită tradiţie 
culturală, naţională sau universală. Să însemne, oare, că 
educatorii nu au dreptul să propună şi opere ale căror 
valori nu au fost validate încă de anumite instanţe? 
Nicidecum. Principiul nu este limitativ decât pentru falsele 
valori. În acest caz, profesorul însuşi sau (împreună cu) 
elevii săi vor putea eticheta ca fiind valoroasă ori nu opera 
la care se raportează. Dar, pentru aceasta, e nevoie de 
mult discernământ şi de competenţă culturală. lar, până 
aici, e o cale lungă. De regulă, profesorilor li se indică 
modele artistice  ilustrative prin chiar conținutul 
învățământului, presupuse a fi valori incontestabile. Este 
calea cea mai comodă pentru profesor. Dar şi plină de 
capcane. Ce se întâmplă dacă instanţele supraetajate 
prescriu, inocent sau nu, alături de valori autentice şi 
nonvalori? Sau dacă acestea nu au timpul obiectiv pentru a 
recomanda valorile nou create? Credem că profesorului îi 
revine obligaţia de a selecta şi propune operativ cele mai 


reprezentative opere, inclusiv contemporane, adoptând de 
fiecare dată o atitudine axiologică faţă de conţinutul 
învăţământului. lată, aşadar, un argument în plus în 
favoarea formării formatorilor pentru educaţia estetică. 
Inainte de a-i educa pe alţii, trebuie noi înşine să fim 
educați. 

1. Unii etologi admit că şi animalele au apetenţă 
pentru frumos. Anumite specii de păsări, în apropierea 
morţii, au ca „primă” grijă să-şi aranjeze penajul cât mai 
aspectuos, ca să satragă atenţia. Dar şi omul tânjeşte după 
o moarte „frumoasă” şi - mai ales - după o ( 

EDUCAŢIA ESTETICĂ 149 

Unii autori întrevăd o funcţie pedagogică până şi în 
produsele kitsch. „Ca să ajungi la bunul gust - scrie A. 
Moles - cea mai simplă cale este să treci prin prostul gust, 
printr-un proces de epurări succesive, adică prin urcarea 
unei piramide a calităţii” (1980, p. 67). Credem, însă, că 
acest argument este discutabil, întrucât structurarea 
„bunului” gust nu se face în contrasens cu „prostul” gust, 
ci în sensul imprimat de gustul iniţial: pornind de la 
premise ale bunului gust, trecând printr-un proces evolutiv 
de structurare a unor noi repere, care să lărgească baza de 
susţinere a gustului format. Dacă premisele sunt autentice, 
atunci şi articulaţia viitoare va continua calitatea primelor 
repere. Aşezarea, acum, în vecinătatea sau chiar în „inima” 
subproduselor culturale, nu va garanta accesul, mai târziu, 
spre autentic, ci, mai degrabă, va determina o întărire a 
gustului pentru stimulii primi. Că e nevoie să arătăm 
copiilor, prin comparaţie, şi opere false, este adevărat. Dar 
a-i „arunca” sau a-i lăsa la discretia falsului estetic, ca mai 
apoi să-i „ridicăm” la altitudinea valorilor autentice, 
considerăm că această strategie constituie un imens risc. 

Principiul receptării creatoare a valorilor estetice 

Receptarea valorilor artistice presupune un efort 
participativ din partea elevilor. Opera de artă îngăduie şi 


tinde să fie „împlinită”, „continuată”, „recreată” ori de 
câte ori este receptată. Inepuizabilitatea ei constă în 
multitudinea de interpretări posibile pe care receptorii i le 
pot da prin acest joc hermeneutic infinit. Arta, ca limbaj 
universal, nu reprezintă o valoare în sine, ci în raport cu 
evaluările prin care, puţin câte puţin, li se oferă oamenilor, 
fără a se „termina” vreodată. Ea vine în lume 
indeterminată şi indiferentă din punct de vedere semantic, 
supunându-se acelui principiu de neutralitate, invocat de 
Raymond Polin (1977, p. 250). De aceea, atitudinea 
elevilor faţă de mesajul artistic trebuie să fie deschisă, 
comprehensivă, exploratoare, iar receptarea trebuie să se 
sprijine pe angajarea acestui spaţiu de libertăţi bazat pe 
interpretări personale, creatoare. Acest mod de relationare 
faţă de opera de artă ar putea prefigura viitoare 
paradigme de raportare faţă de întreaga existenţă. Cum 
afirmă Irena Wojnar, „atitudinea spiritului deschis este cea 
care permite alegerea mai bună a viitorului şi trăirea din 
plin a momentului prezent. Această atitudine cuprinde mai 
multe elemente intim legate şi interdependente: primul 
priveşte percepţia, devenind mai atentă şi mai ascuţită 
graţie antrenamentului artistic; al doilea reprezintă 
experienţa în general, lărgită prin experienţă estetică; al 
treilea se referă la cunoaşterea îmbogăţită şi aprofundată 
prin contactul cu operele de artă; al patrulea element este 
spiritul creator, cel care poate amesteca cele trei 
componente precedente şi care este mai ales o consecinţă 
a activităţilor personale” (1963, p. 269). Prin intermediul 
artei, învăţăm să cuprindem, înțelegând şi simțind, 
întreaga existenţă. 

Principiul perceperii globale, unitare a conţinutului şi 
formei obiectului estetic 

sau îşi „face” o formă adecvată, după cum şi orice 


formă este formă a ceva (la limită, chiar a ei înseşi). Fără a 
relua vechea discuţie privitoare la opţiunea între ideea 
„artei pentru artă” şi teza „artei cu tendinţă”, să spunem 
că deplasarea spre un pol (fie formal, fie ,continutist”) 
poate fi justificată în măsura în care această strategie 
dobândeşte o anumită semnificaţie în economia 
simbolizării şi transfigurării artistice. Sunt opere care 
trăiesc prin aspectele formale, dar există şi lucrări ce 
mizează pe aspectele descriptiv-narative. Intelegerea şi 
explicarea de către educator a dialecticii celor două 
aspecte reprezintă o premisă a receptării profunde, 
adecvate a operei şi o posibilă apropiere a elevilor de 
fenomenologia obiectului estetic. 

Principiul înţelegerii si situării contextuale a 
fenomenului estetic 

O operă nu-şi dezvăluie disponibilitätile decât prin 
corelatiile ce trebuie realizate între operă, creator şi 
condiţiile socio-culturale în care ea a fost creată şi 
receptată. Orice produs cultural are o istorie a lui, care 
trebuie cunoscută şi asumată în momentul contemplării. 
Receptarea contextuală a operei constituie o condiţie care 
trebuie respectată de orice iniţiator în educaţia estetică. A 
ţine cont de viaţa şi activitatea creatorului, de climatul 
cultural care a favorizat un anumit obiect de artă, de 
procesualitatea şcolilor şi curentelor artistice, de condiţiile 
sociale şi economice care au influenţat direct sau indirect 
procesele de creaţie şi receptare, toate acestea sunt 
direcţii posibile de operationalizare a principiului aflat în 
discuţie. 

4. Metode şi forme de realizare a educaţiei estetice 

Metodele pedagogice sunt aceleaşi, în cea mai mare 
parte, ca şi cele activate în întregul proces educativ. 
Trebuie realizată, însă, o adecvare mai pronunţată între 
conţinutul stipulat si arsenalul metodologic pus la 
dispoziţie, printr-o combina-torică mai elastică şi mai 


dinamicä. Se admit, când situatiile didactice permit, 
treceri de la expunerea profesorului, prin discutii ale 
acestuia cu elevii, la prelegeri mai întinse, susţinute fie de 
profesori, fie de specialişti în domeniu. 

Ca metode specifice reținem exerciţiul, explicaţia si 
demonstraţia. Vom spune despre exerciţiu că poate să 
îmbrace mai multe forme: exersarea unor capacităţi 
perceptive (ascultare, discriminare a formelor şi culorilor), 
exerciţii de traducere reciprocă a limbajelor artistice (de 
trecere de la limbajul muzical - de pildă - la cel literar sau 
plastic, printr-o „povestire” sau „vizualizare” a fluxului 
sonor) sau exerciţii tehnice (repetarea la instrumente, 
exersări cromatice, mişcări coregrafice etc). Explicaţia 
intervine ca moment introductiv în achiziţionarea de 
cunoştinţe teoretice sau în dobândirea de deprinderi 
artistice specifice. Demonstrația stă mai mult la îndemâna 
cadrului didactic specializat într-un domeniu al artei. 

Printre modalităţile de realizare a educaţiei estetice, 
putem releva educaţia literară, muzicală, coregrafică, 
plastică, cinematografică etc.; toate acestea pot 

disciplinele de profil (literatură, muzică, desen etc), 
precum şi exploatarea valentelor emotional-estetice ale 
tuturor lecţiilor predate la celelalte discipline şcolare. La 
aceste forme mai putem adăuga vizitarea muzeelor şi a 
expozițiilor, vizionarea organizată de spectacole, cercurile 
şi concursurile artistice, excursiile tematice, discuţiile cu 
artişti etc. Experienţa estetică a elevului nu se acumulează 
numai în şcoală. Mediul informai abundă în stimuli estetici 
care, integrați de către profesori în cadrul lecţiilor, se pot 
constitui într-o bază de susţinere şi de realizare a educaţiei 
estetice. Chiar dacă nu există o coordonare sau un acord 
axiologic între ceea ce se desfăşoară în şcoală şi ceea ce se 
întâmplă în afara ei, profesorul rămâne, în continuare, 
factorul modelator principal, care va integra experienţele 


întâmplătoare si variate ale elevilor, corelându-le si 
interpretându-le împreună cu ei, în conformitate cu 
standardele axiologice autentice. 

5. Educaţia estetică şi arta modernă 

Idealul realizării unei pertinente educatii estetice, 
adecvată şi funcţională în acelaşi timp, nu este o problemă 
abstractă, ruptă de un anumit context existenţial, ci un 
demers responsabil şi flexibil, conexat valoric la situaţii 
concrete sau previzibile. 

Cum evoluţia artei contemporane cunoaşte o 
mobilitate fără precedent, credem că este nimerit să 
medităm la formularea sau regândirea unor exigente 
pedagogice privind receptarea operei moderne, cu atât 
mai mult cu cât pregătirea publicului în acest domeniu 
tinde să rămână în urma experienţelor estetice în 
expansiune. 

Prezentul paragraf cuprinde două părţi: în prima 
parte, care are un caracter constatativ, se încearcă 
identificarea câtorva mutații şi accente noi în peisajul 
creaţiei artistice contemporane, care modifică schema 
standard de receptare. În a doua parte, se schiţează, într-o 
perspectivă axiologic-normativă, câteva sugestii 
pedagogice, ce au drept scop facilitarea apropierii 
publicului de noile creaţii artistice. 

Realităţi noi, dileme noi g. Indeterminare si 
deschidere semantică. Există o tentatie a spiritului uman 
de a întregi ceea ce este doar promisiune sau sugestie. 
Tentativa incompletă sau indeterminată de semnificare - 
prezentă în arta contemporană - nu este lipsită, cum s-ar 
părea, de performanţă. Ascunderea, disimularea si 
neîncheierea mesajului în artă nu sunt limite, ci adevărate 
virtuţi, ce alimentează hermeneutici deschise, potenţând 
un registru al libertăţii deloc neglijabil. 

Trecerea de la imaginea statică, de tip copernician, 
despre lucruri şi valori, la cea relativistă, va ocaziona 


multiple reacţii formale şi va dimensiona întreaga 
sensibilitate artistică actuală. În muzica dodecafonică, de 
exemplu, sunetele nu mai sunt legate de o tonalitate 
centrală, ca în muzica clasică, ci numai unele de 1 l-o 

hazardului matematic (Xenakis) sau a celui 
incontrolabil (Cage), serialismul îşi propune etalarea unei 
perpetue schimbări a fluxului acustic, total neredundant, 
venind în întâmpinarea gusturilor şi dispoziţiilor variate 
ale ascultătorilor. În acelaşi orizont de metamorfozare se 
înscrie şi romanul modern. Dacă, în genul clasic, sistemul 
de referinţă (personaje, spaţiu, timp, anecdotică etc.) era 
absolut, descriind sau amintind lumea reală, situaţia se 
schimbă în cazul romanului contemporan. Nu mai este 
vizată exterioritatea, ci relaţia observator-observat, iar 
sistemul referential este multiplu şi mobil. James Joyce 
creează în Ulysse un continuum spatio-temporal, unde 
toate întâmplările, ca intersecţii ale trecutului, prezentului 
şi viitorului, se derulează într-un dat temporal dilatat, fără 
„înainte” şi „după”. Cititorul poate reconstitui, în parte şi 
pe cont propriu, pe baza frânturilor narative sau 
dispozitionale remise, „variante” romaneşti, în deplină 
libertate. 

Noile desfăşurări plastice impun o nouă funcţie a 
artei prin care, după opinia lui E.H. Gombrich, „artistul îi 
dă din ce în ce mai mult «de lucru» privitorului, îl atrage în 
cercul magic al creaţiei şi îi dă putinţa să trăiască ceva din 
acel fior al plăsmuirii” (1973, p. 241). 

Cu arta abstractă, se accede spre noi posibilităţi de 
apropiere faţă de obiectul estetic. Propunând un „nou 
concret”, absolvit de obedienta materialităţii, se cere mai 
mult de la inteligenţa şi sensibilitatea publicului, 
favorizând o participare mai personală din partea 
spectatorului. Dacă este adevărat că arta contemporană, 


departe de a fi abolit functiile referentiale, este mai mult 
,0 manieră de a ne comporta faţă de lucruri”, furnizându- 
ne „obiecte de gândit” (A. Moles), acest lucru este posibil 
datorită faptului că ea refuză descrierea plată, în 
beneficiul cripticului şi insolitului. 

În artă, fantezia liberă a receptorului nu are numai o 
funcţie regulatoare, ci şi una constructivă, care, pe baza 
semnului indiciu lăsat de artist este invitată să refacă 
etapele de închegare a operei şi, astfel, să parvină la un 
mesaj structurat în parte pe cont propriu. Încât, sensul nu 
se dă, el „se face”. Mesajul nu este un dat care se emite, ci 
un fenomen care se constituie pe măsură ce comunicarea 
se desfăşoară. „Nu mai e vorba - spune René Berger - de 
cifrare şi descifrare: arta transformă actul de comunicare 
într-o geneză” (1976, pp. 124 - 125). 

Umberto Eco, teoreticianul operei deschise, se va 
apleca asupra ambiguit ăţii sensului estetic în mai multe 
rânduri. Pe baza unor sugestii ale lui Jakobson, Eco 
defineşte discursul estetic ca fiind ambiguu şi autoreflexiv. 
Se poate vorbi de o ambiguitate estetică atunci când „unei 
devieri din planul expresiei îi corespunde o alterare în 
planul conţinutului” (1982, p. 335). Autoreflexivitatea este 
proprietatea unui text artistic ce atrage atenţia în primul 
rând asupra propriei sale organizări semiotice. Aceste 
caracteristici se pot identifica la diferite niveluri ale 
structurii obiectului estetic. Datorită ambiguităţii si 
autoreflexivităţii, opera este deschisă multiplelor 
interpretări, iar, prin aceasta, destinatarul are rolul său în 
„expansiunea” semiotică a textului. Pe linia lui Pareyson, 
potrivit căruia „lectorul trebuie să fie puţin artist”, ca unul 
ce „construieşte mereu liber, desfăşurând şi dezvoltând... 
deschizând şi revelând ceea ce interpretează” (1977, p, 
244), Eco va aborda chestiunea operei „în mişcare”, cea 
care se face „împreună cu receptorul”. Se creează nntâhi 
Htat-pa un») irm Wi + îi/fii «4» «» - «» «— ««- 

liber într-un univers care este, totuşi, cel dorit de 
autor. În niciun caz, nu putem „folosi” textul estetic ca 
drog sau activator al impulsurilor şi dorințelor arbitrare. 
Arta rămâne un mecanism pentru a disciplina şi filtra 
pasiunile, iar nu pentru a le dezläntui. Lucrarea de artă 
devine astfel sursa unui act de comunicare imprevizibil, 
dat fiind că autorul real rămâne nedeterminat, uneori fiind 
emițătorul, alteori destinatarul. 

b. Autoreflexie şi tautologie. Amintind de criticismul 
kantian, tot mai multe opere actuale cultivă autoreflexia şi 
autoreferinta ca mijloace expresive. Eludând cerința lui 
Alfred Tarski privind necesitatea diferentierii nivelurilor de 
limbaj, o bună parte din literatura contemporană nu numai 
că încalcă această prescripţie epistemică elementară, dar 
o manipulează deliberat în scopuri estetice. In unele 
producţii literare moderne, discursul contestă povestirea, 
iar autorul dă succesiv două sau mai multe versiuni ale 
aceloraşi scene. Cititorului i se oferă un joc al 
posibilităţilor, niciuna nefiind privilegiată. Povestirea se 
organizează în jurul ezitărilor discursului de a se structura, 
devenind „povestea organizării discursului”, reproducând 
însăşi producerea lui. Deplasând accentul de la constructiv 
la reflexiv, noile direcţii proiectează ca „obiect” înseşi 
mijloacele şi actele care altă dată ţineau de culisele 
creaţiei. „Dedublarea lăuntrică” a artelor aminteşte de 
critica interogativa si de  metateoreticul etalat cu 
obstinatie în epistemologia contemporană. 

Textul avangardist poate primi calificativul de „limbaj 
ce se vorbeşte pe sine” sau constituie o „lucrare asupra 
funcţionării lingvistice”, strategie prin care ,semnificantii 
îşi asasinează semnificaţii în conformitate cu o poetică a 
non-co-municării” (Corti, 1981, p. 118). Arta dada, de 
pildă, vrea să nu ne spună nimic şi tocmai acest lucru îl 
spune. Non-comunicarea a devenit semnificativă. Suntem 


în prezenţa unei alterări a ce-ului comunicării, dar rămâne 
pe poziţie acel cum al rostirii. În măsura în care noi, ca 
receptori, ne reprezentăm şi „înţelegem” cauza acestei 
strategii ,subversive”, putem să ataşăm acestui cum 
rostitor un anumit ce, care în mod premeditat era ocultat 
de către autorul ecuaţiei nerezolvate, dar rezolvabile. Acel 
cum (al altuia) se converteşte într-un ce (al nostru). În 
orice caz, forma nu rămâne fără conţinut. 

c. Cumul retoric şi metaarta. Fiecare modernism este 
prelungit de un „— ism” teoretic, reprezentând acea formă 
de reglare a raportului dintre arta şi viaţa contemporană 
în continuă schimbare. Morpungo-Tagliabue admiră nu 
atât talentul pictural în secolul XX, cât „claritatea 
concepţiilor” (1976, p. 223) exprimate cu prilejul unor 
experienţe estetice, iar Mikel Dufrenne observa că pictura 
contemporană este „mai curând comentată decât privită” 
(1986, p. 409). Demersul interpretativ nu e o muncă 
„pentru minţi de categoria a doua”, ci are atât un statut 
teoretic, cât şi unul artistic. Iată de ce Barthes va vorbi, la 
un moment dat, de „solitudinea actului critic” si de 
practica criticului de artă ca „act al deplinei scriituri” 
(1980, p. 157), revendicând autonomia şi ţinuta artistică a 
întreprinderilor critice. 

Trebuie meditat la faptul că toate comentariile 
incluse în manifeste, cărţi, bro 

conştientizarea poeticii dadaismului, iar o lucrare 
suprarealistă o receptăm odată cu manifestele lui Breton. 
Aceste programe, în chip de „metaopere”, nu numai că 
justifică abaterea de la tradiţie, ci ne pot înlesni 
convertirea atitudinilor în semnificaţii. Încât, considerăm 
că decriptarea şi receptarea acestor opere sunt posibile 
când însumăm semnificaţiile ce vin din două direcţii 
diferite: pe de o parte, obiectul-lucru, iar, pe de altă parte, 
cumulul retoric (sau „extra-semnificantul”) ce-l susţine 


teoretic. Funcționarea literaturii justificative ca o 
„completare” a concretizărilor faptice (etichetate uneori 
drept contradictorii), poate fi asemuită cu cerința logică 
impusă de teorema lui K. Godel din 1931, privind 
necesitatea „evadării” din sistemul închis, reductiv şi 
insuficient, pentru a statua o întemeiere. Recurgând la 
paliere suplimentare de valorizare, am reuşi să înţelegem 
ceea ce în sine pare „anormal” sau „decadent”. 

Demnitatea  referenţială pe care o  atribuim 
metaartisticului ne obligă la resemnificarea obiectului 
estetic, care nu mai este o secvenţă existenţială pură, 
limitată ontic, ci un „loc geometric” unde se întretaie 
determinări şi obiectivări neluate în seamă de gândirea 
estetică clasică, fiind puse în evidenţă de evoluţia actuală a 
artelor. Obiectul de artă este o realitate care se face şi re- 
face continuu. El este chiar o „lipsă” pe care conştiinţa 
critică sau receptoare o „împlineşte” din perspectiva 
aspirațiilor individuale sau colective. Nu ne referim la 
inerenta înnobilare subiectivă, variabilă în funcţie de 
diferiţi parametri spaţio-temporali (despre care am dat 
seama într-un paragraf anterior), ci la prezenţa obiectivă a 
unor constructe ideatice conexe, pe care le asumăm în 
momentul receptării. Tot aici să relevăm şi rolul titlului în 
posibilitatea accederii la sensurile operei, căci titlul, 
uneori, spune mult despre operă, ajungând câteodată să 
spună totul. 

Vom numi metaartă cumulul retoric ce însoţeşte orice 
operă de artă. Metaartisticul ar însuma acele comentarii 
asupra artei ce nu au depăşit un anumit prag de 
ştiinţificitate si care încearcă fie s-o prelungească în 
„imitaţii” para-artistice, fie s-o întemeieze ori s-o justifice 
din perspectiva unor instanţe culturale, sociale sau 
ideologice. 

Metaarta poate fi reperată chiar şi în orizontul 
artistic tradiţional. Gioconda lui Leonardo este tabloul 


cunoscut plus ceea ce se ştie sau s-a scris despre renumita 
capodoperă. În orice proces de receptare, este valorizat nu 
numai obiectul, ci şi coordonatele axiologice care l-au 
etalat în timp şi ne parvin ca o „anexă” a operei propriu- 
zise. Încât, ne revine permanent sarcina restabilirii 
„ontologiei” operei, prin relationarea ei la un standard 
„transcendent”, ca premisă a înţelegerii şi asimilării a ceea 
ce arta propune şi de care noi nu încetăm să dispunem. 

d. Socializare şi democratizare. Ampla dezvoltare a 
ştiinţei şi tehnicii a determinat o creştere a gradului de 
socializare a artei. Transformarea  artizanatului în 
producţie la scară industrială a condus la standardizarea 
formelor şi funcţiilor. Totodată, se resemnifică raportul 
frumusete-utilitate. Apariţia si răspândirea designului 
industrial (în speţă, realizările grupului de Stiji sau ale 
şcolii de la Bauhaus), ca fenomen specific al civilizaţiei 
Contemporane, pare să infirme cunoscuta aspirație 
kantiană spre frumosul dezinteresat. De asemenea, trebuie 
redefinit, în noul context, statutul artistului şi al artei. 
Creatorul este instalat ca membru egal în „echina deninr 

Multe concepţii încetăţenite se dovedesc a fi caduce. 
Ideea „purităţii” şi autonomiei manifestărilor spirituale, 
născută în Renaştere, păleşte sub povara sincretismului 
modern. In virtutea propriei sale dinamici interne, arta 
poate deveni „reală”, se poate converti într-o forţă, în 
măsura în care este desublimată. Ea nu mai este obiect de 
muzeu, ci a invadat lumea. De altfel, muzeul, o creaţie a 
civilizaţiei Europei moderne, este obiectul unor critici, în 
parte întemeiate, întrucât separă operele de contextul 
normal, care le-a cauzat, şi creează un mediu artificial, 
perturbator pentru receptare (să ne imaginăm cum am ieşi 
dintr-un mare muzeu după ce ne-am „delectat” cu câteva 
sute de tablouri). Totodată, mitul unicatului în artă este 
spulberat. Artistul, asemenea inginerului, devine 


„proiectantul” unor obiecte estetice de serie mare. Ca şi 
bunurile de consum, acestea se supun unui ritm înalt de 
perimare. Tranzienta, ca fapt implacabil, nu poate fi 
ignorată nici în artă. Happeningul, modularismul, arta 
cinetică creează maximum de variabilitate şi maximum de 
tranzienta, întruchipând tendințe  subtec-tonice ale 
vremurilor noastre. Ca urmare a lărgirii bazei materiale si 
a tehnicilor de punere în formă, asistăm la o diversificare a 
genurilor şi stilurilor de artă. Acest aspect dilată hotarele 
receptării estetice, permițând să fie descoperite valori 
artistice specifice în produsele unicat şi în cele de masă, 
executate artizanal sau cu ajutorul maşinilor. 

Simultan cu acest proces, asistăm la o democratizare 
a artei, datorată înmulţirii canalelor de transmisie si de 
receptare a creaţiilor artistice. Imixtiunea puternică a 
mass-mediei implică resemnificarea procesului de 
receptare, căci orice tehnică de comunicare poate modifica 
mesajul în funcţie de condiţiile transmisiei. Trebuie 
cunoscut „mecanismul semnelor” la care se recurge pentru 
a înţelege originea şi legile de penetrare a imaginilor, 
devenite adevărate „scheme transcendentale”, care ne 
îngăduie să înțelegem noi aspecte ale lumii, 
redescoperind-o prin intermediul acestora. 

Creaţiile „muzeului imaginar” sunt, înainte de toate, 
„lucruri despre care se vorbeşte”, statuate în societate ca 
„monştri sacri” ce ne urmăresc. Arta este dominată, 
uneori, sufocată de circuitele de creaţie, de cumpărare şi 
vânzare, adevărate „garanţii” instituite de la umanistii 
renascentişti încoace. „Opera - observa A. Moles - este 
atât de mare pe cât de mare este publicul ei”. 
Perfecţionarea necontenită a tehnicii reproducerii are ca 
finalitate formarea si educarea sensibilităţii artistice. 
Reproducerea „ne învaţă să vedem pe măsură ce ni se dă 
de văzut” (M. Dufrenne). 

Democratizarea culturală atrage după sine atât 


consecinte benefice, cât si negative. Dintre primele 
consecinţe să amintim câteva: posibilitatea actorului social 
de a-şi defini identitatea, de a se elibera de constrângerile 
multiple şi de a parveni la o autonomie optimă, facilitarea 
integrării individului într-o reţea informaţională globală, 
deschiderea apetitului pentru practica estetică şi sporirea 
sensibilităţii. Dintre situaţiile problematice, să consemnăm 
predispunerea la izolare prin disponibilizarea culturii în 
spaţiile private. Nu poate fi uitat nici faptul că industria 
culturală poate să degenereze în instanţă pentru cultivarea 
artificială a nevoilor, a dorințelor, prin supradimensionarea 
imaginarului. După G. Lipo 

Înainte de a fi înzestrate cu anumite funcţii, obiectele 
sunt semne arbitrare ce conferă utilizatorilor anumite 
ranguri sau statute pozitionale. 

Logica manipulării prin simboluri culturale poate 
atinge, uneori, zone mult mai sensibile. Ea are ca ţintă 
smulgerea individului din contextul modelator al valorilor 
de grup (atunci când acestea nu corespund cu cele ale 
centrului), pentru a-l racorda la valorile controlate. 
Niciodată puterii nu-i convine disiparea forţei sale prin 
atomizări preferentiale sau actionale. Ea vrea să unifice, să 
polarizeze, eventual, să controleze capitalul simbolic 
existent la un moment dat. Dirijarea valorilor prin mass- 
media nu se mai manifestă prin influenţe asupra obiectului 
simbolic sau asupra conţinutului acestuia, ci asupra 
transmisibilităţii lui, care este noua formă a ,ontologiei” 
obiectului cultural. Nu se mai acţionează asupra mesajului 
(e ceva vizibil, brutal), ci asupra felului cum este transmis. 
Strategiile de transmisie pot eluda, accentua, compromite 
secvenţe ale mesajului sau mesajul întreg. La limită, se 
poate ajunge ca, prin mijloace şi strategii subtile, acelaşi 
conţinut să îngăduie interpretări diferite sau chiar 
contrastante. Este prezent aici un fenomen pe care 


Umberto Eco îl descrie în felul următor: „În loc de a 
modifica mesajele sau de a controla sursele de emisie, se 
poate altera procesul comunicării acţionând asupra 
circumstanțelor receptării mesajului” (1972, p. 409). Unii 
teoreticieni au ajuns să stabilească chiar o patologie a 
sistemului de comunicare, dar nu este cazul să insistăm 
aici. 

Dileme noi, soluţii noi a. Flexibilitate şi coparticipare. 
Formarea unei flexibilitati receptive reprezintă un prim 
deziderat în perceperea operei de artă. Comportamentul 
stereotip, de aşteptare a mesajului prefixat de artist, 
trebuie înlocuit cu unul flexibil, de participare la generarea 
mesajului pe baza elementelor disponibile, aflate în operă. 
De aceea, trebuie formată şi dezvoltată mobilitatea 
perceptivă de a asculta, a privi şi a citi formele artistice 
complexe. Aceasta presupune asimilarea unitară a 
conţinutului şi a formei artistice sau convertirea formei în 
conţinut, atunci când latura formală prevalează în opera 
de artă. De asemenea, se cere a fi formată capacitatea 
receptorului de a discrimina formele, de a repera acele 
niveluri formale pasibile de semnificaţie. Educaţia atenţiei 
pentru sesizarea unităţilor minimale cu relevanţă estetică 
reprezintă un demers complicat, ce reclamă exerciţiul 
activ, aplicaţia directă, apelându-se la explicaţii şi discuţii 
pe marginea unor: opere de artă concrete. Inzestrarea 
publicului cu anumite cunoştinţe privitoare la formulele şi 
strategiile expresive, utilizate în secolul nostru de artişti, 
ar putea constitui o premisă în desluşirea şi înţelegerea 
adecvată a creaţiilor artistice. 

Majoritatea produselor artistice moderne se 
constituie în resorturi ale imaginaţiei noastre creatoare. 
De altfel, cercetările experimentale de psihologia artei; 
relevă că decodificarea mesajului artistic este mai amplă, 
mai eficientă la persoanele imaginative. Chiar dacă în 
fazele incipiente de receptare, imaginaţia poate perturba 


mesajul sugerat de artist, este bine ca aceasta sà fie 
stimulată, pentru ca, pe parcurs, odată cu înmulţirea si 
diversificarea contactelor cu opera, să se adecveze, să se 
autoregleze în consens cu caninul de posibilităţi dictat de 

Trebuie  spulberată frica  neadecvării imaginii 
receptorului cu imaginea artistică intenţionată de artist. 
Cei mai mulţi dintre receptorii artei moderne afişează 
incompetenta de a găsi „mesajul” unic, adevărat, complet. 
Educaţia publicului în perspectiva diversităţii şi deschiderii 
semantice, prin cultivarea capacităţii rein-tegrative si 
recreative, poate spulbera vechile obsesii hermeneutice, 
reductive şi paralizante, încă persistente. 

Se prea poate ca nu toţi receptorii să fie capabili de 
reinventare şi reinterpretare, iar când aceste procese sunt 
prezente, să nu fie dintre cele mai potrivite. Dar, părăsirea 
statutului de contemplator pasiv este o cerinţă dictată nu 
numai de prezenţa formelor simbolice stimulatoare, ci şi 
de necesitatea insertiei noastre într-o lume supusă 
înnoirilor şi schimbărilor. 

b. Reflexivitate şi explorare. Modurile inedite de 
semnificare îndeamnă receptorul la un plus de vigilentä si 
reflexie în descifrarea sensurilor operei de artă. Înscrierea 
unei părţi din producţia artistică actuală pe traiectul 
autoreferintei presupune formarea aptitudinilor pentru 
sesizarea nivelurilor supraetajate şi de înţelegere a 
functionalitätii acestora. În spaţiul de joc al diferitelor 
niveluri ale operei, pot fi „citite” - dacă receptorul este 
avizat - semnificaţii „ascunse”, care se pot adăuga la cele 
deja existente. De asemenea, trebuie formate capacităţile 
de sesizare a relaţiilor sintactice căci, de multe ori, acestea 
sunt încărcate cu sensuri şi semnificaţii estetice. Sunt 
cazuri când semnificaţia rezultă ca urmare a erijării 
sintacticii (relațiile între constructele  semnice) în 
semantică. Să ne gândim - de pildă - la acele strategii prin 


care o anumită gramatică narativă sau sintactică a 
culorilor creează sensuri care prevalează asupra a ceea ce 
se spune explicit. Atentatul sintactic - des întâlnit şi el - 
semnifică sau se converteste el însuşi în tactică 
suplimentară pentru cumulul semantic de bază, dacă, 
eventual, acesta există. 

Incât, educarea spiritului explorator, în sensul 
căutării şi surprinderii celor mai intime articulaţii ale 
operei de artă, se cere a fi realizată nu numai pentru 
viitorul specialist, dar şi pentru receptorul comun. 
Educatorul trebuie să deprindă o „pedagogie a semnelor”, 
care va facilita sondarea nivelului informaţiei estetice, 
plasată în contextul combinatoriu şi sintactic al operei. De 
altfel, fructificarea achiziţiilor de semiotică de către 
pedagogi se cere a fi încurajată. Opera de artă poate fi 
comparată cu o structură de semne, de constructe, de 
entităţi artificiale (ce stau în locul unor realităţi, trimit la 
acestea sau se  autoreprezintă). Pe acest traiect 
interpretativ s-ar putea spulbera netemeinicia valorizării 
artei numai pe baza mimesis-ului, a copierii unui fragment 
din realitate. 

c. Preinformare şi integrare. Educaţia estetică 
presupune nu numai formarea unor aptitudini şi deprinderi 
de sesizare sau apreciere a frumosului artistic, dar şi 
însuşirea unor cunoştinţe specifice de istorie şi teoria 
artei. Etapa cultural-in-formativă vizează dobândirea unui 
cumul informativ de integrare şi relationare a obiectelor 
estetice. 

Fără o informare corespunzătoare nu se poate crea 
cadrul favorabil pentru înţelegerea - dacă nu şi pentru 
acceptarea - celei mai mari părţi din arta contemporană. 
Arta „vorbeşte” doar celui care este pregătit să o asculte. 
Ea poate emo 

Ce şi cât trebuie să ştim despre opera modernă? A 


fixa a priori cadrele minime sau maxime de cunoastere 
este un demers dificil şi periculos. Pot exista produse 
estetice care nu pretind informaţii deosebite pentru buna 
lor receptare (de pildă, artele cu un caracter preponderent 
decorativ). Dar sunt şi opere, aparent accesibile, care 
impun racordarea la cunoştinţe prealabile. 

Simplul contact cu opera modernă nu garantează 
înţelegerea şi asimilarea ei. Consumatorului de artă i se 
cer astăzi asemenea cunoştinţe de estetică şi teorie a artei, 
încât arta cu greu mai poate fi gustată de o masă cât mai 
mare de receptori. De aceea, se cere din partea 
educatorilor o atentă dimensionare a câmpului epistemic, 
care va pregăti terenul întâlnirii cu opera. Referindu-se la 
cultura estetică şcolară, George Văideanu arată că aceasta 
fiinţează ca o „sinteză, un extras esenţial si nu (ca, n.n.) un 
rezumat nesemnificativ sau un fragment din totalitatea 
culturii obiective” (1967, p. 162). Conţinutul culturii 
estetice şcolare trebuie să răspundă - după autorul amintit 
- următorului sistem de condiţii: să aibă un caracter 
selectiv, să fie esenţial, să fie cuprinzător şi unitar, să aibă 
o dimensiune teoretico-aplicativă, să fie stimulativ şi 
organizat pedagogic. 

Receptorul trebuie să fie pus în temă în legătură cu 
evoluţia şcolilor şi curentelor artistice precum şi cu 
dialectica lor internă. Orizontul lui de aşteptare se cere a fi 
format (şi prin informare) în aşa fel încât să nu ceară de la 
operă mai mult decât ea şi-a propus sau poate da. Plecând 
de la premisa că arta este un tot organic, că între diferitele 
genuri şi forme de artă se stabilesc multiple relaţii şi 
comunicaţii, că, uneori, aceleaşi conţinuturi şi motive se 
regăsesc în arte diferite, şansa autenticei receptări 
sporeşte atunci când publicul dispune de o cultură 
integrală, de informații ce se  subsumează unei 
epistemologii generale, din perspectiva căreia arta va fi 
descifrată. Opera este raportată la întregul câmp cultural. 


În momentul receptärii unei opere singulare, se 
actualizează şi altele, care o preced sau cu care coexistă. 
Opera dispune de contextul operelor anterioare şi 
constituie, totodată, un context pentru cele ce îi vor urma. 
În mod analog se asociază şi informaţiile despre operele de 
artă. Se ajunge, astfel, la o integralitate şi completitudine 
receptivă, prin împletirea preinformatiilor cu actele de 
lectură sau contemplare, într-o reţea în care elementele 
cognitive sunt sedimentate cumulativ, selectiv si se 
dovedesc a fi benefice nu numai pentru anumite opere sau 
arte, ci pentru toate. Dialogul „intertextual”, reclamat de 
poeticile artistice actuale şi conştientizat de practicile 
contemporane, poate inspira noi strategii în înfăptuirea 
educaţiei estetice integrale. 

d. Selectivitate şi discernământ. În măsura în care 
noile descoperiri şi experimente artistice se succed într-un 
ritm alert, se constată o contradicţie între capa -, citatea 
de asimilare a publicului şi noile modalităţi de exprimare a 
sensibilităţii artistice. Numai că acest decalaj poate fi 
atenuat sau anihilat printr-o pregătire a | publicului în 
spiritul schimbării, al succesiunii modelelor sau schemelor 
artistice; Aceasta presupune formarea capacităţilor de 
selecţie şi valorizare independente, printr-un susţinut efort 
de auto-informare şi automodelare. Într-o lume în plina 
viteză, nu este nici timp, nu sunt nici condiţii pentru 
statuarea operativă a unor instanţe de valorizare, care să 
vizeze educarea în permanenţă a publicului. În 

Gustul artistic este o chestiune nu numai de formare, 
ci şi de autoformare. Şi aceasta, chiar cu riscul înscrierii 
gustului, în fază incipientă, în limitele echivocului. 

Cât priveşte produsele para-artistice (vestimentaţie, 
designul obiectual sau ambiental, experimentări estetice 
de ultimă oră etc), şi acestea pot juca un anumit rol, mai 
ales pentru unele categorii de vârstă, până la 


sedimentarea criteriilor valorice, iar, mai târziu, prin jocul 
diferenţelor si al contrastelor, întreţinut cu creaţia propriu- 
zis artistică. 

Să mai remarcăm că democratizarea artei, datorată 
multiplicării canalelor de transmisie, reclamă creşterea 
spiritului de discernământ al publicului în a decela şi 
valida valoric formele artistice ce îi parvin. Stimularea 
capacităţilor evaluative ale receptorilor, prin exerciţii 
abile, va converti poziţia publicului din aceea de simplu 
observator în aceea de critic responsabil, ideal prin care se 
va da consistenţă autenticei libertăţi şi în plan spiritual. 

EDUCAŢIA RELIGIOASĂ 

1. Credinţă şi educaţie 

Percepția religioasă a lumii poziţionează prin ea 
însăşi omul şi umanitatea pe traiectul rectitudinii morale. 
Credinţa slujeşte, aşadar, moralizării autentice a omului. 
„Credinciosul - consideră Laszek Kotakowski - nu primeşte 
învăţătura religioasă sub formă de povestiri mitice sau 
enunturi teoretice, de la care plecând, el va trece spre 
concluzii morale. Conţinutul moral este dat direct în actul 
însuşi de a percepe şi de a înţelege, căci acest act se 
combină cu un angajament moral” (subl. n.) (1985, p. 220). 
Omul nu izbândeşte numai prin inteligenţă şi raționalitate. 
Sunt situaţii în care aceste acte, profesate unilateral, 


conduc mai degrabă la pierzanie, la dezagregare 
existenţială. 

Dacă este adevărat că credinţa acţionează în chip 
benefic în calitate de mecanism homeopatic, care îi ajută 
pe oameni la trecerea unor probe ale vieţii, atunci 
pretenţia adevărului unei credinţe, în sens logic, nu se mai 
justifică. Chiar şi o iluzie (ceea ce nu este cazul credinţei în 
Dumnezeu), dacă se dovedeşte a fi utilă şi imprimă o 
anumită semnificaţie realului, nu mai rămâne o simplă 
iluzie. De altfel, chiar adevărul logic este definit de lumea 
noastră şi în termeni de utilitate, credibilitate şi eficienţă 
pragmatică (ceva există în măsura în care eu cred că există 
acel ceva). Constituie o naivitate să expulzăm religia 
pentru că nu parvine la o explicaţie ştiinţifică a realului, 
din cauza „iraţionalităţii” sale. Se ştie că unii analişti 
recunosc existenţa unei rationalitäti sui-generis chiar şi în 
producţiile mitice, mistice sau metafizice. În gândirea 
filosofică românească, Nae Ionescu - de pildă - asimilează 
gândirea de tip religios unei cunoaşteri imediate (1991). 
Nu vom intra, însă, în prea multe subtilitäti analitice. Chiar 
dacă religia s-ar reduce numai la credinţă, nu trebuie 
minimalizat rolul educativ al acesteia. Educaţia - consideră 
René Hubert (1965, p. 454) - nu poate fi nici exclusiv 
raţională, nici exclusiv confesională. „Are loc o confuzie a 
planurilor, în particular o confuzie între obiectivitate şi 
spiritualitate, care nu poate decât să compromită accesul 
conştiinţei la un echilibru normal”. Instructia, ca proces de 
spiritualizare a omului, ar fi sărăcită dacă mrs-ar avea în 
vedere integralitatea; dintre materie şi spirit. „Sarcina 
educaţiei/concepută în sens spiritual - scrie Rudolf Steiner 
(1966, p. 20) - este de a dyce cuplul Suflet-Spirit spre o 
armonie cu un altul, Viaţă-Corp”. lar dictonul „crede şi nu 
cerceta” (pus pe seama religiei în mod nejustificat, căci 
această invitaţie nu o găsim în Biblie) nu trebuie 
interpretat ca o pledoarie pentru inactivitate în planul 


observării şi investigaţiei ştiinţifice, ci, mai degrabă, ca un 
îndemn la întemeierea unui ideal personal, coerent şi 
imperturbabil: crede şi nu cerceta temeiul credinţei tale, 
nu te îndoi 

Alături de valenţele morale ale religiei, merită să 
subliniem si capacităţile ei în formarea unei imagini 
globale, holiste asupra existenţei, căci „o atitudine 
religioasă cu privire la existenţă nu este nimic altceva 
decât un ansamblu de judecăţi sistematice asupra 
semnificației acesteia” (Kołakowski, 1985, p. 451). Puțin 
contează dacă religia reprezintă o imagine reală, în sensul 
îngust pe care îl comportă acest concept. În fond, care 
filosofie reuşeşte aşa ceva? Şi, în definitiv, la ce ne-ar ajuta 
acest lucru? Ce este, în fond, realitatea? Şi de care 
„realitate” are omul nevoie? Una impersonală, neutră, 
seacă ori una subiectivizată, contemplată, trăită? Cât 
priveşte caracterul pretins superfluu al unei credinţe 
pentru viaţa intimă a copilului, putem spune că aceasta nu 
constituie o imixtiune care ar leza plenitudinea fiinţei 
umane, ci, dimpotrivă, ea reprezintă o conduită şi o cerinţă 
firească, întrucât „reţeaua religioasă... corespunde 
propriilor sale înclinații naturale” şi „nu există copil care 
va crede în ceva, mai înainte de a se încrede în cineva” 
(Robinson, 1963, p. 280). Orice pedagogie se ciocneşte de 
această problemă: dacă un copil poate şi trebuie să 
acceadă la credinţa religioasă. După unii, această 
posibilitate este dată de însăşi graţia divină. „Credinţa, în 
ceea ce are matur, constă în acceptarea ofertei divine: a 
accede la inaccesibil, a vedea ceea ce este invizibil, a 
participa la gloria şi la atotputernicia lui Dumnezeu” 
(Voeltzel, 1960, p. 10). De altfel, trebuinta religioasă 
constituie o căutare care se împlineşte la fiecare etapă de 
vârstă, în funcţie de particularitätile specifice, după cum 
vom cerceta într-un paragraf special. 


În acest context, devine poate mai necesar acel 
principiu - cu conotaţii didactice - propus de Augustin: 
„dacă nu veţi crede, nu veţi înţelege”; credem ceea ce 
înţelegem, dar nu tot ce credem trebuie să şi înţelegem; 
chiar dacă noi credem ceea ce înţelegem, tot nu suntem 
capabili de a înţelege ceva care mai întâi nu a fost crezut. 
Credinţa este o treaptă necesară pe drumul cunoaşterii şi 
autocunoaşterii. Prin religie, copilul nu numai că este pus 
în relaţie cu zonele perfecțiunii transcendente, dar - 
totodată - la nivelul persoanei, se creează o predispozitie 
de insertie a eului într-o regiune de valori profunde, unde 
viaţa se concentrează, devine mai ardentă, mai personală, 
mai autentică. De aici decurg şi o serie de consecinţe 
practice ale credinţei religioase: ea tonifică motivațiile, 
îmbie la acţiune temeinică şi facilitează rezolvarea unor 
sarcini dificile. Fortificarea interioritätii se sprijină pe 
credinţă. 

De altfel, între credinţă şi educaţie relaţiile sunt de 
un tip special. Se ştie că educaţia tinde să spiritualizeze 
mai profund ceea ce natura sau graţia divină a pus în om şi 
să-l înnobileze cu noi valori. Or, spiritul este o construcţie, 
o consecinţă a credinţei, inclusiv religioase. Viitorul unui 
om sau al unei comunităţi se clădeşte plecând de la 
supoziţia dezirabilităţii şi credinţei că acel viitor este cel ce 
merită a fi conturat, câştigat, atins. Succesul unui act 
educativ este dat şi de insistența cu care educatorul îşi 
imaginează contururile personalităţii viitoare şi meditează 
adânc la toate detaliile acestui profil, fără nimic în plus sau 
în minus, profil ce poate căpăta valoare operaţională fiind 
luat drept ghid şi model corector, atât pentru traseul ce-l 
are de parcurs, cât şi pentru scopul ce-l are de atins. 

Elevul are nevoie de credinţa - dar nu prin minciună, 
frică, inoculare - că ceea ce face este bun, corect, 
dezirabil. Trebuie să se încreadă în omul de lângă t» 1 Tt- 
aunlo r-X Ani-inii Yitn nu «-n -/4allilr.a.1n»» în - Po 

Educaţia are o nevoie stringentă de credinţă, aceasta 
trebuind să fie catalizatorul iniţial al oricărei acţiuni 
pedagogice. Credinţa în ceea ce faci, în felul cum faci, în 
menirea ce-o ai, în ţinta ce-o vrei atinsă, nu numai că 
orientează şi luminează calea pe care mergi, dar îţi dă 
acea siguranţă, certitudine, rectitudine şi fermitate de care 
tu, ca profesor, ai atâta nevoie. Căci, dacă pleci la drum 
fără credinţa atingerii unei ţinte, şansele de a o îmbrăţişa 
sunt minime; te pierzi în meandrele drumului, te rätäcesti 
în detaliile lui topografice, fără credinţa - şi revelaţia - 
luminozităţii capătului. 

Credinţa neinformatä poate aluneca uşor în 
credulitate şi supunere oarbă faţă de orice sursă ce-şi 
arogă demnități ce nu tin de spiritul ei. Nu este bine să 
credem în orice instanţă care are obiectivul ascuns de a ne 
subjuga. E nevoie de o anumită circumspectie, de o 
anumită interogativitate. Credinţa este prefațată de o 
minimă punere în chestiune. Dar, după ce treci pragul 
problematizării, te poţi lăsa purtat de voia ei. Stabilizarea 
într-un crez este corolarul unei munci cu tine însuţi, cu 
ideile tale, cu ideile altora. Fără acest exerciţiu purgatoriu 
de instalare, credinţa ta nu este decât un mod provizoriu 
de a exista, o stare tranzientă către incertitudine. O 
incertitudine poate naşte o certitudine dacă este bine 
cultivată şi profesată. Trebuie să ştim când să ne îndoim şi 
când să ne oprim din îndoială. 

Necredinţa discretă, temporară, care merge spre 
căutarea unui temei este benefică şi merită chiar toată 
lauda. Suntem de acord cu observaţia lui Soloviov după 
care necredinta onestă, care vrea să se convingă în mod 
definitiv, nu trebuie condamnată din punct de vedere moral 
şi religios. Se ştie că lisus nu l-a condamnat pe 
necredinciosul Toma, ci l-a convins în maniera în care 


acesta i-o ceruse, „în epoci în care domină necredinta, 
scrie marele filosof creştin, e important de făcut distincţia 
cu cefei de necredinţă avem de-a face. Este ea o 
necredinţă materială, grosolană, una animalică... este ea o 
necredinţă perfidă care manipulează conştient diferite 
semiadevăruri din teamă duşmănoasă de adevărul deplin... 
Sau, în fine, avem de-a face cu o necredintä pur 
omenească, onestă, care însetează de fapt să se convingă 
de adevăr într-un mod deplin şi definitiv” (1994, p. 217). 
Drumurile spre adevăr pot fi uneori încurcate, hätisurile 
căii te pot pune în dificultate. Dar câtă bucurie te aşteaptă, 
atunci când acesta se deschide în faţa ta, după zbuciumul 
unei înverşunate cercetări şi sperate găsiri! 

2. Nevoia de transcendenţă a fiinţei umane 

Omul are o existenţă multidimensională, raportându- 
se la realitate nu numai prin raționalitate sau 
intentionalitate pragmatică, ci şi prin simtire şi prin trăire 
contemplativă. Religia îi oferă omului această şansă de a 
se proiecta într-un orizont de valabilitate ce transcende 
orice dat factual. Experienţa religioasă este 
consubstanţială fiinţei umane. Un loc, un obiect, un act 
primesc semnificaţii prin relationarea lor la nişte repere 
care le transcend. Însăşi existenţa umană se umple de sens 
numai într-un sistem de referinţă supradimensionat, prin 
implicarea unui „altceva”, a unui „dincolo”. „A trăi ca fiinţă 
umană - spune Mircea Eliade - este în sine un act religios, 
deoarece alimentaţia viaţa unois o - ™ - 1 

funcționa fără convingerea existenței unui real ori a 
unui mult mai real de natură ireductibilă la lume. 
„Conştiința unei lumi reale şi semnificative - scrie acelaşi 
istoric al religiilor - este intim legată de descoperirea 
sacrului” (1990, p. 131). Religia imprimă sens şi direcție 
existenței. „Experiența religioasă constituie acea mişcare 
religioasă involuntară, care situează omul în faţa 


misterului totalitätii în care este înglobat, îl interpelează si 
îl duce la chestiunea sensului existenţei sale” (Vergote, 
1964, p. 36). Religia conferă relief şi pregnantă tuturor 
întreprinderilor umane. 

Experienţa sacrului ţine de natura umană. Prin ea ne 
putem raporta la o entitate transcendentă. Experienţa ca 
atare poate fi explicată prin mai multe chei. Rudolf Otto, în 
binecunoscuta lucrare intitulată Sacrul şi publicată în 
1917, vine cu un punct de vedere oarecum deconcertant. 
El explică funcţionalitatea sacrului prin implicarea 
irationalitatii din om şi nu prin latura luminoasă, respectiv 
tendinţa omului de ridicare la altitudinea idealităţii 
metafizice. Sacrul atrage sentimentul spaimei, al groazei, 
al micimii şi al nimicniciei; în faţa acestuia, omul trebuie să 
se piardă, să se retragă, să-şi conştientizeze propria 
nulitate; el provoacă acel mysterium tremendus, prin prea 
evidenta disproportie dintre atributele divinității si 
posibilităţile umane. Sacrul, după analistul invocat, 
„cuprinde un element de o calitate cu totul specială, care îl 
face să se sustragă faţă de tot ceea ce noi numim raţional, 
este complet inaccesibil înţelegerii conceptuale şi, ca 
atare, constituie o sfârşire, ceva inefabil” (Otto, 1969, p. 
19). 

Mult mai plauzibil pare a fi punctul de vedere al lui 
Mircea Eliade, care pune pe seama sacrului funcţia de 
insertie profundă a omului în mundan, în cunoaşterea şi 
interpretarea realului. Prin intermediul sacrului, realul se 
dezvăluie, lumea capătă un sens. Sacrul „deschide 
comunicarea între nivele cosmice (Pământul şi Cerul) şi 
face posibilă trecerea, de ordin ontologic, de la un mod de 
a fi la altul. Tocmai o asemenea ruptură în eterogenitatea 
spaţiului profan creează «Centrul» prin care se poate 
comunica cu «transcendentul»; prin urmare, Centrul 
fundează «Lumea», făcând posibilă o  orientatio. 
Manifestarea sacrului în spaţiu. are, în consecinţă, o 


valență cosmologică: orice ierofanie spaţială sau 
consacrare a unui spațiu echivalează cu o «cosmogonie». O 
primă concluzie ar fi următoarea: Lumea se lasă 
descoperită ca lume, deci Cosmos, în măsura în care se 
dezvăluie ca lume sacră” (Eliade, 1992, p. 61). Aşadar, 
sacrul este o trambulină spre înţelegerea şi mişcarea 
noastră satisfăcătoare în această lume. El se constituie ca 
o modalitate optimă de lecturare a spaţiului profan. 

O religie se caracterizează prin administrarea 
sacrului. Sacrul este legat de unele lucruri (obiecte de 
cult), fiinţe (preotul, oficiantul), spaţii (templul, biserica), 
momente (duminica, ziua de Paşte, Crăciunul etc). Aceasta 
nu este o calitate intrinsecă, ci una dobândită, oferită prin 
graţia divină. Un lucru sau eveniment sacralizat va stârni 
sentimente de venerație şi respect. Prescriptiile de 
gestionare a acestora sunt foarte stricte. Nu poţi uza de 
sacralitate după pofta inimii. „Sacrul reprezintă, înainte de 
toate, o energie periculoasă, incomprehensibilă, cu greu 
maniabilă, eminamente eficace. Pentru cel care vrea să se 
folosească de ea, problema constă în a o capta şi a o utiliza 
în interesele cele mai bune, prin protejarea 

De sacru „ne apropiem fără însă a muri” (p. 19). 
Sacrul se disociază de ceea ce este profan. Chiar şi la 
oamenii cei mai primitivi, cele două domenii rămân 
iremediabil diferite: ceea ce este sacru pentru un clan, 
este profan pentru un altul; ceea ce este profan în timpul 
normal, devine sacru în sărbătoarea rituală. Religia 
„rezultă din această specializare primă. Ea este instituţia 
care ocoleşte sacrul de atingerile umane, dar care şi 
protejează omul de loviturile sacrului” (Reboul, 1992, p. 
226). Există o violenţă a sacrilegiului şi a sacrului prost 
profesat, dar şi o violenţă sănătoasă a administrării 
cumpătate a divinității. Religia instituţionalizată vine să 
reglementeze aceste raporturi şi schimburi pe care noi ni 


le putem îngădui faţă de divinitate. Lumea sacrului se 
opune lumii profane precum energiile se opun 
substanţelor. Dacă lucrul posedă prin definiţie o natură 
fixă, forţa, dimpotrivă, poate să aducă binele sau răul, în 
funcţie de circumstanţele în care se realizează legătura 
dintre cele două orizonturi. 

Necesitatea interiorizării unor valori sacre, ca o cale 
de perfecţionare a comportamentului uman spre un orizont 
moral, este foarte bine surprinsă de Kant: „Binele constă la 
început în sfintenia maximelor care-l fac să îndeplinească 
datoria; şi dacă omul care primeşte în maxima lui puritatea 
de care vorbim nu e încă, din această pricină, sfânt el 
însuşi (căci e mare distanţa de la maximă la faptă), 
mulţumită ei e totuşi pe cale de a se apropia de sfinţenie” 
(1992, p. 94). Perfecţionarea omului nu se face nici 
instantaneu, nici definitiv. Ea este asigurată printr-o 
proiecţie infinită a omului în spaţiul perfecțiunii. Morala 
creştină, de pildă, este „morala exaltării, morala dragostei 
şi a dorinţei infinite. Ea vrea să fim perfecţi precum 
Dumnezeu perfect este. Ea porunceşte spiritului să se 
dezlipească de materie, după cum fluturele zboară din 
crisalida sa: căci natura umană finită nu poate să conţină 
spiritul infinit” (Boutroux, pp. 83 - 84). Coabitarea cu 
divinitatea presupune o permanentă  conversiune. 
Inceputul iluminării şi al conversiunii poate fi spontan, 
inundând dintr-odată fiinţa, ca în cazul lui Saul, viitorul 
mare apostol Pavel. Violenţa acestei iluminări este 
proporţională cu rezistenţa adversităţii. 

Structurile spatio-temporale, ca şi ritmurile cosmice 
integrative, îşi pun pecetea chiar şi asupra individului 
autodeclarat nereligios. Atâta timp cât vor dăinui noaptea 
şi ziua, iarna şi vara, precum şi regularităţile umane 
adiacente acestor ritmuri, viaţa omului va fi învăluită în 
faldurile sacralităţii. Chiar şi crizele omului modern sunt 
de natură religioasă, în măsura în care acestea acuză 


absenţa unui sens, ştiut fiind faptul că religia, în esenţă, îl 
propulsează pe om în vecinătatea unui sens şi a unei 
împliniri fecunde. 

Transcendentul conferă valoare şi semnificație 
imanentului. Într-o lume lipsită de orizonturile 
transcendente, totul se poate întâmpla. Idealul libertăţii 
autodeterminate alimentează tendinţele antropocentriste 
în această lume marcată de secularizare. Cufundarea 
totală în real, în evenimentialul comun, provoacă o mare 
nelinişte care dezorientează. Toate bucuriile lumeşti se 
ofilesc sau îşi declină limitările, suficientele. „Mai devreme 
sau mai târziu, gândirea, arta, viaţa socială se opresc la o 
limită dincolo de care trebuie să alegi: sau te instalezi în 
infinitul propriei imanente, îmbătându-te cu deşertăciunea 
acesteia, sau te eliberezi de sufocantele ei limitări, 
oglindind transcendenta în anpip pî iim”»; r», ™ 

lumi; transcendenta nu este un corp străin 
transplantat în trupul lumii, ci revelaţia profunzimii 
ascunse a lumii însăşi” (Evdokimov, 1992, p. 135). Unii 
vorbesc despre caracterul totalitar al creştinismului „nu 
pentru că el impune fidelilor săi o doctrină uniformă 
asupra tuturor subiectelor posibile. Totalitarismul creştin 
este de altă natură: există o credinţă comună şi nu un 
răspuns comun la toate întrebările” (Monteheuil, 1959, p. 
159). Transcendenta de inspiraţie creştină este un liant, o 
călăuză a sensurilor şi comprehensiunii umane. Atitudinea 
religioasă permite omului să atingă  plenitudinea 
umanităţii. Omul, de unul singur, nu se va înţelege şi nu va 
înţelege lumea lui dacă nu va ralia pe Dumnezeu la toate 
existentele. „Omul religios este omul prin excelenţă si 
între toate caracteristicile lui, cea religioasă le comandă 
pe toate celelalte, discriminându-le şi determinându-le” 
(Meylan, 1939, p. 257). 

leşirea dintr-un cerc existenţial malefic, cel al 


absolutei autodeterminäri, poate fi garantată prin 
raportarea la Fiinţa Supremă. Tot ce există se justifică 
numai în raport cu absolutul. Acesta constituie originea 
existenţială a omului. De aici şi dimensiunea instifutiv- 
actionalà a religiei. Mircea Eliade ataşează fiecărei religii 
o ontologie adiacentă. Religia nu numai că vorbeşte despre 
o lume, dar instituie o lume. „Ea arată ceea ce este 
realmente şi făcând aceasta întemeiază o lume care nu 
este evanescentă şi incomprehensibilă” (1991, p. 124). 
Omul care rupe orice relaţie cu transcendentul este un om 
„fără Dumnezeu”, descentrat axiologic, fără repere, fără 
orientare valorică. 

Plecând de la ipoteza că miturile instituie modele de 
urmat, Eliade reliefează legătura care se poate face între 
instrucţie, educație, cultură didactică si funcțiile 
îndeplinite de mituri în societate. „Funcţia dominantă a 
mitului este de a înfăţişa modele exemplare ale tuturor 
riturilor şi ale tuturor activităţilor omeneşti semnificative: 
atât alimentaţia sau căsătoria, cât şi munca, educaţia sau 
înţelepciunea” (1978, p. 8). Experienţa iniţiatică, ce se 
consumă atât în actul sacru, cât şi în cel educativ, are ca 
obiectiv „transformarea unei existente în paradigmă şi a 
unui personaj istoric în arhetip” (1991, p. 134). Din acest 
punct de vedere, cultura europeană dispune de un întreg 
şir de modele şi se constituie ea însăşi într-un model cu 
valoare paradigmatică, inclusiv în plan educaţional. 

Vocatia educativă a religiei se mai manifestă si pe alt 
plan. Corpusul ei ideatic se actualizează în ritual, iar 
acesta trezeşte si menţine sentimentul participării. 
Repetarea gesturilor paradigmatice, în contextul liturgic, 
formează si  cimentează unitatea grupului social, 
imprimându-i o anumită identitate confesională, culturală 
sau naţională. 

3. Resorturi axiologice ale experienţei sacrului 

Educaţia omului este autentică atunci când se 


bazează, dar si fundamentează un sistem axiologic 
individual, congruent, relativ imperturbabil, incluzând 
valori fundamentale, constante, care să scape 
perisabilitatii si  facticităţii cotidiene.  Condiţionările 
cotidiene la care este supus individul, dincolo de realizarea 
(eventuală) 

acordă prea puţină importanţă educării individului în 
spiritul valorilor autentice şi pentru structurarea unui 
fundament spiritual întregii sale desfăşurări. 

Existenţa noastră nu se poate reduce, la coordonatele 
strict materiale. Materialitatea poate deveni, uneori, un 
corsaj şi o piedică a plenarei manifestări a spiritualului, a 
sensului acestuia. Cum scrie Jean Borella, „departe de a 
corespunde unei victorii asupra vagului şi imaginarului şi 
unei cuceriri de real şi concret, reductia materialistă a 
lumii la pura  corporalitate este o adevărată 
«dezîncarnare», o adevărată pierdere a sensului realului, 
un triumf al abstractiei şi conceptualului. Nu aflăm aici 
niciun paradox, căci corporalul simplu nu este în el însuşi 
decât o limită, aceea a lui aici-şi-acum, este ultimul grad al 
fiinţei în afara căreia nu te mai întâmpină decât neantul” 
(Borella, 1995, p. 198). Existenţa nu este numai de ordinul 
concretului, al observabilului, ci şi al potentialitätii si 
dezirabilitatii. Există nu numai ceea ce fiinţează ca atare, 
ci şi ceea ce poate fi, ceea ce vreau eu să fie sau am 
nevoie. 

Raportarea omului la un plan valoric superior, stabil 
şi coerent, cum este cel al valorilor religioase, este 
necesară şi deosebit de fertilă în zilele noastre. „Marcaţi 
de o situaţie atât de complexă, foarte mulţi dintre 
contemporanii noştri au destule greutăţi în a discerne 
valorile permanente; în acelaşi timp, ei nu ştiu cum să le 
armonizeze cu descoperirile recente. O nelinişte îi 
urmăreşte şi ei se întreabă cu un amestec de speranţă şi 


angoasă asupra evoluţiei actuale a omenirii. Aceasta îi 
aruncă omului o sfidare; încât, acesta este obligat la un 
răspuns” (Concile oecumenique Vatican II, 1966, L'Église 
dans le monde, p. 33). Fără relationarea la o dimensiune 
profundă a existenţei, anume cea conturată de lumea 
valorilor, însăşi activitatea şi viaţa omului îşi pierd din 
substanţă. Pentru viaţa umană, lumea valorilor în general 
este un punct de sprijin în univers, un temei ineluctabil 
pentru generarea unui surplus de energie spirituală, care 
ar putea perfecta întreaga existenţă umană. Investiţia în 
spiritul uman, prin educaţie, are consecinţe inepuizabile. 
Dacă omul şi-ar înnobila mai atent spiritul, atunci şi ceea 
ce ţine de existenţa sa concretă ar fi mai uşor şi mai bine 
realizat. Forţa omului nu derivă dintr-o precaritate a 
exteriorului care trebuie pregătită sau exploatată de spirit; 
superioritatea sa ţine mai mult de o disponibilitate 
funciară către autonomie, specifică interiorităţii. Eul 
veritabil este cucerit atunci când propria noastră viaţă este 
condusă către autonomie. „Omul poartă lumea lăuntric, 
spiritual, tot aşa cum o poartă Creatorul în gândirea şi 
dragostea Sa. Omul îşi construieşte un univers spiritual, o 
viaţă interioară; aceasta îl determină, îl defineşte. Iar în 
lumea lui interioară, vederea spirituală creşte cu fiecare 
întrebare şi răspuns despre fiinţe şi lucruri, cu fiecare 
înţeles nou dobândit despre lumea lui Dumnezeu, atât de 
imensă, de inepuizabilă şi care i se deschide, i se oferă” 
(Părintele Galeriu, p. 67). Omul este dedicat finalitätii, 
scopurilor, valorilor. Nu el se adaptează la lumea externă, 
ci aceasta se mulează conform unei finalităţi instituite în 
spiritul său. 

Valorile religioase  fortifică interioritatea şi-l 
directioneazä pe individ spre cu cerirea unei lumi 
veritabile, întemeiată pe autonomie morală. „Dacă orice 
etică obligă la ceva dincolo de om - notează Rudolf Eucken 
-, acest suprauman este i. j. iy 

stereotipă...” Activitatea noastră ar trebui să fie 
condiţionată de impulsuri ce vin din interior. Dar indivizii 
sunt integrați în structuri actionale şi îndemnați la fapte 
prin intermediul diverselor sisteme normative. „Fără un 
scop superior al existenţei subiective, lipseşte vieţii un 
sprijin solid şi orice consistenţă; ea nu poate, deci, în ciuda 
unei plenitudini a exteriorului, să scape de vid şi de 
disoluția interioară” (Eucken, 1912, p. 151). 

După Louis Lavelle, viaţa fără religie echivalează cu 
viaţa inautentică şi cu existenţa descentrată axiologic. Nu 
există valoare care să nu implice, în cele din urmă, un 
caracter religios. „Religia - consideră filosoful valorilor - 
este actul care transcende oricărui relativ, ea găseşte în 
locul neantului acest absolut al actului la care ne face să 
participăm si care absolutizează şi valorizează orice 
relativ” (1954, p. 492). Valorile religioase sunt valorile prin 
excelenţă, deoarece: 

toate valorile autentice aparţin credinţei; valorile 
credinţei ne obligă să trecem dincolo de sensibil, printr-un 
act de consimţământ pur, sensibilul fiind o cale de acces 
spre transcendent; 

valorile religioase presupun subordonarea faţă de un 
principiu care ne depăşeşte, dar care are demnitatea de a 
regla şi valida comportamentele şi rationamentele noastre; 
religia este singura instanţă pe care omul o acceptă atunci 
când este judecat. Religia nu rezidă numai în sentiment, 
nici numai în gândire. Ea face să „coboare” absolutul 
valorii în datul concret şi în relativ. Ea asigură 
comunicarea permanentă a transcendentului cu imanentul 
(1954, p. 499). 

La valoarea religioasă se poate accede în intimitate şi 
prin punerea în paranteze a unei părţi din şinele 
participantului la actul sacru. In procesul apropierii de 
divinitate pot fi întâlnite două atitudini, după cum 


apreciază Tudor Vianu: una de înălţare, de raportare la 
ceva mai presus de noi, şi alta de adâncire, de interogare a 
propriei subiectivităţi. Valorile religioase fac parte dintr-un 
grup mai larg, acela al valorilor-scopuri absolute, 
spirituale, sporitoare pentru individ şi omenire. Valorile 
religioase nu sunt integrabile, nu se structurează pe baza 
altora, ci sunt integrative, în sensul că înglobează, unifică, 
constituie într-un tot solidar şi coerent toate valorile 
cuprinse de conştiinţa omului. „Prin valorile religioase se 
înalţă arcul de boltă care uneşte valorile cele mai 
îndepărtate, adună şi adăposteşte pe cele mai variate. Un 
individ poate cuprinde mai multe valori, pe cele mai multe 
dintre ele, dar legătura lor unificatoare va lipsi atâta timp 
cât valoarea religioasă nu li se adaugă” (Vianu, 1982, p. 
102). După cum putem observa, punctul de vedere al lui 
Vianu este coextensiv cu cel al lui Lavelle. 

Valorile sacre se prezintă, deci, ca o emanatie a 
orizontului transcendent. Există o normativitate puternică, 
în calitate de dat aprioric, ce întreţine manifestările 
credinţei. Cum arată Raymond Polin (1961, p. 233), 
normele religioase determină supunerea şi ascultarea faţă 
de un transcendent necondiţionat. De aceea, acţiunea 
comandată de către normele sacre este întotdeauna lipsită 
de o serie de antecedente axiologice (judecăţi, ierarhii, 
axiome) şi poate degenera relativ uşor într-o conduită 
mecanică sau servilă. Este cazul în care ne putem întreba, 
totuşi, dacă nu cumva individul care se cantonează 
exclusiv (teoretic se poate admite această situaţie) spre 
valorile religioase - respingând cu obstinatie toate 

Educaţia religioasă construieşte, pe lângă baza de 
cunoştinţe datorate educaţiei secularizate, şi ceva în plus: 
ea are în vedere şi de ce-ul vieţii, al existenţei, întrebarea 
întrebărilor dintotdeauna. Pregătirea pentru întâmpinarea 
şi raportarea la divinitate are repercusiuni benefice asupra 


înţelegerii şi raportării eficiente la realitate. 

Omul nu are o prezenţă unidimensională, pur 
intelectuală, ci este şi o fiinţă ce simte, trăieşte realitatea 
şi prin alte tipuri de raporturi, întreţinute cu aceasta, 
direct sau indirect. „Sentimente de supunere şi de 
veneratiune - scrie Fr. Paulsen - de dorul desăvârşirii de 
care i se umple inima în faţa naturii şi istoriei determină 
mai nemijlocit şi mai adânc legătura lui intimă cu 
realitatea, decât o pot face ideile şi formulele ştiinţei. Din 
ele răsare încredințarea că lumea nu este un joc fără 
noimă al unor forţe oarbe, ci revelaţia a ceva bun şi mare, 
pe care cu bucurie poate să-l recunoască drept înrudit cu 
propria sa natură intimă. Căci aceasta este esenţa proprie 
a oricărei credinţe religioase, anume încredințarea că în 
aceea ce eu iubesc şi cinstesc ca ceea ce e mai înalt şi mai 
bun, mi se relevă natura adevărată a realităţii, siguranţa 
că binele şi perfecțiunea, spre care se îndreaptă dorinţa 
cea mai adâncă a voinţei mele, sunt temelia şi scopul 
tuturor lucrurilor” (1924, p. 27). Ascultarea de o instanţă 
supraomenească este binefăcătoare. Dacă există o frică 
faţă de Dumnezeu, aceasta nu este depresivă, ci benefică; 
ea acţionează ca o putere de înfrânare şi control, fiind 
antemergătoare conştiinţei morale. „Legile omeneşti - 
scrie George Bota - sunt abstractiuni puse în fraze, în 
cuvinte şi nu au posibilitatea, oricare le-ar fi puterea, să 
urmărească pe om în toate acţiunile sale. Ele nu pot 
reglementa decât exteriorul fiinţei omeneşti sau foarte 
puţin interiorul. Sunt atâtea mijloace să te furişezi, să 
scapi de ochiul legilor omeneşti” (1929, p. 33). „Ochiul” lui 
Dumnezeu este o supranormativitate care dă sens şi 
consistenţă normelor umane. 

Vom conchide spunând că acum, ca şi la începutul 
secolului, rămâne la fel de actual gândul profund al 
filosofului R. Eucken: „Epoca noastră conţine evident 
probleme mari; aceste probleme pot fi rezolvate numai 


dacă viaţa noastră este mişcată dinăuntru în afară” (1924, 
p. 28). Şi ce mijloace mai eficiente pot fi invocate, pentru 
reformarea spiritului omului şi al comunităţii, decât 
educaţia şi religia, educaţia în favoarea valorilor autentice 
şi credinţa noastră strămoşească - creştinismul? 

4. Conţinutul educaţiei religioase 

Educaţia religioasă nu va rămâne o problemă privată 
a fiecărui individ; ea cere o rezolvare a comunităţii şi 
instituţiilor care o deservesc. Cum şcolii îi revin sarcini pe 
direcţia dezvoltării si formării intelectuale, morale, 
estetice, patriotice etc., de ce ar rămâne pe dinafară 
educaţia religioasă? Nu avem nevoie, oare, de un om 
complet, bogat echipat sufleteşte şi intelectual? „Primul 
serviciu pe care religia îl poate face şcolii este ca şcoala să 
poată restaura în elevi integritatea raţiunii o.ro + liiili. - 
«+ -1r 1”. 

tämântul, în ansamblul său, prin şcoală cât şi prin 
universitate, este impregnat de o filosofie generală care nu 
se dăruie decât experienţei sensibile, faptelor şi cifrelor, 
dezagregă raţiunea şi neagă puterea proprie de percepţie, 
ca şi certitudinile cele mai valabile de care inteligenţa 
umană este capabilă - şi prima dintre acestea este 
cunoaşterea raţională a existenţei lui Dumnezeu; atât timp 
cât se va cultiva o informaţie haotică în locul unei 
cunoaşteri integrate şi a unei unităţi spirituale, baza şi 
aşezămintele naturale pe care convingerile religioase le 
pot cultiva la tineri rămân ingrate şi sterile” (Maritain, 
1969, p. 154). Încât, educaţia religioasă ar putea atenua 
din unilateralitatea deplasării spre raționalitatea sau 
pragmatismele excesive, în beneficiul unei culturi a 
sufletului si spiritualului, atât de necesară oamenilor 
secolului nostru. Educaţia religioasă si catehizarea 
presupun o introducere a subiectului în marile mistere, 
facilitând întâlnirea si înţelegerea religiei si tradiţiei 


creştine. Experienţa religioasă îl face pe om să înţeleagă si 
să acţioneze mai bine, îl invită la reflecţie, îl luminează 
interior. Religia este, înainte de toate, un sistem de norme 
morale; ea răspunde unei exigente supreme si 
fundamentale: ascultarea si supunerea faţă de 
transcendentä. „Dumnezeu nu mai este adorat şi temut ca 
un stăpân, ci e iubit ca un tată. Fiecare din noi se poate 
simţi una cu dânsul; şi viaţa creştină e traiul la un loc cu 
Dumnezeu” (Boutroux, p. 59). Crestinismul nu este un 
simplu codice moral, ci un răspuns structural al vieţii 
noastre atunci când ne confruntăm cu o alteritate, 
invitându-ne să trăim în armonie cu ceilalţi (Greeley, 1978, 
pp. 14 - 15). Creştinul înţelege viaţa în plenitudinea ei prin 
„dragostea nesfârşită şi plină de lumină, care face bucuria 
vieţii prezente şi ne este o garanţie şi o anticipare a 
fericirii veşnice. Viaţa creştină este, prin urmare, viaţa 
fericită” (Boutroux, p. 61). Nu este vorba de o searbădă 
fericire trecătoare, ci de o stare de beatitudine şi de 
încredere în tine, în alţii, în prezent, în viitor. 

Educaţia religioasă are drept obiectiv cultivarea şi 
dezvoltarea religiozităţii la individul copil sau adult. Esenţa 
religiei constă în fenomenul de credinţă. Religiozitatea 
este o stare psihică derivată din credinţa într-un principiu 
suprem, etern şi imuabil. Este religioasă acea persoană 
care este convinsă că întregul univers este stăpânit şi 
direcționat de o putere absolută şi imperturbabilă: 
Dumnezeu. De aici derivă şi sentimentul de respect şi de 
venerație faţă de această instanţă transcendentă. Sfintenia 
este corolarul vieţii religioase şi constituie întruparea în 
actit a cumulului de trăiri si sentimente, respectiv 
interiorizarea acestora şi convertirea lor în acte de viaţă. 
Orice act religios mai implică o serie de elemente, cum 
sunt noţiunile, simbolurile, concepţiile de viaţă sau morale, 
dogmele, axiomele, idealurile, convingerile, 
comportamentele etc. Ca practică paideică, educaţia 


religioasă creştină, de pildă, are ca proiect formarea si 
desăvârşirea profilului moral-creştin, însumarea la nivelul 
uman a unor virtuţi inspirate de exemplaritatea divină, 
într-un fel „dumnezeirea” omului, în măsura „coborârii” 
acestui atribut la dimensiunea şi condiţia umanului. 
„Educaţia religioasă - scria Ion Găvănescu la începutul 
secolului - este producerea şi dezvoltarea acelui sentiment 
superior de legătură între om şi ceva mai presus de 
omenire, mai presus de raporturile ei pământeşti, mai 
presus de toate interesele vieţii trecătoare; sentiment de 
lecătură cu ceva veşnic şi nesunus concentiei noastre 
snatiale. un suflet. 

O definiţie demnă de reţinut a educaţiei religioase 
aflăm şi în Catehetica părintelui profesor D. Călugăr: 
„educaţia religioasă creştină este o acţiune specific umană, 
care se desfăşoară conştient de către un educator, conform 
unui plan şi unei metode bine precizate. Ea este susţinută 
de iubire, de încredere, de libertate şi de harul lui 
Dumnezeu, şi are drept scop realizarea caracterului 
religios-moral cu desăvârşirea lui în personalitatea 
creştină (subl. n.)” (1984, p. 75). 

Din definițiile de mai sus, dar având în minte şi alte 
încercări de surprindere a specificului educaţiei religioase, 
se pot extrage următoarele trăsături ale acesteia: 

doar omul poate fi educat în perspectivă religioasă; 
această latură formativă, ca şi educaţia în general, nu 
poate fi apanajul lumii animale; 

presupune, în afară de om, prezenţa dimensiunii 
transcendente, a unui factor informant mai presus de om şi 
de lume; 

In formarea religioasă a omului, libertatea este 
premisă şi rezultat al actului paideutic; este exclusă orice 
formă de constrângere sau supunere; 

educaţia religioasă presupune o serie de tactici 


procedurale si metodologice deliberate si constiente, 
dimensionate de factorii care înfăptuiesc o atare educaţie; 

Intentionalitatea acestei laturi a educaţiei este 
imprimată şi de prezenţa unui scop, a unui proiect al 
devenirii personalităţii umane în perspectiva unor valori ce 
merită să fie încorporate de individul copil sau adult. 

Educaţia religioasă nu-şi poate atinge obiectivele 
propuse dacă rămâne heteronomă şi autoritară şi nu ajută 
la eliberarea conştiinţei de corsajul constrângerilor şi al 
fricii. Educaţia intelectuală şi cea morală deschid anumite 
căi, prima spre descoperirea şi înţelegerea universului 
vizibil, a doua pentru solidarizarea constiintelor şi 
întărirea autenticităţii relaţiilor interumane. Pedagogul 
român G.G. Antonescu gândeşte educaţia religioasă în 
cadrul educației integrale, iar apropierea faţă de 
Dumnezeu se va face „şi prin gândire, şi prin sentiment, şi 
prin voinţă” (1937, p. 116). Marile religii confesionale 
conduc către realizarea unei autonomii supreme. Aceasta 
este asigurată prin oferirea unor soluţii generale, 
susceptibile de a se mula şi de a da răspuns la probleme 
complicate ale existenţei. Valorile promulgate de religie 
transcend, totuşi, generalitatea abstractă, devenind bunuri 
încorporate si operaţionale pentru fiinţe, oricât de 
particulare ar fi ele. Aceste valori, cu toate că sunt 
elemente ale patrimoniului cultural comunitar, se 
sedimentează adânc în mentalitatea individuală, sub forma 
unor sinteze subiective, particulare, dar cu o forţă 
diriguitoare manifestă şi profitabilă. 

Educaţia religioasă se poate realiza direct, prin 
instrucţie, prin însuşirea teoretică a fenomenologiei 
religioase, a adevărurilor de credinţă cuprinse în marile 
scrieri sau canoane (Sfânta Scriptură, Sfânta Traditie etc). 
Dar ea se poate insinua şi indirect, prin modelare, prin 
educarea caracterului şi a voinţei, prin formarea 
personalităţii religioase. Cunoaşterea Evangheliilor - de 


pildă - este necesară, dar nu înseamnă încă educaţie, 
împlinire fecundă a fiinţei. Pentru individ, învăţăturile 
cuprinse în aceste scrieri trebuie să devină act 
autoconsimtit al  asimilării valorilor la nivelul 
comportamentului. Religia are menirea să încingă mijlocul 
copilului cu adevărul şi să-l îmbrace cu zaua dreptăţii - 
cum plastic scrie Gh. Tomulescu (1933, p. 5). „Problema de 
căpetenie a învăţământului reiicrir»; 

lese, ca un mod firesc, practica virtuţii prin 
împlinirea datoriilor creştineşti. În acest învăţământ, totul 
atârnă - aşadar - de tendinţa ca el să fie simţit, interiorizat 
şi ca orice învăţământ fără suflet, fără inimă şi orice 
recitare fără gândire şi fără simtire, să fie din capul locului 
înlăturate” (Tomulescu, 1933, p. 10). In mai toate 
încercările de teoretizare a educaţiei religioase se insistă 
asupra dimensiunii practice, a necesităţii convertirii 
faptelor de conştiinţă în fapte de conduită, în activităţi 
concrete, în virtuţi exemplare. 

Educaţia religioasă trebuie să se sprijine pe 
autonomizarea persoanei şi să confere libertăţii umane un 
sens superior. Ea nu va încerca să-l izoleze sau să-l excludă 
pe om din universul profan, laic. Laicitatea autentică nu 
înseamnă o respingere a religiozităţii. „Ea este refuz al 
confuziei domeniilor, refuz al intervenţiei principiilor sau al 
forţelor religioase într-un domeniu - politic, ştiinţific sau 
un altul - care nu ţine de ele” (Vandermeersch, 1985, p. 
62). Ultimele concilii ale Vaticanului exaltă o educaţie 
religioasă în care libertatea de conştiinţă să fie valoarea 
supremă. Omul este liber să creadă, dar, la fel de bine, 
este liber să nu creadă sau să creadă altfel decât 
congenerii lui. Constiinta religioasă este necondiționată, 
iar răspunsul prin credinţă al omului faţă de Dumnezeu va 
fi voluntar. Dacă libertatea nu are o valoare absolută, ea nu 
mai are niciun sens. Scopul oricărei educatii religioase 


autentice se conturează ca un nou umanism în cadrul 
căruia omul se defineşte prin libertate şi responsabilitate 
în faţa sinelui, a comunităţii şi a istoriei. 

Unii observatori convin că ruptura dintre religie şi 
viaţă constituie sursa dezordinii spirituale de care mulţi 
suferă astăzi. Dacă această ruptură este programatică şi 
începe din copilărie, şansele spiritualizării depline se 
realizează mai dificil. Este dreptul copilului sau al 
adolescentului de a fi instruit chiar de către şcoală în 
perspectiva valorilor religioase, care joacă un rol esenţial 
în viaţa omului. „Demnitatea inalienabilă a omului, 
libertatea, justiţia, solidaritatea, pacea rămân impregnate 
de spiritul creştin. Fără conţinutul lor creştinesc, ele ar fi 
şi sunt concepte formale, echivoce, care pot fi manipulate 
după voinţă... Mesajul creştin dă nu numai un răspuns 
teoretic-abstract, ci unul extrem de practic şi concret la 
problema valorilor şi normelor fundamentale” (Kung, 1988, 
p. 21). Dacă ne propunem să realizăm un om care să aspire 
la desăvârşire, atunci nu se va ocoli spiritualizarea sa prin 
introducerea metodică în religia în care s-a născut sau la 
care a aderat. Nu mai poţi fi astăzi om cultivat şi moral, o 
persoană integrală din punct de vedere psihic şi 
comportamental, fără cunoaşterea şi profesarea unor 
valori pe care religia le promovează mai mult decât alte 
forme de spiritualitate. 

5. Finalităţile educaţiei religioase 

Educaţia religioasă contribuie din plin la formarea 
individului, la implicarea lui responsabilă în viaţa activă şi 
în social. Şcoala publică laică crede că formarea civică şi 
patriotică nu ar avea nicio tangenţă cu instruirea 
religioasă a tânărului. Relativismul social şi ideologic îşi 
are sorgintea şi în precaritatea referintelor 

să fie  permisivă faţă de educaţia religioasă 
institutionalizatä, ca o manieră de cunoaştere şi racordare 


opţională la sisteme de valori alternative. Locul religiilor în 
şcoală se mai justifică şi prin asigurarea unei culturi 
generale integrale, ca o componentă indispensabilă a 
comportamentului solidar, civic superior. 

Dimensionată şi realizată în acord cu necesităţile 
psihice specifice fiecărei vârste în parte, educaţia 
religioasă are mai întâi o funcţie informativă, respectiv de 
punere la dispoziţia elevilor a unui set de cunoştinţe 
specifice, cu caracter teologic, dogmatic, liturgic, de 
istorie şi filosofie a religiilor, dar şi un pronunţat caracter 
formativ, de interiorizare şi traducere în fapte de viaţă a 
normelor religioase, în ultimă instanţă, religia va oferi 
omului un ansamblu de valori spirituale, de ordin moral - 
dar nu numai - care-l va ghida în toate întreprinderile sale, 
inclusiv în cele cu implicaţii pragmatice. Interiorizarea 
valorilor spirituale religioase se va finaliza printr-o serie de 
comportamente ale copilului în relaţiile cu propriul eu, cu 
alţii şi cu transcendenta. Trebuie accentuat asupra faptului 
că educaţia religioasă nu se va rupe de alte laturi ale 
educaţiei care cultivă spiritul; ea este legată de educatiile 
estetică, morală, civică pe care le fortifică şi din care îşi 
extrage, secvențial, unele premise şi temeiuri. Educaţia 
religioasă reprezintă un aspect al educaţiei pentru valori, 
un moment al instrucției integrale. Raportul dintre 
informativ şi formativ în cazul educaţiei religioase se va 
stabili circumstantial, în funcţie de premisele de la care se 
pleacă în concretizarea acesteia, de particularitätile de 
vârstă şi cele individuale ale copiilor şi tinerilor, de 
contextul cultural în care se realizează ea, de specificitatea 
demersului curricular care se derulează la fiecare lecţie în 
parte. 

Prin educaţia religioasă se asigură un sens al vieţii 
credincioşilor, o direcţie şi un mod de a exista, o 
perspectivă care depăşeşte imediatul faptic. „Se poate 
observa că oamenii care trăiesc numai pentru scopuri de 


perspectivă scurtă trăiesc greşit si, până la urmă, trebuie 
să se confrunte cu prostia unei astfel de orientări în viaţă. 
Mulţi dintre ei ajung să apeleze la consilierea spirituală 
tocmai pentru că au ajuns să vadă că «sensul», în ultimă 
instanţă fără sens, pe care şi-au bazat viaţa, nu mai are 
niciun sens pentru ei. În cele din urmă, ei ajung la punctul 
în care trebuie să recunoască împreună cu Ecleziastul: 
«Tot ce am făcut este deşertăciune» „(Adams, 1993, p. 37). 
Captarea unui sens ţine, în mod evident, de formarea 
religioasă. 

Idealul educaţiei religioase nu poate fi decât unul 
integralist; el constă „în a cultiva toate forţele de care 
dispune omul ca fiinţă psihofizică, precum şi valorile ideale 
menite să inspire pe cele dintâi şi să le dea direcţie; cu alte 
cuvinte, educaţia va tinde continuu la realizarea valorilor 
ideale şi la idealizarea forţelor reale, deci la idealismul 
activ” (D. Radu, 1990, p. 32). Educaţia creştină urmăreşte 
realizarea comuniunii omului cu Dumnezeu, ceea ce 
presupune din partea omului o permanentă purificare de 
patimi şi o creştere în virtute. Acest lucru se realizează 
prin participarea activă a individului la activităţile bisericii, 
în primul rând la cele cu caracter spiritual. Prin educaţia 
creştină se urmăreşte formarea şi perfectarea a doua 
componente de bază: sufletul şi trupul. În tradiţia creştină, 
trapul nu este un simplu depozitar sau o umbră a 
sufletului, ci un element esenţial al naturii omeneşti care 
merită un tratamprit «np-i-ii n-cim - o, >-ti =...ij-*: 

Formarea caracterului şi a personalităţii desăvârşite 
este ţinta prioritară a educaţiei religioase. Spre acest ideal 
se ajunge prin scopuri care urmăresc cunoaşterea şi 
interiorizarea unor valori morale, estetice, intelectuale 
care, îngemănate, strânse laolaltă, pot garanta atingerea 
finalităţii propuse. F.W. Foerster, în lucrarea Şcoala şi 
caracterul, cere ca în şcoală îngrijirea morală a sufletelor 


să fie aşezată pe o temelie religioasă. Căci nu poate exista 
o cultură a conştiinţei fără un cult al misterelor religioase. 
Sufletul uman şi-a aflat destinul suprapământesc pe baza 
mărturisirilor şi a experienţelor religioase. „Cu cât 
influenţa din ce în ce mai mare a liberei cugetări va 
îndepărta şcoala laică de cura de suflete, religioasă, pentru 
a îndruma numai înspre partea intelectuală, cu atât mai 
mult institutorii laici vor simţi că fără inspiratii morale 
înalte, şcoala, organizarea şi rezultatele ei nu-s decât 
mecanisme cărora le lipseşte ceva şi care, din lipsă de 
putere vitală, vor ajunge să se oprească din mers... Orice 
educaţie pentru viaţa civică cere neapărat şi cultura 
conştiinţei... Religia vorbeşte singură limba primitivă a 
sufletului, care n-ar putea să renunţe la a o asculta” 
(Foerster, p. 222). Şi perceperea «estetică a realităţii sau a 
artei este facilitată de prezenţa fiorului metafizic, de 
adâncimea sentimentului nutrit faţă de transcendentä. 
Religiozitatea se poate transfera şi difuza înspre sferele 
cele mai diverse ale acţiunii umane. Până şi economicul 
poate fi dimensionat religios, prin impregnarea lui cu o 
serie de exigente moral-religioase care-i pot asigura o 
nouă demnitate, atenuând sau aneantizând mercantilisme 
sau pragmatisme împinse până la extreme inumane. Cum 
remarcă Marc Oraison, posesia în sine nu devine o valoare 
morală; proprietatea „privată” devine cel mai adesea 
„privantă”, în sensul că ea presupune o deposedare a 
altuia (1970, p. 52). Achiziţionând un Rembrandt, îi privez 
pe alţii de posibilitatea de a-l contempla. 

Educarea tineretului în spirit religios este şi o 
problemă de îmbogăţire şi continuitate spirituală la nivel 
individual sau social. O societate izbândeşte şi rezistă în 
istorie si prin forţa religiei pe care o practică. 
Misionarismul nostru creştin, urmărind întărirea credinţei 
şi apărarea împotriva sectarismului şi ateismului de 
factură distructivă, ar putea favoriza educaţia religioasă. 


Să ne gândim la istoria românilor, în care credinţa creştină 
a jucat rolul de scut şi factor de rezistenţă în faţa 
vitregiilor vremurilor. 

Tendinţa împlinirii fiinţei umane este presupusă de 
conştiinţa religioasă. Impactul acesteia faţă de climatul 
social este de netăgăduit. Datorită religiei, omul şi 
societatea se înscriu pe făgaşul progresului firesc. 
„Punctul de plecare al educaţiei creştine - scria S. 
Mehedinţi - e acesta: perfecțiunea nu e cu putinţă, e 
posibilă totuşi perfecţionarea. A face deci din poporul 
nostru un popor de sfinţi, asta nu stă în cadrul firii 
omeneşti. Să-l apropiem însă de învăţăturile Evangheliei, 
asta se poate oricând” (1935, p. 27). Şi tot cunoscutul om 
de cultură invocat atrăgea atenţia asupra caracterului 
dăunător al  constrângerii în realizarea educației 
religioase: „Putem merge pe urmele lui lisus, dar nu prin 
legi şi regulamente, ci prin oameni, punând la posturile de 
comandă pe cei cu reală înzestrare etică şi impunând 
maselor regimul de muncă cel mai potrivit cu nevoile fazei 
de civilizaţie şi de cultură în care ne aflăm, pentru a da şi 
oamenilor de rând măcar 

Desigur că realitatea culturală, în care individul se 
înserează, nu este întotdeauna favorabilă şi permeabilă 
spiritualităţii religioase. Mediul de primire al individului 
manifestă uneori reticente sau se dovedeşte ostil religiei. 
Numai că acest mediu nu trebuie să fie hotărâtor pentru 
buna expansiune a conştiinţei religioase. Mediul socio- 
cultural de adaptare poate fi, într-un anumit sens, depăşit, 
ocolit, remodelat. Educaţia nu înseamnă o transformare 
intempestivă, radicală a omului în funcţie de mediu, ci şi o 
schimbare a mediului în conformitate cu posibilităţile sau 
dezideratele individului. Educaţia nu trebuie înţeleasă doar 
ca o formă de conformism. Se cere a fi depăşită logica 
naivă, după care se judecă, uneori, importanţa educaţiei 


pentru valorile credinţei: „Discursul actual se joacă între 
două logici: religia, problemă privată, când este 
considerată ca non-integristă; religia, afacere publică, 
atunci când este considerată integristă” (Bauberot, 1990, 
p. 105). Nu se cuvine ca religia să devină un instrument de 
care să ne folosim în funcţie de interese şi circumstanţe 
trecătoare. 

Se ştie că idealul educaţional este o abstracţie, un 
model funcţional cu forţă ademenitoare pentru individ. El 
este o „linie de fugă” spre care se îndreaptă acesta, este 
paradigma perfectă de personalitate pe care şi-o propune o 
persoană, o societate, o epocă. Chiar dacă idealul este o 
construcţie abstractă, trebuie să păstreze o legătură cu 
realitatea, adică să fie compatibil cu alte finalitäti care 
prezidează socialul, si se cere a fi pe „măsura” indivizilor 
concreti, ca aceştia să tindă, secvențial, asimptotic spre 
dimensiunile şi „zările” desăvârşirii idealului. Că ceva din 
idealul preconizat rămâne irealizabil, aceasta ţine de 
specificul şi demnitatea lui. Întotdeauna va mai rămâne un 
„Trest”, care este de neatins. Idealul religios vizează 
raportul omului cu Dumnezeu, apropierea fiinţei limitate 
de fiinţa infinită. Dar apropierea nu poate merge până la 
identificare. Omul nu are acces la condiţia lui Dumnezeu. 
Însă el trebuie să tinteascä la a ajunge în împărăţia 
perfecțiunii, ştiind că aceasta este doar o condiţie amânată 
- prin trecerea pragului acestei vieţi. „Omul, ca persoană 
spirituală, constituie o breşă în natură; pentru ca el să 
depăşească organicul, trebuie el însuşi să meargă să caute 
idealul pe care-l are a realiza. El dispune de puterea de a 
cunoaşte obiectiv realitatea şi ceea ce ţine de fiinţa lui. El 
singur din lume are acces în regatul adevărului” 
(Kriekemans, 1967, p. 84). De aceea, idealul educativ 
creştin vizează instaurarea perfecțiunii de dinaintea 
păcatului originar. Prin căderea omului în păcat, s-a stricat 
ordinea  statornicită de divinitate. Cucerirea stării 


anterioare păcatului săvârşit de protopärinti se realizează 
neîncetat, de către fiecare fiinţă în parte. lar această operă 
se împlineşte - după cum susţin marii teologi - şi prin 
implicarea gratiei divine. „Suntem chemaţi a ne elibera de 
tirania instinctelor noastre inferioare. Dar omul, prin el 
însuşi, nu poate să-şi asume această sarcină. El are nevoie 
de o renaştere supranaturală” (Kriekemans, 1967, p. 87). 
lisus Hristos este norma fundamentală, paradigma 
existenţială de la care se va inspira adevăratul creştin în 
acţiunile sale. În măsura în care noi ne dăruim Lui, şi 
Dumnezeu coboară în noi. „Fiţi dar următori ai lui 
Dumnezeu, ca nişte fii iubiţi” (Efeseni 5, 1) - ne cheamă 
Sfântul Apostol Pavel. Şi acest travaliu se cere a fi făcut 
„până vom ajunge toţi la unitatea credinţei şi a cunoaşterii 
Fiului lui Dumnezeu, la starea bărbatului desăvârşit, la 
măsura vârspti ripniinătăt; mi HrioM”. 

Indeamnă să-l imităm pe El, să-l urmăm exemplul şi 
nu să fim egalii Lui. Hristos este un model care transcende 
omului; acesta din urmă pretinde şi caută a-L egala, fără 
însă a atinge statutul său. 

Stă în puterea firii ca tot ce există să aspire către 
perfecţiune, către atingerea unei plinătăţi care este 
specifică vieţii înseşi. Alinierea la perfecțiunea emisă 
neîncetat de divinitate îl înalţă pe om ca individ şi specie, 
ajungând la o distanţă imensă de cele mai elementare 
forme de existență şi manifestare a materiei. 
Superioritatea omului rezidă nu în structuralitatea 
avansată a materiei ce-l compune, ci în spiritul unic ce-l 
animă. El se dovedeşte a fi, în tradiţia creştină, cea mai 
frumoasă realizare a Creaţiei de care însuşi Dumnezeu 
este mândru. 

Educaţia pare a fi cea mai dificilă artă, realizată în 
numele moralizării şi perfecţionării personalităţii umane. 
Între pedagogie şi teologie relaţiile trebuie să fie mai 


strânse. Ca ştiinţă teoretică, dar si ca disciplină practică, 
pedagogia atinge profunzimile umane, avute în vedere şi 
de teologie. Problema autonomiei omului, a raportului 
dintre educator şi educat, chestiunea valorilor ţine şi de 
pedagogie şi de teologie. Ambele trasee au în vedere 
formarea şi desăvârşirea fiinţei. Această împlinire implică 
nu numai cooptarea, dar şi angajarea unor mijloace 
specifice, care pot conduce spre finalitätile trasate. Ca şi în 
cazul educaţiei în genere, nu stipulăm supremaţia scopului 
asupra mijloacelor desfăşurate pentru atingerea lui, ci 
corelativitatea acestora. Nu se realizează educaţie 
religioasă prin mijloace dictatoriale, prin obligare, prin 
supunere. „Drumul omului spre libertate e calea prin care 
este posibil a-L întâlni pe Dumnezeu; este, în acelaşi timp, 
singurul drum prin care Dumnezeu poate să ateste 
prezenţa sa şi să lase urme în istorie. Fără Dumnezeu, 
omul nu va ajunge la desăvârşirea sa; dar, la rândul său, 
fără om, problema lui Dumnezeu nu găseşte nicio 
înrădăcinare” (Martinez de Pison Liebanos, 1995, p. 548). 
Omul şi Dumnezeu se presupun şi se condiţionează 
reciproc: fără Dumnezeu, omul este prea puţin; fără om, 
Dumnezeu este „prea mult”. 

6. Statutul educaţiei religioase în şcoala românească 

Statutul religiei, în vremurile de restrişte, poate fi un 
barometru al ne-libertätii oamenilor şi al autoritarismului 
unui regim socio-politic. Indepärtarea religiei din societate 
nu este nici necesară şi nici uşoară, dacă cineva ar urmări 
acest lucru. Chiar dacă, în anumite momente, ea a fost 
marginalizată, aceasta s-a întâmplat din cauza faptului că 
pe intervale scurte religia poate fi formal repudiată, la 
nivel instituţional, statal - de pildă -, dar niciodată 
societatea nu ar putea suporta la infinit lipsa religiei. Cât 
priveşte insinuarea comportamentului religios la nivel 
individual, este greu de crezut că omul poate fiinţa în afara 
unor repere transcendente. 


După o perioadă lungă de îndoctrinare din 
perspectiva unei singure concepţii - cea marxist-leninistă 
-, religia, ca şi alte forme de spiritualitate sau de 
comnntmmpnt îşi rprpnrliră - nu Hrent - minri «si înntrii 
rare în resiffiul totalitar a 

corpus social reclamă şi impune realizarea unei 
colaborări a instanţelor mai mult sau mai putin 
specializate, în direcţia revitalizärii moral-spirituale a 
poporului nostru. Iar, printre aceste instanţe, religia ocupă 
un loc aparte. 

Biserica încetează a mai fi un „ghetou liturgic” (I.PS. 
Daniel Ciobotea, 1995, p. 154), ieşind cu demnitate pe 
arena socialului. Ea are de construit conştiinţe, suflete; se 
cuvine ca ea să devină mai ofensivă, oferind alternative de 
viaţă, având iniţiative caritabile, implicându-se în multiple 
întreprinderi culturale şi sociale. Rămâne de actualitate 
îndemnul lui Emile Boutroux de la începutul secolului: 
„Creştinismul trebuie negreşit să se adapteze la viaţa 
reală, dacă vrea să fie altceva decât un vis sublim şi 
efemer, dacă vrea să devină el însuşi o realitate. Şi viaţa 
reală conţine: grija existenţei, a traiului bun şi a libertăţii 
exterioare, ştiinţa, filosofia, politica, artele, literele, cultul 
religios, într-un cuvânt, toate manifestările naturale şi 
toate formele tradiționale ale activităţii omeneşti” 
(Boutroux, p. 64). 

S-a ajuns, deci, la înmulţirea stimulilor culturali de 
sorginte religioasă prin mass-media, prin conferinţe ale 
diferiților misionari sau prin introducerea unor noi 
discipline şcolare în planurile de învăţământ. 

Analizând aceste realități dintr-o perspectivă 
pedagogică, nu putem să nu ne punem mai multe întrebări: 
constituie credința religioasă o nevoie imperioasă a omului 
care trebuie satisfăcută? Este necesară realizarea unei 
educatii religioase institutionalizate? Dacă da, cine o va 


face? Care ar fi continutul si obiectivele educatiei 
religioase? Unde şi prin ce metode ar fi aceasta posibilă? 

Toate cele relevate în paragrafele anterioare 
constituie argumente care ne determină să pledăm în 
favoarea promovării educaţiei religioase. Ea şi-ar găsi locul 
printre componentele clasice sau s-ar răsfrânge, într-un 
mod corespunzător, în ceea ce deja s-a încetățenit sub 
denumirea de „noile educaţii”. În niciun caz nu suntem de 
acord cu subordonarea întregii educatii perspectivei 
religioase. 

O poziţie echilibrată este adoptată de Rene Hubert, 
care pune pe acelaşi plan educaţia religioasă cu cea 
artistică şi cea filetică (educaţia sentimentului iubirii), 
toate cele trei laturi fiind subordonate educaţiei estetice. 
Chiar dacă subordonarea educaţiei religioase celei estetice 
poate fi pusă în chestiune, finalitätile şi etapele educaţiei 
religioase, consemnate de pedagogul francez, pot fi 
reţinute ca sugestii pentru un eventual cadru metodologic, 
adaptat condiţiilor noastre culturale. 

Date fiind caracterul problematic şi noutatea 
(relativă, însă) a educaţiei religioase în spaţiul nostru 
spiritual, considerăm că e nevoie de multă precauţie în 
circumscrierea acestei activităţi. Dacă perimetrul informai 
(reprezentat îndeosebi prin mass-media) este mai puţin 
abil din punct de vedere pedagogic, educaţia religioasă, 
realizată în şcoală, nu poate fi lăsată nici la discretia 
amatorismului, nici a prozelitismului, probate fie de foştii 
propagandişti ateişti, fie de unii preoţi exclusivişti. La ora 
actuală, instructia religioasă este lăsată pe seama 
preoţilor, ştiut fiind că nu dispunem încă de personal 
didactic adecvat. Familia, din acest punct de vedere, face 
prea puţin (doar îl introduce pe copil într-un cult prin 
latura exterioară, îndeosebi ritualică) şi cere ea însăşi o 
instrucţie şi o educaţie în acest sens. Pe de altă parte, nu 
toţi preoţii au şi o pregătire pedagogică, ceea ce face ca, 


uneori, retorismul amorf, impresionist sau strident al unor 

Impune, ci se propune cu calm, în liniste si - deseori 
- în tăcere. Să ne aducem aminte de ceea ce cerea Gh. 
Tomulescu, în perioada dintre cele două războaie 
mondiale, în legătură cu dimensionarea discursului: 
profesorul „va trebui să evite cu grijă orice pompă 
retorică, orice emfază şi să caute, dimpotrivă, a fi simplu, 
dar limpede si plastic, povätuindu-se de căldura inimii sale, 
iar unde nu se poate altfel, de inspiraţia firească... Nicio 
frază de prisos, nicio vorbărie goală şi niciun formalism 
fără duh” (1933, p. 10). 

De asemenea, să spunem că educaţia religioasă 
constituie o latură aparte a educaţiei, ce presupune o mare 
responsabilitate, întrucât se lucrează cu sufletele copiilor. 
La această operă de restructurare spirituală sunt chemaţi, 
deopotrivă, clerul (preoţii şi ierarhii bisericii) şi mirenii 
(profesorii de diferite specialităţi, persoanele cu pregătire 
teologică şi psihopedagogică). „Se constată că unii dintre 
mirenii care predau religia, având o anumită pregătire, o 
fac cu o anumită dăruire şi aş zice chiar cu o conştiinţă, cu 
o sfială deosebite. Ei bine, tocmai acest lucru se simte de 
către tineri, de către copii. Nu se transmit doar cunoştinţe, 
ci se transmit şi convingerea şi chiar starea, spiritualitatea 
persoanei respective Avem şi aici nevoie de o reflexie 
teologică asupra a ceea ce înseamnă o Biserică vie, ca 
Biserică conştientă de misiunea ei şi care, în acelaşi timp, 
ştie că prin ea lucrează Hristos în societatea respectivă. 
Nu trebuie să cădem în triumfalism, dar nici să facem 
lucrurile doar aşa, în baza tradiţiei, că s-a mai predat 
religia cândva... Nu e doar o simplă reluare a tradiţiei. 
Este o Liturghie în istorie, este un eveniment, este un fel 
de Rusalii în viaţa unui popor” (I.R.S. Daniel Ciobotea, 
1995, p. 158). 

Considerăm că sintagma „educaţie religioasă” este 


mai corectă şi mai fundamentată ştiinţific decât expresiile 
„educaţie  moral-religioasă” sau  „spiritual-religioasă”. 
Educaţia morală (ca şi cea estetică, intelectuală, fizică etc.) 
constituie o componentă autonomă, care nu se poate „topi” 
într-o altă latură fără riscul pierderii identităţii proprii; la 
fel, educaţia religioasă nu trebuie conexată forţat la o 
componentă tradiţională numai de dragul de a fi acceptată 
mai uşor. Fără a nega întrepătrunderile fireşti ale tuturor 
laturilor educației, insistăm asupra specificitatii si 
autonomiei fiecărei componente care merită să fie 
abordată teoretic, dar şi transpusă practic, în chip relativ 
independent. 

Considerăm că la vârstele mici educaţia religioasă ar 
trebui realizată de către preoţi sau profesori de teologie 
(în formare acum, pe lângă facultăţile de teologie), prin 
etalarea conţinuturilor morale aflate în secvențele biblice 
sau alte cărţi sfinte, prin simpla narare şi povestire. Acest 
demers va fi completat cu acţiunile întreprinse în afara 
şcolii, în biserică sau familie. La nivel liceal se pretează o 
disciplină cu caracter de cultură şi istorie a religiilor, 
predată într-o perspectivă neutră,  nepersuasivă, 
neangajată prea mult afectiv. Noua disciplină ar avea rolul 
de a asigura o instrucţie şi o cultură, atât în direcţia 
religiei de bază, cât şi a altor curente religioase, 
tradiţionale ori moderne. Accentul va fi pus pe critica 
surselor, a documentelor de bază ale unei religii, pe 
interpretările posibile, pe aparatul conceptual la care se 
apelează; religia poate fi vizată ca un fapt ce se 
construieşte şi autoedifică, în consens cu o dinamică 
aparte. Mai mult, am propune ca această disciplină să fie 
predată şi de profesorul de filosofie sau cel de istorie. 

178 PEDAGOGIE 

Învăţământ de la facultăţile respective, ce includ 
obiecte adecvate) care să realizeze o hermeneutică 
atotcuprinzătoare a parabolelor şi textelor religioase. 


Pledäm, deci, pentru o oarecare specializare a 
factorilor educativi în realizarea educatiei religioase: 
şcoala ar trebui să asigure, cu preponderentä, o instruire 
religioasă, prin cunoaşterea, într-o perspectivă genetică şi 
comparativă, a marilor religii ale umanităţii, iar familia şi 
biserica se vor angaja, într-un mod diferențiat si cu titlu 
opţional (în sensul respectării unor particularităţi cultice 
sau confesionale), spre materializarea valentelor formative 
ale acestui tip de educaţie. Nu sunt excluse unele activităţi 
formative în şcoală, dar ar fi de preferat ca acestea să fie 
deplasate spre cadrul nonformal (oficieri comemorative, de 
sfințire, instituire etc). 

Nu este corect ca atribuţiile funcţionale ale şcolii şi 
bisericii să se intersecteze atât de mult, încât să nu mai 
existe diferentierile fireşti. Nu este demn şi onest ca ceea 
ce trebuie să facă biserica să realizeze şcoala şi invers. 
Este drept că avem nevoie de un om moral şi religia - o 
ştim - asigură acest deziderat. Dar nu am vrea ca ea să fie 
asimilată unui simplu mijloc pentru un scop foarte 
imperios hic et nunc. Căci, dacă s-a considerat că filosofia 
- de pildă - a fost în Evul Mediu o ancilla theologia e, nu 
am vrea ca acum sau mai târziu să se spună despre religie 
că a devenit o ancilla educatio. 

Considerăm că nu este benefic să se propună două 
tipuri de curriculum-uh ,paralele”, cu un conţinut 
secularizat şi unul religios, ci e necesar un singur 
curriculum în care elementele celor două tendinţe să fie 
unificate prin valorile comune ce vor fi infuzate în 
conținuturile învăţământului, verificate deja ca oportune şi 
eficiente. Mai mult decât atât, este necesar a se veghea ca 
elementele de conţinut ale disciplinelor de învăţământ să 
fie congruente şi articulate axiologic (de pildă, ceea ce se 
afirmă la biologie nu se va infirma la ora de religie şi 
invers). Informaţiile care parvin elevilor nu trebuie să fie 
antinomice. Este necesară o rigoare critică, o echidistanţă 


valorizantă cu privire la diferitele religii. Onestitatea si 
sinceritatea vor prima, mai ales acolo unde pluralismul 
cultural şi confesional a devenit o realitate. 

EDUCAŢIA AXIOLOGICA 

Pentru a facilita intrarea în problematica educaţiei 
axiologice, mai puţin discutată şi conturată, vom avansa, 
pentru început, un glosar minimal de lucru, în curs de 
structurare intensională şi extensională. Facem precizarea 
că acest glosar este valabil şi pentru tema dedicată 
educaţiei interculturale. 

atitudine interculturală - formă de răspuns la 
pluralismul cultural prin care, stipulându-se afirmarea 
fiecărei culturi cu normele sale specifice, se ajunge la o 
sinteză de elemente comune, pentru conturarea unui 
mediu modelator, ca bază a înţelegerii la nivel zonal sau 
mondial, în vederea construirii unei civilizaţii noi. Şcoala, 
acceptând principii ca toleranța, respectul reciproc, 
egalitatea ori complementaritatea valorică a culturilor etc., 
va fructifica diferenţele culturale şi valorile spirituale 
locale, dar le va racorda, simultan, la cele generale ale 
umanităţii. Şi aceasta, prin pregătirea elevului pentru 
receptarea valorilor generale, integrative, fără însă a-l lipsi 
de cele grupale sau specifice prin care, de fapt, „va intra” 
şi se va însera în orizontul tot mai larg, mai nuantat al 
culturii mondiale. 

atitudine multiculturală - variantă de răspuns la 
pluralismul cultural, caracterizată prin afirmarea culturii 
unui grup uman în chip autarhic, fără posibilitatea 
comparării sau contaminării cu alte culturi, conducând la 
riscul închiderii în propriile limite şi posibilităţi. Cultura 
unei macro-colectivităţi apare ca un mozaic de elemente 
juxtapuse, fără interpretări, comunicaţii sau difuziuni. 


Atitudinea este întâlnită în plan educational atunci când 
şcoala, chiar dacă militează pentru afirmarea culturilor 
minoritare, nu asigură o integralitate şi o deschidere 
reciprocă între acestea, o familiarizare - de pildă - a 
tuturor exponentilor culturilor parcelate cu note sau 
trăsături ale culturilor populațiilor aflate în relaţie de 
contiguitate pe baza unor valoriliant, unificatoare. 

axiologie - ramură a filosofiei care se ocupă cu teoria 
valorilor (de la gr. axios - „valoare” şi logos - „teorie”). 
Axiologia a fost iniţial dezvoltată de filosoful german Lotze 
(în sec. al XIX-lea) şi de şcoala de la Baden (Rickert, 
Windelband etc). 

axiologie pedagogică - direcţie nouă în câmpul 
ştiinţelor educaţiei ce rezultă din conexiunea disciplinară a 
pedagogiei cu axiologia, dar şi cu estetica, etica, 
antropologia etc. Ramură prin excelenţă filosofică, mai 
puţin conturată, ar putea avea ca preocupare delimitarea 
valorilor educaționale  deziderabile ale travaliului 
educaţiei. Ar mai putea avea drept centru de interogatie 
fundamentarea axiologică a finalitätilor educaţionale, a 
conţinutului învăţământului, a metodologiei instruirii, a 
formelor de desfăşurare a activităţilor educative, iar 
aceasta atât într-o perspectivă descriptivă, cât şi 
normativă. Axiologia pedaeosică poate fi 

rim la varianta istorică, prin reprezentanţi precum 
Ed. Spranger, Th. Litt, L. Bérard, L. Volpicelli, St. 
Bârsănescu, si mai putin la varianta disciplinară, metodică, 
ce tinde să-şi menţină autonomia şi să se diferentieze în 
funcţie de genurile culturale - pedagogia muzicală, a 
artelor plastice etc.) 

competenţa axiologică - capacitatea subiectului de a 
evalua operativ noii stimuli culturali şi de a-i integra sau 
conexa într-un sistem. Capacitatea de punere în evidenţă a 
noi coduri de referinţă sau de descoperire a noi conexiuni 


în câmpul valorilor. Este exigenta superioară a educaţiei 
axiologice, care presupune maximum de autonomie 
culturală a educatilor. 

conştiinţa  axiologică - aspectul intentional al 
conştiinţei umane de instituire a sensului valoric pentru un 
obiect sau fapt imanent; puterea conştiinţei de a extrage 
un obiect sau eveniment din neutralitatea existenţei ontice 
şi de a le înnobila prin introducerea acestora într-un regim 
existenţial nou, ce conferă sensuri şi funcţii superioare; 
capacitatea conştiinţei de reorganizare a lumii în acord cu 
repere transcendente şi conştiinţa acestei capacităţi; 
depăşirea datului real prin supraadăugarea perpetuă de 
calităţi noi la cele vechi; disponibilitatea conştiinţei de a 
perfecționa realul pe baza „irealului” etc. 

educaţia axiologică - educaţia pentru şi prin valori 
autentice. Se pun, însă, cel puţin două probleme: 

a. dacă nu cumva suntem în prezenţa unei exprimări 
tautologice, căci educaţia nu se poate face decât în spiritul 
anumitor valori (vezi şi cazul discutatului principiu 
didactic, cel al învăţământului educativ); 

b. ce realitate ar acoperi noul concept: o latură a 
educaţiei, o „nouă educaţie” sau un nou principiu al 
învăţământului? 

Cum răspundem noi la cele două chestiuni? 

Exprimarea nu este tautologică în măsura în care 
includem în sfera valorilor şi valorile negative. Educaţia 
axiologică ar avea în vedere numai educaţia care s-ar 
realiza în perspectiva valorilor autentice, validate ca atare 
de o anumită practică socio-culturală. Desigur că şi 
educaţia, în condiţiile de dictatură (fascistă, comunistă), 
era direcţionată de anumite valori, unele din păcate 
negative (le putem numi şi antivalori, dar nu ieşim din 
sfera axiologicului). Educaţie în perspectiva axiologică 
înseamnă: a orienta procesul educativ pe traiectele cele 
mai profitabile sub aspectul eficienţei, a identifica sau 


exploata momentele didactice privilegiate, a răspunde la 
toate căutările prin cele mai bune alegeri, a stabili de 
fiecare dată o ierarhie de obiective variabile hic et nunc, a 
acţiona în numele unei ordini de priorităţi. 

Credem că toate laturile educaţiei pot fi concepute în 
perspectivă axiologică (nu numai educaţia estetică sau cea 
morală, cum s-ar părea la o primă privire). Valorile 
fundamentale pot fi decelate atât corelat, pe linia 
specificităţii laturilor educației (pentru educația 
intelectuală - adevărul, pentru cea morală - binele, pentru 
educația estetică - frumosul etc), dar si sincretic, pe filiera 
nespecifică nnli friimneni ci hinple îl! 

de gândire, dar si praxiologie de care pot beneficia 
toate laturile educației, atât cele „clasice”, cât si cele 
„noi”. Inscrierea învățământului în perspectiva axiologică 
este o chestiune pentru toţi factorii implicați în educaţie. 
Educaţia axiologică este un principiu de acţiune căruia 
toate secvențele, toate influențele si toți actorii trebuie să i 
se subordoneze. 

referențial axiologic - totalitatea valorilor 
încorporate de subiect, care condiționează aditionarea de 
alte valori; totalitatea premiselor  atitudinale si 
comportamentale față de valorile ce sunt actualizate în 
fiecare act de valorizare. Referentialul axiologic include 
atât elemente stabile (trăsături de personalitate, 
deprinderi fixate, „capitalul cultural” achiziționat deja), cât 
şi aspecte variabile, circumstantiale. 

valori educaţionale - finalitätile educaţionale, 
concepute în perspectiva axiologică. Ele vizează atât 
valorile fundamentale (Frumosul, Binele, Adevărul), care 
pot pătrunde în mod explicit, prin conținutul 
învăţământului, cât şi valorile instrumentale, implicite, 
care se pot ataşa metodelor didactice utilizate, formelor de 
organizare şi realizare a educaţiei, mijloacelor tehnologice 


şi financiare desfăşurate. 

1. De la filosofia valorilor la pedagogia culturii 

Reflectiile despre valoare sunt numeroase, mai ales 
în perioada modernă. Im. Kant poate fi considerat primul 
gânditor care a pus temeiurile filosofiei valorilor şi a 
culturii, elaborând principiul autonomizării şi diferentierii 
în cultură. Conceptul de valoare - la filosoful german - este 
strâns legat de analiza valabilitätii din sfera teoreticului, a 
normativitatii şi a creaţiei estetice. 

Fără să fortäm nota, în identificarea sugestiilor 
teoretice pentru pedagogia culturii, am putea să ne 
raportăm pe scurt la curentul numit „filosofia vieţii”, 
avându-i ca reprezentanţi pe W. Dilthey, O. Spengler, Fr. 
Nietzsche şi Ed. Spranger. Dilthey este cel care, încercând 
să clasifice ştiinţele în două categorii - ştiinţe ale naturii şi 
ştiinţe ale spiritului, a relevat rolul înţelegerii, trăirii, 
comprehensiunii valorilor pentru grupa ştiinţelor 
spiritului, prima grupă bazându-se pe explicarea 
fenomenelor. Reprezentant al „morfologiei culturii”, O. 
Spengler a stipulat existenţa unor stadii, „vârste” ale 
culturii şi a admis incomunicabilitatea dintre culturi, 
fiecare formând o unitate închisă. Orice cultură „s-ar 
termina” printr-o fază de civilizaţie, care nu constituie 
decât decadenta, moartea ei, din cauza precumpănirii 
spiritului intelectualist, utilitarist şi oportunist. Această 
idee o regăsim şi la Fr. Nietzsche care, în plus, face 
apologia supraomului prin „voinţa de putere” şi aspiraţia 
spre creaţia de valori. 

Poate cel mai interesant gânditor, pentru tema 
noastră, este Eduard Spranger (1882 - 1963), ce va pune 
bazele pedagogiei culturii propriu-zise. După Spranger, 
eul, ca spirit subiectiv, se raportează la spiritul obiectiv, iar 
omul devine om prin asimilarea culturii obiective. ,Viata” 
culturii cuprinde două aspecte: crearea de 

supraindividuale si crearea valorilor. Ea se 
realizează, cu prioritate, prin transformarea valorilor 
obiective în valori subiective. Educaţia are ca ultim ţel - în 
concepţia autorului amintit - dezläntuirea în subiect a 
spiritului normativ, autonom, care acţionează ca un 
imperativ intern, îndemnând fiinţa umană să stea în 
serviciul valorilor spirituale. În acest fel, se construieşte 
personalitatea veritabilă. Admiţând şase tipuri de valori 
fundamentale, Spranger va ajunge la următoarea tipologie 
a personalităţilor umane (1930, pp. 121 - 278): 

a. Personalitatea teoretica - centrată pe adevăr, 
interesată de cunoaşterea adecvată a realităţii, este 
neîndemânatică practic, nu ia în seamă valorile estetice, 
este individualistă, respinge misticismul. 

b. Personalitatea economică - are ca preocupare 
fundamentală utilul, este omul practic, legat de realitate, 
chiar egoist. 

c. Personalitatea estetică - îndreptată prioritar spre 
frumos, prezintă o aversiune faţă de concepte, este 
indiferentă economic şi lipsită de disciplină. 

d. Personalitatea socială - manifestă devotament 
pentru oameni, probează o comunicabilitate ridicată şi o 
simpatie faţă de semeni; în această categorie este inclus şi 
profesorul care trebuie să se caracterizeze prin 
devotament pentru copil şi societate. 

e. Personalitatea politică - are ca valoare centrală 
dreptatea, trebuie să probeze autoritate, voinţă, putere de 
a conduce. 

f. Personalitatea religioasă - centrată pe divin, are 
capacitatea de a prinde sensul lumii. 

Plecând de la aceste „specializări” funciare ale 
oamenilor, Spranger susține necesitatea tratării 
diferențiale a elevilor, potrivit valorilor spre care ei se 
orientează. Cum afirma St. Bârsănescu, Ed. Spranger, prin 
teoria tipurilor, va opune vechii psihologii analitice, 


asociationiste, o psihologie structuralistä, orientată 
axiologic (1976, p. 224). 

In literatura de specialitate, valoarea a fost 
concepută sub cel putin trei  înfăţişări teoretice: 
transcendentalismul,  subiectivismul si  obiectivismul 
axiologic. Mişcarea transcendentalistă plasează valoarea 
într-un spaţiu transcendent, supraindividual şi atemporal, 
într-un orizont al valabilitätii eterne, desprins de orice 
contingenţă empirică. 

Pentru neokantianul H. Rickert, valoarea înseamnă 
depăşire, transcendere; ea nu este în opoziţie cu 
nonvaloarea, ci cu existenţa. Pentru acest filosof valoarea 
nu există, ci valorează. Negarea unui existent ne duce la 
nonexistent, iar negarea unei valori ne duce la nonvaloare, 
dar aceasta există. Individul poate articula valorile eterne 
cu existenţa, prin valorile culturale. M. Scheler, alt 
exponent al acestei direcţii, admite existenţa a două lumi: 
cea a lucrurilor şi cea a valorilor. Lucrurile sunt purtătoare 
de valori, dar nu se identifică cu calităţile axiologice. 
Valoarea este independentă de purtătorul material, de 
bunul ce o încorporează, înaintea obiectelor frumoase, 
există frumuseţea. Valoarea nu depinde de experienţa 
morală sau estetică, ci este o condiţie a acestei experienţe. 
Nu valorile, ci doar cunoaşterea noastră cu privire la ele 
este relativă. Poziţia  subiectivistă mice dimensiune 
transcendentă a 

voinţei, dorinţei, preferintei. Valoarea se aplică acolo 
unde avem de-a face cu o ruptură a indiferentei, a 
egalităţii dintre lucruri. Valoarea se găseşte „în opoziţia 
naturală pe care noi o stabilim între important şi 
accesoriu, principal şi secundar, semnificativ şi 
nesemnificativ, esenţial şi accidental, justificabil si 
nejustificabil” (1951, p. 4). Obiectivismul axiologic afirmă 
că valoarea este o calitate inerentă lucrurilor. Calitatea, 


pentru pragmatici, este dată de utilitatea si de uzanta 
lucrurilor. Pentru A. Durkheim, valorile sunt obiective 
pentru că sunt imperative şi sunt imperative pentru că 
sunt sociale. 

Trebuie să recunoaştem că cele trei poziţii surprind 
aspecte reale ale fenomenologiei valorilor şi toate pot fi 
fructificate într-o posibilă axiologie pedagogică. Am mai 
putea apela, de asemenea, şi la alte perspective de 
înţelegere a fenomenului cultural: perspectiva pedagogico- 
religioasă (prin Rabindranath Tagore - de pildă - care prin 
acel ,sälas al păcii” de la Santiniketan urmărea 
regenerarea spirituală a elevilor prin meditaţia religioasă), 
cea antropologică (B.B. Taylor, EI. Lévi-Strauss, R. Linton 
etc.) sau cea sociologică (L. Goldmann, P. Bourdieu etc). 

Literatura românească are reprezentanţi remarcabili 
în domeniul filosofiei valorilor (L. Blaga, T. Vianu, P 
Andrei, M. Ralea, C. Noica), ale căror reflecţii inedite pot fi 
oricând recuperate şi integrate în pedagogia orientată 
axiologic. Să amintim doar de contribuţiile lui St. 
Bârsănescu, cel mai important exponent al pedagogiei 
culturii de la noi. Format la şcoala germană şi influenţat 
întrucâtva de Ed. Spranger, al cărui student a fost, 
pedagogul ieşean concepe educaţia într-o perspectivă 
valoristă „Educaţia este activitatea de a înrâuri pe individ, 
orientându-i evoluţia în direcţia vibrării şi creării valorilor 
printr-o operă triplă de îngrijire, de îndrumare şi cultivare” 
(1935, p. 159). În raportul ei cu educaţia, cultura poate fi 
concepută sub trei aspecte. Mai întâi, cultura este 
înţeleasă ca totalitate a valorilor realizate de spiritul uman, 
vehiculate de ştiinţă, artă, morală, religie, drept etc. Este o 
creaţie a omului, ce se obiectivează în cărţi, tablouri, 
monumente etc. Prin intermediul lor, omul se educă. 

Concepută astfel - adică static - cultura reprezintă 
mijlocul de perfecţionare a omului, instrumentul principal 
de înnobilare a umanităţii, iar, în raport cu formarea, ea 


este un mijloc de educatie si, deci, apartine tehnicii 
educative. Dar cultura - sustine Bârsänescu - poate fi 
privită şi ca un proces de perfecţionare, de înnobilare a 
spiritului şi vieţii umane, deci într-o perspectivă dinamică, 
drept activitate de educaţie. Asifel concepută, opera de 
cultură se confundă cu opera de educaţie. In al treilea 
rând - continuă universitarul ieşean - cultura nu există în 
afară de om. Cartea se trezeşte din amortealä când e citită, 
opera de artă când e contemplată, templul încetează a mai 
fi o simplă aglomerare de pietre când cineva se roagă în el. 
Nicio cultură nu poate să dureze fără purtătorii ei. 
Înţeleasă în această formă, ca stare de spirit, ca putere de 
înţelegere şi trăire a valorilor, cultura nu este nici mijloc, 
nici acţiune, ci devine scop al educaţiei (1935, p. 167). 
Tehnologia didactică se poate converti într-o didactică a 
culturii - prima treaptă spre o pedagogie a culturii. 
Cultura generală nu mai este pur intelectuală, de 
asimilare, ci e cultura ideilor trăite, animate. lată câteva 
fragmente din gândirea unui mare nPiiaoner nu în 

2. Scurtă introducere în cadrul de relationare 
valorică 

Valorile contribuie la cristalizarea unui spaţiu 
axiologic la fel de necesar ca şi alte orizonturi de care 
omul are nevoie în chip imperios. Am putea aprecia că 
relationarea axiologică hitemeiază însăşi existenţa umană, 
pentru că omul este singura fiinţă în stare să se raporteze 
proiectiv, atitudinal şi preferenţial la lume. 

Valorizarea intervine ca să mascheze sau să atenueze 
o insatisfactie, o lipsă, o carentä. Ea este semnul unei 
neîmpliniri pe care omul o resimte atunci când realitatea 
se dezvăluie în platitudinea limitelor sale. Lucrurile din 
jurul nostru fiinteazä şi în măsura proiectiilor noastre în 
legătură cu importanţa acestora. Descentrările si 
recentrările valorice ale lumii constituie motorul 


raportărilor practice întreţinut de om cu existenţa reală, 
dar, mai ales, cu cea posibilă. De aici derivă dimensiunea 
orientativă a valorii pentru om. Valoarea se naşte din 
acţiune, dar este şi fermentul ei. Şi este cu adevărat de- 
abia atunci când se materializează într-un anumit mod de a 
fi sau de a face. 

Termenii relaţiei axiologice (pe de o parte, 
subiectivitatea, iar, pe de altă parte, existenţa materială şi 
ideală ce candidează la validarea valorică) nu sunt atât de 
distincti şi inseparabili încât să nu sufere o contagiune 
reciprocă. Dimpotrivă, suprapunerea parţială (nu 
numaidecât din punct de vedere ontic) pare să fie condiţia 
oricărei instituiri axiologice. Căci numai ce se aseamănă 
(la propriu) se apropie şi se uneşte (la figurat). 

Intersecţia celor doi termeni, pe care îi invocăm în 
actul valorizării, se conformează următorului scenariu: 
omul, întrecându-şi condiţia de semnalizator al lucrurilor şi 
evenimentelor, va încerca să le semnifice şi să le 
ierarhizeze, dând curs preferințelor şi proiectelor sale. 
Pentru aceasta, el trebuie să se orienteze, să fie maleabil şi 
să-şi <idecveze facultăţile în consens cu exigente proxime. 
Subiectul îşi „iese” din fire, dilatându-şi condiţia, devenind 
un sine lărgit, ajungând să fie chiar un „altcineva”. Doar 
aşa insul va reuşi să perceapă şi altceva decât propria 
inter ioritate. 

Totodată, realitatea ce urmează a fi ordonată 
părăseşte  imobilismul determinat de fireasca lui 
„outicitate”. Obiectele acestei realităţi (inclusiv ideale) vor 
„învia” prin suflul (bine) voitor al eului axiologic care le va 
ordona (dispersa?) într-un câmp valoric, mai mult sau mai 
putin stabil, puternic tensionat de interese, aspirații, 
afecte si altă mobiluri circumstantiale. Aşadar, eul 
axiologic „se duce” către obiectele care-i incită atenţia, iar 
acestea, la rândul lor, „vin” într-un spaţiu dimensionat şi 
flexionat subiectiv. Să observăm, în acest context, poziţia 


centrală si rolul covârşitor al subiectului în orice prestatie 
valorizatoare. 

Joncţiunea dintre cele două entităţi angajate în 
valorizare se bazează pe o afinitate originară, care 
generează şi legitimează orice „întâlnire” autentică. Faptul 
este bine surprins - de pildă - de filosofi sau artişti. „Nu m- 
ai căuta, dacă nu m-ai fi găsit” - crede Blaise Pascal. „Dacă 
în sufletul tău nu sălăşluieşte un tem 

Afinitatea de care pomeneam mai sus explică 
deschiderea receptivă - de principiu - pe care trebuie să o 
posede subiectul, pentru întâmpinarea lumii ce îl 
înconjoară. Lumea ni se deschide pentru că (şi) noi ne 
deschidem ei. lar această deschidere trebuie să fie 
obiectivul principal al unui travaliu educativ. 

3. Constituirea referentialului axiologic în calitatea 
de depozitar şi făuritor de cultură, omul este singurul în 
măsură să-şi valorizeze creaţiile. Produsele culturale 
candidează, prin om, la statutul de valori. Ele se desprind 
din condiţia de existenţă neutrală, pentru a parveni la 
existenţa înzestrată cu sens. Trecerea de la o stare la alta 
pune în evidenţă rolul referentialului axiologic, care 
modifică statutul lucrurilor şi al evenimentelor. În fond, din 
punct de vedere ontic, lumea rămâne identică, suficientă 
sieşi. Ceea ce se schimbă sunt atributele valorice ale 
acestei lumi, ce se nasc în cadre distincte de 
referentialitate. 

Înţelegem prin referential axiologic totalitatea 
mobilurilor individuale si a normativelor supraindividuale, 
interiorizate de subiect, care fiinteazä în orice act de 
valorizare. El antrenează atât elemente relativ stabile, 
consubstantiale individului (trăsături de personalitate, 
grad de cultură etc), cât şi elemente variabile ce ţin de 
contextul valorizării (climat socio-cultural, cadru ideologic 
sau elemente accidentale). 


Sub aspect genetic, cadrul referential se instituie 
prin asimilarea  individualizată a reperelor valorice, 
deziderabile sau recomandate la un moment dat. În acelaşi 
timp, el trebuie să rămână o realitate permeabilă la noi 
stimuli culturali, asigurându-se, în acest fel, 
funcţionalitatea şi operationalitatea în acord cu parametrii 
virtuali. Dar, referentialul axiologic este el însuşi o valoare 
culturală dobândită, ce condiţionează asimilarea altor 
valori. Reajustarea „din interior” se face după criterii deja 
presupuse. Suntem în prezenţa unei dezvoltări, oarecum, 
autotelice. 

În ce măsură nucleul existent al referentialului 
axiologic permite aditionarea de repere valorice noi, 
reclamate de stimuli culturali inediti? Nu cumva noile 
„depuneri criteriale” sunt identice la „chip şi înfăţişare” cu 
acel cumul incipient, care ar permite doar o creştere 
cantitativă, dar nu şi o schimbare de calitate, când 
exteriorul ar impune-o? 

Dacă elementele supraetajate ar prelungi numai 
cantitativ nucleul iniţial, s-ar putea pune în chestiune 
statutul acestui punct de plecare. Să presupunem că el 
este o formă stabilă, care generează o anumită legitate şi 
fixitate în alegeri. Discriminarea unor noi realităţi se face 
prin „adaptarea” lor la cadrele existente, care nu suportă 
nicio remaniere esenţială. Consecința pedagogică a acestei 
presupoziţii ar consta în necesitatea acordării unei 
importante mai mari eforturilor incipiente de structurare 
la subiecţi a capacităţilor evaluative (dat fiind că se vor 
sedimenta pentru mai mult timp). În realitate, credem că, 
la fel ca în procesul cunoaşterii, are loc o dezvoltare 
nurmlativ-spwtiws e oz-art”;, ,, „i... «—i 

lumii exterioare. Din nevoia insertiei într-o lume 
dinamică, ce vine cu noi reguli şi rigori, este necesar ca, 
din când în când, să se schimbe paradigma de semnificare 


si apreciere a lucrurilor. Sporirea contactelor cu diferiti 
stimuli culturali creează premisa restructurării 
permanente a referentialului axiologic (prin dezafectarea 
unor repere valorice, glisarea spre repere periferice, 
înjghebarea de noi filtre de ierarhizare etc). Cristalizarea 
unui referential înnoit sau cu totul nou va înlesni trierea 
axiologică de noi obiecte şi evenimente care, altă dată, nu 
„încăpeau” din cauza limitelor criteriilor vechi sau, pur şi 
simplu, pentru că aceste repere valorice lipseau cu 
desăvârşire. 

Dimensiunea autotelică a referentialului axiologic 
imprimă acestuia calitatea de a fi operant chiar şi în faţa 
noului, a ineditului. Să nu uităm că, într-un anumit sens, 
valoarea îşi este sieşi măsură. Ea i se prezintă omului atât 
ca o valoare propriu-zisă, cât şi ca un criteriu de măsurare 
a ceea ce ea pretinde a fi. Incât, fiecare valoare 
proiectează în subiect şi propriile sale criterii ale evidentei 
sale calităţi. 

4. Autonomie şi competenţă axiologică încercăm să 
sugerăm faptul că răspunsul cel mai viabil pe care 
învăţământul îl poate da la democratizarea culturală (cu 
avantajele, dar şi cu pericolele ei) îl reprezintă accederea 
spre o autonomie şi o competenţă axiologică a celor 
educați. Factorii educativi înşişi sunt puşi în faţa unor 
procese complexe şi noi, aflându-se în situaţia de a opta 
pentru unul sau altul. Alegerea incumbă - în cele din urmă 
- aceleaşi calităţi de autonomie şi competenţă axiologică, 
în mod obligatoriu, probate, mai întâi, de educatori. Căci 
trebuie să recunoaştem, odată cu J.S. Bruner, că modul în 
care putem face înţeles copiilor un anumit lucru nu e decât 
o continuare a felului în care înţelegem mai întâi noi lucrul 
respectiv, că a înţelege şi a-i ajuta pe alţii să înţeleagă 
reprezintă, în fond, acelaşi lucru (1970, p. 54). 

Suntem (dar, mai ales, vom fi) asaltati de numeroase 
produse culturale, cu sau fără voinţa noastră, în 


circumstante dintre cele mai variate. Se pun mai multe 
probleme: suntem în măsură să le întâmpinăm? Diapazonul 
nostru valoric este destul de larg şi de mobil pentru ca 
aceste produse să-şi găsească locul cuvenit în existenţa 
noastră? Ce garanţii avem că toate acestea sunt valori 
autentice? Vom fi capabili ca, în condiţiile unei presiuni 
mari, să discernem valorile de nonvalori? Cum ne păzim de 
eventualele pseudovalori? lată câteva întrebări pe care 
trebuie să ni le punem noi, profesorii, şi, totodată, prin noi, 
şi le vor însuşi elevii noştri, dacă nu spre rezolvare, cel 
puţin pentru conştientizare. 

Competența culturală autentică nu se poate dobândi 
în lipsa unei competenţe axiologice. În condiţiile 
democratizării valorilor, competenţa axiologică nu rezidă 
numai în capacitatea discriminării corecte a valorilor, ci 
presupune necesitatea de a institui operativ grile şi repere 
axiologice, din perspectiva cărora să fie raportate 
diferitele produse culturale. Competența axiologică nu 
poate fi redusă doar militati» în Hprrin 

coduri de referinţă sau de descoperire a noi 
conexiuni în sistemele de valori. În fine, ea ţine de o 
anumită  „creativitate” sau „productivitate” în câmpul 
criteriologiei valorice. Aceste expectante se justifică, 
deoarece criteriile de ierarhizare sunt mobile si 
schimbătoare, ca şi obiectele ce sunt triate prin 
intermediul lor. Cum acestea nu sunt prestabilite toate, 
unele dintre ele se vor structura în chip conjunctural. Cu 
atât mai mult cu cât realitatea vine să detroneze vechi idoli 
şi utopii. Criteriile de valorizare nu sunt numai cele 
generale, universal valabile - cum s-a teoretizat cu 
preponderență. Generalul, atât de intolerant faţă de ceea 
ce este determinat şi precis, lasă în umbră şi trece prea 
repede pe lângă particularul omenesc, care este esenţial. A 
vorbi despre lucruri generale înseamnă - uneori - a fi 


departe de om, a fi chiar împotriva lui. Pledäm, de aceea, 
pentru o pluralitate a criteriilor valorice, la care fiecare 
dintre noi va ajunge numai printr-un efort consecvent şi 
disciplinat, de filtrare prin intermediul culturii autentice. 

Criteriile axiologice vor fi, astfel, permeabile la 
cultura în devenire. Acest fapt facilitează receptorului 
încorporarea unor valori care, deseori, se dovedesc a fi 
circumstantiale. Sunt lucruri, idei, fapte ce devin valoroase 
hic et nunc; dincolo de anumite cadre spatio-temporale, ele 
îşi pot pierde valabilitatea. Sesizarea momentului sau a 
situaţiei de maximă operationalitate a valorii impune o 
autoreglare „din mers” a criteriilor valorice. 

Trebuie să avem curajul asumării autonomiei 
axiologice, întrucât aceasta constituie vectorul libertăţii 
noastre spirituale. Să nu ne alertăm când lumea nu mai 
încape în grilele noastre de examinare. Trebuie să dăm 
dovadă de mai multă înţelegere şi maleabilitate. Sunt 
valori pe care nu le vedem din cauza miopiei noastre sau 
există lucruri pe care nu le percepem pentru că nu avem 
încă „organe de simţ”. Să ne desfăşurăm şi să îmbrăţişăm 
tot ceea ce merită, căci valori sunt destule. Dacă există o 
criză în acest plan, ea nu este (numai) a valorilor, ci (şi) a 
reperelor noastre de validare axiologică, pentru că acestea 
nu sunt restructurate oportun şi îndeajuns. 

Nu rezultă, de aici, că trebuie să acceptăm totul. 
Democratizarea vieţii sociale presupune şi un aflux de 
produse pseudoculturale, care scapă standardelor valorice. 
Se vor perinda, ba chiar ne vor inunda, produse, 
comportamente, idei care nu au nimic comun cu Frumosul, 
Binele şi Adevărul. Înmulțirea fenomenelor culturale şi 
rapiditatea derulării lor fac cu neputinţă statornicirea a 
priori a unei criteriologii valorice, de care consumatorii 
culturali să ia cunoştinţă în mod imediat. Şi - în ultimă 
instanţă - nici nu este indicat ca, întotdeauna, să se 
prescrie riguros ce este bine sau rău în materie de cultură. 


Indicatiile din partea unor foruri institutionalizate devin - 
în parte - caduce, în condiţiile democratizärii şi 
liberalizării. Idealul ajungerii la o autonomie axiologică 
pare să împace pozitiv atât tendinţele proliferării 
experienţelor culturale, cât şi cerința asigurării libertăţii 
individuale de alegere a valorilor. 

Dobândirea unei independente axiologice ţine şi de 
apetenta comportamentului personalității spre o 
structurare democratică. Psihologii sugerează faptul că se 
poate vorbi de o structură individuală democratică, alături 

conduite cu adevărat democratice, acestea fiind 
rezultatul voinţei, al unei atitudini de control conştient şi 
nu rezultatul unei nevoi naturale, spontane (Holban, 1987, 
p. 197). 

Plecând şi de la premisa că, în plan real, nicio 
variabilă psihică nu evoluează independent, că există o 
corelaţie a variabilelor şi proceselor psihice (după o logică 
intrinsecă de organizare, care respinge orice 
incompatibilitate între valenţele diferitelor variabile 
psihice), putem trage concluzia că posibilitatea accederii la 
autonomia  axiologică autentică va fi dependentă şi 
fluctuantă de la individ la individ, de la o structură 
temperamentală la alta. Acest aspect trebuie reţinut de 
pedagogii şi factorii culturali când preconizează realizarea 
unei educatii pentru şi prin valori. 

Cultura însăşi se transformă într-o competenţă a 
celui care o posedă. Personalitatea culturală, caracterizată 
prin disponibilitatea de asimilare, organizare şi transfer al 
cunoştinţelor, constituie obiectivul principal al autenticei 
formări. Competența culturală nu este dată de suma de 
cunoştinţe consacrate şi achiziţionate, ci de aptitudinea de 
a structura şi judeca ceea ce se pretinde a fi nouă 
cunoştinţă, idee, teorie. Olivier Reboul, în una dintre 
ultimele sale lucrări (1993, p. 196), vorbeşte despre trei 


variante ale competenţei culturale: competenţa 
fundamentală, cea pe care orice copil trebuie să o 
achiziţioneze pentru a deveni un matur critic şi nu o 
maşină economică sau o anexă; competenţa speciala, pe 
care o poate obţine în meseria sa, dar şi în activităţi 
sociale sau integrate loisir-ului; competenţa de a fi, cea 
care-i permite să fie o fiinţă responsabilă şi autonomă, 
capabilă de o judecată matură proprie. 

Nu există scheme standardizate de valorizare, 
valabile pentru toți indivizii şi toate contextele 
educaționale. De aici, si problemele deosebit de delicate pe 
care le ridică o astfel de latură a educației. Dintr-o anumită 
perspectivă, valorile culturale sunt cele mai variabile. Ceea 
ce a ființat la un moment dat ca valoare ştiinţifică, 
artistică, filosofică, politică etc., timpul si contextul socio- 
cultural o pot eclipsa ori converti în nonvaloare (după cum, 
unele produse culturale, initial indezirabile, sfârsesc prin a 
fi însuşite drept valori). A face educaţie pentru valori fixe 
(chiar dacă sunt justificate de un climat socio-istoric) sau 
prin valori certe (sanctionate ca atare de o mai scurtă ori 
mai îndelungată tradiție culturală) este un lucru bun, dar 
insuficient pentru exigentele educației axiologice. A face, 
în schimb, si o educație pentru si prin valorizare, în scopul 
şi pe temeiul autonomiei axiologice, iată calea şi baza 
educației pentru si prin valori. O astfel de educație se face 
nu (numai) în spiritul unei culturi existente (firesc, 
limitativä), ci, mai ales, în perspectiva unei culturi posibile 
(generatoare de noi aspirații si idealuri, partial atinse încă 
din prezent). 

Educația axiologică, astfel înțeleasă, va depăşi 
obiectivele celei estetice (care vizează doar valorile 
estetice), dar si pe cele ale educației pentru si prin valori 
strict determinate. Aceasta, întrucât se transcende datul, 
constituitul cultural, în profitul identificării si integrării 
valorilor potențiale, în virtutea autonomiei si 


autodeterminării axiologice. În altă ordine de idei, 
educaţia axiologică poate constitui premisa - şi de ce nu? - 
treapta „de jos” a creaţiei de valori. Căci prin 

Vom mai spune că rândurile de mai sus se vor o 
pledoarie nu pentru relativism în valorizarea culturii. 
Căutăm să sugeräm doar că democratizarea culturii 
antrenează o relativizare mai pronunțată a acesteia la 
coordonatele subiective, relativizare ce trebuie acceptată 
în măsura în care reperele subiective ating demnitatea 
„fixistă”, presupusă de autonomia axiologică autentică. Iar 
aici nu se poate ajunge decât prin educaţie. 

5. Educaţia ca iniţiere în cultură 

Iniţierea în cultură şi dobândirea instrumentelor 
culturale sunt cele mai stringente cerinţe pe care şcoala 
trebuie să le îndeplinească acum şi întotdeauna. A şti să te 
cultivi, să utilizezi cu grijă facultatea de a judeca, de a 
rationa, de a distinge falsul de adevăr, răul de bine, urâtul 
de frumos sunt calităţi ce trebuie formate de-a lungul 
şcolarităţii, iar această nevoie se intensifică ea însăşi de 
îndată ce este stimulată. La un moment dat, nici nu mai 
este nevoie de o tutelă în ceea ce priveşte culturalizarea. 
Cumulul cultural, odată interiorizat, trezeşte noi apetente 
şi deschide noi posibilităţi. Cultura naşte cultură. 

Şcoala trebuie să potenteze şi să dezvolte la elevi 
capacitatea de adaptabilitate şi de înţelegere nu numai pe 
planul cunoaşterii, dar şi pe cel al adevăratei culturi: „a şti 
să utilizezi ceea ce ştii pentru a te comporta inteligent şi a 
da existenţei o orientare care nu va fi niciodată regretată. 
Condiţiile vieţii moderne sunt cele pe care fiecare fiinţă 
umană le învaţă, trebuie să le înveţe în fiecare zi; şcoala 
este locul unde debutează această învăţare, iar 
deprinderea pe care copilul o primeşte aici trebuie să-i dea 
ceea ce este necesar pentru ca să poată pe viitor să 


muncească singur la perfecţionarea sa: educaţia si 
învăţământul sunt o iniţiere, o deschidere” (Dottrens, 
1988, p. 38). 

Un ansamblu de achiziţii sau bunuri culturale, prin 
simpla lor prezenţă, nu garantează emanciparea indivizilor. 
O cultură veritabilă, considera Philippe Meineu (1991, p. 
137), este în realitate un ansamblu de obiecte posedând în 
acelaşi timp două calităţi, aparent contradictorii: în primul 
rând, să se prolifereze într-un orizont de universalitate, să 
cocheteze cu transcendentul şi apoi să îngăduie o 
apropiere a unui subiect unic şi ireductibil, să aibă 
potentialitatea mulärii pe o situaţie individuală si 
imprevizibilă. Înălţarea unei persoane libere nu cere numai 
o împărtăşire a cunoştinţelor, ci, mai ales, structurarea 
progresivă a ,metacunostintelor”, adică - în concepţia 
autorului pomenit mai sus - a acelor cunoştinţe despre 
maniera lor de a fi generate, utilizate, generalizate, într-un 
cuvânt, achiziţionarea a ceea ce pedagogia numeşte 
strategii de învăţare. 

Obiectul şi atitudinea culturală se dovedesc a fi 
inepuizabile. Ele au o existenţă contextuală, aici şi acum, 
dar presupun şi regiuni care se deschid infinitätii si 
perfectibilităţii din care cultura, gradual, se alimentează. 
Ea acreditează - cum ar spune Blaga - o nouă ordine în 
univers, una „duminicală”, producând o ,mutatiune 
ontologică” şi impregnând cu un nou fior, cu o nouă 
culoare „canavaua cosmosului”. Cultura se încarnează 
„materialiceşte” în ipostaze limitate (genuri, stiluri 
istorice), dar, prin potentialitatea infinită a interioretărilor 

tii. „Nu numai că este şi va fi - scrie Ernst Cassirer - 
dar în această existenţă şi devenire va apărea încă ceva în 
plus. Această apariţie a unui sens, care nu este distinct de 
fizic, dar care prinde corp prin el şi în el, este factorul 
comun al acelui conţinut pe care noi îl desemnăm sub 


numele de cultură (1991, p. 123). 

Cultura nu se reduce numai la sistemul de valori ce 
face posibilă viaţa socială sau la un ansamblu de 
cunoştinţe ori informaţii acumulate. Ea nu poate fi formată 
numai din sistemul de reprezentări, de norme, sau din 
sistemul de expresii. Cultura este dintr-odată logos şi 
praxis. Este logos căci presupune o ordine, nişte principii, 
o coerenţă spirituală şi este praxis pentru că nu poate să 
se „intelectualizeze” fără a deveni sterilă: cultura vine din 
viaţă, este un produs al vieţii şi se întoarce spre viaţa pe 
care o promovează. 

Cultura presupune şi o parte dinamică, acţionalistă, 
practică. Ea înglobează şi sistemul de acţiuni adoptat de o 
anumită colectivitate. Mai mult, ea reprezintă „puterea de 
creaţie” (Commision canadienne pour l'UNESC0,1977, p. 
89), atât în câmpul culturii propriu-zise, cât şi în sectoarele 
conexe ce nu-şi pot declina filiatia spirituală sau chiar 
„momentele” culturale din propriile desfăşurări. Specificul 
culturii - susţine Jean Onimus (1973, p. 84) - este acela de 
a media între dinamismul dintr-odată distructiv şi creator 
al spiritului şi stabilitatea stării naturale. Prin această 
mediere, natura se ordonează conform spiritului, iar acesta 
se încarnează într-un timp şi într-un loc: este activitatea 
simultană de spiritualizare şi încarnare, care îşi face loc 
între datul obiectiv, istoric şi perpetua nevoie de depăşire. 

Cultura poate fi vizată ca acel liant, acel factor 
comun (chiar dacă îmbracă expresii eterogene), ce 
înlesneşte consensul şi înţelegerea între oameni la scară 
mondială. „În spatele conflictelor noastre politice şi a 
inegalităţilor noastre economice - constată Denis de 
Rougemont - sunt realităţi mult mai durabile şi mai 
profunde, care sunt culturile noastre în sensul larg, adică 
propriile noastre maniere de a gândi, de a simţi şi a crede, 
de a legifera, a visa şi a acţiona... Dacă noi, intelectualii, 
care nu avem o altă putere, vom decide să contribuim la 


mai buna înţelegere politică - şi chiar economică - aceasta 
nu o vom putea face decât lucrând la «ameliorarea 
terenului»... adică găsind mijloacele de a asigura o mai 
bună cunoaştere mutuală a culturii noastre. Şi asta 
presupune un dialog veritabil şi un dialog organizat” 
(1990, p. 15). Cultura constituie un limbaj universal, o 
platformă de la care plecând se poate realiza o comunicare 
şi o comuniune între oameni oricât de diferiţi ar fi ei. 

Pentru viitor, obiectivele şcolii trebuie să fie 
articulate şi impregnate după şi de exigente mai ales 
culturale. Deceniul mondial al dezvoltării culturale (1988 - 
1997) obligă centrarea şcolii spre şi pe valorile autentice. 
Programul de acţiune al acestui deceniu se structurează în 
jurul a patru mari obiective (conform rezoluţiei 41/187 
adoptată de Adunarea generală UNESCO, în 1986) 
(Troisième plan a moyen terme... 1990, p. 81): 

luarea în considerare a dimensiunii culturale în 
dezvoltare; 

afirmarea şi îmbogățirea identităţilor culturale; 

lărgirea participării la viaţa culturală; 

Programele dezvoltării vor fi elaborate ţinându-se 
cont de diversitatea culturilor şi de interacţiunea culturală 
care există între populaţiile unei ţări în diferitele regiuni 
ale lumii. „Este vorba - arată un alt document (Guide... 
1988, p. 19) - de a favoriza ivirea unei noi mentalități, mai 
atentă la aspectele calitative şi umane ale dezvoltării şi la 
conştientizarea de către opinia publică a importanţei 
dimensiunii culturale a întregii acţiuni de dezvoltare 
economică şi socială”. 

Adevărata cultură nu este un dar, un răspuns pe 
deplin fabricat, ci o creaţie continuă, o căutare fără sfârşit. 
Departe de a oferi siguranţă, descoperirea câmpului inedit 
al cunoştinţelor, intereselor, ideologiilor, gusturilor are 
drept consecinţă trezirea nelinistii, sfărâmarea 


conformismelor şi menţinerea permanentă a spiritului într- 
o stare activă. După” Jean Onimus, şcoala actuală este 
instrumentul unei culturi represive, ce menţine într-o 
condiţie infantilă fiinţele care, în mod natural, sunt mai 
spontane şi mai active. Rolul şcolii este de a diviza unitatea 
originară a fiinţei umane, de a separa capul de inimă, 
corpul de spirit, visul de raţiunea ştiinţifică (1973, p. 102). 
Efectul şcolii occidentale asupra copiilor ,intacti”, din 
lumea a treia, de pildă, este producerea de mici infirmi, 
„buni pentru schizofrenie”.  Rănile antrenate prin 
supraestimarea principiilor rationalitätii, eficienţei si 
randamentului sunt transformate în calităţi, printr-un joc 
mistificator al societăţii. Lumea actuală nu poate fi redusă 
la civilizaţia tehnică devenită, uneori, în anumite 
împrejurări, atotputernică. Aceasta nu poate fi despărțită 
sau sărăcită de mediul cultural, care a generat-o şi 
întreţinut-o. Ea este cu adevărat profitabilă atât timp cât 
rămâne  „spiritualizată”. Când se acordă prioritate 
rationalitätii în dauna spiritualității, se încearcă 
distrugerea omului în esenţa sa. Avertismentul lui 
Krishnamurti rămâne încă valabil: „A cultiva capacitatea şi 
eficienţa fără a înţelege viaţa, fără a avea o percepţie 
comprehensivă a demersurilor gândirii şi dorințelor, 
înseamnă a dezvolta brutalitatea noastră, a provoca 
războaie şi, la urma urmelor, a pune în pericol securitatea 
noastră fizică” (1953, p. 10). 

Dacă vrem ca oamenii să nu devină roboţi mecanici 
sau fiinţe pasive, trebuie ca ei să posede calităţi cu 
adevărat umane, care nu se pot naşte decât prin impactul 
cu cultura: imaginaţie creatoare, spirit de dubitatie si 
pasiunea căutărilor, vibrarea în faţa valorilor, într-un 
cuvânt, „apetitul culturii”. Principalul aport al şcolii este 
instrumentalizarea elevilor cu o unealtă simplă, dar dificil 
de încorporat: a şti să te cultivi. 

In planul acţiunii educaţionale, nu impunerea 


valorilor este strategia cea mai bună. Este de preferat să 
se acţioneze indirect, prin crearea şi stimularea nevoilor 
pentru valori, în aşa fel încât elevul să adere la ele pe o 
cale „naturală”. Valorile nu se impun, ci se caută, se 
găsesc. Spaţiul de aşteptare şi orizontul nevoilor sunt cele 
care trebuie formate prin anumite mijloace educative. Fără 
acestea, cultura va rămâne un conglomerat de idei 
abstracte, lucruri despre care toată lumea vorbeşte, o 
aspirație fără nicio perspectivă. 

O valoare nu se propune/impune prin contrast sau în 
defavoarea alteia. Trebuie formată conştiinţa coabitării şi 
interdependentei valorilor diverse, chiar conflictuale, prin 
reliefarea  specificităţii fiecăreia. Chiar si valorile 
„negative” pot fi  resemnificate în acest context. 
Promovarea unui învăţământ maniheian (patriot egal anti- 
maghiar, democrat ea al anti-comunist). mai ales în 
domeniul valorilor. 

Formarea unei conştiinţe axiologice, caracterizată 
prin aspirație spre valori şi disponibilitate pentru 
valorizare a apetitului spre transcendenţă (nevoia iesirii 
din imediat, de distanţare faţă de un perimetru existenţial 
circumscris, voinţa permanentă de fundamentare şi de 
întemeiere a ceva într-un orizont de stabilitate şi autoritate 
valorică), dar şi a atitudinilor sau comportamentelor 
corespunzătoare acestor planuri ideatice, par a fi obiective 
ce devin prioritare în zilele noastre. 

Mutarea accentului actului paideutic spre potenţialul 
spiritual al fiinţei umane, „descoperirea” spiritualităţii şi a 
valentelor ei, punerea în valoare a autonomiei personale, a 
implicării active în realitate şi în formarea sinelui, toate 
acestea pot preîntâmpina pretenţiile malefice ale unei 
ideologii şi educatii „totale” care, o ştim prea bine, îşi 
propune să domine întreaga gândire şi afectivitate a 
individului. „O veritabilă educaţie nu poate să fie «totală» 


pentru că ea vizează să-i formeze pe tineri să treacă 
dincolo de ea, pentru a se educa ei înşişi. Mai mult încă: 
cel mai bun semn că învăţământul nu îndoctrinează este că 
el dă elevilor săi dorinţa de a învăţa mai mult şi 
posibilitatea de a o face ei înşişi, că le permite nu numai 
cunoaşterea, ci şi dorinţa de a cunoaşte” (Reboul, 1977, p. 
196). Sau, cum spune Vasile Pavelcu, educaţia omului se 
face pentru ca el să nu aibă nevoie de educaţie; menirea 
procesului educativ este de a se desfiinţa pe sine. 

Pornind de la exigenţele de mai sus, se pot deduce şi 
fixa noi obiective ale instruirii, ce se pot constitui într-o 
platformă pentru înscrierea educaţiei într-o perspectivă 
axiologică: 

a. măsura în care elevii dispun de instrumente pentru 
apropierea intelectuală şi spirituală a realităţii; 

b. gradul de autonomizare a elevilor în procesul de 
învăţare şi de educaţie; 

c. capacitatea de selecţie şi de sinteză a diverşilor 
stimuli culturali; 

d. atitudinea de deschidere faţă de valorile care nu 
au fost cunoscute sau experimentate; 

e. amplitudinea şi profunzimea diapazonului valoric 
achiziţionat de către elevi; 

f. abilitatea de a conexa valorile culturale şi 
aptitudinea de a aborda comparativ diversele segmente ale 
culturii mondiale; 

g. măsura ataşamentului şi a racordării elevilor la 
valorile fundamentale; h. permeabilitatea la şi 
admisibilitatea de valori posibile; 

I. curajul de a emite o judecată de valoare; 

j. capacitatea de a reevalua acelaşi obiect, aceeaşi 
situație din multiple perspective pentru a ajunge la o nouă 
(sau la aceeaşi) constatare; 

k. posibilitatea de corecție sau de propunere a unei 
noi schele de evaluare. 


În plan practic, am putea dispune de mai multe 
modalităţi de acţiune: 

O deplasare spre strategiile de evaluare formativă, 
pentru dezvoltarea funcţiilor operaţionale ale achiziţiilor 
şcolare; 

Introducerea în verificare a întrebărilor cu privire la 
valoare, comparare, estimare; 

al» Aplarrră oïitnnnmif» ci rif» niitornir-S 

utilizarea efectivă a autoevaluării, intervaluării şi 
semievaluării (evaluarea efectuată de elev, asistat de 
profesorul său); implicarea directă a elevilor în evaluare; 

suspendarea notärii în anumite circumstanţe şi 
pentru anumite materii de învăţământ (activităţi opţionale, 
desen, muzică etc.) 

abandonarea pozițiilor  „obiectiviste” în notare 
(evaluare = măsurare), în profitul unei notări mai elastice, 
mai contextuale, mai „subiective”. 

6. Cultura postmodernă si educaţia 

Cultura postmodernă este puternic amalgamată şi 
reprezintă un teritoriu prielnic de manifestare a 
individualismului. „Diversificând posibilitățile de alegere, 
liche-fiind reperele, minând sensurile univoce şi valorile 
superioare ale modernității, se structurează o cultură 
personalizată sau pe măsură, permițând atomului social să 
se emancipeze de corsajul disciplinar” (Lipovetsky, 1983, 
p. 14). La scara istoriei, arta modernă este un mod de a 
promova o cultură experimentală şi liberă, o creație 
deschisă si nelimitată, o ordine a semnelor în revoluție 
permanentă, o cultură strict individualistă ce urmează a fi 
mereu reinventată. Postmodernismul ascultă de acelaşi 
destin ca şi societăţile deschise, având ca obiectiv lărgirea 
fără încetare a posibilităţilor de alegere şi de combinare. 
Societatea actuală, moravurile, individul însuşi se mişcă 
mai repede, mai profund decât avangarda; 


postmodernismul este tentativa de a reinsufla un dinamism 
al artei, mlădiind şi demultiplicând regulile sale de 
funcţionare, în conformitate cu o societate ce este 
reglementată de o regie flexibilă şi opţională. 

Postmodernismul poate fi perceput ca o replică sau 
un sindrom al „vidului” social, o tentativă de fugă dincolo 
de social, în cultură, dar şi aici se creează o 
supraaglomerare, O scurtcircuitare, o „inflație 
generalizată” (Balandier, 1985, p. 196), unde înțelesurile 
cu greu mai pot fi decelate. Se observă o deviatie a culturii 
de la imperativele autenticității. Atenția este îndreptată 
mai mult spre individ, spre nevoile lui materiale. Idealul 
actual al personalității se croieşte într-o perspectivă 
egocentrică. O altă caracteristică rezidă în aceea că 
asistăm „la o mişcare a «marii» culturi spre un soi de 
nihilism, de negare a tuturor orizonturilor sensului” 
(Taylor, 1994, p. 67). ,Deconstructia” idealului clasic nu 
anunță vremuri prea linistitoare. 

Modernitatea actuală exprimă 9) realitate 
fragmentară si o temporalitate  glisantă. Cultura 
imediatului şi efemerului este revelatoare şi sub aspectul 
mijloacelor de expresie: arta cinetică, happeningul, refuzul 
de a crea ceva precis şi definitiv. „Retorica modernităţii a 
fost numită retorica schimbării pentru schimbare, iar 
cultura care o exprima a fost considerată ca fiind cea a 
efemerului” (Balandier, 1985, p. 137). 

Postmodernismul se vrea mişcare de deconstructie, 
de sfărâmare a ierarhizării de cunoştinţe sau valori, a tot 
ceea ce contribuie la formarea unui sens, a tot ceea cea 
constituit o paradigmă sau model. Dintr-un anumit punct 
de vedere, el 

simtire rezultând din pasivitatea si siretenia 
cotidiană, el este satisfăcut de ambiguitate si rămâne 
exterior elaborării unui proiect politic sau utopic. Cum 


scrie Georges Balandier, „modernitatea este o aventură, o 
avansare spre spaţii sociale şi culturale într-o mare parte 
necunoscute, o progresie într-un timp al rupturilor, 
tensiunilor si mutatiilor. Trebuie să înveţi să devii 
explorator al acestor vremuri, pentru a nu fi total supus, şi 
să consimti la o neputinţă care va înlocui puterea prin 
hazard. Cotitura antropologică aduce o experienţă şi în 
serviciul acestei învăţări. Ea poate să contribuie la 
orientarea parcursului, a acestui viraj care are o funcţie 
iniţiatică, fiindcă ea constrânge la a te transforma pe 
măsură ce se efectuează descoperirea locurilor marii 
schimbări” (Balandier, 1985, p. 266). 

După Alain Finkielkraut doar principiul plăcerii - ca 
formă postmodernă a interesului particular - rămâne 
diriguitorul vieţii spirituale. „Nu mai este vorba de a 
constitui oameni ca subiecţi autonomi, ci este vorba de a le 
satisface poftele imediate, de a-i distra la un cost mic. 
Conglomerat dezinvolt de nevoi pasagere şi aleatorii, 
individul postmodern a uitat că libertatea era altceva decât 
puterea de a schimba o înlănţuire, iar cultura mai mult 
decât o pulsiune satisfăcută” (1987, p. 166). 

Cum se poate răspunde la această realitate? Printr-o 
„postmodernizare” a şcolii - răspunde acelaşi A. 
Finkielkraut, adică printr-o reconciliere totală a şcolii cu 
,»Viata” aşa cum este ea. Nu e nevoie pentru realizarea 
acestui deziderat decât de „a-i învăţa tinereţea pe tineri” 
(1987, p. 171), adică a folosi cultura decantată de 
experienţele lor specifice (considerată de adulţi ca 
subcultură) ca intermediar şi mijloc de calchiere a marilor 
experienţe ale omenirii. Dar cum să „împachetezi” 
gramatica, istoria, matematica sau alte materii 
fundamentale în muzică rock ori bandă desenată? Nici 
chiar informatica, prin insinuările ei sub formă de joc, nu 
reuşeşte prea mult pe această linie. 

Dincolo de malitiozitatea cu care autorul de mai sus 


încearcă să rezolve o problemă, de altfel pertinentă, merită 
să reținem sugestia pe care o face cu privire la 
deschiderea conţinuturilor învăţământului spre valorile 
specifice tineretului. Mai ales că aceste valori evadează din 
barierele unor rigori, sedimentate în decursul istoriei, ca - 
de pildă - „tribalismul” scrierii şi cuvântului mort în 
favoarea oralitätii şi fluentei spirituale: „Cultura, în sens 
clasic, are dublul inconvenient de a îmbătrâni indivizii, 
dotându-i cu o memorie care o întrece pe cea a propriei 
biografii, şi de a-i izola, condamnându-i să spună Eu, adică 
de a-i face să existe ca persoane distincte. Prin distrugerea 
limbajului, muzica rock înlătură aceste două rele: chitarele 
abolesc memoria, căldura răspânditoare creează un liant 
ce leagă fiinţele separate; extaâiquement, le «je» se 
dissout dans le Jeune (subl.n.)” (Finkielkraut, 1982, p. 
173). 

De altfel, opoziţia scriere/imagine este coextensivă cu 
altele, precum scolar/ loisir sau elită/mase. Dacă până în 
prezent valoarea culturală a fost legată doar de primii 
termeni, din care aceasta ar rezulta, astăzi nu mai pot fi 
eludati termenii secunzi (imagine, loisir, mase), care au 
dobândit largi valenţe formative şi, ca atare, trebuie 
despovärati de pretinsele conotaţii depreciative. Impactul 
educativ este cu atât mai mare cu cât structurarea 
valorilor se realizează pe axa imagine-/o «îr-mase, prin 
promovarea unor expresii culturale mai sincretice, mai 

EDUCAŢIA INTERCULTURALĂ 

1. Concept şi problematică 

Este un truism afirmaţia că societatea noastră 
actuală devine din ce în ce mai accentuat pluriculturală. Se 
ştie, de asemenea, că educaţia este, în principal, o 
activitate de transmitere şi difuzare a culturii. Graţie 
acesteia, cultura se propagă de la o generaţie la alta, 
imbogätindu-se si diversificându-se continuu. 

Spaţiul existenţei individuale, în acest sfârşit de 
secol, depăşeşte limitele tradiţionale ale ambianţei 
originare, de formare şi socializare iniţiale. Întâlnirea şi 
dialogul culturilor, în ciuda distanțelor care le separă în 
timp şi spaţiu, sunt inevitabile şi, în multe cazuri, 
problematice si complexe. Se pot astfel constata 
numeroase efecte disfunctionale precum eşecul în 
adaptarea mutuală,  ambiguităţi identitare sau de 
comportament, refuzul şi percepţia slabă a alteritatii. 
Problema coexistenţei diferitelor culturi în sânul aceleiaşi 
societăţi este, după părerea multora, o sfidare destul de 
deconcertantă a prezentului şi viitorului. 

Când un individ se situează între două culturi există 
riscul apariţiei unui dezechilibru transcultural, din cauză 
că apare o tensiune între valorile specifice celor două 
sisteme culturale; în acest tranzit cultural, individul riscă 
să se „rătăcească”, deoarece valorile „vechi” nu sunt (încă) 
validate si confirmate în cultura nouă, de insertie. 
Criteriile axiologice sunt prost reperate sau nu sunt 


identificate. Se pare că e necesară o anumită perioadă de 
timp, de acomodare, pentru discernerea sau descoperirea 
valorilor analoge ale ,noïi” culturi (sau valorile „de 
substituție”), în vederea stabilirii unui referential valoric 
restructurat, din perspectiva căruia să se poată descifra 
satisfăcător noul spaţiu spiritual. 

Persoana care pătrunde într-un alt orizont cultural se 
va vedea confruntată cu un alt sistem de percepţie a 
realului, cu un ansamblu de viziuni culturale specifice 
asupra timpului şi spaţiului, cu un mod diferit de 
relationare cu altul. În situaţia creată, trebuie să se 
exploateze simbolurile comune, elementele culturale 
asemănătoare care fac o breşă şi pot facilita „trecerea” 
dintr-o lume (cu valorile ei) în alta, mai bogată şi mai 
permisivă la valori eterogene. Pentru înţelegerea mutuală, 
este necesară o negociere a sistemului de referinţe 
comune între partenerii acestui schimb. Elementele 
comune se pot converti în suporturi pentru catalizarea 
procesului de integrare. 

În acest proces, „prima” identitate se va eroda (sau 
va intra) într-o „a doua”, pe cale de a se naşte, dar care va 
fi integrantă şi mai largă. În legătură cu această situaţie, 
se pun câteva întrebări: este, oare, necesar să se oculteze 
anumite va 

sau chiar contrastante? Aceste valori antagoniste (în 
cazul în care ele există), constituie, oare, obstacole pentru 
procesul de tranziţie a individului spre o altă cultură? 
încorporarea noilor valori se produce printr-o necesară 
„devalorizare” a altora? La aceste chestiuni trebuie să se 
răspundă într-o manieră atentă şi nuanţată, într-o 
interacţiune culturală autentică, credem că este de dorit să 
se realizeze un continuum valoric şi nu o ruptură sau o 
negare, chiar şi parţială, a unor valori preexistente. 

Perspectiva disjunctivă asupra acestei probleme este 


deosebit de maleficä. Este naivă transarea între valori 
,rele” şi „bune” în materie de cultură. Trebuie păstrate şi 
exploatate contextual valorile ,vechi”, identice sau 
nonidentice cu cele ale culturii „gazdă”. Doar astfel 
individul se va „acorda” cu o multitudine de stimuli 
culturali, poate diferiţi, dar importanţi, asigurându-se o 
receptare şi o trăire a diversităţii modalităţilor culturale 
din noul mediu. Este foarte plauzibilă necesitatea 
restabilirii conjuncturale a unei alte ordini de priorităţi 
axiologice. Dar este obligatorie acumularea şi semnificarea 
tuturor valorilor neexperimentate încă, pentru îmbogățirea 
spirituală a insului, ce este nevoit să se îndrepte spre alte 
orizonturi culturale. 

Educaţia  interculturală constituie o opțiune 
ideologică în societăţile democratice şi vizează pregătirea 
viitorilor cetăţeni în aşa fel încât ei să facă cea mai bună 
alegere şi să se orienteze în contextele multiplicării 
sistemelor de valori. Adaptarea la mutatia şi diversitatea 
culturală e necesară atât pentru „minorităţi”, cât şi pentru 
„majoritari”, în interacţiunile prezente şi viitoare. De altfel, 
demarcatia clasică între majoritari şi minoritari e tot mai 
dificil şi periculos de realizat, în funcţie de multiple 
perspective de referinţă, toţi indivizii pot fi minoritari, 
racordându-se la subcoduri culturale oarecum diferite. 
Sunt, de asemenea, situaţii când nu se mai ştie cu claritate 
cine este minoritar şi cine este majoritar. 

Perspectiva interculturală de concepere a educaţiei 
poate să conducă la atenuarea conflictelor şi la eradicarea 
violenţei în şcoală, prin formarea unor comportamente 
precum (cf. Walker, 1992, p. 8): 

aptitudinea de a comunica (a asculta şi a vorbi); 

cooperarea şi instaurarea încrederii în sânul unui 
grup, cum ar fi grupurile de tineri, de muncă, de joacă 
etc.); 

respectul de sine şi al altora, toleranța faţă de 


opiniile diferite; 

luarea de decizii în chip democratic; 

acceptarea responsabilităţii altora si a propriului eu; 

soluţionarea problemelor interpersonale; 

stăpânirea emoţiilor primare; 

aptitudinea de a evita altercatiile etc. 

Consultând o anumită bibliografie de specialitate, 
putem constata că teoretizările şi acţiunile privind 
interculturalitatea constituie o consecinţă a unor dificultăţi 
relationale ivite în situaţiile de criză. Interculturalismul, ca 
principiu teoretic si actionai, este un răspuns specific la o 
problemă de teren: eşecul şcolarizării copiilor imigranţi 
(vezi Martine Abdallah-Pretceille, 1986). 

„Cine spune intercultural spune în mod necesar, 
plecând de la sensul plenar al prefixului interinteractiune, 
schimb, deschidere, reciprocitate, solidaritate obiectivă. 
Spune, de asemenea, dând deplinul sens termenului 
cultură: recunoaşterea valorilor, a modurilor de viaţă, a 
reprezentărilor simbolice la care se raportează fiinţele 
umane, indivizii sau societăţile, în interacţiunea lor cu altul 
şi în înţelegerea lumii, recunoaşterea importanţei lor, 
identificarea interacțiunilor care intervin simultan între 
multiplele registre ale aceleiaşi culturi şi între diferite 
culturi” (Micheline Rey, 1984, p. 13). 

Educaţia  interculturală vizează o abordare 
pedagogică a diferenţelor culturale, strategie prin care se 
iau în consideraţie specificităţile spirituale sau de alt gen 
(diferenţa de sex, diferenţa socială sau economică etc), 
evitându-se, pe cât posibil, riscurile ce decurg din 
schimburile inegale dintre culturi sau, şi mai grav, 
tendinţele de  atomizare a culturilor. Abordarea 
interculturală, se arata într-o lucrare editată de Consiliul 
Europei (Antonio Perotti, 1992), nu este o nouă ştiinţă, 
nicio nouă disciplină, ci o nouă metodologie ce caută să 


integreze în interogatia asupra spaţiului educational datele 
psihologiei, antropologiei, ştiinţelor socialului, politicii, 
culturii, istoriei. Discursul asupra interculturalului îşi 
extrage seva din perspectivele deschise de conexiunile 
disciplinare. Educaţia interculturală vizează dezvoltarea 
unei educatii pentru toţi în spiritul recunoaşterii 
diferenţelor” ce există în interiorul aceleiaşi societăţi şi 
mai puţin (sau deloc) o educaţie pentru culturi diferite, 
ceea ce ar presupune staticism şi o izolare a grupurilor 
culturale. O educaţie concepută în perspectiva 
interculturală va resemnifica relaţiile dintre şcoală şi alte 
spaţii educative; ea va depăşi zidurile şcolii, prelungindu- 
se şi insinuându-se în activităţile informale. 

Atitudinea interculturală facilitează apariţia unei 
sinteze de elemente comune, ca fundament al comunicării 
şi înţelegerii reciproce între diferitele grupuri culturale. 
Şcoala, acceptând principii precum toleranța, respectul 
mutual, egalitatea sau complementaritatea valorilor, va 
exploata diferenţele spirituale şi valorile locale, ataşându- 
le la valorile generale ale umanităţii. Orice valoare locală 
autentică trebuie păstrată de cei ce aspiră la apropierea de 
cultura mondială. Valorile locale pot funcţiona, pentru 
cultura de origine, ca porţi de intrare în perimetrul 
valorilor generale. Credem că valorile particulare 
veritabile comportă o potentialitate şi o disponibilitate 
funciară de deschidere către valorile generale spre care 
tind fiinţele umane. 

Abordarea interculturală refuză tentativa folclorică şi 
caricaturală de apropiere a unei culturi, stigmatizarea sau 
ierarhizarea valorică a culturilor. În ţările în care 
fenomenul migraţiei este o problemă, interculturalismul 
poate fi un instrument eficient pentru a lupta împotriva 
intolerantei şi xenofobiei. Această perspectivă poate evita 
tendinţele de dispreţ şi de aneantizare a unor culturi 
minoritare, dar deosebit de interesante pentru zestrea 


culturală a umanității. Interculturalismul este „un 
instrument pentru ameliorarea egalizării şanselor şi a 
insertiei optimale a populațiilor străine, europene sau nu, 
în viaţa economică şi socială, punând în practică dorinţa de 
întărire a drepturilor pentru toţi şi, de aici, chiar 
dezvoltarea democraţiei” (Eric Bouchez, Andre de Peretti, 
1990, p. 139). Sunt îi realiza în perspectiva 

2. Educaţia interculturală - un răspuns la pluralismul 
cultural contemporan 

Multiculturalismul european este o bogăție 
potenţială, cu condiţia să nu diminueze sau să anuleze 
identitatea fiecărei culturi, şi se poate converti într-un 
veritabil interculturalism. Acesta din urmă reprezintă un 
principiu care vizează instaurarea modurilor de 
comunicare, de schimb, de conexiune între multiplele 
modele culturale, punând în relaţie şi în egalitate moduri 
de gândire şi coduri expresive diferite, prin potentarea 
conştiinţei de contrast (Bouchez şi de Peretti, 1990, p. 
146). Insäsi conştiinţa identităţii culturale se fortifică prin 
depăşirea mediului cultural ale cărui valori cu greu mai 
pot fi percepute în propria cultură. Cantonarea statică în 
interiorul unei singure culturi nu face decât să sărăcească 
însăşi cultura respectivă. „Se poate spune - găsim într-un 
document UNESCO („Cultures”, 1977, p. 87) - că o bună 
educaţie culturală trebuie să permită persoanei a 
transcende aspectele culturii sale, percepute ca fiind 
limitative, şi a pune în libertate aspiraţiile care sunt 
paralizate ca într-o cămaşă de forţă”. 

Politicile educative şi culturale se cer a fi deschise nu 
numai la valorile naţionale, ci şi la valorile internaţionale, 
căci cooperarea economică şi politică va deveni imposibilă 
dacă nu se va alia cu spiritul de comprehensiune şi 
cooperare în domeniile culturii şi educaţiei. Trebuie 
valorizate toate particularitätile, modelele 


comportamentale, ce caracterizează elevii sau grupurile 
şcolare în situaţia interculturală. Există o cunoaştere 
relaţională, centrată pe dialectica dintre dependenţă şi 
autonomie faţă de altul, pe care Michele Salmona o 
numeşte cunoaştere phorică (de la grecescul phorein, care 
înseamnă a purta, a suporta, a asuma dependenţa şi 
autonomia altuia şi a sinelui). Formarea pentru phoric 
constă în conştientizarea actorilor de dificultăţile 
relationale în termeni afectivi, în raport cu eşecurile, 
temerile, grijile fiecăruia (Dominique Desjeux, 1991, pp. 28 
- 29). 

O educaţie aptă să ia în consideraţie sau - mai mult - 
să se fondeze pe diferenţă şi să se deschidă în faţa 
diverselor valori pare extrem de pozitivă şi singura 
capabilă să răspundă nevoilor Europei de astăzi şi de 
mâine. Încă din 1950, Louis Meylan, de exemplu, anunţa 
virtuțile unei educatii interculturale: „o perfectă loialitate, 
respectul persoanei umane, toleranța, simpatia... 
sociabilitatea, generozitatea şi spiritul de întrajutorare” 
(1968, p. 171). 

Societatea noastră devine din ce în ce mai complexă. 
Migraţia, multiplicarea contactelor, dispariţia frontierelor 
nete sunt realităţi evidente. La acestea se poate răspunde 
în mai multe feluri. Pentru unii, nu este decât o singură 
soluţie:  asimi-laţionismul, care reclamă din partea 
populaţiei care soseşte în mediul de primire să fie 
asimilată, să se topească până la dispariţia ei în cultura 
nouă. Pentru alţii, se deschide o altă alternativă: 
multiculturalismul, care ar însemna afirmarea notelor 
specifice fiecărei culturi, dar în chip izolat, fără 
contaminări reciproce. Cum arată Hubert Hannoun, într-o 
lucrare pe această temă (1989), fiecare din cele două 
atitudini constituie pentru ele propriul lor ghetou, căci 
rămân 

lui unei atitudini interculturale, ce implică simultan 
afirmarea fiecărei culturi cu normele sale specifice, dar şi 
deschiderea spre alte culturi, în perspectiva construirii 
unei noi civilizaţii comune. „Nu numai că şcoala trebuie să- 
i înveţe pe elevii săi să trăiască împreună, în acelaşi 
univers mobilat de valori diferite, dar, mai mult, ea trebuie 
să le permită a descoperi că acest univers este hrănit prin 
mii de fire ce converg, se întretaie şi se completează în 
acelaşi timp, construind astfel un mediu nou în care toţi 
sunt chemaţi să trăiască” (p. 112). 

Pluralismul cultural european este produsul unei 
istorii lungi şi continue care implică acceptarea altuia, 
toleranța, coexistenta plurală, dar şi şansa afirmării 
poziţiilor proprii. Acest pluralism spiritual se explică prin 
anumite elemente fundamentale ale culturii: curentele 
religioase, care au fost întotdeauna transnationale, 
gândirea ştiinţifică, ce a circulat liberă din zorii epocii 
moderne, modelele şi curentele artistice, ideologiile, 
tehnicile de producţie (vezi Văideanu, 1993). Studiile de 
antropologie culturală arată că, în chip funciar, nu pot 
exista antagonisme fundamentale între sisteme de valori, 
decantate de diferitele culturi. Sub aspectul valorilor 
finale, antropologia stabileşte în mod statistic că, în culturi 
diferite, aceleaşi valori pot fi acceptate sau dispretuite 
(Camilleri, 1985, p. 156). 

Sarcina şcolii de azi este de a forma la elevi o 
conştiinţă europeană. Încă din clasele primare este de 
dorit să se cultive respectul şi solidaritatea faţă de cultura 
altor popoare. Câteva valori-cheie trebuie să-şi facă loc, fie 
în programele şcolare, fie în procesele de învăţământ: 
aspiraţia către democraţie, respectul drepturilor omului, ai 
drepturilor copiilor, justiţia socială, echilibrul ecologic, 
toleranța şi pacea, tradiţiile culturale etc. 

Învăţarea simultană a măcar două limbi străine, 
difuziunea simbolurilor  general-umane, accentuarea 


valorilor care mai degrabă unesc oamenii decât îi 
divizează, participarea tineretului la gestionarea 
comunității şcolare, integrarea şcolilor în relații de 
înfrățire la nivel european sunt alte mijloace de sporire a 
valentelor culturale ale activităților educative. 

Dialogul cultural este - în acelaşi timp - o strategie 
de interogare intra-culturală asupra propriilor fundamente 
ale unei culturi, asupra deschiderilor sau opacitätilor față 
de expresii inedite. Trebuie combătută tentativa de 
ierarhizare a componentelor culturale, de decretare a 
acestora ca fiind minore sau negative, plecând de la 
criterii apriori, etnosau sociocentriste, poziție adoptată de 
multe instituții şcolare sau nonscolare. Obisnuinta de a 
impune anumite invariante monoculturale altor spații 
culturale este cu totul contraindicată. Este de preferat ca 
valoarea diferită să fie luată drept pretext de interpelare a 
propriului sistem valoric (cf. Camilleri, 1993). 

Principiul abordării interculturale poate fi aplicabil, 
după opinia noastră, în cel puțin două cazuri: 

pe un plan sincronic, pentru o înțelegere adecvată a 
indivizilor ce aparţin unor culturi diferite si care trăiesc în 
acelaşi prezent istoric; este sensul curent dat 
interculturalității şi domeniul de reflecţie cel mai bogat 
până în prezent; 

pe un plan diacronic, ca pârghie regulatoare sau 
catalizator al întâlnirii mai multor culturi ce aparţin unor 
perioade de timp diferite; este un domeniu teoretir mai 
untin ahnr Hat Har carp nnată rp7 pr” snfiripiită 
ciicrpetir pnrisfirp rhrar şi 

Perspectiva interculturală ar putea astfel prezida 
actul resurectiei unei culturi, considerată „moartă”, prin 
intermediul unei înțelegeri ,simpatetice” a valorilor 
„străine”, plecând de la cele trăite, experimentate. Cultura 
contemporană poate fi considerată o suită de 


traduceri/transformări constante a câtorva motive de bază. 
Prin această  „traducere” (transcripție, transpozitie, 
reiterare, variaţie), „structurile de profunzime” ale unei 
culturi rezistă şi se actualizează contextual în „structuri de 
suprafaţă”, în funcţie de o referentialitate socio-culturală 
determinată. Configuratiile spirituale occidentale sunt, în 
fond, variaţii tematice ale aceloraşi motive care se pot găsi 
în toate culturile. Aşa-numitele renaşteri culturale nu sunt 
decât mutații de accente, redescoperiri ale unor expresii 
spirituale ocultate, restabiliri ale unor coduri culturale 
uitate. Orice nouă expresie culturală apare în interiorul şi 
pe o bază valorică preexistentă. Tradiţia noastră culturală 
se instalează pe aceeaşi „sintaxă”, dimensionată în mod 
funciar pe măsura omului dintotdeauna şi de pretutindeni. 
Nu se poate nega existenţa unor invariante sau 
„universalii” culturale, ce se păstrează în orice timp sau 
spaţiu cultural, si care sunt expresii ale unităţii şi unicitatii 
omenirii. 

Educaţia interculturală presupune o nouă abordare a 
orizontului valorilor. Acestea nu mai trebuie să fie 
concepute într-o manieră binară, exclusivistă (bune/rele, 
ale  noastre/ale altora etc). Perspectiva dihotomica, 
maniheistă trebuie să fie străină ipotezei interculturale. 
Problemele care se pun acum sunt cele legate de 
negocierea valorilor, de  interpenetrarea lor de 
juxtapunerea şi complementaritatea lor. Pot, însă, să apară 
şi anumite paradoxuri, de pildă, faptul că, la un moment 
dat, pot coexista valori contradictorii (la nivel 
intracultural, inter-cultural, practic şi teoretic etc). 
Situatiile paradoxale se rezolvă atunci când se iau în calcul 
o serie de variabile circumstantiale, precum nivelul si 
profunzimea manifestării valorilor (plan practic/plan 
abstract), factorul timp (succesivitate/şi-multaneitate), 
sistemul de referință individual sau grupai (valorile 
noastre/valorile altora), scopuri şi obiective ale corpusului 


social etc. 

Chestiunea educatiei interculturale este si un 
răspuns specific, pedagogic, la încercarea de soluţionare a 
unor consecinţe socio-culturale impuse de amploarea 
fenomenelor migrationiste. Multe reuniuni internationale 
sau organisme specializate, mai ales din Occident, şi-au 
concentrat atenţia asupra acestei problematici. Redăm, în 
continuare, o serie de concluzii stabilite de Consiliul 
Europei în 1983, dar care îşi păstrează relevanta şi astăzi 
(vezi Recueil d'informations, 1993, pp.205 - 206): 

Principiul interculturalist, în situaţia didactică, nu 
poate să se substituie unor exigente deja clasice ale şcolii, 
dar le poate însoţi şi facilita, prin lărgirea sferei de 
preocupări ale şcolii. El se constituie într-un mijloc prin 
care instituţia şcolară îşi atinge mai bine scopurile de 
democratizare, de egalizare a şanselor şi de difuziune 
culturală. 

Interculturalismul înseamnă recunoaşterea reciprocă 
a culturilor de origine şi de primire, în cazul migraţiei, 
precum si a diversității expresiilor culturale ale 
emigranților şi autohtonilor. Aceste culturi nu sunt 
niciodată fixe, îngheţate în 

Din recunoaşterea egalităţii valorice a culturilor nu 
trebuie trasă concluzia că toate sunt la fel şi că dispar 
unele diferenţe sau chiar divergențe. Şcoala trebuie să 
releve şi să cultive aceste diferenţe, revalorizând noile 
expresii culturale în contextul mai larg, al comunităţii în 
care se integrează noii veniţi. 

Diversitatea experienţelor culturale, la care se va 
alinia şcoala, în noul context, trebuie să determine 
repunerea în chestiune a criteriilor de evaluare şcolară, 
care nu mai rămân sociosau etnocentriste. Selecţia 
şcolară, ca şi percepţia eşecului şcolar vor fi resemnificate 
în consens cu noua paradigmă de dimensionare a 


proceselor scolare. 

Practica interculturalä în şcoală, precum si 
înţelegerea între elevi depind în bună măsură de 
organizarea proceselor educaționale, de calitatea 
colaborării între profesorii autohtoni si cei străini. Relațiile 
de înfrățire dintre şcolile din ţări diferite, schimburile de 
elevi sau de personal didactic sunt strategii suplimentare 
de împlinire a exigenţelor educaţiei interculturale. 

Conţinutul învăţământului trebuie să se plieze şi el la 
coordonatele inter-culturalitätii. O reexaminare a ponderii 
informaţiilor şi cunoştinţelor cu caracter general-uman se 
cere cu acuitate, după cum şi o descongestionare a 
conţinutului de elemente valorice înguste trebuie 
asigurată, fără a se afecta ponderea acelor elemente 
particulare, purtătoare şi revelatoare de valori înalte şi 
perene. 

Formarea iniţială şi continuă a formatorilor este o 
altă cale de asigurare a aplicării principiului 
interculturalităţii. În acest sens, trebuie regândite 
priorităţile, strategiile,  metodologiile, obiectivele şi 
practicile pedagogice de pregătire a cadrelor didactice. 
Experienţa culturală şi relaţională a profesorilor este o 
premisă şi un prim pas în concretizarea educaţiei 
interculturale. 

Un rol important în traducerea în act a acestei 
exigente revine nu numai şcolii, ci şi altor instanţe: familia, 
organizaţiile de copii şi tineret, organizaţiilor etnice, 
confesionale etc. O conjugare a eforturilor educaţionale 
externe şcolii, a capacităţilor educogene ale formalului, 
nonformalului şi informalului devine mai mult decât 
necesară. 

3. Dificultăţi în raportul  identitate-alteritate. 
Consecințe pedagogice 

Se ştie că orice identitate se construieşte în cadrul 
unei relaţii de diferentä/asemänare cu ceea ce este altul. 


Problema identităţii culturale este una dintre cele mai 
urgente şi mai complexe chestiuni ce trebuie să fie 
rezolvată de comun acord. Circumstantele actuale, 
caracterizate prin multiplicitatea schimburilor, 
deschiderea frontierelor, creşterea masivă a circulaţiei 
oamenilor şi ideilor, pun sub semnul întrebării concepţiile 
tradiţionale asupra identităţii. Pentru că trebuie să 
construim, să dezvoltăm şi să învăţăm modalităţi de 
convietuire, în această plura 

Conceptul de identitate culturală este destul de vag 
şi dificil de cuprins. El poate fi circumscris prin invocarea 
atât a dinamicii culturale, cât şi a individului ce încearcă 
să ţină pasul cu această dialectică. „O identitate stabilă, 
rigidă, osificată, obiect al unei fixatii - subliniază Micheline 
Rey - constituie o carcasă asimilabilă câteodată unui 
mecanism de apărare şi, de aceea, este simptomatică 
pentru o situaţie de criză” (Micheline Rey, 1984). Încât, 
identitatea culturală ar putea fi asimilată unui stereotip. 
Conceptul de identitate culturală este un construct care 
are drept trăsături caracteristice reductia, fixatia şi 
tendinţa de generalizare. Identitatea culturală este, într-un 
fel, o etichetă pusă, în primul rând, de un observator care 
nu se află sub puterea reflectiei obiective a unei 
exterioritati culturale. Mai tot timpul, identitățile se 
definesc din interior. lată aici contextul epistemic ce 
generează ambiguitatea legată de acest concept. 

A discuta despre identitatea individuală sau colectivă 
presupune o abordare interacţionistă şi situationala. 
Emergenta unei identități presupune întâlnirea si 
raportarea la altul. Nu se poate vorbi de identitate de sine 
fără raportarea la altul sau la dinamica temporală. Suntem 
ceea ce suntem ca individualitate şi prin „lipsa” pe care o 
căutăm sau o găsim în alteritate. În această proiecţie 
în/spre altul putem să ne împlinim şi să ne percepem 


plenitudinea sau limitele reale. După ipoteza situaţională, 
identitatea este o unitate plurală, o structură dialectică 
prin care unitatea subiectivă este în mod constant 
negociată prin seria de transformări induse de diversitatea 
de situaţii proxime. Asociindu-se la acest punct de vedere, 
C. Camilleri este de acord că transformările externe se 
prezintă individului ca semnificate şi structurate deja de o 
serie de parametri care vin din interioritatea sa, din 
experienţele sale anterioare (1993). P Tap defineşte 
identitatea culturală ca un sistem dinamic de sentimente 
axiologice şi de reprezentări prin care actorul social, 
individual sau colectiv, îşi orientează conduitele, îşi 
construieşte istoria, caută să-şi rezolve contradicţiile prin 
relationarea la alţi actori sociali, fără de care nu se poate 
defini si percepe satisfăcător. Pentru A.H. Erikson, 
identitatea personală este vizată în termeni de unitate, de 
continuitate si de similitudine cu  şinele, singura 
preocupare fiind ca această unitate să-şi asigure existenţa 
şi continuitatea în reţeaua complicată a relaţiilor şi 
acţiunilor exterioare (1963). Pentru Joseph Leif (1981, p. 
60) identitatea culturală se poate realiza în două moduri: 
prin integrarea în sistemul social, într-un mod difuz, dar 
constrângător si pregnant, şi prin intermediul 
demersurilor educative în şcoală. 

Sunt şi teoreticieni care analizează chestiunea 
identităţii punând în prim plan aspectele schimbării şi 
adaptării. Kasterstein vorbeşte, de pildă, de o identitate 
circumstanţială, ca fiind o identitate ce năzuieşte să se 
adapteze la situaţii şi roluri diferite. Putem astfel constata 
că ne aflăm în faţa unei dileme: în fond, identitatea este un 
proces sau o structură? Este aceasta o entitate evolutivă 
sau statică? C. Camilleri susţine că devenirea noastră 
individuală este realizată mai puţin din alterări, cât din 
constante. Dinamica identităţii personale pune problema 
coerentei noastre existenţiale, a ansamblului nostru de 


reprezentări despre sine şi despre univers. Dacă nimic nu 
este stabil, totul intră în disolutie. Credem că problema 
identităţii axiologice trebuie să fie înţeleasă prin corelarea 
şi racordarea noastră la schimbăriio i<. f «-< - * 

are el constant, devin confuze şi relative, încât, în 
această valorizare, vom pleca de la criterii permutabile, 
interschimbabile, etalând, după caz, fie adaptabilitatea, fie 
constanta, în funcţie de circumstanţe. 

Cât priveşte problema  alteritätii culturale, 
dificultăţile teoretice sunt şi mai numeroase. Să ne aducem 
aminte, în acest context, de perspectiva organicistă a lui O. 
Spengler care susţine ideea incomunicabilităţii culturilor. 
Pentru acest filosof, fiecare cultură constituie o unitate 
închisă, ce trebuie luată ca atare. Cea mai mare parte a 
gânditorilor contemporani sunt de acord cu necesitatea 
interferenţei culturale şi recunosc forţa îmbogăţitoare a 
contactului cultural. 

Cercetătorii din perimetrul educaţiei interculturale 
relevă, în mod explicit, că, pentru identitatea doritoare să 
şi-o apropie, alteritatea, cu experienţele ei, prezintă o 
importanţă deosebită în delimitarea şi constituirea 
acesteia. Micheline Rey sugerează faptul că 
interculturalitatea nu presupune, cum se sugerează 
deseori, „dreptul la diferenţă”, întrucât acest slogan 
(pedagogic) conduce la apartheid şi tinde chiar să-l 
justifice. „Interculturalul este, mai ales, dreptul la egalitate 
(pe care diversitatea nu o pune în chestiune) şi locul 
esenţial al alterităţii, care simultan fundamentează şi 
reînnoieşte întreaga viaţă (individuală şi socială) şi însăşi 
cultura” (1993, p. 2). Posibilităţile de adaptare a 
individului vor deveni atunci mai largi. Individul poate 
actualiza un anumit segment identitar, pentru a se ancora 
mai bine în situaţiile în care se implică. În acelaşi timp, 
contactul cu altul constituie cea mai bună ocazie de a se 


interoga asupra propriei identități. Chiar învăţarea, după 
M. Serres, este un proces care conduce la încrucişare (me- 
tissage), amestec, adică la înmănuncherea de influenţe 
care ne formează, ne deformează (uneori, şi deformarea 
este necesară) şi ne transformă (1991). 

Sensibilizarea faţă de contextul cultural al altuia nu 
presupune numai un plan intelectual al formării prin 
educaţie. Educaţia presupune şi O formare 
comportamentală, dar, mai ales, una  relaţională. 
Comportamentele culturale presupun componente de ordin 
atitudinal şi afectiv. Ele sunt încorporate de individ, uneori, 
prin imitație, încercare şi eroare, în afara unui proces 
discursiv, verbal, întotdeauna conştient şi explicit. De 
aceea, educaţia interculturală trebuie să vizeze, mai întâi, 
acest fond, de care depinde dirijarea interesului elevilor 
înspre teritorii spirituale inedite, altele decât cele 
incetätenite. 

In învăţământ, culturile se cer a fi studiate într-o 
manieră comparativă si, în acelaşi timp, complementară. 
Trebuie identificate acele filtre culturale (les cribles 
culturels, vezi Micheline Rey, 1985), prin care membrii 
unei comunităţi diferite înţeleg şi semnifică realitatea, prin 
alternarea sondärilor şi explorărilor câmpului cultural. 
Autoarea sus-menţionată sugerează chiar necesitatea unei 
abordări stereoculturale (approche stereoculturelle) în 
educaţie, pentru mai buna circulaţie a valorilor dintr-o 
cultură în alta. După opinia Michelinei Rey, abordarea 
stereo-culturală uşurează recunoaşterea şi conştientizarea 
filtrelor culturale. Această practică ar facilita decriptarea 
unor stimuli culturali necunoscuţi încă şi ar permite 
stăpânirea şi perceperea diversităţii culturale (1984 a). 
Abordarea culturilor „în stereo” este o bună ocazie pentru 
a li se crea copiilor situaţii favorabile pentru a descoperiri 
varietățile gusturilor, ale formelor de expresie, limbajelor, 
înrmeinr de organizare socială, stilurilor de viaţă, regulilor 


de comportament. 

4. Învăţământul românesc în perspectiva educaţiei 
interculturale învăţământul românesc se găseşte în plină 
schimbare şi reînnoire. Credem că este momentul să se 
imprime întregii reforme şi o dimensiune interculturală. 
Iată câteva argumente în acest sens: 

a. Vom pleca, mai întâi, de la o motivaţie pragmatică: 
„este mult mai uşor să inovezi şi să introduci elemente noi 
încă de la începutul unui proces, decât după ce liniile de 
forţă au fost deja trasate, iar restructurarea si 
statornicirea reţelei de norme cu privire la învăţământ au 
fost realizate. 

b. Este un fapt ştiut că cele mai multe tensiuni 
interetnice au drept sursă necunoaşterea suficientă din 
punct de vedere cultural. În România, trăiesc laolaltă mai 
multe grupuri minoritare, aşezate aici în diverse 
împrejurări istorice. După evenimentele din 1989, s-au 
înregistrat conflicte deschise, mai ales între români şi 
maghiari sau români şi ţigani (chiar şi conflicte între 
români aparţinând unor confesiuni diferite, vezi disputele 
apărute între ortodocşi şi romano-catolici). Se pot invoca, 
de asemenea, şi alte tensiuni de sorginte etno-culturală, 
mai mult sau mai puţin ascunse. Credem că aceste 
disensiuni (reale, virtuale, imaginare?) se pot atenua sau 
Chiar aneantiza printr-o educaţie prealabilă pentru 
interculturalitate. 

c. Societatea noastră cunoaşte o mutație profundă. 
Articulația interculturală a sistemului şcolar ar constitui un 
mijloc eficace pentru trecerea la o societate democratică, 
deschisă şi permisivă, deopotrivă pluralistă şi solidară. 
Înseşi fenomenele de intoleranţă politică, economică etc. 
pot fi stăvilite prin promovarea comportamentelor 
interculturale. 

d. Abordarea interculturală ar putea îmbunătăţi 


aspectul relational al locuitorilor ţării noastre, conferind o 
dimensiune nouă raporturilor interumane cotidiene. 
Tendintele egocentriste, pragmatismele extreme, precum 
şi fenomenele psihosociale de marginalizare pot fi 
diminuate. 

Perspectiva interculturală, imprimată învăţământului 
nostru, s-ar putea lovi de anumite prejudecăţi (ascunse ori 
uitate) sau ar putea să reînvie sentimente de ură sau 
dispreţ, acumulate în timp. Inainte de a încerca să 
cultivăm în spiritele oamenilor dorinţa de cunoaştere şi 
ataşare la alte culturi, este nevoie să se disipeze 
resentimentele şi prejudecățile; trebuie pregătit un „grad 
zero” în obisnuintele şi mentalitätile noastre, platformă de 
la care se vor putea înălța şi dezvolta comportamentele 
interculturale dorite. Vechile etichete şi judecăţi apriorice 
se cer a fi părăsite. Desigur că nu putem face tabula rasa 
din trecutul nostru. Dar trebuie să punem în valoare unele 
facultăţi umane de a uita anumite aspecte, întrucât uitarea 
are şi valenţe pedagogice. În Transilvania, multe dintre 
tensiunile etnice sunt alimentate şi resuscitate de unele 
erori, comise de unii şi de alţii, în perioade istorice 
determinate (de pildă, perioada celebrului Dictat de la 

tică, se pot constata anumite atitudini cu caracter 
revanşard, chiar în perimetrul cultural-lingvistic, ce sunt 
afişate nu numai de către cetăţenii rusofoni, ci chiar de 
către unii români. O realitate socio-culturală deficitară 
pentru unii nu trebuie înlocuită cu una de aceeaşi factură, 
dar favorabilă pentru partea adversă. Fostele privilegii 
lingvistice şi culturale nu trebuie să se transfere unilateral 
părţii pe care istoria a pus-o în drepturile fireşti. Echilibrul 
şi cumpătarea sunt mai mult decât necesare. Dacă timpul 
şi istoria au pus laolaltă, în acelaşi spaţiu, români şi ruşi, 
români şi unguri, români şi ţigani etc., atunci ei sunt 
obligaţi, prin acelaşi determinism implacabil, să se 


suporte, să se cunoască şi să se respecte reciproc. În 
materie de cultură, aroganta şi complexele „de 
superioritate” nu sunt deloc justificate, în cazul 
învăţământului românesc, abordarea interculturală ar 
trebui să genereze o serie de reflecţii asupra unor 
chestiuni cum ar fi: 

necesitatea de a fundamenta un sistem şi o structură 
instituţională pentru învăţământ care să fie mult mai 
flexibile şi mai permisive la autonomia unităţilor de bază; 

capacitatea sistemului şcolar de a preveni 
„ghetoizarea” fenomenelor de segregatie culturală, dar si 
posibilitatea de a se asigura un învăţământ în limba 
maternă pentru comunităţile minoritare. Trebuie meditat 
până la ce nivel se poate merge cu instructia în limba 
maternă, într-un stat national şi unitar. Pretenţiile unora 
de a se realiza învăţământ superior în limbile minorităţilor 
nu sunt justificate şi nu fac casă bună cu principiile 
educaţiei interculturale. De altfel, nici standardele 
europene nu sunt în consens cu aceste presiuni. Mai mult 
decât atât, chiar şi ideea unor şcoli separate, pentru 
minorităţi, este discutabilă. Acolo unde coexistă două etnii, 
de pildă, ar fi mai nimerit să se realizeze o instruire în 
perspectiva ambelor culturi, prin reciprocitate; 

necesitatea de a se stabili o serie de obiective 
educaţionale centrate pe dobândirea autonomiei spirituale, 
pe autoinstructie şi autoeducatie. Trebuie să se cultive 
atitudinile şi abilităţile de racordare pe cont propriu la 
fenomenele culturale în continuă  multiplicitate şi 
diversitate; 

cerința de a se revizui conținuturile programelor de 
educaţie, prin imprimarea unor direcţii interculturale 
asupra unor materii de învăţământ, precum istoria, 
geografia, literatura, artele şi chiar ştiinţele. Se cer a fi 
introduse în curriculum-urile şcolare noţiuni cu privire la 
diversitatea culturilor şi unitatea umanităţii. E nevoie să 


fie valorificate toate  particularităţile semnificative, 
comportamentele care sunt susceptibile de încorporări 
multiculturale; trebuie păstrat un echilibru optim între 
elementele purtătoare de generalitate şi expresiile 
culturale secvențiale, naționale (vezi în acest sens 
sugestiile pertinente ale lui George Văideanu, 1988, p. 
189); 

lărgirea gamei de strategii şi metodologii didactice, 
prin evidențierea de metode şi tehnici didactice mai suple 
şi compatibile deschiderii interculturale. Aceste exigente 
trebuie puse în practică de către învățătorii şi profesorii 
care cunosc cel mai bine comunitatea şcolară şi 
particularităţile culturale ale elevilor. 

În încercarea de a implanta acest principiu, se vor 
avea în vedere coordonatele şi variabilele comunitare 
concrete şi, bineînţeles, obiectivele educaţionale vizate. 

În comunităţile pluriculturale, cu etnii eterogene, 
unde se manifestă tensiuni interetnice, demersul 
intercultural trebuie să se centreze pe scopuri terapeutice, 
prin care să se stingă unele conflicte şi să se prevină 
altele. Strategiile vor fi dimensionate şi aplicate de 
instituţii precum şcoala, biserica, diferitele organizaţii şi 
fundaţii culturale, eventual prin colaborare si 
complementaritate a acțiunilor. O descentralizare a 
acestor instituţii este bine venită şi, în bună măsură, 
această cerinţă este asigurată. 

În comunitățile pluriculturale, unde nu există 
tensiuni manifeste, abordarea interculturală trebuie să 
aibă drept obiective prevenirea conflictelor virtuale, 
înţelegerea mutuală, colaborarea si deschiderea 
interetnică. Acțiunile practice tin de instituțiile de bază si 
de inspiraţia, bunăvoința si buna-credintä a cetăţenilor de 
etnii diferite. 

În comunitățile locale monoculturale şi omogene 


etnic, avansăm ideea necesităţii unei pregătiri prealabile 
pentru dialog intercultural, în vederea facilitării 
contactelor şi interacțiunilor viitoare posibile. Pe această 
bază se va clădi societatea mondială de mâine. În acest 
sens, colaborarea tuturor factorilor de decizie la nivel 
central şi local se impune cu necesitate. 

A sensibiliza factorii implicaţi în educaţie, pentru 
dimensiunea interculturală a învăţământului, a fost unul 
dintre scopurile urmărite în aceste pagini. Cum este firesc, 
orice călătorie începe cu un prim pas. Sugestiile care vor 
urma, cu un alt prilej, vor aduce şi alţi „indicatori” pe 
drumul ce-l vom parcurge împreună. 

Îndoctrinarea în învăţământ 

1. Educaţia şi conditionarea 

„Discursul pedagogic - scrie Olivier Reboul - este cel 
mai ideologizat dintre toate discursurile. El este chiar mai 
ideologizat decât discursul politic, cel puţin în epoca 
noastră” (1984, p. 9). lată o afirmaţie care pare a fi 
paradoxală, dar, dacă analizăm mai profund mecanismele 
interne ale învăţării în şcoală, s-ar putea ca asertiunea de 
mai sus să fie sursa unei regândiri a practicii educative. 
Ideolo-gizarea în unele regimuri sociale - cum a fost şi la 
noi - se face, de cele mai multe ori, explicit. Îndoctrinarea 
este un admirabil instrument pentru cei care ştiu dinainte 
ce societate vor şi ce scopuri au de atins. Ea ţine de 
intentionalitatea unor indivizi sau a unor grupuri sociale. 
Este preferată de statele totalitare, fasciste sau comuniste, 
de bisericile sau cultele care folosesc forţa dominatoare. 

Dar nu îndoctrinarea sau ideologizarea explicită ne 
interesează pe noi aici. Astăzi, rar se mai practică 
minciuna directă, vizibilă, identificabilă. Să sperăm că nici 
învăţământul românesc nu va mai facilita îndoctrinarea, 
indiferent de nuanţă şi de direcţia din care ar veni ea. 
Suntem interesaţi să cunoaştem mai mult îndoctrinarea 
care are loc în mod implicit, prin mecanismele intime ale 
învăţării, de care nici profesorii nu sunt întotdeauna 
conştienţi - cu atât mai puţin elevii. Rândurile care 
urmează se constituie într-un început pentru o astfel de 
demontare şi divulgare. 

C.H. Bower, într-o lucrare de filosofia educaţiei 
(1970, p. 20), ţine să sublinieze că îndoctrinarea este cea 
mai veche şi mai puţin bănuită formă de realizare a 
educaţiei. Cu toate că în societatea modernă ea are 
conotaţii negative, căci presupune impunere şi partizanat, 
aceasta a acţionat ca un principiu de bază al învăţării, mai 
ales în zorii umanităţii. La nivelul unui clan sau trib, 
îndoctrinarea se dovedea a fi cea mai eficientă şi mai 


fructuoasă metodă de perpetuare a experienţei culturale. 

Unii autori trec sub tăcere îndoctrinarea insinuată în 
învăţământ,  relaţionând, în schimb, educația la 
propagandă. Harold D. Lasswell, un specialist american în 
acest domeniu (cf. Perelman, 1958, p. 65), arată că 
educatorul diferă în mod esenţial de propagandist prin 
aceea că primul propune auditoriului un set de informaţii 
ce nu constituie obiect de controversă, iar cel de-al doilea 
- un şir de precepte neverificate. Preotul catolic, care 
predă noţiuni de religie elevilor catolici din parohia sa, 
îndeplineşte rolul de educator, dar acelaşi preot care, în 
acelaşi scop, pledează pentru preceptele şi conduita 
catolică în faţa unor tineri sau adulţi dintr-o altă religie 
este pe post de propagandist. În timp ce propagandistul 
încearcă să cucerească publicul în numele său sau al unui 
grup restrâns, profesorul pstf* rip] e* (Te\t À a! 

După unii neoretoricieni (Perelman, 1958), discursul 
educativ se apropie de genul epidictic, care este destinat 
să promoveze valorile asupra cărora au căzut de acord 
partenerii şi care nu mai constituie obiecte de dispută. 
Discursul educativ, ca subspecie a epidicticului, vizează nu 
atât punerea în valoare a oratorului, cât crearea anumitor 
dispoziţii şi convingeri la ascultători. „Contrar genurilor 
deliberativ şi judiciar, în care se propune obţinerea unei 
decizii, epidicticul, ca şi discursul educativ, creează o 
simplă dispoziţie de acţiune... Argumentarea nu se poate 
concepe decât ca o funcţie a acţiunii pe care o pregăteşte 
sau pe care o determină” (Perelman, 1958, p. 71). De 
aceea, argumentarea poate fi considerată ca un substitut 
al forţei materiale care, prin constrângere, promovează 
efecte de aceeaşi natură. 

Pentru ca educaţia să nu alunece în propagandă, 
trebuie ca educatorul să procedeze, atunci când vrea să 
transmită anumite valori, prin afirmare, fără a se angaja 


într-o controversă cu valori contrare. Educaţia vizează mai 
puţin o schimbare de credinţă, cât o mărire a adeziunii la 
ceea ce este deja ştiut. Propaganda, în schimb, îşi propune 
- şi uneori realizează - o schimbare perceptibilă în 
mentalitate. Totuşi, remarcă autorii tratatului de 
neoretorică, în măsura în care este adevărat că educaţia 
întăreşte rezistenţa la o propagandă adversă, nelăsând-o 
să pătrundă, rezultă că cele două practici pot fi 
considerate două forţe ce acţionează în sens contrar. De 
aici şi următoarele consecinţe: o educaţie solidă şi 
autentică face ineficientă acţiunea propagandistă; ca să 
reuşească, o propagandă trebuie să exploateze şi lipsa de 
educaţie a subiecţilor vizati. Chiar şi în acest fel, între cele 
două practici sunt raporturi de interconditionare, care nu 
pot fi neglijate. 

2. Sloganul pedagogic 

Discursul pedagogic utilizează nu numai cuvinte, pur 
şi simplu, ci şi formule. Aceste formule sunt, de cele mai 
multe ori, sloganuri (Reboul, 1984, pp. 81 - 100). 

Sloganul este un cuvânt care are un sens peiorativ. 
Nimeni nu se va lăuda spunând că „acesta este sloganul 
meu”. El este întotdeauna al altora. Un slogan autentic, 
adică foarte eficace şi periculos, este cel care se observă 
mai puţin. Adevăratul slogan îşi disimulează natura sa de 
slogan. 

El este o formulă concisă şi frapantă a cărui scop e 
de a ralia indivizii la un produs comercial, la un partid sau 
la o cauză. Ceea ce-l distinge de un ordin sau de o 
informaţie este forma sa retorică. Această formă, care face 
ca o expresie să fie frapantă, depinde de mai mulţi factori: 
ritm, rimă, joc de cuvinte, metafore, hiperbole, aluzii, 
argumente condensate etc. 

Sloganul nu-şi propune să informeze sau să prescrie, 
ci să persuadeze şi să predispună la acţiune. Inscripţia 
„Abuzul de tutun este periculos” de pe un pachet de ţigări 


este o informaţie. Anunţul „Fumatul interzis” de pe un 
perete este un ordin. Dar deviza „E periculos a se fuma 
chiar si un Kent” este un slogan, căci scopul ei este de a 
incita la fumarea tigärilor Kent şi sugerează, fără s-o 
spună, că aceste ţigări sunt cele mai bune, căci sunt mai 
puţin periculoase. 

fi n frQT>i dar la fel de bine. o 

să înveţi”. Închiderea semantică îl face să fie eficient. 
Sloganul bun te lasă fără replică. La limită, el este 
nedecompozabil în unităţi de sens, ca şi cuvântul. 

Sunt cuvinte care de unele singure sunt sloganuri. Ca 
şi sloganurile, ele nu au sens, ci un anumit impact; uneori, 
cu cât sensul este mai mic, cu atât impactul este mai mare. 
Cuvântul-şoc este un fel de formulă magică în formă 
condensată. El singur delimitează binele de rău, purul de 
impur, sacrul de profan. 

Clişeele sunt înrudite - susţine Reboul - cu 
sloganurile. Ele sunt formule concise, uşor de repetat şi 
intangibile: „mens sana in corpore sano”, „cultura este 
ceea ce rămâne după ce tot se uită”. Singura diferenţă 
între slogan şi clişeu constă în faptul că acesta din urmă 
nu mai este o formulă frapantă. Dacă sloganul acţionează 
înainte de toate prin factorul surpriză - ca, de pildă, în 
repetiţia „a învăţa să înveţi” - clişeul se impune, 
dimpotrivă, prin familiaritatea sa. Frontiera nu este foarte 
netă. Să reținem că atât sloganul, cât şi cliseul, acţionează 
nu prin sensul cuvintelor, ci prin puterea lor de a ralia, a 
persuada, a legitima o practică sau de a o denunța. 

Trăsături ale sloganului pedagogic 

Sloganul este întotdeauna în serviciul unui punct de 
vedere. El nu vorbeşte numai despre ceva, ci pentru ceva. 
Sloganul pedagogic este în serviciul unei cauze, al unui 
interes precis. 

Prima trăsătură: sloganul tinde întotdeauna să se 


disimuleze, să pară altceva decât ceea ce este. În discursul 
pedagogic, acesta apare metamorfozat în principiu, în 
evidenţă netă, nefiind etichetat ca atare. A califica o 
anumită maximă pedagogică drept slogan, pentru unii, 
poate deveni o blasfemie. 

A doua trăsătură: sloganul este o formulă anonimă. 
Chiar dacă ea a aparţinut cândva unui individ anume, 
numele acestuia nu se mai cunoaşte cu siguranţă. 
Autorului acestui credo: „cultura este ceea ce rămâne 
după ce tot se uită” i s-a uitat numele (este oare Herriot, 
Halevy sau un japonez?). Din punct de vedere retoric, 
anonimatul este o forţă. Se accentuează, astfel, 
sentimentul de evidenţă a sloganului. Ambiguitatea sursei 
atrage după sine o accentuare a ubicuitätii (prezenţei 
peste tot) mesajului. Cel mai puternic mesaj este cel 
depersonalizat, care nu mai aparţine cuiva, dat fiind că 
aparţine tuturor. 

A treia trăsătură: sloganul este polemic. Dacă el se 
raliază la ceva, o face contra a altceva. Dacă afirmă ceva, o 
face opunându-se la o altă asertiune. Prin „cultura este 
ceea ce rămâne...” se opune cultura autentică eruditiei 
seci. Prin „a învăţa să înveţi” se combate învăţământul 
informativ. 

A patra trăsătură: sloganul, dacă nu este în mod 
necesar mincinos, este în mod automat sumar, atât în ceea 
ce afirmă, cât şi în ceea ce prescrie. Departe de a afirma 
că e vid de sens, el prezintă chiar un surplus de sens. Să 
luăm sloganul: „Cine se instruieşte se îmbogăţeşte”. Dar 
ce înseamnă a se îmbogăţi? Termenul trebuie luat în sens 
propriu, în sens figurat sau în ambele sensuri deopotrivă? 
Se pare că ambiguitatea semantică măreşte forţa de 
impact a expresiei, ce are un sens neprecizat. 

A cincea trăsătură: revenim la definiţia conform 
căreia 

ea însăşi o expresie concisă. Sloganul este, deci, de 
două ori concis. lată o retorică prin racursiu - precizează 
O. Reboul. „Racursiul” sloganului explică puterea sa de a 
persuada. Dacă ar fi prea lung, nu numai că ar fi mai puţin 
frapant, dar şi mai greu de reţinut. 

Funcţia sloganului este mai degrabă să stârnească 
emoţii, decât să transmită cunoştinţe (vezi Kneller, 1973, 
pp. 254 - 257). In educaţie, sloganurile sunt folosite pentru 
a simboliza atitudinile şi ideile directoare ale curentelor 
educaţionale. Ele au rolul să mărească adeziunea adepților 
existenţi şi să atragă noi adepţi. 

Întrucât sloganurile nu au pretenţia să faciliteze 
comunicarea sau să reflecte un sens perfect inteligibil, nu 
le putem reproşa inconsecventa formală sau incapacitatea 
de a se apropia de sensurile exacte ale noţiunilor. Deşi 
sloganurile încep prin a fi simboluri unificatoare, cu 
timpul, ele vor fi interpretate drept enunturi ale corpusului 
doctrinar. De aceea, un slogan ar putea fi interpretat din 
două puncte de vedere: ca afirmaţie, pur şi simplu, şi ca 
simbol al unei strategii metadiscursive. 

Un slogan trebuie judecat nu numai în sens strict, ci 
şi ca intenţie sau finalitate practică. 

Să luăm sloganurile: „nu poate exista predare fără 
învăţare” şi „există predare fără învăţare”. În sens strict, 
ele se contrazic. Intenţia practică a expresiei „nu există 
predare fără învăţare” este similară cu cea a sloganului 
„important este pe cine învăţăm, nu ce îl învăţăm”. Acesta 
îndreaptă atenţia profesorului spre elev, pentru a pune 
accentul în educaţie pe ceea ce învaţă elevul şi nu pe ceea 
ce i se predă. Această cerinţă, salutară la începutul 
secolului nostru, a fost împinsă, uneori, până la exagerare, 
astfel încât a fost nevoie să i se contrapună un alt slogan - 
„există predare fără învăţare” - care, de această dată, 
atrăgea atenţia asupra pretențiilor profesorilor într-un 
sistem educaţional ce se ocupa numai de elevi. Totuşi, din 


punct de vedere al intenţiei practice, ambele sloganuri 
sunt compatibile. 

Vom conchide spunând că sloganul este o formulă 
frapantă, autodisimulatoare, anomimă, polemică şi foarte 
scurtă. 

În final, iată câteva sloganuri pedagogice care pot fi 
interpretate de către noi toţi: „predarea ucide învăţarea”, 
„viaţa în şcoală”, „democratizarea învăţământului”, „a 
învăţa să fii” etc. 

3. Situaţii de îndoctrinare în învăţământ 

Simplul fapt de a spune că „eu îndoctrinez” sau „noi 
îndoctrinăm” trădează imposibilitatea actului care este 
invocat, deoarece condiţia îndoctrinării este ascunderea şi 
disimularea intenţiei. A îndoctrina înseamnă a face ceea ce 
nu se spune. Subiectul asupra căruia se exercită acţiunea 
nu trebuie să fie conştient de activitatea ce-l are drept 
ţintă. 

Care sunt, totuşi, notele distinctive ale îndoctrinării 
în învăţământ şi prin ce se distinge aceasta faţă de alte 
conditionäri, precum inculcarea sau propaganda? i-l,A”. 
„V; ia; -, +; - no r, ioptiunii uni Hpiitirp rare îngăduie o 
astfel de alţi 

Să evocăm, împreună cu Olivier Reboul (1977, pp. 14 
- 24) - un cunoscător al domeniului - câteva situaţii de 
ipostaziere a îndoctrinării în învăţământ. 

a. A preda o doctrină dăunătoare. Este unul dintre 
aspectele cele mai comune şi mai vechi. îl găsim chiar şi la 
Platon, în celebra sa critică a poeţilor. Poeţi precum 
Homer, Hesiod, Pindar joacă un rol decisiv în educaţia 
grecilor, căci ei reprezintă Catehismul şi Izvorul - 
resursele spirituale principale. Învăţământul care-şi 
extrage seva din operele lor, ne-o spune Platon, este în 
chip funciar periculos: poeţii pretind că Dumnezeu 
recompensează dreptatea aparentă şi nu virtutea reală şi 


se lasă cumpărat prin ofrandele si sacrificiile noastre; ei 
atribuie zeităților pasiuni şi vicii specifice oamenilor. 

Să spunem că a preda un lucru greşit nu reprezintă, 
pur şi simplu, îndoctrinare. Foarte mulţi oameni, la 
începutul secolului, vorbeau despre martieni ca fiind fiinţe 
mult mai inteligente şi mai înzestrate decât oamenii. 
Îndoctrinarea implică o eroare periculoasă, deliberat 
propagată. De pildă, se îndoctrinează copiii atunci când li 
se spune că oamenii negri sau galbeni sunt leneşi, hoţi sau 
cruzi, şi asta datorită rasei lor. În acest fel, li se inculcă 
elevilor nu numai neadevăruri, ci şi ura sau disprețul faţă 
de o anumită rasă sau etnie. 

b. A utiliza învăţământul pentru a propaga o doctrină 
partizană. Ca act în sine, difuziunea unei doctrine 
partizane nu este un semn al îndoctrinării. O societate 
democratică, ce admite pluralismul partidelor, trebuie să 
garanteze şi libera circulaţie a ideologiilor. Îndoctrinarea 
începe când propagarea unei opinii partizane se face într- 
un loc care nu este destinat acestui scop, adică în şcoală. 
Atunci când cei care predau se servesc de autoritatea lor 
pentru a pleda exclusiv pentru o anumită doctrină, ei îşi 
pierd calitatea de dascăli, devenind propagandişti. Or, 
timpul acesta credem că a trecut. Îndoctrinarea rezultă ca 
abuz al puterii pozitionale a profesorului. 

c. A învăţa fără a înţelege ceea ce trebuie înţeles. 
Este unul dintre sensurile cele mai uzitate ale verbului „a 
catehiza”. În acest caz, nu conţinutul doctrinei contează, ci 
maniera în care are loc inculcarea. Departe de a fi un 
procedeu al educaţiei religioase, catehizarea se întâlneşte 
des în învăţământ. O identificăm în predarea literaturii, 
filosofiei, matematicii, peste tot unde se practică maniera 
răspunsului direct, într-o perspectivă mecanică, fără a se 
învăţa mijloacele de a-l găsi. Întotdeauna predarea fără 
înţelegerea întregului conţinut este îndoctrinare? De bună 
seamă că nu. Elevul este pus - uneori - să înregistreze 


numele unor persoane, denumiri diverse, formule chimice 
sau matematice. este îndoctrinare atunci când ceea ce 
poate fi predat inteligibil nu se bazează decât pe 
memorare mecanică sau când se cultivă dezgustul pentru 
înţelegere sau mteligibilitate. Acest caz este destul de vag, 
în sensul că e dificil de identificat o atare situaţie. Să 
reținem ideea de principiu că, între conţinutul ce se învaţă 
şi modalitatea de însuşire a acestui conţinut, trebuie să 
existe o anumită solidaritate şi interdependenţă. 

d. Utilizarea în predare a argumentului autorităţii. 
Dacă elevii susţin o idee în virtutea faptului că „profesorul 
a spus-o”, „toată lumea o crede” „şi X o susţine”, atunci 
acei elevi au fost îndoctrinaţi. In acest caz. nutin imnntră 
Hară a-i 

nu se lasă posibilitatea subiecţilor de a căuta şi 
cerceta ei înşişi, fiind trataţi ca eterni minori. În acest caz, 
se predă ceva, dar se învaţă şi ceva în plus: să se respecte 
autoritatea enuntiatoare ca infailibilă, ca o sursă 
indiscutabilă. Şi, totuşi, avem nevoie de ascultarea unor 
autorităţi, în ştiinţă, de pildă. Trebuie să ne încredem, 
până una-alta, în competenţa unor voci autorizate. La urma 
urmelor, nu suntem nici singuri şi nici atoateştiutori. 
Numai că, în îndoctrinare, autoritatea nu mai este 
propusă, ci impusă; ea îşi face simțită prezenţa atât prin 
seducţie, cât şi prin constrângere. Inculcarea unei 
asemenea poziţii presupune o limitare deliberată a 
posibilităţilor de reflecţie a indivizilor. 

e. A preda plecând de la prejudecăţi. O prejudecată 
este o paradigmă care comandă atitudini ulterioare: 
evaluări, răspunsuri, obiecţii. Gândirea nu mai este 
determinată de premise autentice, ci de o cauzalitate 
externă care încearcă s-o controleze. Cel care pretinde că 
femeile nu sunt în stare să execute munci de răspundere 
nu are răbdarea de a consulta statisticile, ci gândeşte în 


virtutea respectării unor idoli, mai mult sau mai putin 
inconstienti. Un învăţământ bazat pe prejudecăţi - rasiste 
sau naţionaliste - este, prin definiţie, un învăţământ 
tendentios, îndoctrinarea se exercită în situaţia de faţă 
asupra conţinutului şi nu asupra formei. Să notăm, totuşi, 
că învăţământul tendentios nu este în întregime fals; pur şi 
simplu, el elimină tot ceea ce ar putea să-l pună în 
chestiune. Simpla diminuare sau ocultare a unui punct de 
vedere devine suspectă. Iar de aici până la îndoctrinare 
nu-i decât un pas. 

f. A preda pornind de la o doctrină ca şi când ea ar fi 
singura posibilă. În acest caz, nu mai este vorba de o 
prejudecată, căci profesorul este pe deplin conştient de 
parti-pris-ul pe care îl alege în mod deliberat şi pe care îl 
promovează în exclusivitate. Nu este vorba de profesorul 
care predă - de pildă - istoria după modelul marxist, 
filosofia după modelul tomist, gramatica după modelul 
structuralist, mai precis, aplicând anumite modele unor 
secvenţe ale disciplinelor respective; este vorba de acei 
profesori care predau obiectele invocate numai în 
perspectiva unor modele. Profesorul îndoctrinează când 
tine să convingă şi să se convingă de faptul că perspectiva 
etalată este singura valabilă. Se iveşte, totuşi, o problemă. 
Se ştie că, până în secolul al XIX-lea, geometria euclidiană 
era singura predată, la fel şi sistemul astronomic al lui 
Ptolemeu într-o anumită perioadă. Oare prin vehicularea 
acestor poziţii se  îndoctrina? Din moment ce erau 
singurele perspective cunoscute, bineînţeles că nu. 
Profesorul devine îndoctri-nator atunci când adoptând un 
model explicativ va avea tendinţa să le respingă aprioric 
pe toate celelalte. Şi asta cu atât mai mult cu cât domeniul 
disciplinei sale este mai puţin permeabil la un control 
definitiv, cum ar fi istoria sau filosofia. /A îndoctrina, din 
această perspectivă, înseamnă a adera în chip exclusivist 
la o doctrină şi a deveni intolerant faţă de altele. A 


indoctrina nu reprezintă a etala o doctrină, ci a le 
desconsidera pe toate celelalte cu care, în mod firesc, 
trebuie să coexiste. 

g. A preda ca ştiinţific ceea ce în fapt nu este. Acest 
caz este o prelungire a unor trăsături de mai sus. 
Îndoctrinarea apare atunci când o doctrină îşi aroga 

fie”, „morală ştiinţifică” sau „explicaţie ştiinţifică a 
necesităţii războiului” (dacă vrem, si „ştiinţe” precum 
astrologia,  parapsihologia,  ghicitul în palmă etc). 
Dogmatismul modern este stimulat de abuzul de 
ştiinţificitate. Se îndoctrinează, de bună seamă, atunci 
când se atribuie unei credinţe neverificate, personale sau 
colective, calitatea unei cunoaşteri obiective. 

h. A nu preda decât fapte favorabile unei anumite 
doctrine. În acest caz, îndoctrinarea nu priveşte premisele 
învăţării cât, mai ales, consecinţele acesteia. Este vorba de 
un învăţământ cu o orientare precisă, care exclude toate 
faptele contrare propriului său punct de vedere (punct de 
vedere care este fie o prejudecată, fie o doctrină 
mărturisită). Un învăţământ poate să fie manipulant fără 
să apeleze la minciună, în sensul propriu al termenului. 
Este suficient a se trece sub tăcere sau a se/minimaliza 
fapte contrare celor prezentate cu obstinatie. In anumite 
cazuri, tăcerea poate deveni violentă. Cenzurarea, punerea 
la index sunt mijloace tipice de îndoctrinare, pentru că ele 
împiedică oamenii să se informeze. 

I. A falsifica faptele pentru a etala o anumită 
doctrină. În acest context, învăţământul nu este numai 
tendentios, ci si mincinos. Profesorul îindoctrinator 
inventează fapte, trunchiază statistici, fabrică mărturii si 
martori. Un exemplu edificator îl putem lua din istorie. 
Este vorba de Protocolul înţelepţilor din Sion, utilizat până 
în 1945 de către mişcările antisemite, de hitlerism, mai 


ales, ca argument principal contra evreilor. Documentul în 
cauză este un proces verbal al unor adunări secrete, ţinute 
la Bale de către conducătorii sionişti în 1897, unde, după 
câte se pare, s-a stabilit un plan de cucerire a lumii. Cum a 
fost stabilit în două procese (la Berna, în 1935 şi 1947), 
documentul pomenit este un fals, în întregime fabricat 
pentru a se propaga ura contra evreilor. Indoctrinarea, ca 
acţiune pe termen lung şi, deci, expusă dezmintirilor, nu 
utilizează decât rar minciuna evidentă. Ea procedează mai 
degrabă prin exagerare sau omisiune decât prin fapte 
trucate. 

j. A selectiona în mod arbitrar conţinutul unui 
program de studiu. Fixarea conţinutului învăţământului 
are o anumită doză de arbitrarietate. De obicei, istoria sau 
geografia unei regiuni mai îndepărtate sau mai puţin 
importante sunt mai slab prezente în sistemele de 
învăţământ occidentale, de pildă. Indoctrinarea începe 
când alegerea pedagogică are un sens ideologic, 
desconsiderându-se cu bună ştiinţă ceea ce contravine 
principiilor de bază respectate de sistem (când se 
identifică civilizaţia occidentală cu însăşi civilizaţia, fără a 
se vorbi şi despre alte culturi). Rămâne de stabilit cine 
este agentul îndoctrinator: el poate fi profesorul, care are 
anumite preferinţe, dar pot fi şi factorii de decizie, care 
fixează planurile si programele şcolare la nivel 
macrostructural. Se pot identifica aici două tipuri de 
îndoctrinare: prin sectarism si prin conformism. 

k. A exalta în învățământ o anumită valoare în 
detrimentul altora. În cazul de față, îndoctrinarea are ca 
fundament o mobilizare afectivă. Să reținem că exaltarea 
nu are nimic condamnabil în sine. Poți să etalezi atât 
virtuțile regimului monarhic, cât si pe cele ale regimului 
prezidenţial. Indoctrinarea survine când se încearcă 
ipostazierea virtuților monarhiei prin denigrarea 
sistemului preziden - ÎNDOCTRINAREA ÎN ÎNVĂȚĂMÂNT 

nu poate proslävi o valoare decât în detrimentul altei 
valori. Suntem în prezenţa unui învăţământ maniheist, 
insensibil la nuanţe şi la complementaritatea valorilor. 
Maniheismul ţine de o mentalitate infantilă şi funcţionează 
pe baza unei logici dihotomice, rudimentare: dacă nu e 
albă, e neagră; cine nu e cu mine, e împotriva mea; 
democrat egal anticomunist; patriot egal antimaghiar. Un 
învăţământ autentic trebuie să distrugă aceste clişee 
infantile. Dacă, dimpotrivă, le acceptă şi le cultivă, el 
degenerează în îndoctrinare. 

1. A propaga ura prin învăţământ. Este o formă 
agravată a cazului precedent, solidară cu fanatismul. Ura 
poate fi explicită şi poate viza atât persoane, cât şi 
doctrine. O formă particulară, dar des întâlnită, este 
inculcarea la elevi a sentimentului că sunt incapabili de a 
învăţa, că „sunt proşti” şi că „nu vor face nimic în viaţă”. 
Este un caz de îndoctrinare, deoarece elevii încep să se 
urască pe ei înşişi, iar profesorul dă dovadă că îi 
dispretuieste şi pe elevi, şi învăţământul, şi pe el însuşi. 

m. Impunerea unei credinţe prin violenţă. Suntem în 
prezenţa unui caz limită. Violenţa este, în general, vizibilă, 
ori ştim că îndoctrinarea trebuie să fie disimulată. Violenţa 
ne poate face să vorbim, dar mai puţin să credem. Fără a 
ne lua exemple din realitate (putem găsi destule), să ne 
referim la romanul lui Orwell, 1984, unde eroul, pe punctul 
de a fi torturat, sfârşeşte prin „a crede” că 2 şi cu 2 fac 5, 
aşa cum o cerea Big Brother. Experienţa cotidiană ne arată 
că violenţa directă produce mai degrabă neascultare decât 
supunere. Rămâne, atunci, violenţa indirectă, camuflată în 
cenzură, şantaj, seducţie, ce poate reprima gândirea 
critică şi personală. Publicitatea şi propaganda conţin 
astfel de tendinţe pe care este bine să le conştientizăm. 

4. Şansele dezideologizării învăţământului 
îndoctrinarea este un tip special de învăţare. Să notăm că 


însuşi termenul doctrina înseamnă „materie de predat” si, 
mult timp, a fost folosit fără nicio conotaţie peiorativă. In 
dicţionarul Robert se spune în dreptul termenului de 
îndoctrinare: „a ţine o lecţie cuiva pentru a-l câştiga de 
partea unei doctrine, a unui punct de vedere”. 

Trebuie remarcat faptul că, în ambele cazuri, se 
creează o situaţie de autoritate. Şi cel care învaţă, şi cel 
care îndoctrinează exercită o anumită putere pe care o 
consideră legitimă. În ambele cazuri, se cere o investire 
mai mult sau mai puţin oficială. Profesorul, ca şi 
îndoctrinatorul, se consideră un „reprezentant”. El se 
impune în numele lui Dumnezeu, al societăţii, al poporului, 
al culturii, al adevărului, al umanităţii etc. Fără îndoială că 
există şi autodidacti, care se instruiesc fără dascăli. Dar, 
departe de a nega autoritatea, ei o caută cu tărie atât în 
cărţi, cât şi în mass-media. Nimic nu ne face să credem că 
îndoctrinarea nu şi-ar avea autodidactii săi. 

De asemenea, îndoctrinarea şi învăţarea sunt acţiuni 
cu bătaie lungă. Ele se exercită ani în şir, chiar de-a lungul 
vieţii E. Ambele procese au un caracter 

mântui, îndoctrinarea are metodele sale proprii si o 
pedagogie specifică; ea trebuie să simplifice, să 
esentializeze, să gradeze dificultățile, să ilustreze, să 
motiveze. 

Îndoctrinarea se sprijină puternic pe învățământ, 
care-i pregăteşte baza aperceptivă, cumulul de informaţii 
şi dispoziţii pe care se vor broda viitoarele stări şi 
credinţe. Însuşi conţinutul cultural, preconizat la un 
moment dat de documentele şcolare, poate prezenta o 
anumită violenţă simbolică, ştiut fiind că orice conţinut 
educational are o anumită relativitate. Conținutul 
educaţional nu este inocent, ci conţine în el anumite linii 
ideologice imprimate de factorii decizionali şi de putere, 


existenţi la un moment dat în societate. Această 
arbitrarietate culturală este foarte evidentă în regimurile 
autoritare, care au oroare de tot ceea ce este universal şi 
general (să ne amintim de statutul psihologiei, logicii, 
literaturii universale4 nj? coala românească). 

Pentru a testa dacă suntem conştienţi în ce situaţii 
îndoctrinăm sau nu, să încercăm să răspundem la 
următoarele întrebări: 

a. Oare îndoctrinez când caut să conving pe cineva 
de propria mea opinie? Nu, atât timp cât nu mă servesc de 
autoritatea mea de profesor în încercarea de a-i convinge 
pe alţii de ceea ce gândesc eu. 

b. Îndoctrinez când datorită prestigiului meu elevii 
gândesc ceea ce gândesc şi eu? Nu. De data aceasta elevii 
înşişi se îndoctrinează. Ei trebuie să fie învăţaţi să pună în 
chestiune ceea ce le spun eu. 

c. Îndoctrinez când îi învăţ pe elevii mei că trebuie 
să-şi iubească părinţii? Da, pentru că ceea ce îi învăţ eu 
este absurd - iubirea nu poate fi comandată - ceea ce nu-i 
poate conduce decât la culpabilitate sau la revoltă. Dacă 
elevii noştri nu-şi iubesc părinţii, trebuie să ne întrebăm 
mai degrabă de ce se întâmplă acest lucru şi să actionäm 
în consecinţă atât asupra elevilor, cât şi asupra părinţilor. 

d. Îmi îndoctrinez elevii când îi îndrept spre o religie 
în care nu cred? Da. Îi mint şi, pentru acest lucru, mai 
târziu, ei îmi vor cere socoteală. Nu am dreptul să le 
impun o doctrină la care nu ader. 

e. Îndoctrinez dacă afirm că un elev este incapabil de 
reuşită? Nu, dacă este un debil mintal. Da, pentru că eu, 
ca dascăl, trebuie să-i încurajez pe toţi, după puterile lor. 

f. Îndoctrinez, oare, când impun elevilor anumite 
reguli de politeţe sau un anumit cadru conceptual, fără a le 
explica acest lucru în totalitate? Nu, pentru că regulile de 
politeţe sau de gramatică nu se pot explica întotdeauna, 
iar, dacă aceste explicaţii există, nu sunt în concordanţă cu 


puterea de înţelegere a elevilor. 

g. Îndoctrinez când elevii mei mă acuză că-i 
îndoctrinez? Cred că nu. În acest moment, îndoctrinarea, 
dacă ar fi fost intenţionată, nu ar mai avea niciun efect. 

Îi. Care este cadrul cel mai prielnic pentru 
îndoctrinare? învăţământul. Dacă acesta este însoţit şi de 
puţină religie, predată defectuos, sau de alte tiouri de 

A combate îndoctrinarea nu înseamnă a milita pentru 
un învăţământ fără nicio doctrină, ci a propune o doctrină 
care să elibereze gândirea de orice corsaj care o poate 
aservi. Or, astăzi, se poate observa această abdicare şi din 
partea şcolii, şi din partea familiei, şi din partea societăţii. 
Se educa pentru a produce şi nu pentru a trăi, a exista. 
Singurul remediu pentru starea de fapt este a realiza o 
educaţie în respectul libertăţii de gândire a indivizilor şi în 
perspectiva dobândirii autonomiei spirituale a tuturor. 

Mutarea accentului actului paideutic spre potenţialul 
spiritual al fiinţei umane, redescoperirea spiritualităţii şi a 
valentelor ei, punerea în valoare a autonomiei personale, a 
implicării în realitate şi a devenirii sinelui, toate acestea 
pot preîntâmpina pretenţiile unei educatii „totale”, care - o 
ştim prea bine - îşi propune să pună stăpânire pe întreaga 
gândire şi afectivitate a copilului. Educaţia adevărată nu 
poate fi totală pentru că ea vizează să-i formeze pe tineri 
pentru a trece dincolo de ea, adică pentru a se educa ei 
înşişi. În plus, cel mai concludent semn că învăţarea nu 
îndoctrinează apare atunci când ea dă elevilor dorinţa de a 
învăţa mai mult şi de a o face ei singuri; ea le permite nu 
numai cunoaşterea, ci şi dorinţa de a cunoaşte. Sau, cum 
spunea Vasile Pavelcu, educaţia omului se face pentru ca el 
să nu aibă nevoie de educaţie; menirea procesului educativ 
este de a se desfiinţa pe sine. Dar oare acceptăm noi, 
oamenii şcolii, aceste chemări? 

Vom conchide spunând că îndoctrinarea este un gen 


aparte de învăţare, dar o învăţare cu un caracter 
tendentios şi partial, ajungând să încorseteze şi să atro- 
fieze gândirea, în loc s-o dezvolte şi s-o elibereze. O 
predare eficientă este aceea care menţine o doză optimă 
de deschidere, de nedesăvârşire, de incertitudine. Ca 
profesor, trebuie să încurajezi aspiraţia către căutare şi, 
uneori, să provoci mirarea. Odată cu mirarea, spune L. 
Legrand (1960, p. 86), se naşte în spirit o viaţă autentică. 
Chiar dacă, uneori, aceasta este resimţită de subiect ca o 
trăire dureroasă, din cauza unei insecurităţi de moment, 
ea are avantajul de a sfărâma structuri antereflexive, idoli 
si preconceptii, angajând elevii într-o stare permanentă de 
activism spiritual. 

Indoctrinarea nu se manifestă neapărat în mod 
intenţionat - se poate îndoctrina şi când nu îţi propui acest 
obiectiv - şi nu trebuie legată întotdeauna de metoda sau 
de doctrina transmisă. Se poate îndoctrina şi cu metode 
active, chiar nondirective, sau cu metode autoritare. Apoi, 
îndoctrinarea nu se face doar când este predată o anumită 
doctrină: se poate preda istoria şi în stil tomist, dar şi în 
stil marxist, dezvoltând totuşi gândirea elevilor. 
Îndoctrinarea intervine în învăţare atunci când, indiferent 
de intenţii, metode, doctrine etalate, se pleacă de la 
premisa că elevul poate fi un mijloc sau un virtual 
mijlocitor al unei ideologii şi mai puţin un scop în sine. 
Chiar dacă această ideologie s-ar pretinde neutrală (ceea 
ce este greu de admis, căci şi neutralitatea este o 
atitudine), nu s-ar schimba datele problemei. Există un 
mare risc de îndoctrinare atunci când profesorul 
supralicitează importanţa propriilor sale convingeri în 
dauna exigentei necesităţii de a-l face pe copil să mediteze 
asupra acestei convingeri, care trebuie, până la un punct, 
să-i rămână exterioară (Brubacher, 1969, p. 281). 

La urma urmelor, educaţia este ceea ce profesorul 
(elevul) face din (cu) ea. 

O contradicţie cu cele ale altor actori. Însuşi O. 
Reboul recunoaşte, în ultimă în stanţă, că un discurs 
pedagogic fără ideologie este un discurs vid (1984, p. 165). 
Rămâne să medităm mai mult la Vumbra” ideologică pe 
care o purtăm şi o propagăm fără ca s-o ştim întotdeauna, 
la dimensiunea  „doctrinară” a cunoştinţelor sau a 
mijloacelor de transmitere a acestora, rămâne să ne 
interogăm asupra forţei sau limitelor acestor ideologii 
travestite, pentru a le depista lacunele, pentru a ne putea 
înţelege şi a ne face înţeleşi. De-abia din acest punct am 
putea să începem să discutăm şi, de ce nu, să educăm cu 
adevărat. 

PENTRU O FILOSOFIE A EDUCAŢIEI 
1. Trepte în constituirea filosofiei educaţiei 


Ca orice fenomen existential, educatia constituie un 
proces practic ce se va reflecta într-un anumit mod la nivel 
teoretic. Aspectul practic (educaţia) va fi perceput, 
interpretat şi orientat de către un întreg şir de reflecţii 
teoretice (pedagogia, ştiinţele educaţiei etc). La început, 
acestea aveau un caracter spontan, empiric şi chiar naiv. 
Cu timpul, ele au dobândit un spor de sistematicitate, 
ştiinţificitate şi coerenţă, constituindu-se în adevărate 
teorii sau doctrine pedagogice. 

Marii creatori de sisteme pedagogice din perioada 
modernă (Comenius, Rousseau, Pastalozzi, Herbart) au 
contribuit la autonomizarea şi desprinderea pedagogiei de 
filosofie, prin tratarea expresă a fenomenelor educative, 
relevând importanţa, scopul, formele de realizare şi de 
perfecţionare ale acestora, în consens cu exigenţele 
determinate. Oare procesul de specializare a unor 
gânditori în a aborda fenomenele educative să fi 
determinat o rupere a legăturilor - pentru totdeauna - cu 
filosofia, din trunchiul căreia s-a desprins pedagogia? 
Categoric, nu! Şi aceasta, din cel puţin trei motive: 

a. Este în firea lucrurilor ca desprinderea unei teorii 
noi din una mai veche să nu fie niciodată totală. Orice 
despărţire de ceva se face întotdeauna păstrând ceva din 
ceea ce a fost. Încât, o parte din fiorul interogatiei 
filosofice se va perpetua până şi în cea mai „tehnică” sau 
„dogmatică” teorie didactică. Nostalgia originilor filosofice 
ale pedagogiei îi va urmări pe cei mai mulţi dintre 
pedagogi. Nu este cu totul întâmplător că cei mai buni 
pedagogi au fost şi ,putin” filosofi. Marea pedagogie 
conţine elemente ce amintesc de filiatia şi ascendenta ei 
filosofică. Din acest punct de vedere, credem că are 
dreptate Rene Hubert (1965, p. 9) când concepe educaţia 
ca pe un edificiu cu mai multe etaje în care un etaje 
ştiinţă, unul e filosofie, unul - tehnică şi altul - artă. Putem 
presupune, deci, că pedagogia conţine în ea şi filosofie. 


b. Odată realizată autonomizarea pedagogiei, trebuie 
să admitem şi dezvoltarea ei continuă. Amplificarea se 
realizează la nivelul mai multor componente. Chiar şi 
obiectul pedagogiei pare că evoluează. El nu este static 
datorită faptului că, prin multiplicarea perspectivelor de 
cercetare, îşi dezvăluie noi fațete şi disponibilitäti. Se 
dezvoltă şi metodele de cercetare ale pedagogiei (care 
cunosc un proces de rafinare epistemologică), laturile 
educaţiei (unde s-au înfiripat „noile educatii”), metodologia 
didactică (ce cunoaşte o proliferare a metodelor moderne - 
modelarea,  algoritmizarea, instruirea programată, 
învăţarea asistată de cal-mlator etc.) sau identificarea a 
noi principii în învăţământ (principiul educaţiei 

rinte vin să probeze, pe de o parte, creşterea 
complexităţii fenomenelor educative, iar, pe de alta, 
necesitatea dilatării spaţiului teoretic, care nu mai poate fi 
cuprins de pedagogia tradiţională, reclamând o extindere 
şi o mutare/translare a ei în/spre ştiinţele educaţiei. Dar 
acestea adâncesc şi mai mult specializările. Fără existenţa 
unei viziuni clare, coerente şi integratoare, toate aceste 
demersuri teoretice fragmentare pot bulversa întregul 
edificiu pedagogic. Doar filosofia, ca perspectivă largă, 
unificatoare, generalizatoare, poate asigura liantul şi 
contactul dintre aceste abordări, ce-şi vor găsi temeiurile 
numai sub prerogativele unei filosofii (fie şi implicită), care 
poate însoţi, fundamenta şi imprima acestor demersuri o 
finalitate unitară, fecundă, umanistă. 

c. Aspectul filosofic se manifestă şi la un alt nivel. Tot 
dezvoltându-se şi sporindu-se competențele, pedagogia 
ajunge, la un moment dat, să pună în chestiune propriile 
sale rezultate, să se întrebe asupra finalitätilor sale, 
asupra limitelor sale. Această interogativitate specifică nu 
este o slăbiciune, ci constituie semnul unei maturitäti 
epistemologice şi este cert că pedagogia a atins nivelul 


„dedublării lăuntrice”. lar această reflecţie despre reflecţie 
(„metapedagogia”) nu este, în fond, decât tot filosofie. 
Orice disciplină serioasă se opreşte din când în când 
pentru a-şi face retrospectiv inventarul a ceea ce a făcut, 
pentru a-şi analiza din interior întregul arsenal de 
concepte, teorii, metodologii şi pentru a-şi croi noi trasee 
de explorare. Pedagogia are nevoie de acest far de la 
înălţimea căruia ne putem da mai bine seama de ceea ce 
am făcut sau putem face. De la înălţimea reflectiei 
filosofice totul se poate vedea mai clar. 

Înainte de a reliefa caracterul benefic al perspectivei 
filosofice asupra pedagogiei, vom mai face precizarea că 
analiza de acest tip este prezentă şi în sistematizarea 
gândirii pedagogice. Astfel, Bogdan Suchodolski (p. 10), 
pornind de la premisa existenţei a două mari curente 
filosofice (filosofia esenței şi filosofia existenţei), va deduce 
două filoane ale gândirii pedagogice: pedagogia esenței 
(care propune normele educative din afara persoanei de 
educat) şi pedagogia existenţei (ce proclamă o educaţie 
conformă naturii interioare a elevului, a existenţei sale). 
Tot sub însemnele filosofiei pot fi cartografiate şi 
interpretate gesticulatii paideutice sau curente pedagogice 
din secolul XX. Merită să subliniem, în acest sens, 
încercarea lui Marc-Andre Bloch de a interpreta curentul 
educaţiei noi prin prisma filosofiei adiacente care l-a 
animat (punerea accentului pe libertatea copilului, pe 
manifestarea naturală a acestuia, pe înlăturarea 
constrângerii si directivităţii etc.) (vezi Bloch, 1973). 

2. Conţinutul şi problematica filosofiei educaţiei 

Filosofia educaţiei figurează ca obiect de studiu în 
numeroase universităţi anglo-saxone. Dreptul la existenţă 
al unei astfel de discipline nu mai trebuie pus la îndoială. 
Cum există o filosofie a artei, a ştiinţei, a limbajului, tot aşa 
se explică şi o filosofie a educaţiei. Ea nu se confundă cu 
pedagogia. Ca ramura a filosofiei, scrie Olivier Reboul 


(1989, p. 14), ea nu vizează deprinderile, si nici 
cunostintele, ci o ,punere în chestiune a ceea ce noi 
credem că imtem înfrenrin Hp con 

tulburătoarele probleme existenţiale. Dacă întrebăm 
un filosof care este deosebirea dintre un om şi un animal, 
acesta ar putea răspunde: omul se caracterizează prin 
muncă, prin limbaj, prin cultură. Or, nu există nici muncă, 
nici limbaj, nici cultură fără educaţie. Ceea ce îl distinge 
pe om faţă de animal - consideră Kant (1992, p. 10) - este 
că fiinţa umană nu poate fi întreagă decât prin educaţie. 
Omul nu este decât un rezultat al educaţiei. Existenţa şi 
perpetuarea societăţii sunt condiţionate de educaţie. Acolo 
unde există un gest, o acţiune, un comportament, este 
prezentă şi educaţia. Ea este un moment şi o dimensiune 
existenţială peste tot prezentă. Ubicuitatea acestei 
conduite nu are cum să nu trezească nesfârşite şi 
nenumărate interogatii: ce înseamnă a educa? Pentru ce 
educăm? Care sunt criteriile unei educatii reuşite? 

După unii autori, educaţia poate fi considerată proba 
decisivă a gândirii filosofice. „Ea permite să discernem 
sensul uman din dezbaterile filosofice şi, de aici, aspectele 
lor tehnice, de punere a conceptelor celor mai abstracte la 
proba practicii, de înţelegere a faptului că filosofia nu este 
numai o treabă a specialiştilor, ci şi a oamenilor” (Reboul, 
1989, p. 14). De altfel, unii filosofi îşi promovau ideile 
filosofice nu numai ca simple idei, ci şi ca moduri de 
educaţie şi de viaţă. Şcoala pitagoreică - de pildă - se 
conforma unui scenariu foarte rigid, demn de un adevărat 
crez pedagogic, acceptat în vederea perpetuării unor 
valori decantate de grupul respectiv. Maurice Debesse şi 
Gaston Mialaret, în tratatul lor de pedagogie (1969), 
recunosc raportul strâns care se instituie între filosofie şi 
educaţie, în sensul că nicio idee sau niciun principiu 
filosofic nu se pot întrupa decât printr-un program 


educativ, dându-se drept exemplu, în această direcţie, 
şcoala filosofică platoniciană. 

John Dewey face o apropiere atât de mare între 
filosofie şi instrucţie, încât acestea se identifică. „Dacă 
dorim să concepem educaţia ca pe un proces de formare a 
unor atitudini fundamentale, intelectuale şi emoţionale 
faţă de natură şi faţă de semeni, filosofia ar putea fi 
definită chiar ca teorie generală a educaţiei. Dacă filosofia 
nu-şi propune să rămână un instrument simbolic, verbal 
sau sentimental al câtorva aleşi, sau o dogmă pur 
arbitrară, bilanţul experienţei trecute şi programul ei de 
valori trebuie să se reflecte în atitudini” (1990, p. 409). 

Dacă până acum analiza filosofică a educaţiei s-a 
făcut sporadic şi ocazional, astăzi, a devenit o necesitate 
constituirea unei noi ramuri a ştiinţelor pedagogice care să 
se ocupe în mod programatic de interpretarea şi 
fundamentarea filosofică a demersului educativ. Intr-un 
moment caracterizat prin interdependente multiple si 
acceleratii ale proceselor sociale, sistemele educative au 
devenit mai complicate şi mai greu de stăpânit, iar 
rezultatele educative indirecte - mai greu de anticipat 
(Vaideanu, 1988, p. 21). 

Problemele lumii contemporane, cu un caracter 
global şi prioritar, imprimă educaţiei o notă din ce în ce 
mai complexă, iar această complexitate trebuie tratată ca 
atare. Educaţia pretinde o strategie globală, flexibilă, 
anticipativă. George Vaideanu propune două avertismente 
care ar trebui să fie conştientizate de toţi factorii 
educativi: ,Avertismentul complexităţii îi priveşte pe 
educatori, care nu se pot refugia în graniţele didacticii sau 
ale didacticismului, ignorând finalităţile, şi prospectiva 
educaţiei; îi priveşte pe organizatori, care trebuie să evite 

1 - un tip, rPa observarea şi evaluarea situaţiilor 
educaţionale şi dublul caracter independent-dependent al 
subsistemelor educative. Avertismentul subtilităţii (al 


caracterului delicat) al proceselor formative priveste toate 
categoriile menţionate mai sus, amintindu-le că activitatea 
care se înfăptuieşte zilnic în clase, laboratoare, săli de 
cursuri sau seminarii constituie un efort de modelare şi 
automodelare a spiritelor” (Väideanu, 1988, pp. 65 - 66). 

Fiind o activitate vitală pentru omenire, educaţia 
trebuie să-şi remodeleze scopurile şi finalităţile, iar acest 
lucru presupune o abordare a problemelor de la altitudinea 
reflectiei filosofice, singura în stare să ne ferească de 
stereotipurile atât de periculoase şi de sterile la care ne 
conduce închiderea didacticistă sau abordarea pur tehnică 
a unor probleme atât de importante pentru soarta 
omenirii. Filosofia educaţiei permite formatorilor să se 
detaşeze de ceea ce fac zi de zi, pentru a privi „din afară” 
şi a reflecta de la distanţă asupra activităţii lor, dacă fac 
bine ceea ce fac şi ce rost are munca lor. Furati de scopuri 
mărunte şi exigente circumstantiale (un pedagog spunea 
că pericolul cel mai mare care-l pândeşte pe educator este 
didacticismul), s-ar putea uita ceea ce este esenţial şi 
fundamental în activitatea educativă. De altfel, această 
detaşare de moment constituie o axiomă epistemologică 
pentru orice demers teoretic sau practic. In 1931, Kurt 
Godel, un logician german, a enunțat principiul 
incompletitudinii, care postulează faptul că, pentru 
demonstrarea consistentei şi coerentei unui sistem formal, 
trebuie să se facă apel la câteva teoreme din afară; doar 
astfel s-ar asigura validitatea respectivului sistem care nu 
este capabil să-şi determine propria putere. Orice 
ansamblu acţionai sau teoretic este incomplet/incompetent 
pentru această întreprindere. Prin extrapolare, am putea 
judeca în mod similar situaţiile educaţiei şi pedagogiei. 
Pentru o bună judecare şi valorizare a acestora, va fi 
necesar să depăşim perimetrele lor stricte prin apelul la 
reflectia de ordin filosofic. 

Filosofia educaţiei se va interesa, în primul rând, de 


finalitätile ei. Analiza scopurilor oricărui sistem de 
educaţie pune o dublă întrebare: 

a. Care este substanţa lor reală, dincolo de 
formulările lor verbale generale? 

b. De către cine au fost ele definite şi ce reverberatii 
au în timp? 

La aceste întrebări nu se poate răspunde decât cu 
gravitate filosofică. 

Educaţia, căpătând în zilele noastre dimensiunile 
unui proiect universal, cel mai vast şi cu perspectiva cea 
mai largă, comportă implicit scopuri de ordin universal, 
susceptibile să fie explicitate în sensul câtorva mari 
idealuri comune oamenilor de astăzi. De opţiunile şi 
consensul realizate în definirea scopurilor depinde rolul pe 
care educaţia este chemată să-l joace în acest moment al 
istoriei, în măsura în care ea va orienta gândirea 
oamenilor către trecut ori către viitor, către stagnare ori 
către evoluţie, către căutarea unei false securitäti prin 
rezistenţa la schimbare ori către descoperirea adevăratei 
securităţi prin adeziunea la mişcare (Faure, 1974, p. 217). 

A face educaţie astăzi presupune acceptarea unei 
viziuni holiste, pentru a putea înţelege şi concepe 
procesele instructiv-educative. Însăşi cercetarea 
pedagogică trebuie să facă apel la această paradigmă de 
interpretare a fenomenelor educaţionale. Cercetarea strict 
disciplinară (care mivpsfp prinratin runtii 

descifrarea unui obiect atât de complex. Conjugarea 
eforturilor mai multor discipline şi metodologii în variante 
pluri- şi interdisciplinare asigură o formulă epistemologică 
de investigare cu şanse mărite de a dezvălui polivalenta 
fenomenelor educative. lar acest model epistemologic 
presupune - în subsidiar - o concepţie filosofică 
integratoare, care va conexa diferitele profiluri 
interpretative. 


Mai mult decât atât, perspectiva filosofică este 
necesară chiar şi în proiectarea, desfăşurarea şi evaluarea 
proceselor de învăţare. A devenit o necesitate promovarea 
interdisciplinarităţii în conceperea conţinuturilor si 
realizarea proceselor instructiv-educative. Or, acest 
principiu este de factură nu numai didactică, ci şi 
filosofică. Însuşi acest principiu nu se aplică în mod izolat, 
ci integrat sau coroborat cu alte principii şi cerinţe 
(principiul educaţiei permanente, articularea 
conţinuturilor de tip formal, nonformal şi informai, 
învăţarea asistată de calculator etc). 

Abordarea holistică a educaţiei s-a reflectat şi în 
aparatul conceptual al pedagogiei, prin apariţia de 
concepte noi, integratoare, care pot circumscrie mai 
nuantat arii şi zone ale realităţii educaţionale. Avem în 
vedere, de pildă, conceptele de abordare sistemică şi de 
curriculum. Primul are meritul de a spori coerenţa 
activităţilor instructiv-educative, asigurând varietatea şi 
echilibrul metodelor şi al mijloacelor folosite, favorizând 
articularea diverselor tipuri ale învăţării, conducând la o 
evaluare riguroasă, benefică pentru toţi (Văideanu, 1988, 
p. 76). 

Curriculum-ul este purtătorul unei concepţii noi 
despre selectionarea conţinuturilor, despre proiectarea şi 
organizarea învăţării într-o anumită clasă, pentru un 
anumit număr de discipline sau pentru un anumit modul. 
Metodologia elaborării curriculum-ului îi cere educatorului 
să selectioneze, să utilizeze şi să dozeze sau să articuleze 
toate componentele şi etapele activităţilor didactice în 
funcţie de obiective, evitând izolarea sau suprasituarea 
unui element component în dauna altuia. Conceptul de 
curriculum reaminteşte importanţa viziunii globale asupra 
proceselor de  predare-învăţare şi a etapelor sau 
componentelor acestora. 

Pedagogia nu-şi poate atinge scopul decât atunci 


când dobândeşte toate dimensiunile sociale şi culturale. Se 
poate trage concluzia că problemele pedagogice nu se 
limitează la cadrul unei pedagogii concepute în mod 
restrictiv, ci se extind în spaţiul ştiinţelor umane. Iar în 
centrul acestor discipline socio-umane stă filosofia. 

Problemele etalate în lucrările de filosofia educaţiei 
sunt multiple şi diferă de la un autor la altul. Vom 
exemplifica prin invocarea a trei autori cu preocupări 
serioase în acest domeniu. 

SJ. Curtis, în An Introduction to the Philosophy of 
Education (1965), ne propune o serie de reflecţii grupate 
pe următoarele aliniamente interogative: ce este filosofia 
educaţiei şi cu ce se ocupă ea, în ce fel teoria valorilor 
poate fi relationatä la fenomenul educativ, în ce măsură 
presupoziţiile filosofice impregnează scopurile educaţiei, 
care este perspectiva unor filosofi în conceperea relaţiei 
dintre educator şi educat, ce statut au libertatea şi 
autoritatea în educaţie, care sunt fundamentele filosofice 
ale metodei şi curriculum-ului, ce viziune filosofică avem 
asupra raportului individual-social în instrucţie şi educaţie, 
care este aportul filosofiei estetice în conturarea educaţiei 
estetice. Toate aceste probleme sunt abordate printr-o 
consecventă întoarcere la marii gânditori, de la cei din 
Antichitate 

226 PEDAGOGIE 

John S. Brubacher, profesor la Universitatea din 
Michigan, ne propune un alt traseu de lecturare filosofică 
a acţiunii educative. După ce, într-o primă parte a lucrării 
sale (1969) are în vedere teme precum şcoala şi 
schimbarea socială, aspectele economice ale educaţiei, 
într-o altă secţiune revine la interogatii specifice filosofiei 
educaţiei: determinarea scopurilor acesteia, teoria 
valorilor şi a curriculum-ului, educaţia şi religia, educaţia 
morală, aspectele epistemologice ale metodei, 
dimensiunile ei axiologice, libertatea academică si 


drepturile civile, într-o ultimă secţiune survolează un plan 
mai pragmatic, încercând să dea răspuns la întrebările 
privind locul şi importanţa filosofiei educaţiei ca disciplină 
şcolară, privind statutul educaţiei filosofice în şcoli şi 
necesitatea unui consens minimal între filosofii educaţiei. 

Carlton H. Bower (1970), profesor la Universitatea 
din Alabama, vine cu noi deschideri filosofice asupra 
educaţiei. Pe lângă unele subiecte familiare deja filosofiei 
educaţiei, identificăm următoarele noutăţi în domeniu: 
uzantele şi semnificaţiile limbajului pedagogic, logica 
formală şi fenomenul educaţiei, valorile sociale şi educaţia, 
empirismul filosofic şi problema cunoaşterii în educaţie, 
pragmatismul şi teoria educaţiei, modelele filosofice ale 
predării etc. 

O importantă şcoală de filosofie a educaţiei activează 
în Franţa, la Strasbourg. Merită să amintim prestațiile lui 
Olivier Reboul (1975, 1977, 1984 şi 1989), care, într-un stil 
coerent şi precis, realizează numeroase defrişări privind 
îndoctrinarea în învățământ, ipostazele  sloganului 
pedagogic, modurile şi funcţiile limbajului didactic. O 
prolifică activitate o realizează Nanine Charbonnel, o 
continuatoare a lui Reboul, care, într-un stil mai încifrat, 
încearcă o critică în stil kantian a educaţiei, oferind o altă 
paradigmă de înţelegere a acesteia şi utilizând un limbaj 
oarecum nonstandard când vorbeşte despre fenomenul 
educativ (1991, 1992, 1993). 

Pedagogia nu se va limita la o simplă tehnică a 
educaţiei, ci va stimula o anumită concepţie despre fiinţă şi 
despre raportul acesteia cu existenţa. Fără o reflecţie 
prealabilă, ştiinţa educaţiei rămâne un instrument sterp, 
lipsit de substanţă, dificil de adecvat la cerinţele unei fiinţe 
spirituale particulare. Afinitatea dintre tehnica educativă şi 
fiinţa vizată poate fi stimulată prin fundamentul reflexiv, 
filosofic - chiar ideologic - ce dă sens şi densitate umană 
unui instrument care altfel ar rămâne rece, inoperant, 


chiar oprimant. 

Sarcinile filosofiei educaţiei se mai pot decela si 
altfel, dinspre filosofie spre pedagogie, respectiv, printr-o 
aplecare îngăduitoare a filosofiei asupra marilor probleme 
privind educaţia omului. Claude Pantillon, într-o inspirată 
lucrare pusă sub semnul unei incitante interogatii (Une 
philosophie de l’education pour quoi faire? 1981), scoate în 
evidenţă următoarele sarcini: 

Înainte de toate, filosofia trebuie să se aplece asupra 
educaţiei şi să intre într-un dialog real cu aceasta; 

filosofia va încerca să înţeleagă şi să înregistreze 
mutatiile petrecute în câmpul educational, să adopte un 
ton de interogaţie critică în abordarea fenomenelor 
paideutice, să se angajeze efectiv în decriptarea 
fenomenologiei educative; 

Interogatia filosofică va fi radicală, vitală şi totală; 
radicală - pentru că va 

bătaie lungă, vizând viitorul omenirii; totală - dat 
fiind că se vor analiza paliere multiple ale socialului care 
determină sau există în calitate de consecinţe ale 
educaţiei; 

filosofia educaţiei se va diversifica în topici multiple, 
precum: chestionarea finalitätilor educaţiei, interpretarea 
concepţiilor şi curentelor pedagogice, studierea condiţiilor 
şi posibilităţilor teoriei pedagogice, examinarea critică a 
statutului autorităţii în educaţie, a relaţiilor dintre actorii 
angajaţi în exerciţiul educaţional etc. 

recuperarea marii gândiri filosofice şi infuzarea 
practicilor didactice actuale cu elemente ale filosofiei 
clasice şi contemporane; 

cercetarea unui subiect major, de exemplu: ce este 
educaţia şi ce înseamnă a educa în epoca actuală. 

Filosofia educaţiei ar putea avea drept preocupare 
interogarea procesului educaţional din perspectiva a trei 


repere: existenţa, cunoaşterea si valorile (vezi si 
Landsheere, 1992, p. 9, care stabileşte domeniile filosofiei 
educaţiei pornind de la trei mari întrebări: ce este realul?; 
ce este adevărul?; ce este binele?). Centrarea reflectiei 
spre jaloanele enuntate deschide trei domenii de cercetare 
a acestei regiuni a praxis-ului: 

a) ontologia educatiei, respectiv orizontul tematic ce 
vizează datul educativ, trăsăturile ,fiintiale” ale spaţiului 
paideutic: potenţialul fizic şi genetic al actorilor implicaţi, 
resursele materiale desfăşurate, implicaţiile onticului 
social asupra exerciţiului educaţional etc. 

b) epistemologia educaţiei, adică profilul teoretic 
interesat de posibilitățile si limitele cunoaşterii 
fenomenului educativ, de specificul cercetării pedagogice, 
de criteriile de întemeiere a explicatiei pedagogice, de 
analiza logico-retorică a discursului educativ (dar si 
pedagogic), de normele de consistenţă şi congruenţă ale 
teoriei pedagogice etc. 

c) axiologia educaţiei, orientată spre: identificarea 
valorilor vehiculate sau decantate în educaţie; discutarea 
modului de structurare a acestora, a dreptului de a le 
emite; depistarea conflictelor valorice şi a unor căi de 
rezolvare a acestora şi relevarea dimensiunilor axiologice 
ale componentelor proceselor educative:  finalităţi, 
conținuturi, metodologie didactică, forme de organizare si 
realizare a educaţiei etc. 

Cele trei profiluri teoretice sunt interdependente. O 
analiză pertinentă de ontologie educaţională nu se poate 
realiza fără respectarea unor minime  prescripţii 
epistemologice sau fără antrenarea unei poziționări 
valorice faţă de existenţă. O întreprindere de 
epistemologie educaţională presupune un anumit mod de a 
înţelege fiinţa şi o necesară relationare a cumulului de 
cunoştinţe la un cadru valoric de ierarhizare şi validare. O 
cercetare de axiologie educaţională va specula valenţele 


„fiinţiale” ale valorilor şi va pleda pentru concretizarea lor 
in actu; în acelaşi timp, acest orizont investigativ nu se 
poate dispensa de un instrumentar epistemic de descriere 
şi prescriere a valorilor în educaţie. 

e i mactica nedaeoceică sunt discursuri în care 
enunturile de tip descrip 


stata tiv devine predominant în ontologia educaţiei; 
discursul constructiv-reflexiv se instituie în orizontul 
epistemologiei educaţiei; enunturile prescriptiv-normative 
tin mai mult de perimetrul axiologiei educaţiei. Cele trei 
„specializări” ale discursului pedagogic nu se ipostaziază 
în mod autarhic, ci se împletesc, se completează, sunt 
alternante. Complementaritatea celor trei funcţii asigură 
pertinenţă teoretică discursului pedagogic (ca ştiinţă, 
teorie) şi eficienţă pragmatică discursului educativ (ca 
acţiune, fenomenologie practică). 

Credem că este timpul ca pedagogiei să i se ataşeze o 
epistemologie specială, ca  întruchipare a prezenţei 
filosofiei în pedagogie, fapt care ar putea să contribuie la 
ridicarea demnităţii teoretice şi practice pe care disciplina 
aceasta o presupune. O lucrare importantă în acest 
domeniu, apărută recent la noi (Bârzea, 1995), se 
concentrează tocmai în direcţia menţionată. Pe baza 
angajării celor mai pertinente ancadramente 
epistemologice şi printr-o reflecţie asupra celor mai 
importante direcţii ale pedagogiei contemporane, se 
scoate în evidenţă substanţa epistemică a ştiinţelor 
educaţiei şi exigenţele de întemeiere a teoriei pedagogice. 

Epistemologia pedagogică reprezintă un punct nodal 
al reflectiei filosofice asupra educaţiei. Noua preocupare 
ar putea candida pentru o posibilă ştiinţă a educaţiei, dat 
fiind de încă de pe acum epistemologia pedagogică ar avea 
ca sarcini: 

delimitarea unor căi eficiente de interogare şi 


explicare a fenomenelor educationale; 

Imprimarea unui caracter explicit ştiinţific cercetării 
pedagogice, prin eliminarea abuzului de empirism, a 
amatorismului şi a aplicării şabloanelor interpretative; 

realizarea unei analize logice a limbajului pedagogic 
şi operarea unei discriminări conceptuale, pentru 
evidenţierea mai clară a specificului limbajului pedagogic; 

construirea unei teorii pedagogice care să fie 
consistentă formal, pertinentă axiologic si adecvată 
praxeologic. 

Epistemologia pedagogică trebuie să realizeze o 
critică serioasă a metodologiei cercetării pedagogice, în 
vederea testării şi validării acelor căi de investigaţie care 
s-au dovedit a fi valabile. Fundamentarea ştiinţifică a 
inventarului teoretic va imprima ideilor pedagogice o mai 
mare credibilitate şi forţă de impact asupra realităţilor 
cercetate. Dacă pedagogia este în suferinţă, aceasta se 
datorează, într-o anumită măsură, chiar pedagogilor înşişi, 
care, nu de puţine ori, etalează un limbaj de lemn, sufocant 
şi inhibitor, prin prezenţa acelor licenţe caracteristice unor 
vechi ideologii actionale, didacticiste. O înnoire, începând 
chiar cu limbajul pedagogic, este mai mult decât necesară. 

În acelaşi timp, epistemologia pedagogică ar putea 
avea un impact indirect şi asupra activităţii didactice 
realizată de profesor. Creşterea ponderii şi a importanţei 
proceselor educaționale în societatea contemporană 
implică, în mod necesar, înfăptuirea unei munci bazate pe 
certitudini ştiinţifice şi nu pe presupoziţii sau observaţii 
superficiale. Eficienţa actului didactic este dată şi de 
încrederea practicianului în dispozitivul teoretic propus de 
cercetătorul ştiinţific. 

O mai fidelă adecvare a construcţiei teoretice la 
specificul obiectului cercetării: degajarea teoriei 
pedagogice de „— isme”, precum sociologism, psihologism, 


ideologism şi chiar... didacticism, frecvent utilizate de 
teoreticieni; 

consistenţă si  congruenţă explicativă; evitarea 
antinomiilor în discursul pedagogic, limitarea 
redundantelor si a licenţelor stilistice învechite, care 
degenerează, de cele mai multe ori, în sloganuri 
pedagogice inhibitorii; 

necesitatea desfăşurării unor metode şi tehnici 
explicative adecvate complexităţii obiectului de cercetat; 
evitarea extremelor (ambiția cuantificării cu orice pret a 
unor fenomene refractare la abordări cantitative, de pildă); 

asumarea interdisciplinarităţii şi transdisciplinaritatii 
metodologice, îmbinând supletea metodologiei cu fineţea 
discursului explicativ; 

centrarea teoriei pe direcţia descriptivului si 
explicativului în defavoarea normativului care face loc 
voluntarismului si subiectivismului; supravegherea 
permanentă a adecvării teoriei la realitate, căci, deseori, 
furati de mirajul frumuseţii şi logicii construcţiei, pierdem 
din vedere că teoria trebuie să slujească la ceva; 

descrierea fenomenului educaţional într-o 
perspectivă evolutivă, prospectivă; luarea în calcul a 
rezonantelor (teoretice şi aplicative) imediate şi viitoare 
ale teoriei pedagogice; 

relevanta practică a teoriei în raport cu finalităţile 
educaţiei; înscrierea teoriei pedagogice într-o perspectivă 
explicit pragmatică si acţională, care să fie asumată atât 
de teoretician, cât şi de practicianul-profesor; 

folosirea unui aparat conceptual adecvat, pe care 
disciplina l-a sedimentat în timp şi care s-a dovedit 
pertinent; neabdicarea, în niciun caz, de la limbajul 
ştiinţific; 

articularea funcţiilor teoriei pentru a se crea o 
continuitate şi o complementaritate între explicativ, 
normativ, constructiv (uneori, imperativ); prevalarea unei 


funcţii a teoriei pedagogice va fi justificată numai în 
măsura în care realitatea o impune. 

Respectarea acestor cerinţe va susţine şi va 
consolida maturitatea epistemică a acestei discipline, care 
îşi mai caută încă temeiuri şi fundamente, întrezărite de 
mult timp, cel puţin empiric. Să fi rămas dezvoltarea 
teoriei în urma dezvoltării practicii? 

